
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. Zadnjič, mamu jim! 
DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Predogleda dveh zelo pričakovanih naslovov in 
nekaj krajših oznanil je na mestu, a tisto pravo 


pride prihodnji mesec, ko bomo strumno ra- 
portirali iz Pasche, no, z Gamescoma! 

Ekologija gor ali dol, rad imam papirno čti- 
vo. Knjiga je zame zategadelj snop potiska- 
nih listov, ne par sto kilo črnih znakcev na 
zaslonu. Cele dneve bolščim v ekrane take 
in onake ter šlatam plastiko, zato želim tiste 
skopo odmerjene koščke bralnega časa 
uživati starošolsko. To pomeni brez umet- 
nega sijaja in z blagodejnim, voljnim organ- 
skim materialom med prsti. Zagovorniki 
elektronskih knjig bodo seveda pripomnili, 
da e-črnilo ne žari in da je kopičenje otiplji- 
vih bukel prostorsko potratno. Oboje je res 
in s slednjim imam težave, kajti knjig, četudi 
so nekajevrske žepnice, ne morem zavreči 
in so že davno presegle odmerjene knjižne 
shrambe. Ampak kot rečeno, vztrajam. 

No, prejšnji mesec pa sem ipak dal možnost 
digitalnim črkam. Na dopust sem namreč 
potoval z Ryanairom, katerega rigorozne 
prtljažne omejitve te prisilijo, da s seboj ne 
vzameš niti brisače in jo raje kupiš od za- 
morca na plaži. Knjige bi bile zatorej prava 
potrata centimetrov in gramov. Ker je do- 
pust ravno sovpadel z otvoritvijo elektron- 

Kražka si 
Štorija 89 
Crtič deluks 90 


ske bukvarne Mladinske knjige, sem na ta- 
blico nasnel par zgodb in se veselil nove iz- 
kušnje. 

izkušnjo z elektronskimi knjigami sem resda 
dobil, vendar le od neprebranja, zakaj užil 
nisem niti ene polne strani. Razlog je pre- 
prost: tabla ni združljiva s plažo. Čtivo je 
tam najmanj zmočeno in popeskano, če ne 
še pobreskano in posladoledano, česar 400- 
evrskemu kosu tehnike pač ne privoščim. 
Za nameček so zasloni na soncu povsem 
neuporabni, najsi gre za retino ali amoled. 
Zvečer, v postelji, pa mi tudi ni bilo do bolš- 
čanja v desetpalčno luč. Sem prepričan, da 
bi bilo doživetje s kakim kindlom drugačno, 
saj sonce e-inka ne moti. Poleg tega je one- 
gaj manj občutljiv, cenejši in električno ne- 
zahteven. A očitno se ta tehnologija počasi 
poslavlja. Lokalne oziroma evropske knji- 
garne se nočejo vezati na hardversko plafor- 
mo, temveč delajo za odprte ipadove in an- 
droidne bralnike. Iz tega sledi, da uživanje v 
slovenskih e-knjigah na plaži kratkomalo ni 
mogoče, kar je apn. LordFebo 

Na naslovnici sta Rjava pesa in Pegasti legar, pri katerih se lahko prerijski turisti okrepčajo ali uredijo pričesko. 

eden dni po izidu avgustovskega Jokerja 
se bo odvil največji in najbolj množičen 
dogodek naše omiljene zabave, kolnski 
Gamescom. Iz naših vsakoletnih reportaž 
vsak Jokerjev čitalec ve, da je to tradicio- 
nalna nemška lučkasta razstava videoigernih tren- 
dov, kjer je mogoče videti in preizkusiti večino naj- 
bolj pričakovanih špilov. Gamescom po bogatiji pavi- 
ljonov in globini dekoltejev sicer ne doseže kalifornij- 
skega E3ja izpred desetih let, a mu bleščavosti in 
spektakularnosti vseeno ne manjka. Zlasti če tovr- 
stno predstavo uzreš prvikrat. Predvsem pa ima za 
razliko od ameriške prireditve bolj priljuden značaj. 
Ni namreč rezerviran za založnike, razvijalce, trgovce 
in novinarje, marveč je večina razstavišča namenje- 
nega navadnim igralcem. To pomeni gnečo, vendar 
se Nemci potrudijo, da je obisk bolj žurerske kot sej- 
marske narave. Temu rabi čuda spremljajočih even- 
tov, kot so razstave, koncerti, tekmovanja, delavni- 
ce in športna udejstvovanja. Celo mivkasto plažo s 
koktejl barom pripravijo! 
Kot povem ob vsaki priliki, bi moral biti Gamescom 
hadž slehernega ljubitelja igrarske kulture in umetno- 
sti, torej obvezno romanje vsaj enkrat v življenju. Za 
Slovenca je nasploh zanimiv že sam stik z industrijo, 
ki je pri nas praktično neobstoječa, početje samo pa v 
očeh večine najmanj otročje, če ne že kar odklonsko. 
Ob izstopajočih štantih cehovskih združenj, vladnih 
organizacij in izobraževalnih, celo univerzitetnih pro- 
gramov, povezanih z razvojem iger, je nemogoče 
spregledati, kako močna gospodarska panoga je to v 
Nemčiji. Petindvajset milijonov resnih špilavcev, ta- 
kih, ki plačujejo, ustvarja milijardne priložnosti. 
Seveda pa greš kot gejmer na Gamescom v prvi vrsti 
zato, da zadostiš svoji igrivosti. Tam lahko lastnoroč- 
no izkusiš celoten nivo marsikatere še nedokončane 
igre, se meriš v tekmovalnih partijah in žrtvuješ dve 
uri življenja, da stojiš v kolonah za demonstracije naj- 
večjih naslovov tipa Call of Duty, Grand Theft Auto, 
Battlefield in Gran Turismo. Spotoma se grebeš za 
majice, nabiraš kičasta darilca in šlataš germanske 
hostese. Kot 'profesionalci', ki tam neprestano lovimo 
sestanke, nabiramo vtise in v mislih pletemo zgodbo, 

UVODNJAK 


Že res, da smo tik pred zdajci, kajti Gamescom 
odpre duri 22. avgusta. Ampak razloge, zakaj čepeti 
v domačem zapečku, bodo lignjasti človečki vselej 
našli. Za može dejanj težave ne bi smelo biti. Morda 
je celo še kaj prostora na avtobusu, ki ga organizira 
neka turistična agencija, drugače pa par svežih gat 
v culo, tri somišljenike v avto in gasa na sever. 


pravzaprav zavidamo takemu neobremenjenemu div- 
ljenju nad bliščem in igranju za lastno zabavo. 

Tudi sam Kelmorajn, kakor se zborno slovensko reče 
mestu Kčaln na reki Ren, ima prijeten, živahen center. 
JCT se tam najprej pofočka v Legovi trgovini, nakar 
počije ob presti in glažu Kolscha v senci največje turi- 
stične atrakcije, veličastne gotske katedrale. Ta sa- 
kralni objekt diablovskega videza, ki so ga gradili več 
kot pol tisočletja, se pne kar 157 metrov visoko. Vz- 
pon na turn in pokuk v gromozansko ladjo, kjer so re- 
likvije Gašperja, Mihe in Boltežarja, sta seveda obve- 
zna, spust v štirinajsto hudičevsko klet pa opcijski. 
Prav posebna krajevna znamenitost je Pascha, stalno 
odprta 12-nadstropna razstava in degustacija najsta- 
rejše obrti. Baje gre za največji bordel v Evropi. Ureje- 
nost je zgledna, zakonitost popolna (izstavijo celo 
račun na firmo) in zadovoljstvo zajamčeno. Kot priča 
njihova spletna stran, starostnikom nudijo popust! 

Že res, da smo tik pred zdajci, kajti smenj odpre duri 
22. avgusta. Ampak razloge, zakaj čepeti v domačem 
zapečku, bodo lignjasti človečki vselej našli. Za može 
dejanj težave ne bi smelo biti. Morda je celo še kaj 
prostora na avtobusu, ki ga organizira neka turistična 
agencija, drugače pa se je treba odpraviti v lastni 
režiji. Koln sicer ni malo čez mejo, a ni niti na drugi 
celini. Rojstni kraj slovite vrste antismradolina je prav- 
zaprav idealen za nepozaben road trip. Tisoč kilome- 
trov v dobri družbi presenetljivo hitro mine. Vmes ob- 
vezno zaviješ z autobahna in se ustaviš v kaki vasici 


: 


na pivu ter klobasi. Ali pa, če te zanimajo avtomobili, 
izkoristiš izlet za ogled muzejev štirih najboljših nemš- 
kih znamk, saj gre pot v Porenje skozi Minken, Ingol- 
stadt in/ali Stuttgart. Nenazadnje je Amsterdam z vso 
svojo botanično in meseno ponudbo zgolj lučaj na- 
prej. 

Marsikdo bi na Gamescom šel, a večina omahuje, se 
izgovarja in nikoli ne pojde. Zakaj ne letos, ko bo pri- 
reditev še posebej zanimiva, saj bodo širši javnosti 
prvič pokazali obe novi konzoli in pester nabor titul 
naslednje generacije? Bratenje s playstationom 4 me- 
sece, preden pride v trgovine, ni kar tako. Zato velim, 
da daj par svežih gat v culo, tri somišljenike v avto, po 
možnosti šotor v prtljažnik in gasa na sever! 


(Mimogrede: vse, ki jih je treba na take priložnosti 
opomniti vnaprej, opozorim, da je 6. septembra ber- 
linska IFA. To je razstava uporabniške elektronike v 
slogu vegaškega CESa, le da je odprta za javnost. Si- 
cer je vzdušje tam precej bolj krošnjarsko kot na Ga- 
mescomu, vendar je IFA za navadneža itak bolj izgo- 
vor za izlet v nemško prestolnico. Ogledovanja televi- 
zorjev, tablic, fotoaparatov, slušalk, kesic za iphone, 
bele tehnike in opekačev imaš namreč po enem dne- 
vu čez glavo dovolj, Berlin pa je metropola z dušo, ki 
jo vsakdo vzljubi.) 


David Tomšič 

k] Grand Theft 


Prava nadaljevanja so tista, na katera se 
čaka lep čas in pomenijo mejnik. Taki so 
denimo Elder Scrolls in tak je Grand Theft Auto. 
Igro, ki so jo poskusno spočeli leta 1997 v škot- 
skem Edinburghu, so skozi mnogo poglavij v 
vseh teh letih prodali v kar 125 milijonih izvodov. 
Blagovna znamka je definirala žanr svobodnih 
pocestnic, utemeljila kultnega čefurja in zaradi 
tradicionalnega vigilantstva poskrbela za ne- 
usahljivo kontroverznost. Ni čudno, da je peti del 
najbolj pričakovan letošnji naslov. Po videnem 
sodeč bo labodji spev obstoječe generacije kon- 
zol, torej poslednja največja, najbolj široka in po- 
drobna igra, preden se rod zamenja. 

Petica bo gromozanska, pove Rockstar. Večja od 
predhodnika in kavbojskega Red Dead Redemp- 
tiona skupaj. To se za marsikoga sliši strašljivo, 
kajti pogosto gre širina na rovaš globine. Poleg 
tega se spomnimo Vice Cityja in San Andreasa, 
katerih prostranost je bila za tiste, ki nimajo toli- 
ko časa, odbijajoča. Toda razvijalci so samoza- 
vestni. Mnogovrstnost in odprtost sveta bosta ba- 
je posekali vse doslej videno, saj ne bo manjkalo 
ne detajlov, ne početja. 

Po tistem, čemur smo bili priča v novinarskih de- 
monstracijah in v filmčkih, je grafična plat res- 
nična čarovnija, vsaj na sedem let starem hard- 
veru PS3 in xboxa 360. Najbolje se je to videlo v 
pogledu iz aeroplana, ki je razkril vso lepoto de- 
žele San Andreas. Izmišljeno metropolo Los San- 
tos bo tokrat obkrožalo bistveno več podeželja 
kot prej. Pravzaprav bomo prvič v seriji sceloma 
užili pravo divjino z visokimi gorami, dolinami, 
rekami, brezpotnimi gozdovi in obalo. Celo pod- 
morje bomo lahko zelo konkretno raziskovali. ln 
vse bo dostopno že spočetka, torej nič zaprtih 
mostov, ki omejujejo gibanje! 

Poleg razgibanosti okolice, ki bo najbolj opazna v 
mestu, bo premik zlasti v njeni življenjskosti. Do- 
gajanje bo močno preseglo v krogih vozeče avto- 
mobile in pešce, ki kot zombiji stopicljajo po uli- 
cah. Ljudje bodo počeli vse mogoče, od naključ- 
nega gledanja izložb in medsebojnega kramljanja 
prek ukvarjanja s športi do klasičnih čefurskih 
for, kot so popivanje, pretepanje babe in teženje 
sprehajalcem. Folk sicer ne bo imel lastnih živ- 
ljenj in ne bo ga moč ogovarjati. A kljub vsemu 
gre za drugačen špil od Gothica. 

Največja igralna novost bodo trije vzporedni ig- 
ralni liki. Osrednji bo Michael, bivši bančni ropar, 
ki mu bosta delala družbo temnopolti ulični težak 
Franklin in psihopat Trevor. Štorija in njeno spo- 
ročilo sta zazdaj neznana, a trojček se bo na- 
čeloma lotil širokopoteznih zločinskih operacij. 
Pri tem bo celota nedvomno spet prežeta s kriti- 
ko ameriške družbe in gonjo za vsemogočnim 
dolarjem. 


K akšen Call of Duty ali Need for Speed neki! 


Auto V 


Tokrat ne bomo delali za druge kot doslej, mar- 
več bomo rope, ugrabitve in druge nečednosti 
organizirali sami. Pri tem bomo imeli kar nekaj 
možnosti: izbiro dodatnih pajdašev in vozil, potek 
akcije in takisto način. Kaj je bolje, vdreti v zla- 
tarno z galamo in puškami ali skozi zračnike spu- 
stiti uspavalni dim? Ker bodo imeli liki različna 
znanja, bomo med njimi neprestano preklapljali. 
Prvi je strelec in ume upočasniti čas med revol- 
veraštvom. Franklin kot najboljši voznik upočas- 
ni dogajanje med vožnjo, zato se bomo z njim za 
volanom mojstrsko izognili policijskim zaporam. 
Tatretji pa je norec, ki vse na gobec. Zato dela 
dvojno in kasira polovično škodo. Poleg tega bo 
imel vsak vrsto lastnosti, od moči do kapacitete 
pljuč, ki se bodo z rabo višale. Na kaj vse bodo 
vplivale, pa še ne vemo. 

Ko tovariši ne bodo ropali, bodo vsak po svoje 
bluzili po soseskah. Tudi tedaj bomo prosto izbi- 
rali vloge in imeli marsikaj za početi. Prve ure 
oziroma dneve bo to divljenje nad vernim svetom 
in obvezno uživaško zaletavanje, gaženje in ek- 
splodiranje. Ko nas bo manijaštvo minilo, bomo 
lahko stopili na turistični avtobus, ki nas bo ko- 
mentirano popeljal do mestnih znamenitosti. Te 
bomo slikali s telefonom iFruit, ki bo med drugim 
omogočal dostop do spletnega servisa Social 
Club. Mnogo bo kakopak miniiger v smislu go- 
stilniških in drugih športov, kot so biljard, golf, 
tenis in kolesarstvo. Sveža izkušnja bo potaplja- 
nje, kjer bomo raziskovali razbitine in skrivno- 
stne votline. Za osebno zadovoljstvo se bomo 
mogli gizdalinsko oblačiti, tetovirati, pimpati in 
oboroževati avto, kupovati mamile, sodelovati 
na borzi ter celo imeti ter sprehajati psa. Vklju- 
čeno bo še kupovanje nepremičnin, dočim op- 
remljanja stanovanja v napovedih niso omenili. 
Da nam med vozakanjem po tisočih kilometrih 
cest ne bo prehitro dolgčas, bodo na voljo tradi- 
cionalne radijske postaje z dobro muziko, smeš- 
nimi reklamami in talk showi. In seveda se bo 
moč udinjati v številnih stranskih kvestih. Zlasti 
veliko bo dirk, ki bodo zavoljo manj lunarne ozi- 
roma čolnarske fizike še bolj privlačne. 

Čeprav je vse našteto komaj ščepec vsebine pe- 
tega GTAJa, bo imela igra prav nič obrobni več- 
igralski modus. Oče serije Dan Houser pravi, da 
bo glavna revolucija prav multiplayer. Detajle 
kanijo razkriti tik pred izidom, zaenkrat pa vemo, 
da bo preklapljanje med obema načinoma na 
dosegu tipke in da se bomo združevali v tolpe ter 
družno izvajali podvige. Omenjajo celo povezavo 
z Maxom Paynom 3, kar nas res zanima. Gotovo 
bodo v več mogoči vsi klasični načini, recimo 
dirkanje, streljanje in vsesplošno čefuriziranje. Mi 
iskreno komaj čakamo, čeprav nam ni pogodu, 
da igra na PC pride šele kasneje. 2K Games 
za PS3 in xbox 360, 17. septembra 

Total War: Rome II 


veličastnih strategij Total War osem delov. 

Začelo se je z japansko obarvanim Shogu- 
nom pred trinajstimi leti, nakar smo čez srednji 
vek, antiko, industrijsko revolucijo in Napoleona 
ponovno prilezli do Rima. Kakopak bo šlo vnovič 
za mešanico poteznega osvajanja ozemelj na 
kampanjski karti in realnočasovnih bitk, v kate- 
rih se bo udarjalo na stotine enot. Miks se je izka- 
zal za zmagovalnega in razvijalci The Creative 
Assembly, ki ostajajo za krmilom svoje mogočne 
trireme, od njega ne odstopajo. 
Dočim se je Rome: Total War ubadal le z rimsko 
republiko, bo dvojka kompletnejša. Zemljevid bo 
segal od današnje Portugalske do Afganistana in 
bo razdeljen na 173 pokrajin, te pa bodo v 
gručah do štiri tvorile 57 provinc. Pridružili se bo- 
mo lahko osmim stranem - Rimu, Kartagini, Ma- 
kedoniji ali Egiptu, pa keltskemu, britonskemu, 
germanskemu in perzijskemu plemenu. Še več 
jih bodo prinesli DLC-paketi, od katerih bo eden 
obarvan grško (Atene, Šparta), vključene pa bo- 
do tudi zgodovinske osebnosti, kot je Kleopatra. 
Poleg tega bo na karti več kot sto manjših frakcij, 
največ nepomembnih plemen, ki pa nam bodo 
lahko dodobra premešala štrene. 
Nadzorovati bo moč posamezne pokrajine, a naj- 
več koristi bomo deležni, če si bomo podredili 
vso provinco. To pa bo daleč od preprostega, saj 
bomo morali na eni strani skrbeti za srečo ljudi in 
javni red in na drugi za vojaško plat. Sovražnik 
bo lahko nad nas ščuval agente - vohune, dosto- 
janstvenike ali prvake, ki bodo vsak na svoj na- 
čin glede na osnovne lastnosti prepričevali ljudi 
ali pripravljali teren za vpad. Seveda bodo enaka 
sredstva na voljo nam. 
Nasploh bo igra bolj kompleksna na vseh koncih 
in krajih. Avtorji so pripravili naprednejšo diplo- 
macijo, kjer si bodo strani zapomnile, kako si 
razdiral pogodbe, in zanimivejšo politiko, ki bo 
najbolj huda, če se bomo odločili za Rim. V okvi- 
ru svoje strani bomo pripadali tej ali oni politični 
opciji, ki se bo slabila in krepila v skladu z našo 
uspešnostjo. Nasprotnikov tako ne bomo imeli le 
zunaj, marveč tudi znotraj. Če bomo v okviru 
stranke prešibki, nas bodo itak vzeli na piko, če 
bomo premočni, pa se bo znalo zgoditi, da bomo 
fasali nož med rebra. Naposled bomo lahko re- 
publiko spremenili v cesarstvo in se ovenčali. 
Slejkoprej se bo treba podati na bojno polje, kar 
bomo lahko prepustili računalniku in se osredo- 
točili na vlečenje niti iz ozadja oziroma se sami 
prelevili v generala. Vsaka stran bo imela sebi la- 
stne enote, od slonov prek legij do barbarov z 
gorjačami in oblegovalnih strojev. Obnašale naj 
bi se tako, kot zgodovini pritiče - disciplinirano, 
jezno, stihijsko. Ustvarjalci pravijo, da je po- 
večanje količine sodelujočih enot samoumevno, 
da pa poudarek v Rome Il ni na tem. Najbolj hva- 
lijo oddaljen pogled v slogu Supreme Comman- 
derja in krepko izboljšan občutek v skrajno pri- 
bližani kameri, kjer bo novi pogon dajal vtis, da 
čete tvorijo samosvoje enote z lastnimi animaci- 
jami in mišljenjem. Preselili se bomo denimo na 
hrbet bojnega slona ali kamele in prisostvovali 
tacanju nasprotnikov. Posamičen soldat pa se bo 
prestrašil, ko ga bo obrizgala kri ubitega kamera- 
da, in ko bo takih dovolj, se bo oddelek pognal v 


N ismo se še dobro obrnili, že bo imela serija 


ritoprask 2013 


beg. Temu pravijo 'vojskovanje, kakor ga izkusi 
človek', in zna bistveno prispevati k vzdušju. Zla- 
sti v navezi s kamero, ki bo ponujala samodejne 
skoke na ključne dogodke, na primer generala 
pod pritiskom ali udar konjenice v naš bok. 
Kaj takega bomo hitro pokasirali, če ne bomo 
upoštevali prenovljenega pogleda (line of sight). 
Ta bo odvisen tako od naravnih ovir, denimo 
drevja, globeli in megle, kot od vrste enote. Sol- 
datje s čeladami bodo videli in slišali slabše in 
lahko oklepljeni bolje, lokostrelci se bodo v gošči 
laže približali cilju in podobno. V navezi s pred- 
meti, kot so lesene osti in skale, bo zato bolj po- 
udarjena možnost gverilskega vojskovanja. To 
bo najboljša izbira za narode, ki si ne bodo mogli 
privoščiti, da bi se z rimskimi silami neposredno 
udarili na bojnem polju. 
Vse strani bodo močno profitirale, če bodo nad- 
zorovale morje in pristanišča. Ta plat bo sila do- 
delana, kajti pomorske in kopenske enote se bo- 
do v Rome II znašle v enotnih spopadih. S plovili 
bomo dovažali okrepitve, kar bo pomenilo mož- 
nost izkrcanja v sovražnikov hrbet, in z njih obst- 
reljevali enote ter mesta. Teh bo zdaj trideset 
vrst, prebijanje obzidja pa bo bolj naravno. Pri- 
staniškim in oblegovalnim bitkam so namreč do- 
dali več nadzornih točk, ki bodo razporejene po 
zemljevidu in jih bo treba zavzeti ter obdržati. Ka- 
kor v Battlefieldu se bodo z zavzetjem 'zastave' 
začeli odštevati ticketi in ko jih bo zmanjkalo, bo 
točka osvojena. Prav tako bo mogoče armadam 
in flotam določati držo, zaradi katerih bodo reci- 
mo hitrejše pri premikanju, a bolj ranljive. In vse 
vrste sil bodo nabirale izkušnje, ki se bodo pri 
uničenju ali razdrtju ohranile v obliki zapuščine 
ter tradicij in se prenesle na nove nabornike. 
Obed bo torej širši in hodov več, kot se za rimsko 
požrtijo spodobi. Med drugim bodo vključene 
zgodovinske bitke, od katerih sta potrjeni oble- 
ganje Kartagine in Tevtoburški gozd, kjer so ger- 
manska plemena pripravila zasedo rimskim legi- 
jam. Če nam bo slabo in si bomo morali vtikati 
prste v usta za bruh, bo to verjetno od količine 
vsega. Rima pa po vsej verjetnosti ne bomo mo- 
gli zažgati, tako kot ga je Neron. (sn) 

ULTRA STREET FIGHTER 4 Novih pretepačin je kot peska in ravno zato jih cveti le peščica. Najbolje gre 
štiri leta staremu Street Fighterju 4, ki je bil deležen že dveh konkretnih nadgradenj - Super in Arcade Edition. In še tretje bo, ki ji bodo rekli Ultra in pri- (Mi 
de naslednje leto. V prvi vrsti bo prinesla ozadja in like iz odvrtka Street Fighter x Tekken, in sicer bodo to Rolento, Elena, Poison in Hugo. Vse smo v se- 
riji SF že videli, zato niso prav huda novost. Oči so bolj uprte v petega, čisto novega borca, ki zazdaj ostaja skrivnost. Mojstre pa še bolj kot prišleki zani- 
ma, kako bodo ustvarjalci uravnotežili borce, koga bodo napumpali in koga nerfali. Capcom zagotavlja, da ne bodo nikogar preveč oslabili - nasprotno, 
njihov cilj je krepitev trenutno slabših likov, da bodo vsi kompetitivni. T. Hawku vseeno ne bodo dali pištole! Ultra SF4 bo na razpolago kot samostojna 
edicija z vsemi dokupljivimi kostumi iz prejšnjih verzij za 35 evrov ali kot digitalna nadgradnja za Super Street Fighter 4 za 15 bruseljskih. Ojuken! (sn) 
TEENAGE MUTANT NINJA TURTLES: OUT OF 
THE SHADOWS 
Licenco nindžarskih želvakov si založniki 
podajajo, kot bi se je držalo gobavstvo, zato ni čudno, da 
že dolgo nismo bili deležni TMNT špila, ki ne bi bil podo- 
ben skozlani pici. Nemara bo drugače z dolpotegljivim 
Out of the Shadows, ki bo - vedeli ste - tretjeosebna te- 
pežkarica. Sovražnikom bomo rebra preštevali v koži 
Leonarda, Donatella, Michelangela in Raphaela, ki si bo- 
do lastili kolikor-toliko unikatne borilne stile ter tradicio- 
nalna orožja. Med mutiranimi plazilci bomo sredi bojne vi- 
hre poljubno preklapljali, seveda tedaj, ko se štorijalnega, 
izzivalnega in arkadnega načina ne bomo lotili z lokalnimi 
oziroma spletnimi pajdaši. Sodelovanje med zelenkoti bo 
zvezda mlatilnega sistema, ki bo dopuščal specialke, kot 
sta grupno prešanje kanalj z oklepi in rušilno lučanje so- 
borcev proti capinom. Zgodba bo temeljila na risani seri- 
H ji, ki jo predvajajo na kanalu Nickelodeon, avtorji pa pri- 
segajo, da igra ne bo prijala le deci. A tudi, če bo - glede 
na nekaj prejšnjih skropucal bo že to velik napredek. (cs) 


DISNEY INFINITY 

Po uspešnih Skylan- 
derjih prihaja nova igrica, ki bo temeljila na pla- 
stičnih figuricah. Te bomo postavili na poseben 
podstavek in se z likom tretjeosebno akcijsko 
igrali v odprtem svetu. Ob nakupu bomo dobili 
tri: Mr. Incredibla iz Neverjetnih, Jacka Sparrowa 
iz Piratov s Karibov in Sullyja iz Pošasti. Spočetka 
bodo na razpolago še osebice iz Avtomobilov in " 
Osamljenega jezdeca, sčasoma pa bo v plastič- 
no-digitalno obliko prišel velik del novejšega Dis- 
neyjevega univerzuma. Marvel in Vojna zvezd 
sem ne sodita. Vsak junak bo odprl lastne prigo- 
de in ob napovedani ceni 15 evrov za figurico zna 
biti strošek brutalen. Možno bo takisto ustvarja- 
nje in deljenje lastnih misij ter mešanje različnih 
svetov. Woody, ki sede v Strelo McOueena, na- | 
kar skupaj povozita Tonta? Ocena 93! (sn) 


F1 2013 Izdajanje formulastične igre, ko se sezona zaključuje, je res nenavadno. Čemu jzaložnik s špilom ne pospremi ot- 
voritve cirkusa, s čimer bi bil izdelek bolj privlačen in bi imel daljši rok prodaje, nam ostaja uganka. Skratka, ker imajo Codemasterji popolno licenco, bodo vključeni vsi aktual- 
ni elementi: 19 stez, 11 ekip in pripadajoči vozniki. Vračata se torej Nurburgring in Catalunya, izpadla pa je Velika nagrada ZDA. Pravilnika in tehničnih specifikacij niso kaj pri- 
da spremenili, vseeno pa naj bi bil realizem še večji. Istočasno avtorji ne pozabljajo na začetnike in manj zahtevne. Novi bodo scenariji, ki nas bodo postavljali v kočljive situaci- 
je, dočim bo večigralska plat na enem sistemu ali v okviru servisa RaceNet tako močna kot lani, a po zdajšnjih podatkih brez bistvene svežine. Bodo pa v F1 2013 prvič vključeni 
historični elementi iz osemdesetih in devetdesetih. Tako bo mogoče odpeljati krog ali dva po Jerezu s turbo lotusom 100T, ki ga je vozil Piguet, in se v Imoli pomeriti z Jacgue- 
som Villeneuvom. Ta vsebina bo razdrobljena, saj bo treba za ves nabor kupiti dražjo 'klasično edicijo'. Navadna bo nekaj imela, preostanek pa kot DLC. Codemasterji, pač. (1f) " — 

CYBERPUNK 2077 Očitno so se pri poljskem CD Projektu naveličali čarovnikarstva, saj se kanijo po Witcherju 3 podati v 
znanstveno fantastiko. Kljub spremembi tematike pa bo tudi Cyberpunk 2077 frp in bo imel za podlago istoimensko namizno igro, ki se obilno napaja iz romanov Williama 
Gibsona. Dogajala se bo v odprtem svetu futurističnega, dekadentnega velemesta Night City na zahodni obali ZDA. To je urbana kloaka, zlitina ultrasodobne tehnologije in 
življenja v totalni revščini. Vnaprej določenega protagonista ne bo, marveč bo moč izbirati med več poklici, ki naj bi imeli pomemben vpliv na potek štorije. Različni liki bo- 
do skozi zgodbo napredovali na različne načine in bržkone bo treba špil za celovit vpogled v fabulo obrniti z vsemi. Zlasti ker bo zasnova nadvse peskovniška. Za povrh naj 
bi vključili večigralski način, le da še ne vedo točno, kako naj bi deloval. Tako glomazen projekt zahteva svoj čas, zato Cyberpunka ne bomo uzrli še vsaj dve leti. (gt) 


SK CV Mo 


RAYMAN LEGENDS 
Novo pisano skakalno avanturo brezudega 


gi: Č Žarka v 2D-grafiki spremlja kar nekaj pelina. Obljubljena je 
, bila kot ekskluziven naslov za wii (Ul, a so Ubijevci zamudili 
- i rok, nakar so napovedali še inačice za druge platforme. Toda 


demo v Nintendovi spletni trgovini, ki te seznani z mehaniko 
in nudi dnevne ter tedenske izzive, da vedeti, da je ustvarjal- 
cem dodatni čas koristil. V prvi vrsti so vdelali orjaške šefov- 
ske kreature, ki segajo čez več ekranov, in okužbo nivojev. 
Bitja iz še neobdelanih stopenj se lahko preselijo v narejene in 
jih spremenijo, tako da moraš vanje znova. Raymanu bodo 
lahko pomagali do trije prijatelji, kar bo bržda najbolj fino ra- 
vno v inačici za wii U. Tu s čečkanjem po zaslonu kolegu 
Murphyju na primer poveš, kje naj prereže vrv, prestavi plat- 
formo ali onesposobi sovraga. Kako bo s tem drugod, je vp- 
rašanje. Vsekakor pa bo Legends tako na računalniku kot. 
PS3 in X360 z orkestralno glasbo podprta živa slikanica, iz 
katere bo na veliko brizgala genialnost Michela Ancela. (rv). "oe 

B-Y a485 s KILLZONE MERCENARY Vitin odvrtek znane strelske 
serije Killzone nas bo postavil v škornje plačanca, ki bo na strani ISA prašil riti nacističnim 
Helghanom. Izvedba je v demu za medije huda, saj studio Guerrilla slovi po obvladanju 
playstationovega hardvera in je na vito prenesel kodo z večje sestre. Paleta je industrijsko 
bleda kot vedno, toda učinki in podrobnosti so na zavidljivi ravni. Igra se bolje kot preno- 
sni Resistance in pametneje uporablja dotikabilni zaslon. Tega nucaš za bližinske usmrti- 
tve z nožem in za hekerske miniiigre. Novost bo denar, ki ga boš dobil po končani misiji. | 
Headshot bo vreden več kot navaden uboj, iz zasede prerezan vrat sto pa največ. Cvenk ai 
boš zapravljal za boljša orožja in igračke, kot so nevidnost, večcevni raketomet in brezpi- > 
lotno izvidniško letalo. Zanimivo je, da imajo v demu nivoji več poti do cilja in da je skri- k 4 Vsi 


»IAA 
Mae, i. 


vanje izdatno nagrajevano. O multiju zaenkrat še nič, ga šparajo za Gamescom. (rv) 


DRAGON'S PROPHET Med mmorpgji je zapaziti hvalevreden trend: skoraj vsak prihajajoči se skuša v nečem ločiti od drugih. Nekateri s po- 

, morskim lovom na krakene, Dragon's Prophet pa z udomačevanjem zmajev. V fantazijski deželi Auratii so prebivalci dušno povezani z zmajskimi zverinicami, zato jim te 

4 pomagajo pri kurjenju nepridipravov, premerjanju daljav ter botaniki. Brez heca; beštije bo moč z dresuro izvežbati za množico nalog, ki ne bodo le bojne, marveč tudi ro- 

kodelske. V štartu bo zmajev nad tristo in vsak bo imel samosvoje lastnosti, pri čemer bo del sposobnosti prenesel na naš lik. Boj bo v maniri modernih azijskih naslovov 

akcijski z blokadami in izmikanji, poslastica pa bo grajenje lastnih prebivališč. Postavljali jih bomo na robnih provincah, ki jih bo treba nato braniti pred vsiljivci. Dragon's 
Prophet delajo pri tajvanskem Runewakerju, ki se je proslavil z Runes of Magic, in bo tako kot slednji free to play. Da le spletna štacuna ne bo enako oderuška ... (ag) 

Kompletni Starejši svitki 

Na krilih Skyrimovega uspeha bo Bethesda septemb- 
ra izdala kompilacijo vseh petih delov serije The Elder 
Scrolls, vključujoč vse dodatke. To pomeni Areno, 
Daggerfall, Morrowind s Tribunalom in Bloodmoo- 
nom, Oblivion z Knights of the Nine in Shivering Isles 
ter Skyrim z Dawnguardom, Dragonbornom in Heart- 
firom. Šlo bo za izvirne igre brez kakršnihkoli dodelav, 
kar pomeni prva dela v razločljivosti 320 x 200. Pod- 
zemskega Battlespira in pomorskega Redguarda žal 
ne bo. V zajetni šatulji bo (pretiranih) devet diskov in 
peterica zemljevidov različnih področij Tamriela. Ce- 
na: nekam visokih 60 evrov. 


V EVE se je steplo štiri tisoč ladij 

Medtem ko so 28. julija običajni smrtniki vzdihovali 
nad poletno vročino, so tisoči spletnih vojščakov v ve- 
soljskem mmorpgju EVE Online pripravljali svoje gi- 
gantske bojne križarke. Tu dogajanje vodijo velike kor- 
poracije igralcev in ko je zavezništvo CFC (Cluster-Fuck 
Coalition) vdrlo v enega matičnih zvezdnih sistemov 
koalicije TEST, je sprožilo doslej največji spopad v ka- 
terikoli masovni igri. V njem se je udarilo dobrih štiri ti- 
soč igralcev, ki so vsak svoje plovilo s klikanjem iz tret- 
je osebe usmerjali nad sovraga. Trajal je pet ur, strež- 
niki pa so ob tem zajavkali in za desetkrat upočasnili 
tok časa, da so se obdržali na liniji. TEST je bil v bitki 
do kraja poražen in v ognju žarkovnih topov ter bomb 
je izginilo 2900 ladij. Ker so izgubljene za vekomaj, je 
moralo to presneto boleti. 


Pisatelj Neil Gaiman prihaja k igram 

Dvainpetdesetletni Neil Gaiman je proslavljen britan- 
sko-ameriški avtor pretežno fantazijskih knjig in stri- 
pov, čigar odlični Ameriški bogovi so v slovenščini 
izšli ravno pred nekaj meseci, dočim je iz Stardusta 
nastal v redu film. Za vstop v špile je združil moči s 
skupino Odd Gentlemen, kjer so naredili izvrstnega P. 
B. Winterbottoma, ugankarsko ploščadnico v slogu 
Braida. Wayward Manor, kakor se bo Neilov prvenec 
klical, bo gradil na podobnih temeljih in bo narejen v 
skrivenčeni grafiki, le da bomo izmenjaje nadzorovali 
več likov. Ti bodo z reševanjem miselnih orehov, h ka- 
terim naj bi bilo moč pristopiti na več načinov, odkri- 
vali Gaimanovo izvirno zgodbo o duhu, ki se v stari 
graščini krega s smrtniki. Sprva jo je pisal kot roman, 
a je naposled pogruntal, da bi bolj sedla v interaktivni 
obliki. Začuda Wayward Manorja ne ponujajo na Kick- 
starterju, marveč ga lahko za 10 dolarjev normalno 
prednaročiš na Whohauntsneil.com. Bo pa to le prva 
epizoda iz načrtovane serije po sistemu Walking Dead. 


OuakeGon 2013 


Gamescom, E3 in Tokyo Game Show pozna vsak, 
vendar tovrstni megablastični sejmi še zdaleč niso 
edina oblika druženja navdušencev. Stripomanijaki se 
zgrinjajo na Comic-Con, kdor bi rad na splošno praz- 
noval igralsko kulturo, gre na PAX - Penny Arcade 
Expo, norci na ldjeve oziroma po novem Bethesdine 
špile pa vsako poletje od leta 1996 zasedejo položaje 
v teksaškem Dallasu, kjer se odvije GuakeCon. 


John Carmack je soustanovitelj Id Softwara in av- 
tor programske kode za Wolfenstein 3D ter Doom. 
Zdaj je z riftom mejaš v stereoskopiji. 


Osemnajsti GC, ki razen prijetnega druženja ni nudil 
česa odmevnega, je trajal od 1. do 4. avgusta in se 
naselil v hotelski kompleks Hilton Anatole. Vanj se je 
zbasalo okrog sedem tisoč ljudi povprečne starosti 27 
let, ki jim ni bilo treba plačati vstopnine. Mnogi so pri- 
nesli lasten računalnik, saj je dogodek vrste BYOC - 
Bring Your Own Computer, in ga po obveznem čaka- 
nju v vrsti ter geekovskih debatah povezali v eno od 
številnih mrež, ki so gostile zlasti bitke v Cuaku Live. 
GuakeCon zato slovi kot eden največjih LAN-party- 
jev! Najboljši so se v prvoosebni nažigačini, ki jo lah- 
ko brezplačno igraš na Cuakelive.com, merili za niti 
ne majhne cekine. ld je s sponzorji, kot so Intel, Alien- 
ware, Nvidia in MSI, podelil za skupno 150.000 dolar- 
jev nagrad. Zmagovalec v mojstrskem turnirju, Shane 
'Rapha' Hendrixson, jih je odnesel 9000. 

Zanimivo je, da gre bore malo denarja za organizacijo 
GuakeCona, saj večino dela opravijo prostovoljci. To 
daje prireditvi skuliran, neobvezen značaj, in ni čud- 
no, da je znana kot 'igralski Woodstock' pod gesli v 
slogu 'ljubezen, mir in rakete'. Trije navdušeni kvej- 
kaši so dogodek celo izkoristili, da so zasnubili izvo- 
ljenke. Tiste iz mesa in kosti! Upajmo, da bodo zako- 
ni trajali dlje kot Steamova razprodaja Idjevih naslo- 
vov, ki je z velikimi popusti na Rage, Dishonored, Fal- 
lout 3, Skyrim, Doom 3 BFG in slične naslove obe- 
ležila prireditev. 


Po 'Star Wars Hoth case modu' taca samohodka, v 
notranjosti pa stojijo akcijske figurice stormtroo- 
perjev in Vaderja. V črnem mu je vroče! 

Drugod je oko padlo na spedenana ohišja, med kate- 
rimi je bilo videti tako vodno hlajene terminatorske 
stolpe kot velik, od znotraj osvetljen joypad za NES. 
Moč se je bilo stisniti v dvoranice, kjer so kazali The 
Elder Scrolls Online, medtem ko so novi Wolfenstein 
prestavili na 2014, in prisostvovati nagovoru Johna 
Carmacka, ki del prihodnosti vidi v VR-čeladah. Nič 
nenavadnega, da bo znani programer odslej velik del 
časa posvečal napredni kacigi oculus rift, saj bo šef 
njenega razvoja. Z drugo nogo bo še vedno v Idu, s 
tretjo pa v Armadillo Aerospacu. Kako mu uspe, ni- 
mamo pojma. Aja, Dooma 4 še ne bo, tudi zato ne, 
ker so ga med razvojem vsaj enkrat povsem resetira- 
li. Kdaj, torej? "When it's done." 


EverOuest Next napove- 
duje premik v mmorpgjih! 


Ko se bojiš, da bo treba v iskanju svežine v mmorpg- 
jih poseči po bizarnih korejskih naslovih, se od niko- 
der vzame Sony Online Entertainment in sezuje s tis- 
kovko. Hiša, ki je z EverOuestom pred ducatletjem 
popularizirala mmoprgje, je napovedala ne enega, 
marveč kar dva nova dela v seriji. 

Prvi bo EverOuest Next, barvita fantazijska masovšči- 
na, kjer bomo kot vitez, kačjemož ali karkoli že kolo- 
vratili po deželi Norrath, delali kveste in plesali v 
spodnjem perilu. A tu se že videno konča. V EON ne 
boš omejen na en poklic, marveč boš lik zgradil iz šti- 
ridesetih arhetipov. Levelanja naj sploh ne bi bilo in s 
tem ne tlačanskega klanja veprov, saj boš napredoval 
z izpolnjevanjem nalog, ki se bodo ustvarjale naključ- 
no. Slednje je obljubljal že Guild Wars 2 in dostavil le 
napol. EGN pa naj bi res premogel spremenljiv svet, 
v katerem bo prišel naval monstrumov in ti podrl 
skrbno zgrajeni gradič. Beštije se ne bodo rojevale iz 
nič in brezciljno tavale po deželi, marveč bodo udrle iz 
nekega vira, postavljale postojanke in organizirano 
napadale, dokler se jih ne boš odkrižal. 


SOE se ni odločil za fotorealizem in svet EONja ra- 
je oblikuje v kanček stilizirani, risankasti podobi. 
Kleč bo vendarle v vsesplošni porušljivosti. 


Temelj te premise je uničljiva okolica, ki so jo avtorji 
na predstavitvi ob zevanju gledalcev izdatno razkaza- 
li. Tehnologija za njo so voksli, ki bodo hkrati ponuja- 
li mnogo oblik gradnje. Ne le to: obrtniki bodo morali 
v iskanju surovin rudariti kot v Minecraftu! Pri tem bo 
igra naključno ustvarjala nove zemeljske globine. 

S tem vidikom bo povezan EverGuest Next Land- 
mark. Šlo bo za gradilko okolice, podobno sestavljal- 
nemu načinu v Minecraftu. Igralci bodo lahko skulp- 
ture prodajali drugim, SOE pa bo dobre izbral in jih 
dajal v EG Next. Landmark naj bi dospel že koncem 
tega leta, medtem ko za Next upajo, da bo nared do 
konca prihodnjega. Po prezentaciji sodeč bo tvrdka 
znova delala zgodovino. Dolgo so se obirali. 

BMW na elektrone 


Ko smo v Jokerju 222 široko pisali o električnih avto- 
mobilih (id na stranki: 9377), smo izrazili željo, da bi 
bavarska mašinska delavnica svoja koncepta i3 in i8 
čim manj spreminjala, saj sta bila očesu hudo privlač- 
na. Zdaj vemo, da bo vsaj avto na ceste pripeljal ena- 
ko dopadljiv, kajti konec julija so pokazali serijski 
model, katerega prodaja štarta konec leta. 


BMW i3 bo avto nove dobe tako po videzu kot po 
tehniki. 35 tisoč evrov je veliko, vendar je treba od 
tega odšteti okoli pet tisočakov, ki jih subvencioni- 
ra država, ter prihranek za porabo in vzdrževanje. 


BMW poudarja, da za razliko od mnogih tekmecev ni- 
so vzeli obstoječega avta in mu nadomestili naftni ag- 
regat z elektromotorjem, marveč gre za prvi premijski 
avto, ki je v celoti zasnovan okrog alternativnega po- 
gona. S tem dajo očitno vedeti, da znamka Tesla za 
njih ne obstaja. Je pa res, da imajo Nemci krepko več 
izkušenj, možnosti in kapitala. Velik dosežek je deni- 
mo ta, da i3, ki je po prostornosti med minijem in se- 
rijo 3, tehtal manj kot 1200 kilogramov. Manjši nissan 
leaf ima denimo tono in pol. Inženirjem je lahkost 
uspela na rovaš šasije iz ogljikovih vlaken in obilne ra- 
be aluminija. S tem pa so dosegli tudi večji domet, ki 
v varčevalnem načinu seže nad 160 kilometrov. Ipak 
gre za mestno vozilo, na kar kaže tudi omejitev hitro- 
sti na 150 km/h. Vseeno je avtomobilček zelo posko- 
čen, saj 170-konjski elektromotor pospeši do sto v 
7,2 sekunde do sto. Tiščanje seveda razdaljo prepolo- 
vi. Kogar to skrbi, ponujajo i3 z dodatnim dvovaljnim 
bencinskim motorčkom, ki zgolj polni baterije (zato 
pravijo, da ni hibrid) in domet poveča na 300 kilome- 
trov. Drugače se akumulator na hitrih postajah napol- 
ni v manj kot uri, čez navadno vtičnico pa v osmih. 

Ker Joker v prvi vrsti pokriva digitalne tehnologije, 
nam pri dotičnem avtu vzbuja pozornost BMWjeva 
'povezana mobilnost'. Ta se prične z avtomobilovo 
neprestano povezanostjo v splet, vendar ne prek mo- 
bilnika, marveč z vgrajeno SIM-katico. Lastnik zato 
določene funkcije upravlja na daljavo z računalnikom 
ali mobilnim telefonom. Recimo pošilja podatke navi- 

Avto bo orenk spletno povezan. Teoretično bi ga bi- 
lo celo mogoče voziti na daljinsko s telefonom. He- 
kerji se že veselijo izziva. 

gaciji, vnaprej prižge klimo ali gretje in preveri stanje 
baterije. Prav tako softver v avteku pozna napredne 
geolokacijske storitve, podobne Googlu Now. Če mu 
boste zaupali kraj sestanka, vas bo znal popeljati mi- 
mo prometnih zamaškov, poiskati najprimernejše 
parkirišče, kjer je po možnosti polnilna postaja, in 
svetovati morebitni javni prevoz. Takenako zna mo- 
bilna aplikacija voditi nazaj do vozila. 

I3 bo novembra štartal v Nemčiji in ponekod drugod v 
Evropi. Zaenkrat Slovenije ni na BMWjevem i-zemlje- 
vidu, kajti potrebna je podpora, tako v smislu polnilne 
inftrastrukture kot delovanja mobilnega servisa. Cena 
avtočka bo 35.000 oziroma 40.000 evrov za inačico z 
rezervnim bencinskim polnilnilcem. To je manj od 
ampere in pol cene Teslinega modela S - seveda za 
ustrezno manj avta. Interes je, pravijo Bavarci in kaže- 
jo število sledilcev na družabnih omrežjih ter milijone 
ogledov na YouTubu. Skupaj z njimi upamo, da jih de- 
janske prodajne številke ne bodo postavile na pretrda 
tla, kot se je to zgodilo z malčki c-zero, ion in i-miev. 


Nov Googlov hardver 


Konec julija je Google brez velikega pompa predstavil 
par novotarij. Prva je izboljšana, a tanjša in lažja tabli- 
ca nexus 7, ki se po novem diči z zaslonom ločljivosti 
1920 x 1080, nekoliko hitrejšim štirijedrnim proce- 
sorjem snapdragon S4 pro in 2 GB pomnilnikom. Ce- 
na bo znova okoli 200 evrov oziroma nekaj več za ra- 
zličico LTE. Sistem bo seveda Jelly Bean 4.3, ki je 
počasi začel kapljati na druge naprave iz Googlove 
družine. Drastičnih sprememb v ni, so pa ponudili ne- 
kaj dobrodošlih rešitev, recimo uporabniške profile z 
omejenimi pravicami, kar je kot nalašč za starše, ki 
svoje tablice dajejo v roke mulčadi. Pa najnovejšo ra- 
zličico OpenGL ES, da bodo igre tekle še bolj gladko. 


Googlovi novosti: dongle chromecast za navezo te- 
lefona s televizorjem in nadgrajeni nexus 7, tehta 
le 290 gramov (prej 340) in je širok vsega 8,5 mm. 


Krona tokratne predstavitve je bil na pogled dokaj 
neugleden gizmo, ki sliši na ime chromecast. Gre za 
ključek, ki ga vtakneš v prost izhod HDMI na televi- 
zorju, nakar nanj brezžično pošiljaš videoposnetke z 
YouTuba, filme in glasbo, kupljeno v Googlovi štacu- 
ni (pri nas to torej ne gre), ter pretočne vsebine z 
Netflixa. Kot dodana vrednost je tu prikazovanje za- 
vihkov iz brskalnika Chrome, če si namestiš primerno 
razširitev. Daljinca chromecast ne pozna, vse uprav- 
ljaš z računalnikom ali mobilcem. Prednost onegaja 
pred uveljavljenima AppleTV in Rokujevo pretočno 
škatlico je v ceni, saj chromecast nosi etiketo 35 do- 
larjev, kamor so vključili še trimesesečno naročnino 
na videoteko Netflix. Ni čudno, da so jo Američani 
razgrabili. To je spodbudilo druge servise, ki se že za- 
nimajo, kako bi tržili svojo ponudbo prek Googlovega 
kebra. Evropskih strank zaenkrat nimajo v mislih ne 
Google, ne ostali. Že prav. 

Nov komplet Lego Cuusoo in dva Minecraftova 

O Legovem japonskem partnerju, zvanem Cuusoo, 
smo pisali v Jokerju 227. Gre za nekakšen legoidni 
Kickstarter, kjer prijaviš idejo za kockavo stvaritev, 
nakar folk glasuje. Če je všečkov dovolj, Danci razmi- 
slijo o serijski izdelavi. Večinoma je odgovor negati- 
ven, a troje modelčkov je pod znamko Cuusoo ipak 
izšlo: batiskaf Shinkai, sonda Hayabusa in Minecraft. 
Zdaj prihaja še četrti set, avtomobil delorean iz filma 
Vrnitev v prihodnost. Ne le, da bo model znamenitega 
časoplovnega štirikolesnika vseboval mnogo detajlov, 
vključno z registrsko ta- 
blico in uro na komand- 
ni plošči, možno bo se- 
staviti vse tri inačice, ki 
so nastopale v filmih. 
Figurici Martya McFlyja 
z rolko in Doca Browna 
bosta seveda vključeni, 
kar bo naredilo komplet 
za veliko hotnico med 
zbiratelji plastičnih stričkov. Igrača bo v Legovi spletni 
štacuni koštala 40 evrov, pri čemer bo šel delež od 
prodaje v Fundacijo Michaela J. Foxa za raziskavo Par- 
kinsonove bolezni. 

Očitno se Minecraftov komplet dobro prodaja, kajti 
matični Lego, brez Cuusooja, je v navezi s švedskim 
razvijalcem Mojangom naredil dve novi sestavljanki iz 
priljubljenega kockavega sveta: vas z rudnikom, kme- 
tom, pujsom in zombijem ter podzemlje z lavo, praši- 
čeglavim zombijem in dvema ghastoma. Kompleta, 
zelo očitno namenjena izključno fanom igre, bosta na- 
prodaj septembra za 35 evrov. 


LEGO. KA s 
Tomamrunre 

Koliko interneta dobite za svoj denar? 

Ponudniki internetnih storitev so nabriti. Tudi pri nas 
se je nekoč dogajalo, da so v paketih obljubljali hitro- 
sti, ki jih uporabnik ni dosegal, nakar je slišal suh iz- 
govor, da "gre za nihanja v omrežju, itak pa v paketu 
obljubljamo hitrost DO toliko megabitov na sekundo." 
No, ljudje glasujejo z denarjem in smo se, če smo le 
imeli možnost, selili k takim, ki so dejansko dostavili 
obljubljene hitrosti. Seveda pa tovrstne mahinacije ni- 
so ostale skrite Evropski komisiji, ki je naročila večlet- 
no raziskavo širokopasovnih omrežij in jo je izvajalo 
na tem področju priznano podjetje Samknows. Pred 
kratkim so objavili novo delno poročilo za prvo polle- 
tje 2013 in razkrili nekaj zanimivih podrobnosti. 
Najbolje gre uporabnikom optičnih in kabelskih pove- 
zav, kjer je dejanska hitrost 84,4 oziroma 91,4 odstot- 
ka oglaševane. Na slabšem so tisti, ki uporabljajo teh- 
nologijo xDSL, saj so tam pretoki več kot tretjino nižji 
od obljubljenih. Temu primerno število DSL-pri- 
ključkov tudi v Sloveniji upada, čeravno še vedno 
držijo več kot polovični tržni delež. Največji porast be- 
ležijo kablaši, ki jih je že slaba tretjina. 

Evropa s pridobljenimi rezultati ni povsem zadovolj- 
na, četudi naši ponudniki dostavljajo višje dejanske 
hitrosti interneta za nižjo ceno kot v ZDA. Povprečna 
evropska širokopasovna pipica sicer dosega okrog 20 
megabitov na sekundo, do leta 2020 pa želijo komi- 
sarji doseči popolno pokritost prebivalstva s pri- 
ključki, ki bodo zmogli vsaj 30 Mb/s. 


Publika dogajanje spremlja na velikih platnih in skače 
v zrak ob sleherni lepi potezi. To je pravo vzdušje! 

Mi Nekateri igrajo z joypadom, a domala obvezna oprema 
znalca je digitalna igralna palica, po domače stick. 


ŽN 

M5 st z, 
V oe im Tekmovalci ne gledajo na platna, temveč v monitorje 


s karseda malo zamika. Tudi katodne TVje se najde. 
deliti č š 


NE 


Pretepaško geekovstvo je videti na 
vsakem koraku. Tu navdušenec nad 
starodavno serijo The King of Fighters. 


Najbolj nova igra na seznamu devetih osrednjih je Injusti- 
ce: Gods Among Us, v kateri se mlatijo stripovski junaki. 


OZNANILA 


EVO eOIS 


MEKA VIRTUALNIH BRUSL IJEV 


Med 12. in 14. julijem se je v hotelsko-kazinojskem 
kompleksu Paris Las Vegas odvil dvanajsti turnir v 
borilnih igrah EVO zapovrstjo. ve, da kar se 
zgodi v Vegasu, tam ostane, a si ne more kaj, da ne 
bi vsaj odškrnil vrat v klub plastičnih pesti. 


o se je pred leti v Tolminu začel metal- 
».4 ski festival, so domačini pred črno ob- 

lečenimi čupavci bežali v hiše in v pa- 
niki zaklepali otroke ter živino. Danes jih težko 
prehvalijo, saj so njihovi najboljši gostje. Podob- 
no je z največjim turnirjem v borilnih igrah na 
svetu, ki se kliče Evolution Championship Series 
alias EVO. Že dolgo se vsako leto odvije v greš- 
nem Las Vegasu in če so tamkajšnji prebivalci 
nekaj časa še sumljivo motrili bledokožne čuda- 
ke, ki se po kockarski metropoli potikajo z igral- 
nimi palicami pod roko, so se medtem sprijazni- 
li, da poleti tja prileti dosti ljudi, ki se hočejo di- 
gitalno na gobec. 
Koliko? Za Slovenijo, kjer pretepačine niso prilju- 
bljene, bo najbrž šokanten podatek, da so organi- 
zatorji za EVO 2013 prejeli 6097 prijav od 3538 
igralcev iz enainpetdesetih držav. To je več kot la- 
ni in obenem največ na kateremkoli e-športnem 
turnirju doslej! Res pa je, da denar ni spektakula- 
ren. Če je lani nagradni sklad znašal sto dolarskih 
jurčkov, je bilo letos kljub pokroviteljstvu Capco- 
ma, Mad Catza, Warnerja in Atlusa v skrinji nekaj 
deset tisočakov manj. Poleg tega se cekin razdeli 
na devet naslovov, tako da je kitajski zmagovalec 
Xian v najbolj prestižnem, Super Street Fighterju 
4, odnesel le dobrih 7000 $. Za letalsko karto čez 
pol sveta, hotel, burek in hotelsko cipo je zelo ver- 
jetno odštel več. 


ko se oeeki 
derejo "A-sagal" 


A cilj večine obiskovalcev Eva ni zaslužkarstvo. 
Nasprotno, tja pridejo predvsem iz drugih dveh 
razlogov. Eden je dobra, otipljiva konkurenca. 
Udeležbo si sicer urediš preprosto tako, da prideš 
v Vegas, daš kontroler in otepača na mizo in stru- 
peno rečeš "Kva dej nigri, a se bomo kej tepl?!" 
Serija turnirjev, ki so pod nazivom Road to EVO 
delovali kot priprave naše reprezentance na Euro- 
basket, je bila namenjena bolj razvpitosti in temu, 
da je skupnost videla, kateri so najresnejši kandi- 
dati za naslov. 

No ja, presenečenj pri tem ni bilo. Prišli so malo- 
dane vsi, ki jim gredo borilne igre najbolje od rok, 
od Daiga prek PR Balroga in Tokida do Justina 
Wonga, Filipino Champa, Infiltrationa in Poongka. 
Marsikdo od teh pripada profesionalni ekipi, kot 
so MCZ, Hori, EG in AVM. Vsakdo si je moral me- 
sto v končni osmerici pridobiti tako kot najbolj 
začetniški drkač, ki ne loči med shoryukenom in 
shoryureppo. Po 30.485 odigranih spopadih po 
sistemu dvojne eliminacije (dve zmagi in greš) je 


iz 


svojega prvaka dobila vsaka od devetih obravna- 
vanih iger: Super Street Fighter 4: Arcade Edition 
v.2012 (Xian), Ultimate Marvel vs. Capcom 3 
(Flocker), Injustice (KDZ), The King of Fighters 
XIII (Reynald), Street Fighter X Tekken v.2013 
(Infiltration), Tekken Tag Tournament 2 (Knee), 
Mortal Kombat (Crazy DJT 88), Persona 4: Arena 
(Yume) in Super Smash Bros. Melee (Mango). 
Osebno me čudi, da so furali Persono in Mortal 
Kombat, ne pa Soul Caliburja V in Virtua Fighter- 
ja 5 Final Showdown, a kaj hočemo. Super Smash 
Bros. je izbrala skupnost, ki je v dobrodelne na- 
mene s tem prispevala dobrih sto tisoč dolarjev, 
in zaradi Sonyjeve roke so bile vse tekme na play- 
stationih 3. Takle mamo. Oziroma majo, kajti Ev- 
ropejci v tovrstnem turnirskem pogledu zaostaja- 
mo. Lastimo si kak posamezen dogodek, največ v 
Angliji in Franciji, a ničesar takega, kot sta EVO 
ali japonski Super Battle Opera. 


Bratje po mese 
Geriju 


Drugi ključni razlog za obisk Vegasa je osebno to- 
varištvo. Od nekdaj me fascinira, kako mirna, 
vljudna in športna je pretepaška skupnost. Na ve- 
likih turnirjih, kot je EVO, domala ni grdih pogle- 
dov, zafrkavanj in prepucavanj, temveč se vidi, da 
so se delilci dragon punchev prišli zlasti družit. 
Obrazi so sijali, ko so se srečevali dotlej le spletni 
rivali, in sklepala so se prijateljstva, ki se ne bodo 
zlahka razklenila. 

V tem Evolution nadaljuje duha igralnic včerajš- 
njika, arcades, ki so rabile kot srečevališča. Da- 
nes so zvečine poniknile na račun internetne akci- 
je, ko pa pride EVO, njihov duh oživi. Ni naključ- 
je, da je dogodek zrasel ravno iz tovrstnega turnir- 
ja Battle by the Bay, kjer se je v kalifornijskem 
Sunnyvalu davnega leta 1996 štirideset pionirjev 
pomerilo na avtomatih Street Fighter 2 Turbo in 
Street Fighter 2 Alpha. 

Saj je fino z daljave analizirati dvoboje, prek inter- 
netnih streamov navijati za svoje favorite (prodali 
so obilico kart za tovrstne prenose, od koder je 
dobiček takisto šel za dobrodelnost), se učiti profi 
tehnik, opazovati, kako se po turnirju spreminjajo 
tako ali tako neuporabne tier liste, in razglabljati 
po forumih, kako je Xian v finalu SSF4 mojstrsko 
odlomil Tokidovega Akumo z Genom (!), kitaj- 
skim ašašinom, na katerega doslej nismo gledali 
s takim rešpektom. A tisto pravo so kakor na 
E3ju in Gamescomu vzdušje in ljudje. Ko ješ, pi- 
ješ in dihaš digitalni bušido, so evri, porabljeni za 
karto, nastanitev in jedačo, nepomembni. 

INFERNAL HELM 


"Prednaročilo Diabla Ill zagotavlja, da bo vaš izvod igre na dan izida vključeval nov predmet v igri — Infernal Helm. 
Ta predmet iz igre se lahko uporablja samo z različico Diabla Ill za konzole, ki je bila prednaročena. 
Za Popon ane v kah je oil internetna povezava. 


O 2013 Blizzard Entertninment, inc. Vse prav tablo egis strirana zaš sa blag za znamka Blizzard Entertainment, inc. v ZDA in/ali drugih državah 
Me pie menj za ner sr odno o zna: ka last njihov ih tastnikov UENTERTAINMENT 


SANDIESKA 
MASKARADA 


je videl stvari, ki jih vi, ljudje, ne bi verjeli. Iron-Mana v millenium falconu 
iz lego kock na kolesih, ki ga je po prizorišču potiskal prešvicani Jaka Racman. 
Zombijasto Sneguljčico, ki je v rokah držala metalec plamenov iz filma Aliens. 
Osivelega Dato iz Star Treka, ki je za pogrnjeno mizico talal podpise in se 
hudomušno spraševal, zakaj mu je tega treba. Kje? |, kakopak v San Diegu, 
kjer je od 18. do 21. julija potekal tradicionalni sejem Comic-Con. 

rizorov, kot so pričujoči, pri nas ni- 
smo vajeni, dočim so ti nekaj običaj- 
nega v tujini na zborovanjih, namenje- 
nih ljubiteljem stripov, risank, televi- 
zijskih serij, filmov, zbirateljstva ter 
oblačenja v kostume likov iz fantazijskih svetov. V 
angleški prestolnici maja in oktobra organizirajo 
MCM London Comic Con (bivši MCM Expo), na Ba- 
varskem se vsaki dve leti odvije Comic Salon, Italija- 
ni obiskujejo Lucca Comics, v ZDA pa ima maška- 
radno-zbirateljski dogodek, kakršen je sanfranciški 
WonderCon, vsaka večja metropola. 

No, daleč najbolj obiskan je ravno sandieški Comic- 
Con s pripono International, ki se je iz zanesenjaške- 
ga zbirališča striparjev v zadnjem desetletju razboho- 
til v svetovno odmeven festival papirnate, igralske in 
slikosučne zabave. Sredi julija ga obišče mnogo zvez- 
dnikov vseh kalibrov, ki se z oboževalci srečajo na 
številnih predavanjih - 'panelih' in na namenskih me- 
stih potrpežljivo delijo avtograme, ter več kot 130 ti- 
soč navadnih smrtnikov. Toliko jih je v štirih dneh 
sposoben sprejeti tamkajšnji Convention Center. Slo- 
vencev je med njimi žal bolj malo, saj je Amerika pač 
na drugi strani ocena, dočim cene letalskih kart pole- 
ti rade poskočijo. Zato pa smo tu mi, ki poročamo. 


Bil je Comic-Con 

Udeleženci so imeli tudi letos kaj videti. Cosplayerji, 
kakor rečemo osebkom, ki se šemijo v kostume do- 
cijo skrbno izdelanih oblekic vložili na stotine ur ter 
dolarjev. Kje drugje se lahko na enem mestu slikaš z 
Master Chiefom v oficialnem oklepu, ob katerem ko- 
raka Penguin iz prastare Batmanove nanizanke? Ali v 
oko za hec fašeš puščico, ko princesi iz Pixarjeve ani- 
miranke Brave preveč časa škiliš v nedrje? 
Postavnih in pomanjkljivo oblečenih babnic v tesno 
oprijetih kombinezonih, ob katerih ti kri steče v nizke 
predele, ima Comic-Con nenormalno veliko. Med nji- 
mi je dosti punc, ki se s preoblačenjem ukvarjajo 


Riddick 6. septembra Gravity 
ZF-pustolovščina Piteh Black, v kateri se 
je prvič pojavil antijunak s svetlečimi 
okularji, je Vina Diesla izstrelil med akcij- 
ske zvezdnike. V tretjem delu se bo Rid- 
dick enkrat za vselej maščeval sovražni- 
kom Necromongerjem, ki so zdesetkali 
prebivalstvo rodnega planeta Furya. Še 
prej bo moral obračunati s plačanci in 
zobatimi pošastmi. Griz, tresk, kabum m 
Film bo namenjen polnoletnim, zato si 
obetamo nebrzdano brutalnost. 


Children of Men spada v vrh filmske pro- 
dukcije zadnjega desetletja, zato smo 
ljubitelji znanstvene fantastike goreče 
pričakovali, kdaj bo režiser Alfonso Cua- 
ron znova sedel za kamero. V tehno- 
loškem trilerju Gravity se bomo preselili 
v vesolje, koder se bosta astronavta 
Sandra Bullock in George Clooney borila 
za preživetje. V škripce ju bo spravil od- 
padni satelit, ki bo poškodoval njun vse- 
mirski čolnič. Panikaaa! 


Rešimoži iz ameriških farbovitih bukvic so na to- 
vrstnih sejmih prisotni množično, kot tudi osebki, 
našemljeni v junake iz iger in zimzelene zombije. 
Slednji na Comic-Con uletijo iz Zombie Walka, ki 
se v San Diegu odvija vzporedno s sejmom. 


4. oktobra Thor: The Dark World 


V prvem delu je bil Thor tisti, ki se je na 
Zemlji počutil kot riba izven vode. Tokrat 
bo taka usoda doletela dohtarico Jane 
Foster (Natalie Portman), ki jo bo bo- 
žanski silak pred nevarnostjo odnesel v 
Asgard. A ko bo rasa temnih vilincev z 
Malekithom na čelu ogrozila devet ve- 
soljskih kraljestev, se bo superheroj pri- 
siljen obrniti na megalomanskega brata 
Lokija, ki je na koncu lanskih Avengerjev 
pristal v ječi. Mu Thor lahko zaupa? 


(pol)profesionalno. Da o Predatorjih, Darth Vaderjih, 
Indyjih, Ghost Busterjih, Batmanih, dohtarjih Who in 
huronskih zmešanicah vsega niti ne govorimo. 

Trend letošnje edicije so bili zvezdniški cosplayerji. 
Mišičasti Jason Momoa je v sobano, kjer se je odvijala 
konferenca Game of Thrones, uletel kot Khal Drogo, 
medtem ko je Tom Hiddleston pristaše Thora na odru 
nagovoril v Lokijevih cotah. Andrew Garfield je obi- 
skovalce zabaval v opravi Spider-Mana, dočim se je 
Bryan Cranston iz serije Breaking Bad po razstavišču 
sprehajal z masko temačne različice Walterja - Hei- 
senberga. Prepoznal ga ni seveda nihče. 

Comic-Con je sejem v pravem smislu besede, saj se 
na prizorišču obrne ogromno denarja. Najde se vse: 
nove in stare stripe, animeje, posterje, figurice, redke 
špile, majice, brošure in nakit, kakor tudi številne 
umetnike, ki ti za pošteno ceno na poljubni del telesa 
tetovirajo omiljeni lik iz te ali one franšize. In še in še. 
Med predmeti poželenja bogataških zbirateljev sta se 
letos znašla originalen Indyjev bič iz filma Temple of 
Doom z deklarirano vrednostjo 75.000 $ ter povsem 
neoskrunjena farbovita bukvica Action Comics iz leta 
1938, v kateri se je prvič pojavil Superman. Lastnik se 
je bil od nje pripravljen ločiti za skromnih 600.000 $. 
Nasploh so se na Comic-Con v zadnjih letih preselili 
številni z igrami, filmi ali nečem tretjim povezani eks- 
cesi, ki so bili nekdaj domena E3ja in sorodnih priredi- 
tev. Ubisoft je za promocijo četrtega Assassin's Cree- 
da v sandieškem pristanišču najel ladjo in jo predelal v 
pristno gusarsko galejo. Avtorji South Parka so se 
znova proslavili s postavitvijo pravcate replike meste- 
ca iz risanke in na ulicah ob sejmišču uprizorili parado. 
Warner je na kraj pripeljal avto interceptor, s katerim 
se bo Nori Maks prevažal v novem špilu oziroma filmu. 
YouTube in portal Wired pa sta s pomočjo strokovnja- 
kov za filmske učinke izdelala in predstavila neverjet- 
nega hodečega robota, ki bi ga zlahka uporabili v 
enem od bodočih Terminatorjev ter prišparali na pro- 
računu za računalniško animacijo. 
Skratka, dogajalo se je. Gremo še globlje. 


1, 


ši 

The Hunger Games: Catehing Fire 


8. novembra 


Philip Seymour Hoffman. 


22. novembra 
Potem ko sta slavila na 74. igrah gladi, 
se Katniss in Peeta vrneta v rodno okro- 
žje. Domača idila ne traja prav dolgo, saj 
med zatiranim ljudstvom tli želja po upo- 
ru. Na obzorju pa so že jubilejne 75. igre, 
ki bodo nekaj posebnega. Zvezdniški za- 
sedbi se bo v vlogi organizatorja grote- 
skne mešanice med olimpijskim tekmo- 
vanjem in realnostnim šovom pridružil 


Podobe s srebrnega platna 


Comic-Con se za sedmo umetnost ni začel pod naj- 
boljšim znamenjem. Peter Jackson se je v sporočilu 
za fane že pred začetkom sejma opravičil za odsot- 
nost Smaugove pušče, drugega filma o dogodivšči- 
nah kosmatega zmikavta s Šajerske. Nadaljevanje 
Hobita, ki bo na sporedu decembra, je bojda še glo- 
boko v kovaškem ognjišču, igralci pa prezasedeni. 
Med razočaranci so se prav tako znašli pristaši Vojne 
zvezd, ki so upali na sveže informacije o Epizodi VII 
izpod rok J. J. Abramsa. Ostali so z mehkim, s(m)o 
pa izvedeli, da se pod novim lastnikom Disneyjem 
obeta še ena izdaja izvirne trilogije na modrih plošč- 
kih. Tiste originalne in nepopravljene, v kateri Han 
Solo ustreli prvi. 

Filmske fantastike, znanstvene in še kakšne, ni pri- 
manjkovalo. V prihodnjih dveh letih bomo deleženi 
novega vala superjunaških umotvorov, ki so v zad- 
njem desetletju postali sopomenka za holivudske 
blockbusterje. Počilo je najprej na konferenci, prireje- 
ni v čast 75. obletnice Supermanovega rojstva, kjer je 
med drugimi gostoval Henry Cavill, trenutni Super- 
mož. Režiser Zack Snyder (300, Watchmen) je izdal, 
da bo njegov Man of Steel zagotovo dobil sekvel, v 
katerem se bo silak s Kriptona srečal z ... Batmanom! 
Slednjega ne bo uprizoril Christian Bale, ki ima 
Šišmiša čez glavo, film pa ne bo priredba Millerjevega 
stripa The Dark Knight Returns, temveč nekakšen du- 
hovni potomec. Komaj čakamo. 

Marvel ni ostal dolžan in je prek Jossa Whedona naja- 
vil nove Maščevalce. V The Avengers: Age of Ultron 
(2015) se bodo Iron-Man, Captain America, Hulk, 
Thor in ostali člani organizacije spopadli z zlobnim ro- 
botom Ultronom. Vzdušje bo bolj temačno kot v pr- 
vencu, prizorišče spopadov pa ves svet, ne le Združe- 
ne države. Nadaljevanje bo aprila dobil še Stotnik 
Amerika, ki mu stas in glas posoja Chris Evans. The 
Winter Soldier nam bo predočil Capa v modernem 
svetu, kjer ima v sedanjost prenešeni veteran druge 
svetovne vojne velike težave z licemerskimi politiki in 
starim znancem. Pesti bosta vihtela skupaj s Scarlett 
Johansson - Black Widow. 


Gneča je na Comic-Conu velika, saj se sejma lahko 
udeleži vsak običajnež, ki je za štiridnevno karto 
pripravljen odšteti sto in več dolarjev. Novinarjev 
se organizatorji usmilijo s predoglednim večerom 
na dan pred začetkom sejma. 


j i 


Po razstavišču in medijih je odmevala predstavitev X- 
Men: Days of Future Past (maj), ki bo združil zasedbi 
prejšnjih dveh filmov v nizu, The Last Stand in First 
Class. Professor X in Magneto bosta v upanju, da bi 
preprečila postapokaliptično prihodnost, v preteklost 
poslala Wolverina (Hugh Jackman). Navdušenje je bi- 
lo popolno, ko je režiser Bryan Singer na oder pozval 
igralsko posadko. Zvrstili so se med drugimi Jennifer 
Lawrence, Michael Fassbender, Patrick Stewart, Ja- 
mes Mcavoy, Ellen Page, Halle Berry, Anna Paguin 
(Sookie iz nizike True Blood) in Peter Dinklage iz Igre 
prestolov. Ta se bo poskusil v vlogi vojaškega znan- 
stvenika, ki mutantov nima pretirano rad. 

Gremo dalje. Guardians of the Galaxy bo superheroj- 
sko čudo po še enem Marvelovem stripu, v katerem 
pilot vojaškega reaktivca zabrodi po vesolju, zbere 
skupino problematičnih borcev z nadnaravnimi talen- 
ti in se zoperstavi zlobnežu, ki grozi z uničenjem vse 
galaksije. Fane je najbolj zanimalo, kako bo na veli- 
kem platnu izpadel računalniško ustvarjeni član druš- 
čine Rocket Raccoon, navihrani človekoliki, no, ra- 
kun. A za kaj takega je bilo še prezgodaj, saj se je 
snemanje komaj dobro začelo. 

Prihodnje leto bosta na sporedu rimejka Godzille 
(maj) in Robocopa (februar), ki bo sodobna repriza 
izvirnika iz leta 1987, Ender's Game, film po odlič- 
nem ZF-romanu Orsona Scotta Carda, ki ga priča- 
kujemo oktobra, je nase opozoril po zaslugi Harrisona 
Forda, ki bo v njem nastopil v vlogi polkovnika Graf- 
fa. Indy je stopil v bran zakona med istospolnimi part- 
nerji, ki je v Čezlužju aktualna tema, in se s tem izdat- 
no zameril Cardu, ki je znan homofob. Ta je film, v 
katerem bodo Ender in ostali vesoljski kadeti malo 
starejši, že označil za polom. 

Kaj pa celovečerci po igrah? Za Need for Speed, ki s 
1000-konjskimi zverinami pridrvi spomladi prihodnje 
leto, in Dead Space smo že vedeli, uradno potrditev 
pa je na smenju dobila vest, da Blizzard in Warner de- 
lata na ekranizaciji masovne frpjke World of Warcraft. 
Režijo so malce presenetljivo zaupali Duncanu Jone- 
su (Moon, Source Code), sinu rokerja Davida Bowie- 
ja. Držimo pesti, da bo za kaj. 


Divergent 21. marca 2014 
Po romanu Veronice Ruth nastaja film o 
mladenki, ki jo v distopičnem Chicagu 
proglasijo za 'drugačno'. Na testu nadar- 
jenosti, s katerim oblasti prebivalstvo 
porazdelijo v pet kast, se pokaže, da Tris 
odstopa od kalupa. Spoznanje jo spravi V 
življenjsko nevarnost, čemur se pridru- 
žijo še socialne tegobe, ki namigujejo, da 
je stanje v idilični metropoli vsej prej kot 
takšno. Povedano drugače: The Hunger 
Games dobiva konkureco. 


300: Rise Of an Empire Z. marca 2014 
V nadaljevanju špartanskega filma 300 
bodo v ospredju pomorske bitke, ki so 
jih Heleni in Perzijci bili vzporedno S ti 
sto pri Termopilah. Natančneje bitki pri 
otokih Evbeja in Salamina, vključen pa 
bo takisto Maraton. Eva Green bo upri- 
zorila Kserksovo zaveznico Artemisijo, 
pelikula pa se kljub temu, da je ne bo 
režiral Zack Snyder, ki bo scenarist in 
producent, slogovno ne bo razlikovala 
od prvenca ter Millerjevega stripa. 


LEGO Movie 7. februarja 2014 
Čas je že bil, da danski kockarji nehajo 
izdajati le kratke burleske in se poskusijo 
z dolgometražno animiranko. Stvarstvo 
in like kanijo delno računalniško zmode- 
lirati, delno pa posneti s koračnim foto- 
grafiranjem pravih stričkov. Protagonist 
bo povprečnež Emmet, ki se znajde na 
frontni črti boja proti zlobnežu, ki bi na 
plastičnih zidakih rad uporabil lepilo. Po- 
magali mu bodo Batman, Superman, 
Green Lantern in Wonder Woman. 


Veronica Mars začetkom 2014 
Lahko Kickstarterju uspe tudi pri filmih? 
Pristaši navihrane najstniške detektivke 
z malih zaslonov pravijo, da ja. Ukinitve 
serije fani niso preboleli in so navdušeno 
podprli celovečerni projekt Veronice, v 
katerem bo nastopila Kristen Bell. Feh- 
talna kampanja je nanesla slabih šest 
milijonov dolarjev, kar je očitno dovolj, 
da bo zdaj deset let starejša gospodična 
Mars odložila odvetniško togo in znova 
poprijela za špijonski fotoaparat. 


to.» 

LEGO Movie Videogame 

Warner za večino sistemov, februarja 2014 
Izid animiranega filma bo pospremil špil, na katerem 
delajo legomojstri TT Games. Ploščadarsko-tepežkars- 
ke stopnje bodo enako kot štorija povzete po filmskih 
lokacijah in prvič v celoti sestavljene iz tisočev, ne, mi- 
lijonov barvnih zidakov. Elementi se bodo radodarno 


razletavali na prafaktorje, iz kock pa bo protagonist 
Emmet gradil raznorazne konstrukcije, za katere bo 
moral tokrat najprej poiskati navodila. Spremljajoča lika 
bo nadzorovala umetna pamet ali mesnata soigralca. 


Wildstar NCsoft za PC, jeseni 
Mmorpgji niso več tako v ospredju kot pred leti, a do- 
volj, da bomo kmalu deležni novega. Takega futuri- 
stično-fantazijskega z risankastim videzom in mode- 
lom free 2 play. Odvijal se bo na planetu, kjer se meša- 
ta magija in tehnologija in koder se za prevlado ravsata 
sprti frakciji. V Wildstaru bomo igrali na strani imperia- 
listov ali upornikov, raziskovali temnice, klali monstru- 
me in se spopadali z ostalimi igralci. Najraje z letečimi 
trdnjavami, ki jih bo moč opremljati po mili volji in jih 
pošiljati nad nasprotnikove utrdbe. 


Killer Instinct oft za xbox one, novembra 
Svežega Killer Instincta ne delajo pri Raru, temveč pri 
Double Helix. Spil, ki bo naprodaj ob izidu novega xbo- 
xa, bo obdržal dostopnost in nekatere pritikline prej- 
šnjih delov, kot so verižne kombinacije s petdesetimi in 
več zaporednimi udarci. Fatalityjev nalik onim iz Mortal 
Kombata to pot ne bo, saj se tvorcem zdijo odveč. Od 
starih likov se vračajo Jago, Sabrewulf, Glacius, Fulgo- 
re, Orchid, Cinder, Chief Thunder in Spinal. V osnovi 
bo igra zastonj in bo imela en lik, ostale bomo dokupi- 


li po potrebi. 


Comic-Con je za mnoge zvezdnike prava zlata jama. Potem ko splošna publika nanje že pozabi, se na sandieškem in sličnih sejmih celo čez desetletja najdejo navdušenci, 
ki so za avtografirano majico ali poster, razodetje kake zakulisne sočnosti iz omiljene produkcije ali zgolj prijateljski nasmešek in stisk dlani pripravljeni odšteti nekaj dro- 
biža. Mulder in Scully sta ob praznovanju dvajsete obletnice Dosjejev X fanom denimo izdala, da sta za kultno serijo posnela nikoli predvajano vročo fuk sceno. Adam 
Savage iz dua Mythbusters je po razstavišču taval v kostumu admirala Ackbarja. Legendarni stripar Stan Lee, Hugh Jackman in Patrick Stewart pa so preprosto bili. 


Zabava v majhnih dozah 


Obrazi z malih zaslonov so spričo letnega cikla televi- 
zijskih produkcij redni gostje Comic-Cona in letos ni 
bilo nič drugače. V San Diego se je navdušenim ljubi- 
teljem zgodb po koščkih prišel poklonit vsakdo, ki v 
branži kaj velja. Denimo avtorji in igralci Igre presto- 
lov, ki tvrdki HBO kljub visokim stroškom snemanja 
prinaša bajne denarce. O četrti sezoni niso povedali 
nič pametnega, so pa prisotnim zaupali, da si še ved- 
no niso opomogli od Rdeče poroke. George R. R. 
Martin se je kot vselej otepal vprašanj o tem, kdaj bo- 
sta nared zadnji knjigi. Sitnim fanom se je nato pote- 


The Amazing Spider-Man 2 


Edge of Tomorrow 


gavsko oddolžil na koncertu, kjer je komedijantske- 
mu paru, ki je prepeval njemu posvečeno pesem 
'Write Like the Wind', v spremstvu Neila Gaimana 
uničil inštrumente. Hehe. 

Futurama se po sedmih sezonah poslavlja, dasi Matt 
Groening še vedno upa, da mu bo risanko uspelo 
oživeti pri kaki drugi televizijski hiši. Enkrat do konca 
leta bodo Fry, Leela in Bender gostovali v epizodi 
Simpsonovih, obeta pa se nam tudi križanje ('cross- 
over') dveh veleumov, Homerja in Petra iz Family 
Guyja. Prihodnje leto, če bo šlo vse po sreči. 

Na sejmu so dalje zavrteli pilotni epizodi dveh novih 
serij, ki precej obetata. Agents of S.H.I.E.L.D. bo tele- 


6. junija 2014 


How to Train Your Dragon 2 
20. junija 2014 


vizijski podaljšek filmskih Avengerjev. Odvija se pred 
njimi, s čimer kanijo tvorci opravičiti prisotnost agen- 
ta Phila Coulsona, ki lanskih Maščevalcev ni preživel. 
V niziki bo poveljeval skupini specialcev, zadolženi za 
nadzorovanje problematičnih superjunaških posa- 
meznikov. Nadnaravni pojavi bodo na dnevnem redu 
tudi v seriji Believe, za katero sta moči združila vse- 
prisotni J. J. Abrams in priznani cineast Alfonso Cua- 
ron (Children of Men). Zgodba se bo vrtela okrog de- 
setletne punčke s čudežnimi sposobnostimi, ki jo bo 
pred ugrabitelji varoval iz kehe pobegli, po krivem 
obsojeni kaznjenec. Si bomo vsekakor ogledali. 


Dawn of the Planet of the Apes 
18. julija 2014 


2. maja 2014 
V dražilniku je distributer Sony obeloda- 
nil Jamieja Foxxa, ki bo v filmu nastopal 
kot Electro, negativec s samoumevnimi 
sposobnostmi. Pomagal mu bo nosoro- 
gasti Rhino, dočim se bo Peter Parker 
ubadal z odkrivanjem skrivnosti svoje 
preteklosti in bo še najprej razpet med 
vigilantskimi podvigi ter ljubeznijo do 
Gwen Stacy (Emma Stone). Mary Jane 
bo Pajkomoža rajcala šele v tretjem delu. 


V visokoproračunskem ZF-spektaklu Ed- 
ge of Tomorrow, ki nastaja po predlogi 
japonskega literarnega dela MI You Need 
Is Kill, bo večno mladi Tom Cruise igral 
poveljnika Billa Caga, ki ga nadrejeni ne- 
slavno ponižajo v navadnega vojaka in 
ga pošljejo na samomorilsko misijo. V 
spopadu z alienskimi okupatorji Bill umr- 
je, a se pri tem ujame v časovno zanko, 
zaradi česar vedno znova podoživlja isti 
dan oziroma isto bitko. 


Vikinško-zmajevska risanka bo potrjeno 
trilogija, dvojka pa bo zgodbo nadaljeva- 
la pet let po prvencu. Enonogi Hiccup in 
ud eni zmajček Toothless se bosta z 
vikinškimi pajdaši odpravila na razisko- 
vanje severne poloble sveta. Tam bosta 
naletela na nova ljudstva in se nehote za- 
pletla v rastoči konflikt med človeki in 
svežo vrsto zmajev. Glavnemu zlobcu bo 
posodil glas Kit Harington (Jon Snow). 


Sekvel bo štorijo nadaljeval deset let po 
prejšnjem delu in jo zaključil tam, kjer se 
začne izvirni Planet of the Apes s konca 
šestdesetih. Šimpanz Cezar, ki ga bodo z 
računalnikom ponovno ustvarili na pod- 
lagi gibov Andyja Serkisa (Golum), se bo 
z ostalimi primati zoperstavljal človeškim 
okrutnežem, ki so preživeli virusno epi- 
demijo. Načeloval jim bo Gary Oldman. 
Kdo bo zavladal Zemlji, pa vemo. 


Špili, stari znanci 


Sandieško stečišče sanj ni ravno idealen dogodek za 
potegnitev krinke z računalniških in konzolnih iger. 
Založniki velike naslove raje razgalijo na E3ju oziro- 
ma jih prihranijo za avgustovski Gamescom in jesen- 


količinsko več kot dobro zastopani. V veliki meri za- 
hvaljujoč se Sonyju in Microsoftu, ki sta na prizorišče 
pripeljala svoji bodoči dnevnosobni škatlici. 
Prešvicana rulja je dolge ure stala v kolonah, da je na 
playstationu 4 in xboxu one premierno izkusila Knack, 
Driveclub, Ryse: Son of Rome, Project Spark, Dead 
Rising 3 in še kaj. Gneča je bila velika tudi okrog kio- 
skov s prihajajočimi špili z aktualnih konzol, kot so 
Beyond: Two Souls, Gran Turismo 6, Lightning Re- 
turns: FFXIII in Diablo Ill. Nintendo je tekmecema 
kljuboval s Pikminom 3, Bayonetto 2, Sonicom Lost 
World, Disney Infinity, Rayman Legends ter The Won- 
derful 101 za wii u. Svoje kotičke pa so imele tudi šte- 
vilne titule za 3DS, med njimi močno pričakovani Po- 
kemon X in Y ter Zelda: A Link Between Worlds. 
Rockstarjevega čefurja ni bilo na spregled, medtem 
ko so Ubisoftovci na druženjih za zaprtimi vrati de- 
monstrirali Splinter Cell: Blacklist, Watch Dogs in As- 
sassin's Creed 4. Glede slednjega so povedali, da bo 
usoda glavnega junaka tesno povezana s figuro baje- 
slovnega gusarja Edwarda Teacha - Blackbearda ter 
da bomo v igri na kopnem preživeli približno tri petine 
časa. Cartmanova očeta Matt Stone in Trey Parker 
sta publiki, ki je prisostovala predavanju, posvečene- 
mu humorni frpjki South Park: The Stick of Truth, s 
katero se še vedno mučijo kovači Obsidian, zaupala, 
kakšne težave sta imela pri pisanju titanskega scena- 
rija. Francoski založnik ju je menda šel prepričevat, 
naj zajeten del vsebine na vsak način prišparata za 
DLC, na kar sta se kreativca odzvala z jedrnatim 
"Fuck that." Plosk, plosk. 

Konami je držal obljubo in na smenju obelodanil krea- 
cije zmagovalcev natečaja za dizajn ščitov, ki jih bo- 
mo marca prihodnje leto uzrli v Dark Souls 2, ter na 
Comic-Con privlekel zgodnjo različico te zajebane 
gotske frpjke, ki bo že v štartu na voljo tudi za PC, ju- 
hej. Pristaši pretepaškega niza Tekken so izglasovali 


V združku Futurame in Simpsonovih bo za zaplet 
kriv Bart. Navihanec bo storil nekaj nezaslišanega 
in skisal prihodnost, zaradi česar bo v preteklost 
oziroma sedanjost pripotoval robot Bender. 


ASSASSINS 
CRE:E D— 
BRAHMAN 


Po stripe, kakršen je Saga, ni treba na Comic-Con. 
V Applovi in Googlovi štacuni je na voljo nebroj 
aplikacij, ki omogočajo nakup digitalnih verzij. 
Spletni prodajalni imata tudi Marvel in DC Comics. 


nov lik - mično vampirko, ki se ima kmalu pojaviti v 
zastonjskem Revolutionu. Precej manj radodarni in 
zgovorni so bili Telltale Games, avtorji uspešne epizo- 
dične zombijske avanture The Walking Dead, ki nas 
kanijo jeseni osrečiti z drugo igralno 'sezono'. Priso- 
tnim so zaupali le, da se iznajdljiva punčka Clementi- 
ne vrača in da bo špil na voljo za večino sistemov. 

Nekaj zanimivih razkritij so obiskovalci dalje zabeležili 
pri umotvorih s stripovskimi licencami. Warner in 
Rocksteady sta s svežo prikolico vpeljala kačjo moril- 
ko Copperhead, eno od osmih negativcev, ki bodo 
Šišmišu na sledi v Batmanu: Arkham Origins. Temni 
vitez se bo z ostalimi heroji hiše DC Comics pojavil v 
Scribblenauts Unmasked za PC, wii u in 3DS, v kate- 
rem bomo miselne uganke reševali s samostalniki. 

Mišice so napeli tudi Marvelovci, ki so v španoviji s 
partnerji na sejmu razkazovali naslovčke, v katerih 
bodo nastopali ter si nežnosti izmenjevali njihovi ve- 
ljaki. Ponosni so bili na LEGO Movie Videogame, ve- 
liko pozornosti pa je pritegnil nastop devetdesetletne- 
ga Stana Leeja, roditelja Spider-Mana, Hulka, Iron- 
Mana in nebroja drugih junakov v pajkicah. Lee bo 
eden izmed igralnih likov v LEGO Marvel Super He- 
roes in poklon živi legendi je bil povsem na mestu. 


Papirnato herojstvo 


Stripovsko dogajanje je bilo na sejmu tradicionalno 
pestro, čeprav potisnjeno nekoliko v ozadje kot vse- 
lej, odkar so se na Comic-Conu naselili medijsko od- 
mevnejši filmi, TV-nizike in špili. Za to sta deloma od- 
govorna oba velika čezlužniška založnika, ki letos ni- 
sta postregla s posebej pretresnimi najavami. 

Še najbliže temu je Trinity War, trajajoči veledogodek 
v vesolju DC Comics, ki se ubada s sporom med tre- 
mi razdelki superherojske organizacije Liga pravice - 
Justice League, JL of America in JL Dark, kjer so zb- 
rani odpadniški rešimoži, kot je Constantine. Izid bit- 
ke bo imel v prihajajočih mesecih neslutene posledice 
za junake iz številnih nizov in bo v nedavno resetirani 
DCjev univerzum The New 52 vpeljal vrsto svežih se- 
rij. V lastnem stripu bo denimo nastopila Jokerjeva 
zapeljiva in psihotična pomočnica Harley Ouinn. 


Na drugi strani so Marvelovci izdali, da delajo na na- 
daljevanju priljubljene miniserije Wolverine: Origins, v 
katerem nas kanijo (še enkrat) seznaniti s preteklost- 
jo najbolj popularnega Ljuda X. Le da tokrat malo 
drugače. Spider-Man, ki v osrednjem stripovskem ni- 
zu po tragični smrti Petra Parkerja ni več Amazing, 
temveč se imenuje Superior, se bo v štiridelni seriji 
Darkest Hour koncem leta znova spopadel z večnim 
sovražnikom Venomom. Menda bo reč nekaj najbolj- 
šega. Aja, med X-Mene se bo po čudežnem oživetju 
vrnil tiholazniški mutant Nighterawler. 

No, Marvel in DC Comics še zdaleč nista edina izdaja- 
telja farbovitih bukvic. Nagrado za najboljši novi strip 
je pobral Saga, ki izhaja pri založniku Image Comics 
in žanje pohvale tako pri kritikih kot bralcih. Gre za 
vesoljsko opero z odraslejšim tonom, nekakšno me- 
šanico med Vojno zvezd in Igro prestolov, v kateri lju- 
bimca iz skreganih alienskih ras z novorojeno mešano 
hčerkico bežita pred oblastmi, najemniškimi mutanti, 
planetarnimi šefi in robotskimi velikaši z monitorji na- 
mesto glav. Smo brali, super zadevščina. 

K stripom se za promocijo in razširitev svojih umotvo- 
rov že dlje časa zatekajo tudi igralski in holivudski me- 
ceni. Ubisoft je v San Diegu obelodanil Assassin's 
Creed: Brahman, ki bo že tretji papirnati podvig o aša- 
šinih. Štorija se bo odvijala v Indiji iz 19. stoletja, kjer 
se bo Arbaaz Mir zoperstavljal britanskim koloniali- 
stom. Zadevščina bo v izdajateljivi štacuni Ubiworks- 
hop.com na voljo ob izidu četrtega dela igre. Na sejmu 
pa je debitiral še Riddickov animiran strip (motion co- 
mic), ki rabi kot uvod v prihajajoči tretji film. Toliko o 
tem. Do prihodnjič, Comic-Con! 


Po razstavišču so posejani štanti mnogoterih modnih mojstrov, ki preoblečenim obiskovalcem za simbolično 
vsoto ali kar zastonj nališpajo obraze, uredijo pričeske in popravijo kostume. Dosti je umetnikov, ki se uba- 
dajo s portretiranjem, in obrtniških prodajalcev igrač, akcijskih figur ter drugih ljubiteljskih artefaktov. Pri njih 
najdeš kvalitetno robo, vredno več sto dolarjev, ki s kitajskim kičem enostavno ni primerljiva. 


Wind Waker HD Mintendo za wii U, 4. oktobra Strider HD Soul Calibur II HD Online 


Wii U boleha za pomanjkanjem kvalitetnih iger, zato so 
se pri Nintendu odločili, da na konzoli obudijo Wind 
Wakerja, priljubljeno Zeldo z gamecuba. Celična (cel- 
shaded) risankasta podoba se tradicionalno dobro po- 
soja konverziji v visoko jasnino, a to še zdaleč ni vse, 
kar bo v HD-inačici drugačnega. Lastniki originala se 
veselimo večjega jadra za barčico, s katero bomo po 
oceanu potovali kar dvakrat hitreje, ljubitelji socialnih 
pritiklin pa puščanja sporočil v steklenici, ki bodo v po- 
moč kolegom v škripcih. 


Capcom za PC, PS4, PS3, XBO in X360, 2014 
Pomnite to prastaro Capcomovo franšizo? Novi Strider 
ne bo HD-osvežitev dvojke s preloma tisočletja, tem- 
več sveža titula. Z junakom Hiryujem se bomo potikali 
po od strani gledanem stvarstvu, sovrage na tleh in v 
zraku uničevali z nadgradljivim mečem, se odrivali od 
sten in počeli še marsikaj nindževskega. Do novih pre- 
delov se bomo v slogu metroidvanij prikradli, ko bomo 
razvili potrebne veščine. Zlobni Meio in ašašinski pod- 
ložniki ne bodo imeli za pačinko! 


Capcom za xbox 360 in PS3, jeseni 
Soul Calibur je bil za orožarske 3D-pretepačine in mla- 
tilščine prelomen, zato pozdravljamo, da kani Capcom 
odlični drugi del oživeti v visoki ločljivosti in ga ponu- 
diti v obeh spletnih štacunah. Tepežkalnih mehanik si 
niso drznili spreminjati, dodali so le daljinsko večigral- 
stvo z domnevno nadmočno mrežno kodo. Bonusni lik 
Heihachi Mishima iz niza Tekken ne bo izvisel, dočim je 
usoda Linka in Spawna zavita v meglo. Zaradi preteklih 
licenc obstaja možnost, da ju bodo morali rezati. 


ežko boste našli bolj zajebanega, slaboritne- 
ga krvosesa, kot je Kain. Prihaja iz izmišljene 
dežele Nosgoth, kjer vampirji in ljudje od ne- 
kdaj živeli skupaj v krhkem premirju. Nakar 
je prišlo do nacionalističnih izpadov in vojne, 
v kateri so ljudje zmagali. Vitezi serafani, 
glavno človeško orožje v boju proti vampir- 
jem, so takrat postavili Stebre Nosgotha, de- 
vet veličastnih magičnih monolitov. 
Vsak je imel svojega človeškega varuha in dokler so 
delovali v dobrobit Nosgotha, sta v deželi vladala do- 
kajšna mir in blaginja. Nakar je nekdo umoril varuhi- 
njo stebra ravnovesja in spridil preostalo osmerico. 
Po pokrajini se je pričel širiti kaos, katerega žrtev je 
bil tudi mlad plemič Kain, ki so ga umorili cestni ban- 
diti. Pa ga oživi nekromant Mortanius in mu ponudi 
novo, vampirsko življenje. Bi lahko bitje noči vrnilo 
ravnovesje v Nosgoth? 


Krvavo znamenje 


Tako se prične Blood Omen; Legacy of Kain, v izvir- 
niku leta 1996 napisan za playstation in malo kasne- 
je predelan za PC. Kaina smo v pogledu od zgoraj 
spremljali, kako se prebija skozi labirintske, gotsko 
navdahnjene sobane. Te niso bile polne le sovražni- 
kov, ki smo jih arkadno pobijali in si z njihovo krvjo 


(4 


a 

(če so bili živi) obnavljali energijo, marveč so na nas 
prežile zanke in pasti. Redke se je dalo obhoditi, 
večina pa je zahtevala, da pritisnemo pravilno kombi- 
nacijo stikal, razporejenih v bližini. V vsem špilu jih je 
bilo toliko, da si se jih kar malo nažrl. 

Belolasi plemič je ob uspešno opravljeni nalogi ali po- 
končanem posebej zajebanem sovragu zadovoljno 
vzklikal: "Vae victis!" ("Gorje premaganim!") in ople- 
tal z mečem. Poleg bridkega jekla je imel na voljo 


Blodnjakarski Blood Omen tehnološko ni bil pre- 
sežek. Igralce je pritegnila zlasti docela odrasla, 
spretno napisana in pripovedovana zgodba. 

Le be 


ši let mineva, 


dkar'je izšla zaenkrat 
zadnja igra iz kultne 


vampirske' serije akcijskih 


avantur Legacy of Kain. 


Ob razkritju, da je v razvoju 
večigralska inačica, /.-'iro pogleda v 
' .ozadje'in odkrije podobno krvavo'zgodbo. 


prgišče čarovnij. Od take, ki ga je tik pred smrtjo 
vrnila v grobnico, do bolj običajnih vampirskih moči, 
kot sta miselni nadzor in klasičen energijski izstrelek. 
Magija je napajala tudi eno od orožij, znameniti valo- 
viti meč soul reaver, ki ga najdemo v vseh delih serije 
in je njen ključni predmet. 

Posebno draž je igri dajalo pripovedovanje. Kain je 
namreč komentiral dogajanje na zaslonu, kot da pra- 
vi zgodbo. Razložil je vsak predmet, ki ga je uporabil, 
stikalo, ki ga je premaknil, ali izboljšavo, ki ga je na- 
pravila bolj smrtonosnega. "Med temi mrzlimi stena- 
mi sem našel počivališče, kjer lahko preneham s po- 
tovanjem in nadaljujem kasneje." Domiseln opis 
točke za shranjevanje položaja, mar ne? 

Štorijo so v obilnih količinah podajale videosekvence 
in vsaka od njih je servirala več vprašanj kot odgovo- 
rov. Zato ni čudno, da si v epilogu dobil možnost, da 
se žrtvuješ za blagostanje dežele in s tem uničiš ostale 
vampirje ali jo dokončno pogubiš, s čimer ji zavladaš. 
Ni v moji navadi, da bi tako odkrito pokvaril iztek, 
vendar je to nujno za vsaj osnovno razumevanje kon- 
ceptov, s katerimi se serija poigrava skozi vseh pet 
delov. Poleg tega je izvirno igro za PC domala nemo- 
goče pripraviti do delovanja na sodobnih računalni- 
kih, tako da jo je treba pognati na PS1 ali v emulator- 
ju. Zato se bo izvirnega Blood Omena bržkone lotil 
redkokdo. 

Nesloga med razvijalci 


Kainove prigode bi morale sprva iziti leta 1994 za Pa- 
nasonicovo konzolo 3DO pod naslovom Pillars of 
Nosgoth. Ker pa so se nad napravo zbirali črni oblaki, 
so avtorji Silicon Knights projekt ukinili. Vampir je ta- 
ko dobil drugo priložnost čez dve leti na playstationu, 
toda Vitezom je zmanjkalo denarja. Zato so delo do- 
končali in verzijo za PC spisali pri založniku Crystal 
Dynamics. Obe podjetji sta se ob tem hudo spričkali 
in končalo se je tako, da so Silicon Knights izgubili 
pravice do lastne franšize - kar je pomenilo, da so 
morali ustaviti delo na nadaljevanju. 

Nakar je vajeti v roke dobila Amy Hennig. Crystal Dy- 
namics so takrat že bili ena od Eidosovih podružnic in 
šef jim je ravnokar ukinil igro Shifter, katere projektni 
vodja je bila Amy. Šlo je za od zadaj gledano akcijsko 
pustolovščino, kakršne je takrat populariziral Tomb 
Raider. Glavni junak naj bi prestopal med fizičnim in 
duhovnim svetom ter tako premagoval prepreke. Ei- 
dos ni hotel tvegati z novo titulo, so pa bili pripravlje- 
ni založiti špil, če se ga predela v nadaljevanje Blood 
Omena, ki so ga prodali v dveh milijonih izvodov. 


Amy Hennig velja za eno vplivnejših žensk v indu- 
striji iger. Scenarij za Uncharted 2 ji je leta 2010 
prinesel nagrado ameriškega ceha pisateljev. 


Amy je sedla za tipkovnico in štorijo prestavila v Nos- 
goth. Shifter je postal Raziel, Kainov prvi pribočnik. 
Ker so mu prezgodaj pognala krila, ga je besni vampir 
kanil obglaviti s soul reaverjem, a se je ta raztreščil. 
Zato je nesrečnega podrejenega zagnal v brezno po- 
gube, kjer ga je po petsto letih oživil skrivnostni Stari 
bog Nosgotha in mu zadal, naj zbira duše. Vampirji so 
namreč nesmrtni, v tisočletju Kainove vladavine pa 
so zdesetkali človeško populacijo, kar je zaustavilo 
kolo življenja. Ob tem mu je še ponudil, da lahko 
maščuje svojo smrt. Se sliši znano? 

Hennigova je štorijo o Kainu dobro poznala, saj je iz- 
datno pomagala pri izdelavi izvirnika, zato je z lahko- 
to nadgradila zgodbo s stališča novega lika. Ker je ta 
kradel duše vsemu, kar mu je stopilo na pot, je bil na- 
slov Soul Reaver več kot primeren. 


Shifter v izvirniku sploh ni bil vampir, ampak nedo- 
ločno mitološko bitje. Da je postal Raziel, so mu 
samo spremenili frizuro. 


-: | " 
gi: M' 
da / (sim? 


Usoda ali svobodna volja? 


Preskok v 3D in nov glavni junak sta se izkazala za 
zmagovalno kombinacijo. Raziel je izkusil vsaj toliko 
akcije kot špičasto joškata Lara, a se je zapletel v več 
skakalno plezalnih ugank. Te so bile začinjene s pre- 
hajanjem med materialno in duhovno ravnjo. Če si se 
znašel v sobi, ki je bila navidez brez izhoda, je bila 
rešitev v drugi dimenziji. Stikal je bilo manj, so pa 
igralcem po novem šle na živce uganke, kjer je bilo 
treba riniti kamnite bloke sem in tja, da je lahko mo- 
dra prikazen po njih odskakljala naprej. Še en ele- 
ment, ki ga je imela Lara nadvse rada. 


te 


Duhovna raven v Soul Reaverju je bila izkrivljena 
različica fizične. Vanjo si prišel skozi portal ali če 
so te ubili v resničnem svetu. Ob smrti igre torej ni 
bilo konec, marveč si dobil 'popravni izpit". 


Tudi Raziel je pripovedoval iz prve osebe. Sprva ga 
žene sla po maščevanju, zato niti ne pomisli, da je le 
figura na šahovnici pomembnejših igralcev, vključno 
s Kainom. A bolj ko napreduje, bolj se tega zaveda in 
bolj fura safr. Zlasti ker je prepričan, da je njegova 
usoda določena. Kain po drugi strani v usodo ne ver- 
jame; navsezadnje ji je enkrat že kljuboval. 

Ta spopad med neizogibnostjo in svobodnimi odločit- 
vami je Amy spisala vrhunsko. V Soul Reaverju 2 na- 
mreč izvemo, da je jokica Raziel v resnici edina oseba 


Soul Reaver 2 ne štedi z ironijo, saj Raziel, ko pobi- 
je nekdanje sobrate viteze serafane (vključno s sa- 
mim sabo), poskrbi, da jih Kain oživi kot vampirje. 

v Nosgothu, ki dejansko ima svobodno voljo. Kar je 
točno tista karta, na katero igra Kain, saj se ne more 
sprijazniti s tem, da mu je usojeno umreti kot varuh 
stebra. Če dovoljkrat vržeš kovanec, bo enkrat pristal 
na robu. Prav Raziel je tista zagozda v vrtečem se ko- 
lesju, ki lahko prekine to goljufivo igro. Ker pa tega ni 
vedel, je naredil vse, da bi se tok zgodovine ponovil ... 


Kain in Raziel sta dve strani istega kovanca. Prvi 
hoče spremeniti svojo usodo, a je ne more, drugi 
to možnost ima, a jo uporniško zavrača. 


Soul Reaver je bil uspešnica tako pri kritikih kot po 
prodajnih številkah, ki so segle prek milijona in pol iz- 
vodov za dreamcast, playstation in PC. Je pa marsi- 
komu šlo v nos, da se je končal nedoločno, z viscem. 
Bil je tako obsežen, da Amy v eni sami igri ni mogla 
razvozlati klobčiča. Razvoj dvojke se je nato zavlekel 
še za leto, ker so ga raje izdali za tedaj povsem novi 
PS2. Igranje je ostalo enako, lepša grafična podoba 
pa je zgolj pridodala k prodajnim številkam. A glej 
zlomka, tudi Soul Reaver 2 se je zaključil v najbolj na- 
petem trenutku. 


Odmik od začrtane poti 


Eidos je bil s prodajo Soul Reaverjev zadovoljen, a je 
hkrati hotel unovčiti izvirno ime. Zato je drugi ekipi 
brez Amyjinega sodelovanja naročil izdelavo Blood 
Omena 2, ki bi povedal zgodbo s Kainove plati. Ker 
so postavili povsem nerazumen rok - le pol leta po 
izidu Soul Reaverja 2 -, so se pisci znova zatekli k re- 
ciklaži in zgolj prebarvali še en ukinjen projekt, Cha- 
kan 2 za dreamcast. 

Razen Kaina, njegovih vampirskih moči in igranja iz 
tretje osebe igra potemtakem ni imela s predhodnica- 
mi skoraj ničesar skupnega. Tudi ugank je bilo nekam 
malo, zato pa toliko več tepeža. Še več, v Nosgoth so 
dobesedno od nikoder pripeljali bitja Hyldene, ki naj bi 
bili odgovorni za vse sranje, in se požvižgali na zgodbo 
iz Soul Reaverja. Avtorji dotičnega so bili besni, saj 
jim je na hitro vkup dan špil konkretno uničil koncept 
za naprej. Treba je bilo dosti kreativnega pisanja, 
da bi s petim špilom v seriji vsaj nekako 
povezali vse skupaj. 


Blood Omen 2 sam po sebi ni slaba igra, čemur 
priča tudi ocena 84 v Jokerju. Je pa uničila konti- 
nuiteto serije podolgem in počez. 

Zato smo v dotičnem delu, klicanem Defiance, za PC, 
PS2 in xbox poglavja igrali izmenoma s Kainom in 
Razielom, kar je namigovalo, da se bosta končno ne- 
posredno spopadla. Dejansko je Amy in njeni ekipi 
uspelo zaključiti večino prosto visečih delov zgodbe 
in pripeljati do bombastičnega finala. Ki pa je spet 
obvisel v zraku! Končno smo vedeli, kaj mora storiti 
Kain, zakaj se je reaver raje raztreščil, kot da bi pogu- 
bil Raziela, in kdo je kriv, da nosgothski živelj nima 
svobodne volje, marveč je vse določeno naprej. Zdaj 
bi moral Kain le prijeti valovito rezilo in zaključiti pri- 
poved - pa je vmes spet posegel Eidos. 


Igranje s Kainom je v Defiance tako osredotočeno 
na ultranasilje, da človek zlahka spregleda, kako 
velikopotezen načrt izvaja vampir. 


Smrt zlatojajčne kokoši 


Crystal Dynamics je po novem postal skrbnik Tomb 
Raiderja, delo na vampirski sagi pa so dodelili Ritualu 
(Sin, Elite Force Il), ki je že sodeloval kot zunanji iz- 
vajalec pri Defiance. Amy je to tako razkurilo, da je 
dala odpoved in se zaposlila pri Naughty Dogu. Tam 
je postala vodja projekta Uncharted (postrani pa skrbi 
še za Jaka 6 Daxterja) in je na tem delovnem mestu 
še danes. 


Serija Legacy of Kain je bila vedno dosegljiva na 
več sistemih in pecejaši se niso pritoževali zavoljo 
'pokonzoljenosti'. Dober špil je dober špil, kamor- 
koli ga postaviš. 


Ritual so z Dark Prophecy, šestim delom v seriji de- 
jansko hoteli skleniti sago, ki se je vlekla že desetle- 
tje. V njem bi izmenoma vodili mladega in 'starega' 
Kaina ter tako še bolj privezali v serijo dogodke iz 
Blood Omena 2. A se ni izšlo. Brez Hennigove se jim 
zgodba ni hotela poklopiti in po letu matranja je pro- 
jekt dobil milostni strel. 

Tišina je vladala do lanskega leta, ko so se pojavile 
govorice, da Sguare Enix dela na novem špilu. Ljubi- 
telji serije smo željno pričakovali, kaj se bo izcimilo iz 
tega, nakar je iz dobro obveščenih krogov prišla vest, 
da bo šlo za večigralski strateški naslov v stilu Dote in 
League of Legends. Sguare je potrdil, da se bo igra 
imenovala Nosgoth in bo večigralska, a podrobnosti 
ne želijo razkriti. Baje je bil planiran enoigralski del, a 
so ga sredi razvoja ukinili, ker se tovrstni naslovi men- 
da 'slabo prodajajo". Kdo bi razumel založnike. 


Nedokončana simfonija 


Zajebana glavna junaka tako že deset let čakata, da 
se bo našel nekdo, ki bi njuno zgodbo končno pripeljal 
do kraja. Skupaj z njima čakamo neštevilni ljubitelji 


serije, ki nas niso pritegnili le vampirski zobki in hude 
posebne moči, s katerimi sta rokovala vampirja, mar- 
več predvsem odrasla zgodba, ki je zahtevala dobro 
mero razmišljanja. Še posebej, ker je bila njena spo- 
ročilnost večkrat podana med vrsticami. Kain in Raziel 
sta alegoriji odločitev in problemov, ki nas stiskajo v 
vsakdanjem življenju. Tedaj, ko smo vpeti v rutino in 
ne vidimo poti, kako se iztrgati usodi, ki nas pelje do 
neogibnega konca. Morda bi tudi sami radi, da se ko- 
vanec nekoč postavi na rob. Očitno pa se bo še lep 
čas zgolj prazno vrtel nad našimi glavami ... 


Skupnost ljubiteljev serije je še po desetletju zelo 
aktivna. Tako ruska skupina Razorwind izdeluje tri- 
razsežno predelavo izvirnika (na sliki), risar Jake 
Pawloski pa je napravil igro s kartami v slogu Ma- 
gica. Oboje je vredno ogleda. 


To naj vas ne ovira, da si ne bi serije privoščili. Tako 
na Steamu kot GoG.com dobite vse štiri novejše dele 
za majhen denar. Pri tem so odpravljene tudi težave, 
ki sta jih Soul Reaverja imela z novejšimi računalniki. 
Z izvirnim Blood Omenom te sreče ne boste imeli, se 
je pa našla ruska ekipa zagnancev, ki špil preoblači v 
sodoben grafični pogon. Na Googlu pobrskajte za 
Blood Omnicide, saj so izdali samostojen igralen de- 
mo, ki vključuje prvi stopnji. Za končni izdelek boste 
vseeno potrebovali originalen špil. 


BIG FOOT MAMA - PERO LOVŠIN - KINGSTON - ROCK PARTYZANI 
VANILLAZ - FRANKIE HEADFORS - CIRKUS JAM - DJ DEY - SATURDAY SIMON 

Kojot, kaktus, bizonja lobanja, ritni žulji, pončo okrog života in skalp še 


vedno na glavi. Cmokajoč fižol in ocvrto klopotačo 


deli dogo- 


divščine z onkraj meja civiliziranih Združenih držav. 


rah se dviguje spod kopit penastih konj, ki 

vlečejo poštno kočijo skozi prerijo. Sprem- 

ljajo jo štirje oboroženi najemniki, ki pozor- 

no motrijo okolico. Mudi se jim, kajti opazili 

so še ne en dan stare sledi indijanskih izvid- 
nikov. Odkar je poglavar Sokolje oko izkopal bojno 
sekiro, se bledoličnikom tostran reke ni dobro pisalo 
in opreznost je bila na mestu. A ravno, ko so možje 
pomislili, da so iz hudega, se je oglasil predirljiv boj- 
ni krik, ki je šel skozi ušesa. Izza bližnjih dreves so 
nadnje s peklenskim tuljenjem navalili orlovski obra- 
zi, prekriti z rdečo barvo. Belci so pogumno streljali 
na napadalce in marsikaterega poslali v večna loviš- 
ča, vendar upor ni bil dolgotrajen. Kmalu so na tleh 
ležala krvava trupla varuhov in kočijaža, rdečekožci 
pa so z njihovimi lasišči za pasom zmagoslavno po- 
plesavali naokoli. 


Nato so poraženci vstali, se z indijanci prijeli za roke 
in se med ploskanjem publike priklonili. Zaključila se 
je še ena predstava Buffalo Billovega Wild Westa, naj- 
večjega cirkusa s konca 19. stoletja. 


Sovman in pisatelj 

William Cody, znan kot Buffalo Bill, je nedvomno naj- 
bolj znameniti westman in eden najbolj zaslužnih za 
javno podobo divjega zahoda. Ampak ne zaradi svo- 
jih mejaških pustolovščin. Teh je sicer kot kurir, vo- 
jaški izvidnik in lovec na bizone doživel nemalo, toda 
njegove prigode so le ene izmed mnogih. Zasluge za 
izročilo mu gredo na rovaš šovbiznisa. Sprva je zgolj 
pomagal in igral na sejemskih prireditvah, nakar je le- 
ta 1883 spočel lasten cirkus, s katerim je do pričetka 
dvajsetega stoletja potoval po ameriškem vzhodu in 

Evropi ter civiliziranemu svetu prikazoval pomembne 
dogodke in vzdušje divjega zahoda. Njegovi šovi so 
botrovali že stoletje trajajočemu otroškemu igranju 
kavbojcev in indijancev, kajti prav Buffalo Bill je bil 
tisti, ki je kravje goniče v očeh javnosti povzdignil v 
prerijske viteze in ameriške junake. 

Drugi, na Stari celini še večji promotor divjega zaho- 
da je bil nemški pisatelj Karl May. Ni ga Evropejca, ki 
ne bi v mladosti prebiral številnih doživetij 'greenhor- 
na' Old Shatterhanda in njegovega apaškega pobrati- 
ma Vinetuja. Čeprav May za časa pisanja sploh ni 
obiskal Amerike, njegove knjige veljajo za kanon div- 
jezapadne literature. Iz njih se je brez sramu napajala 
filmska industrija, ki je skozi stotine špageti vester- 
nov, Buda Spencerja, Terenca Hilla, Clinta Eastwoo- 
da in Johna Wayna dala pečat sodobni predstavi klo- 
bukov in perjanic. 

Ob podobah divjega zahoda vsakdo pomisli na like 
iz kavbojk Sergia Leoneja, recimo na Clintovo poja- 
vo. A pred filmarji sta tale dva možaka poskrbela, 
da so se prizori prerij, kočij, bledoličnikov s klobuki 
in rdečekožcev s tomahavki razširili onkraj meje. 
Levo je Buffalo Bill (1846-1917), ki je kariero začel 
kot jezdec Pony Expressa in nato kot dostavljač go- 
vedine vojski. Ime je dobil zaradi učinkovitosti pri 
lovu na bizone. Desno je njegov sodobnik, nemški 
pisatelj Karl May (1842-1912) in avtor nesmrtnega 
Vinetuja. Ceprav May ni nikdar videl prerije in je bil 
prvič v ZDA šele kasneje, je pisal iz prve osebe, kaj- 
ti Old Shatterhand je bil njegov drugi jaz. Znanje je 
črpal iz knjig in pripovedi. Upam, da je njegovo pu- 
stolovsko čtivo pri mladini še vedno tako priljublje- 
no kot nekdaj. Škoda, da ga Mladinska ne poizda. 


A kot pri vitezih, gusarjih in še marsikaterem drobcu 
zgodovine so knjižne in filmske povesti romantične in 
idealizirane. Njihov namen je buriti domišljijo, ne biti 
zgodovinsko natančen. Divji zahod je zato resda vsa- 
komur poznana tematika, toda obče znanje seže ko- 
maj kaj dlje od par ključnih besed. Kaj šele, da bi bil 
znan kak bistven dogodek iz tistega časa in prostora. 


Novi svet 


Zgodba o ameriški divjini se je seveda takoj, ko je v 
Novi svet stopila noga prvega belca. Čez Lužo temu 
poglavju zgodovinopisa pravijo frontier, torej mejaške 
zgodbe, pri čemer se je meja tekom stoletij vztrajno 
premikala v notranjost. Besedna zveza divji zahod, 
četudi ne gre za točno definiran termin, pa sodi v 19. 
stoletje, še raje v njegovo drugo polovico. To ni nabor 
pomembnih dogodkov, marveč kulturološka zmes 
zgodovine, folklore, osvajanja in zlasti neusmiljenosti 
belega človeka. Čeprav ameriški učbeniki poveliču- 
jejo tistikratno žilavost naseljencev, ki so gradili do- 
move in skupnosti v negostoljubnih razmerah, kar je 
vodilo k ustanovitvi novih zveznih držav, je divji zahod 
v resnici velika črna pika za ZDA. Velesila se je nam- 
reč razširila na rovaš kraje zemlje in genocida nad 
staroselci. 

Kot smo zapisali v vedežu o ameriški revoluciji, so 
Združene države Amerike ob osamosvojitvi izpod bri- 
tanske nadvlade leta 1783 štele trinajst ozemelj vz- 
dolž vzhodne obale, kar je od oka šestina današnjega 
teritorija. Na dobršnem delu zahoda in na Floridi je te- 
daj plapolala zastava Nove Španije, dočim se je po 
sredini od Mehiškega zaliva do današnje Kanade raz- 
tezala francoska Louisiana. Kljub navidezni lasti in 
mnogim pustolovskim odpravam so bila ta širna ob- 
močja pretežno neraziskana in z izjemo par misijonov 
na kalifornijski obali od belcev neposeljena. Novona- 
stala država pa je imela apetite po širitvi. 

Predsednik Thomas Jefferson je zato leta 1803 v Pa- 
riz poslal pogajalce za nakup Nouwvelle Orleansa, 
glavnega mesta na ustju reke Mississippi. Nepoleon si 
tedaj še ni dobro opomogel od fiaska v Egiptu, pri- 
pravljal se je na vojno z Britanijo in za nameček se mu 
je spuntala kolonija Haiti. Ta splet okoliščin je pripe- 

LOV NA BOBRE 


Bober resda ni prebivalec tipičnega divjega zaho- 
da, a spada v širši kontekst ameriškega mejaštva, 
saj je bil glavno gonilo odkrivanja severozahoda v 
18. stoletju. Krznarji so namreč čislali kožuh teh 
glodalcev, ki je izredno vzdržljiv, a obenem dovolj 
mehak, da ga je moč po svoje oblikovati, in dovze- 
ten za česanje. To ga je naredilo za idealen klo- 


bučarski material. Zmotno je mišljenje, da so iz bo- 
brovine le kučme. Iz nje so več stoletij izdelovali 
vseh sort civilna in vojaška pokrivala, med drugim 
trikotne kape angleške vojske, visoke admiralske 
klafete in klasične cilindre. Za bobre to ni pomeni- 
lo nič dobrega, saj so postali najbolj izvažana dob- 
rina iz severnih pristanišč. Ko jih je na vzhodu 
zmanjkalo, so se lovci zaradi povpraševanja podali 
v neraziskane gozdove in vrsto domala izničili. 


y 


«m wA 

Evropska gospoda ni bila kriva le za to, da je sever- 
noameriški bober domala izumrl, marveč je upad 
bobrišč vplival na ves ekosistem. Zmanjšalo se je 
število ptic in lososov, namnožile so se žuželke in 
vode so postale bolj nemirne. Na srečo narave se 
je moda spremenila in za klobuke so pričeli uporab- 
ljati svilo in druge materiale. Populacija bobrov, na 
katerih je zraslo gospodarstvo marsikaterega ame- 
riškega in kanadskega kraja, si je z naravovarstve- 
no pomočjo opomogla šele pred petdesetimi leti. 


Ena prvih poznanih zgodb o indijancih je tista o Po- 
cahontas. To ni Disneyjev lik, marveč zaresna hči 
nekega poglavarja z začetka 17. stoletja, ki je tako 
kot v risanki rešila kapitana Johna Smitha pred oče- 
tovim besom in mu pomagala pri vodenju prvega 
britanskega zaselka Jamestown. Le da se v resnici 
ni poročila z njim, marveč z nekim drugim Britan- 
cem, kar se je v anale zapisalo kot prva medrasna 
poroka. Moža je nato spremljala v domovino, kjer je 
postala prava znamenitost. Na žalost ni dolgo časa 
uživala v novem svetu, saj je zbolela in leta 1617 
umrla. Pokopali so jo v angleškem kraju Gravesend, 
prek sina Thomasa pa se njena kri preliva v najbolj 
imenitnih virginijskih družinah. Med drugimi je ne- 
posredna naslednica Pocahontas Nancy Reagan. 

ljal do najbolj pomembnega nepremičninskega posla 
v zgodovini. Mali veliki vojskovodja je namreč dvignil 
roke od Novega sveta in v iskanju kapitala za vojašči- 
no vso posest ponudil ZDA le za pol cene več, kot je 
bil Jefferson pripravljen plačati za en sam kraj. 
Nakup Louisiane je teritorij dežele čez noč več kot 
podvojil in sčasoma je tam nastalo novih trinajst drža- 
vic. Pri tem je zanimivo, da Bela hiša pravzaprav ni 
vedela, kaj kupuje, kajti Mississippijevo vodovje, ka- 
njone, prerije in gore so dotlej odkrivali le Španci, 
Francozi in Britanci. O deželah čez mejo so se pletle 
mitske bajke, ki so vključevale pet milj visoka gorov- 
ja, zlate rudnike in pravljična ljudstva. 

Prva uradna ameriška raziskava nove posesti je bila 
znamenita ekspedicija Lewisa in Clarka leta 1804. 
Sledili so jima mnogi drugi, ki se jih spominjamo po 
raznih geografskih imenih, na primer Zebulon Pike, po 
katerem je oklican znani vrh Pikes Peak, in John Fre- 
mont, čigar ime nosi najbolj lučkasta ulica v Las Ve- 
gasu. Nekaterim je uspelo priti do pacifiške obale, a 
utečene poti do tja ni bilo vse do sredine 19. stoletja. 
Veliko nižavje s puščavo in nato Skalno gorovje sta 
predstavljali precejšnjo oviro. Pravzaprav tista izsuše- 
na pustinja, kjer so gospodarili vilorogi, bizoni in kojo- 
ti, sploh ni delovala kot človeku primerna dežela. Pičlo 
koloniziran španski obronek zahodne obale pa je bil 
dostopen bodisi s Tihega oceana, bodisi iz Mehike. 


Kamenodobni staroselci 


Četudi je bil Novi svet prostran, ni bil nenaseljen. Tam 
so v sodelovanju z naravo živeli domorodci, ki so med 
zadnjo ledeno dobo prišli čez zaledenelo Beringovo 
ožino iz Azije in sčasoma poselili ves kontinent. Nji- 
hova posebnost je bila, da za razliko od starih ljudstev 
drugod po svetu niso spoznali železa. Nasploh je bilo 
ubadanje s kovino v predkolumbijski Ameriki skrom- 
no in omejeno na umetnost. Le Inki so denimo vlivali 
bron, bakrovo zlitino, vendar ne za orodje in orožje. 
Isto velja za zlato, za katerega so vedeli samo v Sred- 
nji in Južni Ameriki. Sever je glede izdelave pripo- 
močkov tičal dobesedno v kameni dobi. 


Ker je bil Kolumb zaradi dokazovanja Zemljine okro- 
glosti prepričan, da je pristal v Indiji, je tamkajšnje 
prebivalce oklical za Indij(an)ce. Domneva se je kma- 
lu izkazala za napačno, toda izraz se je kljub neprak- 
tičnosti prenesel v druge jezike. S severnoameriškimi 
indijanci so prišleki sprva delali lepše kot z njihovimi 
bogatejšimi srednjeameriškimi rojaki. Spori so bili si- 
cer neprestani, kajti osvajalci so si zemljo in mnogo- 
krat tudi hrano kratkomalo prilastili. A odprtih vojn v 
zgodnjem obdobju ni bilo. Ko so v 17. stoletju zrasla 
prva konkretna španska, francoska in britanska me- 
sta, so bili odnosi bolj trgovski kot sovražni. Zlasti so 
bili do domačinov prijateljski Francozi, ki imajo na ve- 
sti najmanj grdobij. Španci pa so indijancem nehote 
dali največje darilo, konja. 

Konji niso avtohtona ameriška žival, saj so tam izumr- 
li pred več kot deset tisoč leti. Za črede mustangov in 
indijanskega najboljšega prijatelja so krivi iberski ja- 
hanci, pripeljani iz Evrope. Ti so v 16. stoletju uhajali 
iz teksaških postojank in se sčasoma uspešno razm- 
nožili ter razširili po vsem nižavju. Nekaj so jih do- 
mačini z rančev tudi pokradli, saj so kolonialisti konje 
in puške lokalcem odklanjali. Bila je to namreč njiho- 
va glavna prednost v Novem svetu. Toda ker so bili 
domorodci množično zaposleni na kmetijah in v rudni- 
kih, so se brž priučili ježe in streljanja. Prevzeli pa so 
prav tako druge navade in hitro napredovali. Zlasti tis- 
ti, ki so živeli ob britanskih kolonijah, saj je London do 
njih vodil strpno politiko. Čerokezi, ki so bili eno od ta- 
ko imenovanih petih civiliziranih plemen, so denimo 
po zgledu sosedov spisali lastno ustavo in uvedli šole. 


Kačji jezik Velikega 
belega očeta 


Čeprav so konji, pridobljena znanja in kmetovalne 
tehnike indijancem polepšale življenje, so seme njiho- 
vega propada zasejali Evropejci že ob prvem stiku. 
Prinesli so ošpice, škrlatinko, tifus in koze, bolezni, na 
katere so bili domačini povsem neodporni. Zlasti epi- 
demije koz so jih večkrat znatno razredčile. Obstajajo 


če a, 

" BOŽJI PES 
Konj je najbolj vplival na prerijske 
indijance, katerih življenje je bilo 
vezano na bizonje črede. Ker se je 
govedo pri iskanju paše selilo, so 
bili nomadski tudi njihovi lovci. 
Dokler so bili peš, so živeli v maj- 
hnih šotorih, ki so jih nosili udo- 


mačeni psi in ženske. Bizone so 
lovili podobno kot njihovi predniki 
mamute: s pastmi oziroma nevar- 
no gonjo živali v prepade. Prido- 
bitev konja-pa jim je omogočila 
večja domovanja, mnogo obilnej- 
še love in daljše premike, s čimer 
se je njihov življenjski stil v zelo 
kratkem času korenito spremenil. 


VEDEŽ 


celo dokazi, da so bile nekatere okužbe načrtne. To 
pomeni, da so Američani uporabili biološko orožje na 
lastnih ljudeh. Nasploh so bili rdečekožci v novousta- 
novljeni državi v precejšnji nemilosti, kajti med revolu- 
cijo so se zvečine borili na strani Britancev. Tem so 
bolj zaupali kot mejaškim kmetom, s katerimi so ime- 
li probleme. Prvi ameriški predsednik George Washing- 
ton je sicer velel, da morajo medsebojni odnosi teme- 
ljiti na pravičnosti. Enako je za njim povzel Jefferson 
in vpeljal pošteno kupovanje zemlje. A o praksi najbo- 
lje pričajo besede arapaškega poglavarja Malega kro- 
karja: "Veliki beli oče govori eno, dela pa drugo." 
Načeloma so belci za posesti plačevali, vendar so in- 
dijance opetnajstili na vse mogoče načine. Tudi z og- 
njeno vodo, kakor so pravili viskiju, da so pijani pod- 
pisali nespametne pogodbe. Nič boljše niso bile dr- 
žavne kupnine, ki so v zameno za zemljo obljubljale 
večletno preskrbo z dobrinami. Te so često zamujale, 
bile slabe kakovosti ali kratkomalo poniknile, za na- 
meček pa je renta spodbujala indijansko lenobo. Ko 
so leta 1806 zaposlili nadzornika za trgovino z indi- 
janci in kasneje ustanovili urad za indijance, se reči 
niso prav nič popravile, saj so vselej prevladali ko- 
mercialni interesi. Kakšna burleska so bili dogovori, 
pokaže dejstvo, da so ZDA prekršile čisto vsako od 
370 podpisanih pogodb. Domačini so se seveda mno- 
gokrat uprli in v jezi napadli mejne zaselke, toda to 
jim je prineslo le še več gorja. Ne milice, ne vojaki ni- 
so prav nič oklevali pred pomori celotnih vasi. 
Indijanskih plemen je bilo mnogo in razlikovala so se 
tako po videzu kot načinu življenja. Domorodci, s ka- 
terimi so imeli belci na vzhodu največ opravka, ne 
ustrezajo današnji podobi severnoameriškega indi- 
janca, saj so bili povečini ribiči in poljedelci s stalnimi 
bivališči. Pisano poslikani in operjeni bojevniki na ko- 
njih s tomahavki v rokah, ki gredo vkup s tipično div- 
jezapadno predstavo, so živeli v prerijah na zahodu. 
Do večjega stika z njimi je prišlo šele krepko v 19. 
stoletju, ko se je meja divjine premaknila čez Missi- 
ssippi. Ta ljudstva, med katere sodijo Komanči, Apa- 
či, Kiove in Suji, so bila manj napredna in so se imela 
za del narave, ne za njene lastnike. Nek poglavar je 


dajoče ljudstvo za 
saj so s presežkom 
trgovali. Prav tako je kon, 
odločilno orodje v boju, 
postal pomembna valuta in hkrat 
roparski plen. Ni čudno, da so Ko: 
manči, ki so veljali za najboljše 
jezdece, živali rekli božji pes. 

takole protestiral mešetarjenju z zemljo: "Zemlja pri- 
pada vsem. Prodati deželo? Zakaj ne bi potem proda- 
li še morja in zraka?" 

Mnogi razumniki so dali indijancem prav, ampak izja- 
va enega od njih pove vse: "Poglavarjeve besede za- 
ležejo toliko kot puhasto topolovo seme, ki ga odnese 
prerijski veter." Belci so prišli, da ostanejo. In vojna se 
je komaj začela, saj se je splošno mnenje čedalje bolj 
nagibalo k temu, da so indijanci necivilizirani in nez- 
možni sobivati ob drugi, višji rasi. Zato je kongres 
1830. sprejel zakon o njihovi premestitvi. Plemenu za 
plemenom so odrejali umik, najprvo dlje v divjino, na- 
to čez Mississippi in naposled v točno zapovedane re- 
zervate. Nemalokrat se je bila vas primorana premak- 
niti vsako desetletje, medtem ko se je zoperstavljenje 
brez izjeme končalo na krvav način. 


vza H 


Trail of tears oziroma Pot solza pozna vsak izobra- 
žen Američan. Tako se imenuje prisilna izselitev 
sto tisoč jugovzhodnih indijancev v današnjo Okla- 
homo, ki jo je kongres zapovedal leta 1831. Ceprav 
je za transport z vozovi in parniki poskrbela država, 
je bila organizacija tako zanikrna, da je na tisoč 
petsto kilometrov dolgi poti zaradi bolezni, sestra- 
danosti in zmrzali umrla skoraj polovica revežev. 
Pri tem je šlo ironično za tista plemena, ki so jih 
Britanci oklicali za civilizirana. Taka, ki so imela jav- 
ne šole, se oblačila v belske suknje in izdajala la- 
stna glasila. Večina zgodovinarjev je složnih, da je 
bil ta dogodek sličen judovskim pohodom smrti. 


Teksas je naš 


Poleg indijancev in Američanov so divji zahod tak- 
enako zaznamovali Mehičani. Mehika se je namreč le- 
ta 1821 osamosvojila, vendar je državo enajstletna re- 
volucija tako izčrpala, da je bil severni del, Teksas, 
povsem nezaščiten. To so izkoristili Komanči in Apači, 
ki so redno izvajali roparske pohode na farme. Da bi 
zavarovali redko poseljeno ozemlje, je nova vlada pri- 
čela snubiti naseljence in v kratkem času se je na 
ugodne zemljiške pogoje odzvalo mnogo Američanov. 
To je spremenilo narodno ravnotežje in ko so obljube 
o davčnih olajšavah čez nekaj let požrli, so angleško 
govoreči spočeli gibanje za teksaško samostojnost. 
Da bi upor zatrla v kali, je Mehika na sever poslala 
vojsko pod poveljstvom generala Antonia de Santa 
Ane. On ima zasluge za najbolj znamenit dogodek 
kampanje, obleganje Alama, v katerem so Mehičani 
pobili vse upornike. Masaker je bil dovolj, da so se 
Teksačani organizirali in v eni sami bitki leta 1836 
premagali nasprotnika. Teksas je za kratek čas postal 
neodvisna dežela, nakar se je devet let kasneje pri- 
ključil Združenim državam. 

To je razplamtelo stare zamere in Santa Ana, ki se je 
zaradi svojega skoraj 22-letnega predsednikovanja 
imenoval kar zahodni Napoleon, je znova vkorakal v 
Teksas. S tem se je začela dve leti trajajoča ame- 
riško-mehiška vojna. Čeprav je bilo na obeh straneh 
dobrih deset tisoč žrtev, so Američani zmagovali in 
celo zavzeli mehiško glavno mesto. Rezultat spopada 

BITKA ZA ALAMO 


Ko je 1500-glava mehiška vojska z ge- 
neralom Santa Ano na čelu odmarširala 
v revolucionarni Teksas, da zatre upor, 
se je nekaj manj kot dvesto Teksačanov 
utrdilo v misijonu Alamo. Po večdnev- 
nem obstreljevanju so Mehičani 6. apri- 
la 1836 jurišali na utrdbo. Uporniki so 
se borili do smrti, morebitne preživele 
pa so Mehičani na izrecen ukaz povelj- 
nika pobili. Kljub temu je v tem neena- 
kem boju umrlo trikrat več, okoli šesto 
nasprotnikov. Krvavi, a junaški padec 
Alama je eden pomembnejših dogod- 
kov ameriške zgodovine. Dogodek je 


motiviral množice, da so se združile v 
skupni boj za osamosvojitev dežele. 
Poleg Jamesa Bowieja, ki je dal ime lov- 
skemu nožu bowie, je bil med branilci 
tudi Dawy Crockett. O tem politiku in iz- 
kušenem lovcu so že za časa življenja 
krožile mitske povesti, na primer, da je 
z enim samim nabojem pokončal pumo 
in grizlija ter da je prečkal vodo po kro- 
kodilih. Pri tem je bil obvezno upodob- 
ljen s tradicionalno rakunjo kučmo. 
Takšen lik se je nato pojavil v Disneyje- 
vi miniseriji, ki so jo na televiziji vrteli v 
šestdesetih letih prejšnjega stoletja. Da- 
vy Crockett iz Tennesseeja je še danda- 
nes velik lik ameriške folklore. 


je bil, da je Mehika leta 1848 izgubila še severno Ka- 
lifornijo, kjer so že prej tlele revolucionarne težnje. 
Glavna meja med državama je postala reka Rio Gran- 
de. Iz tega sledi, da mnogi današnji hispanski prebi- 
valci južnih držav ZDA niso potomci prebežnikov 'čez 
mejo', marveč je meja 'prišla čeznje'. 

Medtem ko so na jugu divjale vojne vihre, se je napo- 
sled vzpostavila pot do tihomorske obale. Oregonska 
steza je peljala v teritorij na severu, kalifornijska pa v 
sončno deželo, ki je ime dobila po bajeslovnem raj- 
skem otoku iz neke španske pripovedke. Seveda ni 
šlo za stezo, marveč bolj traso, ki so jo za silo začrtali 
okoli leta 1840. Začela se je v St. Louisu, največjem 
kraju na meji in glavnem trgovskem središču. Dobrih 
tri tisoč kilometrov oziroma šest mesecev dolga pot je 
šla po reki Missouri, nato prek Južnega prelaza Skal- 
nega gorovja in čez nevadsko puščavo do zaselka 
Svetega Frančiška. V zgodnjih letih se je po njej po- 
dalo nekaj deset ljudi, nato nekaj sto, leta 1949 pa 
čez noč 25.000. Razlog je bil enostaven: v Ameriški 
reki (American River) so našli zlato. 


Zlata mrzlica 


Kalifornijska zlata mrzlica je bila kakšnih deset let tra- 
jajoče, pomembno poglavje ameriškega zahoda. Zla- 
ta, ki ga je voda milijone let spirala iz gorovja Sierra, 
je bilo po strugah in bregovih toliko, da se je bilo tre- 
ba ponj le skloniti. Ko se je to razvedelo, so okoliška 
naselja čez noč postala kraji duhov. Zaradi želje po 
bajnem zaslužku so kmetje zapustili farme, mornarji 
ladje in vojaki kasarne. Celo lokalna časopisa sta ne- 
hala izhajati. Potem so prišli še iskalci sreče od dru- 
god, iz Avstralije, Južne Amerike in veliko iz Kitajske 
(zaradi slednjih je nastal Chinatown v San Franciscu). 
Skupaj vzeto je v Kalifornijo, ki je imela prej par tisoč 
prebivalcev, prišlo tristo tisoč ljudi. Ko je zmanjkalo 
zrn na površju, so se lotili presejanja rečnega dna in 
kopanja, nato pa gradnje prekopov in izsuševanja 
strug. Ocenjujejo, da so tam našli 400 ton žlahtne ko- 
vine, vredne deset milijard današnjih dolarjev. Znaten 

dobiček je imela kakšna polovica kopačev, desetina 
jih je umrla, dočim so preostali delali iz rok v usta, 
kajti cene osnovnih življenjskih potrebščin na zlatih 
poljih so bile desetkrat višje kot v New Yorku. 
Zlatokopi, iščoči kalifornijske sanje, so postavili te- 
melje za razvoj zvezne države. San Francisco je iz ti- 
sočglavega trga v nekaj letih prišel na 25 tisoč prebi- 
valcev, dobro je potekala podporna trgovina in kme- 
tije so se zaradi povpraševanja po hrani nezadržno 
širile. Vse to na škodo indijancev. Množice prišlekov 
so zasedle in iztrebile njihova lovišča, kar je povzro- 
čilo mnogo konfliktov. Ker zakoni iz Washingtona ni- 
so dosegli Kalifornije, so za red skrbele kar lokalne 
skupnosti. Te so odgovorne za stotine grozovitih po- 
gromov, s katerimi so iztrebili cele vasi. Neredko so 
šli kopači na lov na Indijance celo za zabavo. Zgodo- 
vinopisje navaja, da je zaradi masakrov in epidemij v 
dveh desetletjih tamkajšnja populacija domorodcev 
upadla s 150 na 50 tisoč. 


Pogin bizona 


Njihovim rojakom v preriji se ni godilo dosti bolje. 
Načeloma so še potrpeli, ko je šla čez njihovo ozemlje 
neskončna karavana rudosledcev. Toda vrag je vzel 
šalo, ko so geodeti in delavci sredi stoletja pričeli z iz- 
gradnjo transkontinentalne železnice. To je bila nepo- 
sredna kršitev dogovora, zato so se uprli, kakor so se 
znali: napadli so gradbenike. Zaradi tega je vlada v 
divjini postavila niz konjeniških trdnjav, ki so skrbele 
za varnost železničarjev, poštarjev in karavan. 

Bitke so postale redne. Indijanci so sicer nekajkrat 
pobili cele oddelke vojakov, a vsaka taka zmaga je 
pomenila maščevalno uničenje okoliških vasi. Način, 
kako so zapriseženi vojaki skrbeli za pravice belcev, 
povedo številna pričanja, kakršno je tole: "Videl sem 
žensko, ki so ji prerezali trebuh in iztrgali nerojenega 
otroka. Videl sem truplo Belega viloroga z odrezanim 
spolovilom in slišal sem vojaka, ki se je hvalil, kako 
bo iz njega naredil tobačni mošnjiček. Videl sem, ka- 
ko so ustrelili šestletno deklico z belo zastavo." 


zej 


Kalifornijska zlata mrzlica je bila najbolj množična pustolovščina, katere so 
se udeležili sto tisoči. Sprva so se v reke podali zgolj lokalci, kajti vesti so 
se širile počasi in ljudje so bili nejeverni. A v letu dni so (zapretiravane) go- 
vorice o trokilskih kepah in obogatenju čez noč dosegle ves svet. Spomla- 
di leta 1849 so se pričele prave selitve narodov, zato so iskalcem pravili 
fortyniners. Priti v Kalifornijo pa seveda ni bilo lahko. Z vzhoda so tja vodi- 
le tri enako priljubljene smeri. Veliko se jih je na vrat na nos podalo čez ce- 
lino. Neizkušeno so nakupili ogromno opreme, ki so jo potem na šestme- 
sečni peklenski poti skozi pustinjo odmetavali. Drugi so se odločili na šti- 
rimesečno plovbo okoli rta Horn, obstajala pa je še tretja pot in sicer do 
Paname z ladjo, nato s kanuji in peš čez zemeljsko ožino ter na pacifiški 
strani zopet po morju do San Francisca. V vsakem primeru je bilo potova- 
nje huda izkušnja in marsikdo je prišel na cilj napol živ ter brez vsega. 
Slednje tudi zato, ker so zaradi neskončne množice naivnežev cene opre- 
me in prevozov hitro poskočilo. Izpiralce zlata so dodobra izpirali. 


Take reči je civiliziran beli mož počel divjakom, nakar 
se je znesel še nad bizoni. Ameriški bivol z latinskim 
imenom bizon je največja ameriška žival, ki je tisoč- 
letja indijancem osrednjega dela pomenila glavni vir 
hrane in surovin. Pravzaprav ga ni bilo kosa, ki ga ne 
bi za kaj uporabili. Pred zlato mrzlico se je po Velikem 
nižavju paslo več deset milijonov glav goveda. Petde- 
set let kasneje je število padlo na petsto in vrsta bi 
skoraj izumrla. Bizone so lovili zaradi mesa, saj so bi- 
li vojaki in delavci lačni, a največ so jih pobili zaradi 
kože. Iz nje so med drugim izdelovali pogonske jer- 
mene, ki so bili zaradi industrializacije čedalje bolj 
iskani. Nadalje je streljanje živali postala priljubljena 
zabava petičnih potnikov na vlaku čez prerijo. 
Nenazadnje je bilo iztrebljanje čred načrtno, kajti bi- 
zoni so bili glavna hrana tamkajšnjih indijancev. S 
tem so jih silili v spremembo življenja oziroma v seli- 
tev. A kaj ko so bili Apači, Komanči in Kiove naveza- 
ni na izročilo in svobodo ter niso hoteli zamenjati loka 
za plug. Zato so se ponosno borili. In bedno umirali. 


raj m As Š 

Indijanci so se med seboj raz 

ri kot po načinu življenja. Eni so bili bolj miroljubni, 
navajeni poljedelstva in so šli ubogljivo v rezervate, 
drugi so se neprestano borili. Pa ne zgolj proti bel- 
cem, marveč predvsem med seboj. Kiove in Ko- 
manči so imeli ves čas odkopano bojno sekiro. 
Obenem so bila ta bojevita plemena najbolj odvisna 
od bizonov, saj so zviška gledala na kmetovanje. Ko 
se je govedo razredčilo, je bilo sporov čedalje več. 


VEDEŽ 


Leta 1869 so bila železna cesta čez pustinjo položena 
in ognjena kočija je prvič pripeljala dobrine s paci- 
fiške obale na vzhod. A kljub povezavi ZDA še zdaleč 
niso bile podobne današnji federaciji. Meja divjine je v 
drugi polovici devetnajstega stoletja ostajala na sredi- 
ni dežele, na 98. poldnevniku. Desno od nje je živelo 
30 milijonov, levo manj kot milijon prebivalcev in ko- 
maj kje je bila njihova gostota večja od treh glav na 
kvadratni kilometer. Večina tamkajšnjega ozemlja 
sploh niso bile zvezne države, marveč tako imenovani 
teritoriji, kjer so vladali zakoni divjine. Zamejstvo je 
bilo zato odlično zatočišče za vse sorte pridaničev, ki 
so se izogibali roki zakona. 


A. Ni ea 
EVOLVER 
Revolverskega mehanizma, torej bobniča z več na- 
boji, si ni izmislil Samuel Colt, saj so z njim ekspe- 
rimentirali že koncem 16. stoletja. A gospod Colt 
ga je leta 1835 dovršil do te mere, da patent pripi- 
sujemo njemu. Prav zaradi njegovih pušk so bili 
Američani v vojni z Mehiko v prednosti. Colt je na- 
to izdelal prvi revolver (pištolo), vendar so jo nabi- 
jali na star način, z ročnim sipanjem smodnika in 
vstavljanjem krogle. Taki naboji niso bili posebej 
zanesljivi in pogosto je prihajalo do vžiga v sosed- 
njih ceveh oziroma se ob stisku petelina ni zgodilo 
nič. Enovite naboje so takrat že poznali, celo vsak 
revolveraš jih je lahko s pomočjo papirja izdelal 
sam. Toda uporabno, kovinsko obliko so razvili še- 
le po državljanski vojni. Najbolj poznan takšen re- 
volver divjega zahoda je bil colt peacemaker (1872), 
ki so ga uporabljali tako vojaki kot civilisti. Imel je 
enojno delovanje, saj je moral strelec ročno napeti 
udarno kladivce za vsak strel posebej. Od tod tisto 
tleskanje z dlanjo druge roke po pištoli med strelja- 
njem. Kasneje so prišle samodejne izvedenke, pri 
katerih je s stiskom petelina napelo tudi kladivce, a 
je vzmet zahtevala večjo silo prsta, kar je nižalo na- 
tančnost. 
Vsekakor kolti niso bili edini, saj je bilo spričo pov- 
praševanja konkurence obilo. Tu so bile znamke 
Smith 8 Wesson, Remington, Winchester in mno- 
ge druge. Poleg zapasnih revolverjev in risanic 
(pušk) je vsak revolveraš posedoval še najmanj 
eno kratkocevno pištolico, skrito v naramnici, suk- 
nji ali škornju. Ziveli so pač nevarno življenje. 


N - 


Največji pritok izobčencev se je zgodil leta 1865. Ta- 
krat je bilo konec štiri leta trajajoče državljanske voj- 
ne, v kateri se je sužnjelastniški jug med letoma 1861 
in 1865 neuspešno boril za samostojnost od industrij- 
skega severa (vedež na stranki, id 491). Razen pora- 
sta napadov sovražnih indijancev, ki so izkoristili 
medsebojno vojevanje belcev, divji zahod geografsko 
ni bil vključen v vojno. Toda tja so pobegnile cele čete 
konfederacijskih gverilskih vojakov, ki jih je zaradi 
vojnih zločinov lovila zvezna vlada. 

Možje, še dolgo zadekani v secesijske sive plašče, so 
se povezali v številne tolpe in vse do kraja stoletja ro- 
pali banke, vozove ter vlake. V nekaterih mejaških dr- 
žavah so jih domačini celo podpirali. Najbolj znana 
taka banda je bila tista od Jesseja Jamesa, ki se je 
skoraj dvajset let rogala v brk organom pregona, do- 
kler Jesseja ni zahrbtno ustrelil eden od njegovih dvo- 
ličnih pajdašev. Slične poznane hudodelske združbe, 
ki so lajšale bančne trezorje in poštne kočije na meji 
divjine, so bili še najmanj trije bratje Dalton in Divji 
šopek Butcha Cassidyja. 


0.K. CORRALU 

Zgodb o šerifih, takih, ki so področje očistili kravjih 
tatov, do onih, ki so jih linčali lastni meščani, je 
nešteto. Vseeno eno ime med zvezdonosci izstopa. 
To je Wyatt Earp, slavni varuh reda, ki je v arizon- 
skem kraju Tombstone, točneje pri štali Starega 
Kindersleyja (to pomeni O.K. Corral), pištoljersko 
opravil z bando kmetavzov. 

Tako pravi legenda. Resnica je taka, da je bil Wyatt 
v tistem času le pomočnik resničnega šerifa, brata 
Virgila Earpa. V zgodbi nastopata še druga dva bra- 
ta Earp in zobarski prijatelj John Holliday, znan kot 
Doc Holliday. Tovarišija je držala roko nad hrupnim 
mestom na samosvoj način in kmalu so si nakopa- 
li precej sovražnikov, zlasti v vrstah okoliških ran- 

"je tržnice napili in delali nemir: 


O mik 

Nihče ne bi pomislil, da so ti gentlemani minirali 
proge ali z zvijačo zaustavljali lokomotive. Tolpa, 
oklicana za Wild Bunch, velja za zadnje roparje sta- 
rega zahoda in je zaslužna za najdlje trajajoči niz 
napadov na vlake. Na desni je kolovodja Butch Cas- 
sidy, na levi takenako poznani Sundance Kid. Oba 
sta pred roko zakona leta 1901 pobegnila v Južno 
Ameriko, kjer naj bi ju kasneje ustrelili v Boliviji. 


Ker je šlo pri večjih ropih za federalna sredstva, se je 
s primeri ukvarjala zvezna policija oziroma najeti 
vzhodni detektivi. Za bolj območne težave brezvladja 
pa so skrbeli šerifi. (Mimogrede, izraz prihaja iz sred- 
njeveške Anglije oziroma iz besedne zveze shire reeve, 
ki pomeni občinski mir.) Ti često niso imeli nobene 
izobrazbe, mnogi so bili celo bivši prestopniki. A v 
družbi, kjer so lastniki salonov postali župani, lokalna 

ke PRORERSIA 
čarjev. Ti so se ga namreč'ob vsakemeotišku gove- 
26. oktobra 1881 sta se sprti strani srečali na ulici 
in ker ponos kmetavzom ni dopustil umika, so Ear- 
povi pričeli streljati in tri ubili. Posebnega poguma 
ali spretnosti ni bilo, saj je pri takih spopadih večjo 
vlogo imela sreča. Tudi meja med slabimi in dobri- 
mi ljudmi je bila, kot v prenekaterem primeru, za- 
brisana. Šlo je bolj za poravnavo medsebojnih ra- 
čunov, zato so strelce zaradi umora sprva vrgli v 
ječo. Kasneje so jih osvobodili, nakar se je štorija 
nadaljevala z maščevanjem prijateljev ubitih in na- 
posled še z maščevanjem Earpov. 

Primer sam po sebi ni bil med tistikratnimi peripe- 
tijami nič pretirano posebnega in se je v anale zapi- 
sal zato, ker Wyatt kasneje zares postal šerif in se 
pogosto pojavljal v tisku. Na stara leta je prijatelje- 
val z zgodnjimi losangeleškimi filmarji, ki so obra- 
čun sčasoma naredili nesmrten. 

DVOBOJI 


Revolveraši so bili sorta ljudi, ki so bili kadarkoli 
pripravljeni dati življenje za svoj ponos. A kdor je 
v prepiru ali med kartanjem ustrelil nasprotnika, 
je tvegal najmanj ječo, če ne kar vislic. Zato se je 
mnogo razprtij končalo z dvoboji. Nasprotnika 
sta stopila dvajset metrov vsak sebi in pričela 
streljati. Razdalja je zadostovala, da je veščina 
nekaj veljala, zaradi strinjanja obeh vpletenih pa 
je bil zmagovalec razrešen odgovornosti. Dvobo- 
ji so bili praviloma dobre predstave za občinstvo, 
kjer je prišel do izraza tudi tipičen divjezahodni 
obešenjaški humor. Tistikratne značaje dobro 
opiše ta anekdota: V nekem salonu se je pripra- 
vljal dvoboj med neznatnim možakom, suhim 
kot trlica, in bojaželjnim velikanom. "Počakajte, 
on vendarle strelja v večjo tarčo. To ni pošteno," 
je rekel hrust. Suhec je hitro rešil ta problem. 
Obrnil se je na točaja in rekel: "S kredo zarišite 
na možaka obris človeka moje velikosti. Tiste 
krogle, ki bodo priletele zunaj črte, ne veljajo." 


skupnost ni imela slabe vesti pripeti zvezde nekomu, 
ki je prepričljivo izkazal pogum in strelske spretnosti. 
Za potrebe improviziranega mejaškega sodstva je to 
zadostovalo. Bila pa to ni hvaležna služba, kajti ne sa- 
mo pijanskega razgrajaštva, marveč pravega revolve- 
raštva ni manjkalo. Nošnja orožja je bila samoumev- 
na in mnogi ljudje so živeli iz dneva v dan ter prezirali 
smrt. Taki so s pištolo urejali vse, najsi je šlo za tatvi- 
no konja, goljufijo pri kartah ali prepir ob šanku. 


Kavbojci 


Secesijska vojna je botrovala nečemu še večjemu od 
roparskih tolp: uveljavitvi kavboja. Kravji fantje so se- 
veda obstajali že prej, še iz časov španske nadvlade, 
ko so kot vagueri pasli bovinske črede. A resnični 
kavboji, kakršne imamo v divjezapadni zavesti, so se 
dejansko pojavili šele po letu 1865, za kar je dober raz- 
log. Vojna je zahtevala velik človeški davek, največ- 
jega v državah juga. Ponekod je bilo pobite in pogre- 
šane tretjina odrasle moške populacije. Mnogo teksaš- 
kih rančev je zato propadlo, govedo, ki se je že prej 
svobodno paslo, pa je ostalo brez lastnikov. To je pod- 
jetneže spodbudilo, da so pričeli črede urejati. Obeti 
so bili namreč izredni, kajti prehranska industrija je 
napredovala, na severu so postavili velike pakirnice 
mesa in povpraševanje po govedini je poskočilo. 
Teksaške dolgoroge krave so bile, tako kot konji, po- 
tomke španske vrste, ki so jo čez Atlantik pripeljali 
nekaj stoletij prej. To je bilo trdoživo govedo, kot na- 
lašč za osrednji, pustinjski del Amerike. Tam je bilo 
neprijazno, a gromozansko pasišče s hranljivo travo, 
ki se je posušila v seno in bila dostopna vso zimo. 
Zdaj, ko bizonjih čred praktično ni bilo več, je bilo 
krme v izobilju. Treba je bilo le odgnati nepregledno 
množico živine z juga na pašo in nato v Kansas, od 
koder so jo z vlakom prepeljali v Chicago. 

ci, ki so v slabih, delovnih pogo- 


jihtin za uborno mezdo, vendar 
"brez tožbe, skrbeli za živino, jo - 


žigosali in kastrirali. Pištole in 
uške so'zvečine uporabljali zo- 
Mave, redno pa so vihteli 


Točno za to je dvajset let skrbelo štirideset tisoč kav- 
bojev, ki so se udinjali za goveje barone. Zlata doba 
kavbojstva je trajala pravzaprav le eno generacijo. V 
tem času so iz Teksasa do železnice spravili okoli de- 
set milijon rogatih glav. Ko so okoli leta 1880 iznašli 
bodečo žico, potegnili tračnice do juga in zgradili 
mesnice bliže rančem, je njihovemu poklicu padla 
vrednost. 

Čeprav so se mnogi kavboji videli kot drzne pustolov- 
ce, se šopirili z vpadljivimi škornji, zloščenimi piš- 
tolami in nenavadnimi ostrogami ter širili bahave 
zgodbe, to niso bili revolveraši, kakršen je njihov ste- 
reotip. Orožje so sicer nosili, toda do medsebojnih 
obračunov ali spopadov z indijanci je prihajalo redko. 
Bili so le in samo preprosti kmečki fantje krivih nog, ki 
so za nizke mezde garali po cele dneve. Kljub težkemu 
življenju pa so veljali za marljive poštenjake in so slo- 
veli po omikanem obnašanju do žensk. Gizdalinska 
podoba, preživetvene veščine in delo, ki je omogočilo 
šnicle na slehernem krožniku, je iz kavboja naredilo 
edinstvenega ameriškega ljudskega junaka. 


Sklepno poglavje 

Leta 1871 je kongres odpravil potrebo po kupovanju 
teritorijev od indijancev z izgovorom, da niso več sa- 
mostojno ljudstvo, zato zemlja ne more biti njihova. 
To je zanetilo dodatne spopade z bolj divjimi plemeni, 
s katerimi so se vojaki udarjali že od srede stoletja. 
Poslednje dejanje je bila velika vojna s Suji leta 1876. 
Po pogodbi se belci ne bi smeli potikati po Južni Da- 

koti in okolici, vendar je bil dogovor pozabljen v tre- 
nutku, ko so v Črnih hribih našli zlato. Politiki so vpo- 
klicali konjenico, ki je za spametovanje divjakov uni- 
čila eno od vasi. To je pripeljalo do najbolj slovite bit- 
ke pri Little Bighornu, kjer so indijanci pod vodstvom 
Norega konja zvabili v zasedo in pobili celotno 250- 
glavo četo z nadutim polkovnikom Georgom Custer- 
jem vred. 

Indijanci so lahko dobili bitko, a nikakor ne vojne. Nji- 
hov boj, ki je bil bolj nagonski kot razumski, ni mogel 
spremeniti usode. V naslednjih mesecih se je pritisk 
na sujska plemena okrepil in naposled so morali sklo- 
niti glave. Vseeno je vojska poskrbela za zaključni in- 
cident, razvpiti masaker pri Ranjenem kolenu. Tam 
so hoteli leta 1890 razorožiti neko naselje, sprožila se 
je puška in pobito je bilo celotno naselje, med ostalim 
200 žensk in otrok. Da bi bila ironija še večja, je za 
dotični dogodek dvajset vojakov prejelo medaljo 
časti. (Mimogrede, glavni lik v Bioshock Infinite se 
skuša skozi igro odkupiti za grozodejstva, ki jih je za- 
grešil v točno tem incidentu.) 

Leto kasneje so 'mejo' uradno ukinili, saj po tekmi za 
Oklahomo, v kateri je za zemljo izza štartne črte na- 
valilo več kot 50.000 grebatorjev, ni bilo več nenase- 
ljenega teritorija. Indijanci so bili ukročeni v rezerva- 
tih, roparji vlakov polovljeni, zlato pobrano, kavboj- 
stvo je jenjalo, red je bil uveljavljen tudi na drugem 
bregu Mississipija in bobri ter bizoni so skorajda izu- 
mrli. Stari zahod je šel v anale in pisala se je nova 
stran zgodovine o veliki Ameriki ter njenih kore- 
njaških in domoljubnih prebivalcih. 

Veliko indijanskih poglavarjev se je zapisalo v hištorijo, recimo Gero- | 
nimo, Kočiz in Sedeči medved, a najbolj poznan od vseh je Su (pleme 
Lakota) Sedeči bik. Predvsem zaradi povezave z znamenitim porazom 7 
konjenice pri Little Bighornu. A v nasprotju z legendo on boja ni vodil, | 4 
marveč ga je Nori konj. Bik je nato pobegnil v Kanado, nakar se je za | 
nekaj časa pridružil cirkusu Buffalo Billa. Ko se je vrnil med svoje lju- Y 


di, so ga po neumnosti ubili indijanski policisti. 

prvih dneh avgusta smo doživeli na- 

pad tropske vročine, kakršne v naših 

krajih praktično ne pomnimo. Živo 

srebro se je na več krajih po Sloveni- 

ji povzpelo nad štirideset stopinj Cel- 

zija. Če bi kot v ZDA uporabljali Fahrenheitovo lest- 

vico, bi to naneslo kar sto štiri stopinje. Čeprav se 

nam, uporabnikom metričnega sistema, zdi taka 

meritev smešna, je ravno Fahrenheit izumil termo- 
meter s prej omenjeno tekočo kovino. 


So kavboji res nosili kavbojke? 

Slovenci jim pravimo kavbojke, Hrvati farmerke. Po 
kavbojcih se imenuje najbolj priljubljeno oblačilo, 
hlače iz džinsa. No, materiala, iz katerega so nareje- 
ne, niso 'izumili' v Ameriki. Ime prihaja od vrste ža- 
meta, ki so ga izdelovali v Genovi. Drugi evropski 
tkalci so hoteli tkanino kopirati in najbolj je uspelo ti- 
stim v francoskem mestu Nimes. Od tod izraz denim. 
Ker gre za gosto tkano in trpežno blago, so v ZDA iz 
njega najprej šivali delavske hlače. Te so bile priljub- 
ljene tako pri kmetovalcih kot tovarniških delavcih, 
železničarjih in rudarjih. Toda ob vseh naporih, ki jih 
je zahtevala izgradnja novega sveta, so se pogosto 
trgale po šivih in ob žepih. Rešitve tega problema se je 
v San Franciscu domislil krojač Jacob Davis leta 
1873 in robove ojačal z neti. Ideja se je izkazala za od- 
lično, a ker ni imel denarja, da bi izdelek zaščitil in za- 
dostil povpraševanju, je iskal partnerja. Našel ga je v 
dobavitelju blaga, trgovcu nemškega porekla, Leviju 
Straussu. Skupaj sta nete patentirala in pod blagovno 
znamko Levi's pričela s serijsko proizvodnjo prepo- 
znavnih modrih kavbojk z neti. Davis je pri Straussu 
delal vse do smrti. 

Ekstra zdržljive hlače so postale velik hit in dandanes 
leviske po licenci izdeluje več kot 900 tovarn, od tega 
tretjina stoji na Kitajskem. Sedež podjetja Levi's pa je 


eže Patent, ki je ločil leviske od za tisti čas običaj- 
nih hlač iz džinsa, ni bil izdan samo za nete na kri- 
tičnih točkah, ampak v prvi vrsti za dvojni šiv. Ta je 
dosti bolje držal skupaj posamezne kose blaga. 

Ouattro ima od vročine najverjetneje skisane mož- 
gane, saj ob temperaturi nad sto stopinj, ki smo jih 
doživeli tega avgusta, skače naokrog v leviskah. 


še vedno v San Franciscu, kjer imajo tudi brezplačen 
muzej. Legendarni model 501 šivajo že od leta 1890 
in so najbolj popularen kos oblačila na svetu. Status 
jim je podelila ravno njihova funkcionalnost - prego- 
vorna trpežnost in udobje pri nošenju. 


Kakšni logiki sledi Fahrenheitova 
temperaturna lestvica? 

Dobesedno ves svet razen ene države za merjenje 
temperature uporablja Celzijevo lestvico, katere osno- 
vi sta tališče (0 stopinj) in vrelišče vode (100 stopinj). 
Po mednarodnem sistemu merskih enot SI je sicer 
uradna tonamenska enota kelvin. Poimenovana je po 
škotskem fiziku baronu Kelvinu, in je Celzijevi stopinji 
povsem enaka, le štetje prične na drugem mestu. 0 K 
je tako imenovana absolutna ničla (-273,15 "C), ob 
kateri se vse dogajanje na atomskem nivoju ustavi. 
Temperature, ki jih srečujemo v vsakdanjem življenju, 
se tako gibljejo blizu 300 K. Zatorej se kelvinov po- 
služujejo le fiziki, v običajnem življenju pa nam dobro- 
hotno dovolijo uporabljati Celzijevo lestvico. S Fah- 
renheitovimi stopinjami je zgodba malce drugačna. 
Daniel Fahrenheit je bil pol Nemec, pol Poljak, ki je 
živel na Nizozemskem. Morda to razloži pedantno ne- 
logičnost njegove skale, ki je nastala leta 1724 na 
podlagi še nekoliko starejše Roemerjeve. Danski ast- 
ronom Ole Roemer si je izmislil lestvico s 60 stopinja- 
mi, kjer je ničla pomenila zmrznjeno morsko vodo, 60 
pa vrelišče. Teoretično je bil sistem soliden, a se je iz- 
kazalo, da so stopinje preveč narazen. Daniel je kot 
ničto točko prav tako izbral zmrzišče nasičene slanice, 
a kot stotico izbral temperaturo človeškega telesa. Le- 

eže Fahrenheitove stopinje v Celzijeve pretvorimo 
tako, da odštejemo 32, dobljeno številko delimo z 


devet in pomnožimo s pet. Samo da veste, če pri 


roki ni Googla ali tonamenske aplikacije. 


dišče sladke vode bi tako bilo pri 33,3 stopinjah, kar 
mu ni bilo všeč. Zato ga je postavil na 32 stopinj. Ne 
naključno, kajti 32 je potenca števila 2 in posamezne 
stopinje je dobil enostavno s petkratno delitvijo na pol. 
Telesno temperaturo je potem ocenil na 96 (3 x 32) 
stopinj; v resnici je dobrih 98. Logično, mar ne? Mimo- 
grede, vrelišče vode po Fahrenheitu znaša 212 sto- 
pinj, torej 180 od ledu do pare. 

Leta 1744 je svojo lestvico izdelal Celzij. Pametna po- 
stavitev referenčnih točk je ni naredila samo priljub- 
ljene, marveč je običajno sladko vodo postavila kot 
osnovo za druge temeljne enote, ki sestavljajo metrič- 
ni sistem. Pomislite: kilogram vode je točno liter ozi- 
roma kubični decimeter. Toliko o tem, da so meter 
sprva definirali kot desetmilijoninko razdalje od ekva-' 
torja do severnega pola oziroma kot dolžino nihala s 
frekvenco enega nihaja na sekundo. Napoleonova 
širitev svobode, enakosti in bratstva je poskrbela, da 
je vsa Evropa povzela metrični sistem in Celzijeve 
stopinje. 

Žal pa Napoleon ni vkorakal v Novi svet, zato ZDA 
vztrajajo pri imperialnih enotah, ki so jih s sabo priv- 
lekli Britanci. Baje bi ob menjavi prišlo do prevelike 
zmede, akoprav je metrični sistem predlagal že eden 
od očetov naroda, Thomas Jefferson. Zato prihaja do 
humornih napak, kot se je pripetila slovitemu ZF-pi- 
satelju Rayu Bradbur$ju. Njegovo znamenito delo Fa- 
hrenheit 451 naj bi z naslovom ponazarjalo vročino, 
pri kateri pride do samovžiga papirja. V resnici se ta 
vžge pri 450 stopinjah Celzija - oziroma pri 843 po 
pedantni, s slanico in pazduho določeni Fahrenheito- 
vi lestvici. 


eže Živo srebro je primerno za merjenje temperatu- 
re, ker je tekoče od -37 pa do 356 stopinj Celzija in 
se enakomerno razteza. Je pa zdravju škodljivo, za- 
to raje uporabljamo cenejše alkoholne termometre. 


AVGUST 2013 


KOLUMNI 


mislim na tiste, ki ne obvladajo vseh 
fines obnašanja v visoki družbi ali ti 
za rojstnodnevno darilo prinesejo elastične 
štumfe. Niti ne onih, ki v nenujnih situacijah 
opuščajo "prosim" in "hvala", čeprav je živ- 
ljenje s tema magičnima besedama prijaz- 
nejše in boljše. Resno pa mi dvigajo pritisk 
kreteni, ki se obnašajo, kot da na planetu ži- 
vijo sami. Vljudnost v razumni meri je nam- 
reč mazivo, ki nam omogoča skupno bivanje 
brez večjih trenj, in če si slednjih želiš, mo- 
raš res biti ena agresivna, neumna opica. 
Takih ne manjka. Če so za to krive razmere v 
družbi, gospodarska kriza, visoke poletne tempe- 
rature ali družinske travme, je navsezadnje vseeno. 
Vsak razlog je dober, tudi če ga pes na repu prine- 
se. Posledice so enotne in očitne. Zakomplek- 
sanci v na lizing kupljenih audijih, ki so ti 
pripravljeni voziti centimeter za ritjo, 
blendati in trobiti, če si drzneš po le- 
vem pasu na avtocesti prehitevati pri 
borih 130 na uro. (Njihova makina 
vendarle zmore 250, zato je treba 
tiščati do ploha v vsakem trenutku.) 
Vzvišenci, ki oholo nadirajo prodajalke 
in natakarje ter se obnašajo, kot da čis- 
tilke in berači ne obstajajo. Mimogrede, 
anekdota, za katero bi mislil, da sem jo sa- 
njal, če je ne bi. Po prireditvi Viktorji z Ireno pri 
Maksiju v vrsti čakava, da bova plačala parkirni- 
no, in mimo pride vbogajme prosit ubožec, ves 
pokvečen in skrivenčen. Od petnajstih oseb, 
vseh lepo oblečenih in do nezavesti naparfumi- 
ranih, je par grošev dobil le od naju. Spedenan 
'gospod' pred nama je prosjaku celo dejal, da je 
z nama (?!) in da mu bova midva dala drobiž ... 
Dalje so tu kmetavzi, ki jim je vseeno, če njiho- 
va kuzla opolnoči in ob petih zjutraj z balkona z 
bevskanjem meče pokonci vso sosesko. In pa 
najstniško smetje, ki se zadeva pri vrtcu, nakar 
v peskovniku pusti injekcijske igle. Za take 
poznam le eno destinacijo: Goli otok. Dobra 
posledica vstopa Hrvaške v EU! 
Kaj se če, taki smo ljudje. Nikjer to ni vid- 
no bolj kot na internetu. Na cesti, v trgo- 
vini in na delovnem mestu še gre, ker 
so posledice otipljive. Na spletu pa ni- 
so, kar povzroči, da maske padejo. 
Del butastih komentarjev na polju- 
bno temo resda odpade na trolanje, 
kakršno obiluje v mn3njalniški latri- 
ni. A elegantno, dobro trolanje je 
umetnost in večina je daleč preveč 
neumna, da bi ga bila sposobna. Zato 
v obupanih poskusih, da bi jih skupnost 
imela za frajerje in frajerke, pribijajo ne- 
umnosti in lepijo prežvečene meme s 
4chana. No ja, to je pretežno neškodljivo, 
kot je rekel Adams. Naslednja stopnja so 
(pasivni) agresivci, dežurni nezadovoljneži in 
podobne šleve, ki z daljinskim, anonimnim 
pljuvanjem po vsem kompenzirajo lastno za- 
voženost. Nakar pridejo resni zlobneži in 
duševni bolniki, ki gredo na ideološka pre- 
klanja tipa partizani vs. domobranci in Jan- 
ša vs. Jankovič kot muhe na med. Da ne 
rečem drek. 


N eotesanih ljudi ne maram. S tem ne 

Ampak te še nekako razumeš. Pač so premaknje- 
ni. Ko pa do absolutno pretiranih reakcij pride v 
svetu elektronske zabave, obstaneš odprtih ust. 
Naj še tako obračamo, igre so privilegij vsaj za silo 
premožnih. Če nimaš za kruh s pašteto, si gotovo 
ne moreš privoščiti peceja, konzole in interneta. 
Toda čeprav igralci niso zares revni in v težavah, se 
mnogi obnašajo, kot da dobesedno niso pri pravi. 
Jasen primer tega je bila julijska štala okrog 
Treyarchovega Davida Vonderhaarja, ko je Activi- 
sion dal v obtok zaplato za Call of Duty: Black Ops 
2. Vonderhaarja sem spoznal na lanskem Games- 
comu in je miroljuben, nakuliran model. To mu je 
koristilo, ko so prepotentni 'ljubitelji igre' na rovaš 
sprememb po Twitterju grozili s smrtjo tako njemu 
kot njegovi hčerki. Kaj so si Treyarch drznili storiti? 
So Blops 2 spremenili v simulacijo kmetovanja ali 
skakanja z rožnatim samorogom? Ne, trem orož- 
jem so malce znižali poškodbe oziroma hitrost stre- 
ljanja. Oh, ti tragedija. 
Ravno zadnjič sva se s prijateljem na sprehodu stri- 
njala, da so videoigre sposobne izkriviti realnost in 
spremeniti človeka. Špili so lahko krasne, čudovite 
izkušnje - lahko pa so zasužnjevalni in poneumlja- 
joči. Odvisno, kam vate se priklopijo. Nekateri nji- 
hovi vidiki, od nebrzdanega nasilja prek manka re- 
sničnih posledic za dejanja do avtomatiziranega 
ponavljanja gibov, lahko po mojem povzročijo res- 
ne duševne težave oziroma jih vsaj okrepijo. Neo- 
vrgljiv dokaz je, da so sposobni nekateri groziti s 
smrtjo človeku, ker je v igri znižal kadenco pokali- 
ce za 0,2 sekunde. Pa ne mi s trolanjem - sem že 
povedal, da je to umetnost. Tile klepci enostavno 
ne ločijo več med realnostjo in virtualnostjo, tako 
kot niso nekateri 'fani' Mass Effecta, ki so razvijal- 
ce trojke zaradi po njihovem neposrečenega za- 
ključka obkladali z nadvse nedostojnimi izrazi. 
Navsezadnje je minuli mesec ob konfliktu z neote- 
sanim gejmerjem spokal kufre Paul Fish, avtor pe- 
sniške neodvisnice Fez. Odpovedal je Fez 2 in de- 
jal, da odhaja predvsem zato, ker "kurčevo sovraži 
to industrijo," polno negativnosti in jedkega kritizi- 
ranja. Fish je malo poseben in neuravnovešen ter 
mislim si, da si bo slejkoprej premislil oziroma da 
bo njegova firma delo na sekvelu vseeno nadalje- 
vala. A žalostno je, da je skupnost tako polna neo- 
tesanih, zlobnih osebkov, ki se imajo poleg vsega 
še za carje, da moraš aktivno delati na debeli koži 
in 'kaj me briga' odnosu. Iz prve roke vam povem, 
da to škoduje pristnosti in predanosti. 
Skratka, resnično je neskončno le dvoje: vesolje in 
človeška neumnost. Glede prvega nisem ziher, za 
drugo ni popravka. 

vzame čas za 
obisk pokopališča, se za- 
misli. Ni zares žalosten, 
bolj razmišlja, koliko raz- 
nolikih zgodb in usod 
okrog njega se je pome- 
šalo s prstjo. Že pri tistih 
grobovih, ki jim ob čelu 
stojijo spomeniki. Kaj 
šele ob onih, ki so ne- 
označeni ali jim je vreme 
spralo v kamen vsekane 
črke. Tiho ležijo njihovi 
stanovalci, sprhneli, po- 
zabljeni. 


Ko si 


ako kot so pozabljene številne igre, zlasti 
nadaljevanja, ki niso nikdar ugledale luči 
dneva. Nimajo vse take sreče kot True 
Crime: Hong Kong, ki je po menjavi razvi- 
jalcev postal Sleeping Dogs in založniku 
Sguare Enixu napolnil mošnjiček. Niti ne visijo v va- 
kuumu kot Bulletstorm 2 (enica se je slabo prodaja- 
la), Six Days in Fallujah (težave razvijalca), Shen- 
mue III (nezadosten uspeh dvojke), Crimson Dragon 
(naslednico Panzer Dragoona Orte za XBLA zavira 
štala v Microsoftovi japonski veji) in Mirror's Edge 2 
(DICE "čakajo na pravi trenutek"). Za številne je 
zmanjkalo denarja, napočile so težave z avtorskimi 
pravicami, kakovost je bila prenizka, odšli so bistve- 
ni ljudje, krovna firma je menjala lastnika ali pa se 
pripetilo tisto, kar se rado. Založnik si namreč vča- 
sih enostavno premisli, do česar ima pravno gledano 
vso pravico, saj je v vsaki pogodbi med razvijalcem 
in izdajateljem ustrezna klavzula. Da gredo v tem 
primeru po zlu kri, švic in solze avtorjev, bankirjev ne 
zanima. Le redkokdaj se zgodi, da bi reč čez leta 
vzniknila, kot se je ravnokar pripetilo pred leti odpo- 
vedani akcijadi Killing Day, katere ime je Ubisoft na- 
novo avtorsko zaščitil sredi januarja. 
Vzrokov je dosti, posledica enaka. Namesto da bi bili 
vzradoščeni ob rojstvu novega Baldur's Gata, Com- 
mand 86 Conguerja ali Full Throttla, moramo kupiti 
rože in se usekovati med stanjem ob robu jam. Če se- 
veda vemo za pogreb, kajti mnogo odpovedanih pro- 
jektov je konec vzelo za baržunasto zaveso. Na ogled 
dajem pobeljene kosti enih in drugih. 


IGROVJE 


Baldur's Gate III: 


Medtem ko smo dočakali osveženi Baldur's Gate | 
za PC, mac, iOS in Android (glej prejšnji Joker; v 
pripravi je že dvojka), se lahko slinimo ob ideji za- 
ložnika Beamdog, da bo po končanem razvoju do- 
tičnih v primeru dobre prodaje začel nabirati sred- 
stva za Baldurja lll. Založnik Interplay namreč že več 
let nima več avtorskih pravic. Vendar ta novinec ne 
bo tak kot opuščeni The Black Hound za PC. Projekt 
s kodnim imenom Project Jefferson so pokopali 
2004., dve leti po obelodanjenju. Načrti so bili veliki, 
šlo naj bi komaj za prvi del trilogije, a se ni izšlo. 
Bojda zato, ker je Interplay tedaj izgubil licenco za 
računalniške igre D8D. 

Okruški Črnega psa so tekli v izvedenki 3D-pogona 
Aurora, taistega naslednika klasičnega Infinity Engi- 
na, na katerem stojijo Neverwinter Nights. Na celino 
Faerun, po kateri bi pohajkovali docela nelinearno, 
ne bi popeljali zasedbe likov iz prej- 
šnjih Baldurjev. Namesto tega bi 
dobili osebe iz Icewind Dala Il in na- 
daljevali eno od štorijalnih niti od 
tam. To ni presenetljivo, saj je Ho- 
undov razvoj tekel vzporedno z lce- 
windi. Fabula se je tikala skrivnost- 
nega črnega psa, ki simbolizira kriv- 
do in nenehno zasleduje glavni lik. 
Bi pa bilo z izročilom delno skladno 
igranje, ki bi uporabljalo tretjo edici- 
jo pravil Dungeons 8 Dragons. Ne 
bi bilo potezno, marveč realnoča- 
sovno z dejavnim premorom, a v 
polni trirazsežni grafiki. 

Če te slednje spomni na Dragon's 
Age, ki ga imamo za Baldurjevega 


duhovnega naslednika, nisi usekal z ba 


The Black Hound 


mimo. Čeprav so Hounda razvijali Black Isle, ne Bio- 
ware, je med skupinama od nekdaj veliko povezav. 
Ena od zamisli za Baldur's Gate Ill je bila, da bi to- 
variši v druščini neprenehoma zavzemali moralne 
drže do tvojih odločitev, od česar bi bila odvisna pri- 
jateljstva in čustvene vezi. Natanko to smo kasneje 
videli v Dobi zmajev. Nemara je le-ta edini Baldur Ill, 
ki ga bomo kdaj ugledali. 

Najbolj žalostno je, da so samostojni Obsidian, av- 
torji Knights of the Old Republic in South Park: The 
Stick of Truth, pred nekaj leti skoraj že podpisali po- 
godbo z Atarijem za novi Baldur's Gate 11l — ne Black 
Hound! — v vrednosti dvajset milijonov dolarjev. To- 
da posel je čmoknil v vodo, ko je Atari Europe kon- 
cem leta 2007 kupil Namco Bandai. Morda še bo kaj 
iz tega, nemara kar v navezi z Beamdogom. Itak so 
vsi požlahtani med sabo. 


Ca Me 


Warcraft Adventures: Lord of the Glans 


Blizzard so znani po perfekcionizmu in podrejanju 
geslu 'When it's done". Igralci to izkusimo tako po 
datumih izida, saj na njihove izdelke čakamo celo 
večnost, kot ostrih rezih. Enega bolj bolečih so stori- 
li leta 1998, ko so po letu dni oglaševanja preklicali 
izid pustolovščine Warcraft Adventures. Slastno 
dvorazsežno risankasto animacijo so delali izven 
podjetja, za scenarij, uganke, glasbo in govor pa je 
skrbel sam Blizzard. Ustvariti so kanili deloma te- 
mačno, deloma humorno zgodbo o orku Thrallu, ki 
združuje klane v boju proti človeški Aliansi. 

Vse je bilo videti super, a v zakulisju je brbotalo. 
Zahtevni Nevihtniki niso bili zadovoljni s tem, kako 
se je Lord of the Clans igral, česar ni mogel spreme- 

niti niti trud sveže najetega zunanjega izvedenca. 
Poleg tega je igra zamujala — izšla naj bi že 1997, to- 
da razvoj se je zavlekel v naslednje le- 
to. Producenta Billa Roperja je pošte- 
no zaskrbelo, ko je ugledal napoved 
docela poligonskega Lucasovega Grim 
Fandanga. "Maša pričakovanja in pri- 
čakovanja ljudi o tem, kaj mora vse- 
bovati pustolovščina, so se spremeni- 
la. Projekt smo odpovedali zato, ker 
smo si rekli, veš, tole bi bilo super 
pred tremi leti, a nič več." Ko je ljubi- 
teljem od jeze odneslo pokrove, so 
Blizzardi preprosto dejali, da je špil 
preslab, da bi ga izdali. Thralla so kas- 
neje po ovinkih spravili v Warcraft 3, 
kjer je eden glavnih likov. 


avgust 2013 


IGROVJE 


Command 8 Gonguer 3: Tiberian Incursion 


Ubogi Westwood. Nekoč so bili bogovi, ki so ustva- 
rili Dune 2, Command 4 Conguer in Eye of the Be- 
holder. Ko jih je leta 1998 kupil Electronic Arts in jih 
preimenoval v EA Pacific, pa je šlo z njimi navzdol. 
V novem korporativnem okolju se niso znašli. 

Ze pred izidom drugega glavnega CRCja, Tiberian 
Suna (1999), so začeli delo na oficielni trojki, ki so 


jo imenovali Tiberian Incursion. Umestili so jo v tri- 
razsežni pogon SAGE, ki je pozneje gnal Generals. 
Pri tem so imeli hude težave s tem, kako s poligoni 
prikazati razraščajočo se rudo tiberij. Pridno so rih- 
tali zgodbo, ki bi vključevala Yurija iz Red Alerta 2 in 
obravnavala spor med GDljem, Nodom, Cabalom in 
novo frakcijo, alienskimi Serini. A po treh letih uba- 
danja z naslovom so bili prisiljeni odnehati. Prav ta- 
ko so odpovedali C8Cjevsko masovno internetno 
igro Continuum. Kmalu zatem jih je EA leta 2003 
raztopil, izpljunil eminentne stare člane in Westwo- 
od nanovo sestavil kot EA Los Angeles. Nekateri 
elementi, s katerimi so se ukvarjali v Tiberian Incur- 
sion, denimo Scrini, so našli pot v C8C3: Tiberium 
Wars (2007). 

Mimogrede, Tiberian Incursian ni edini neizdani del 
serije C8C. EA je prav tako ubil napredek na Tiberiu- 
Mu, prvoosebni streljanki v tem univerzumu, ker 
kljub nadzoru nad več skupinami enot zanje ni bila 
dovolj kakovostna. Škoda, kajti nam se je tovrstni 
Renegade svojčas čisto dopadel. 


Full Throttle: Payback -- Full Throttle: Hell on Wheels 


Kultna Lucasova pustolovščina Full Throttle bi dobi- 
la ne eno, marveč dve nadaljevanji, če bi bile zvezde 
bolj naklonjene njenemu žanru. Avanture so bile na- 
mreč začetkom tisočletja v opaznem zatonu, kar je 
LucasArtom med drugim dala vedeti medla prodaja 
Escape of the Monkey Island in Grim Fandanga. 
Kljub temu je firma še naprej podpirala žanr in od 
zaposlenih dobivala obilico predlogov, med drugim 
najmanj pet za Loom 2. 


Denarniki so izmed njih odobrili Full Throttlov se- 
kvel Payback za PC in PS2, ki sta ga leta 2000 pred- 
lagala oblikovalca Curse of the Monkey Island Larry 
Ahern in Bill Tiller. Izvirni avtor Tim Schafer, ki je bil 
tedaj še vedno pri Lucasih, nad tem ni bil navdušen. 
Pravzaprav je bil to eden od glavnih razlogov, zakaj 
je odšel na svoje. "To je bila moja igra in moji liki, 
zato mi je šlo na kozlanje, ko sem gledal, kako jo de- 
la nekdo drug. Ko so napovedali Full Throttle 2, me 
ni nihče ničesar vprašal. Zato sem šel na svoje, kjer 
sem lahko nadzoroval lastno delo. Iz tega se je izci- 
mila ustanovitev Double Fine Productions." 

Paybackov pogon bi bil enak kot v prvencu, zgodba 
pa slična, saj bi se vrtela okrog korporacije, ki se z 
občino domeni o odstranitvi asfaltnih cest, kar ne 
sede motoristom s starim junakom Benom na čelu. 
A čez komaj šest mesecev, ko je imelo moštvo nare- 
jeno četrtino dizajna, polovico ozadij in vse 3D-mo- 
dele, so mošnjičkarji podporo preklicali. Z neko 
čudežno raziskavo, katere bližnja sorodnica je vpli- 
vala na Sam 8 Max na desni, so ugotovili, da je trg 
za tradicionalne avanture postal tako pičel, da se jim 

vanj ne splača več vlagati. Menili so tudi, da je bolj 
profitno podpirati konzole kot računalnike. 

Povelje za začetek razvoja drugega sekvela je prišlo 
leta 2002, ko je Tim Schafer že zapustil Lucase. Ime- 
noval se je Full Throttle: Hell on Wheels in naj bi bil 
mešanica raziskovanja, pogovarjanja, rabe predme- 
tov, pretepanja ter vožnje motocikla. Oba slednja 
elementa so se trudili vdelati, da bi bila igra bolj vz- 
nemirljiva, 'konzolna', primerna za priljubljeni play- 
station 2. Prav tako so udejanjili poligonski triraz- 
sežen pogon. Delo je teklo v redu in na sejmu E3 
2003 so kazali igralni demo. Kmalu zatem pa so si 
direktorji premislili. Ne zaradi slabe grafike, kot kroži 
glas po internetu, marveč zavoljo težav z bojevalnimi 
deli in prestrukturiranja firme. Lucasi so se odločili, 
da se bodo osredotočili na manj naslovov, in Hell on 


Škoda, saj bi lahko šlo za humoren, filmski spoj sta- 
rega Full Throttla in dirkaških delov po zgledu Road 
Rage z ledrom, lanci od kavasakija in sličnim. 


Sam 8 Max: 


Freelance Police 


Ob odpovedi Hell on Wheels je mnoge zaskrbelo, 
da se bo isto zgodilo z drugim velikim pustolov- 
skim projektom, ki so ga napovedali istočasno z 
njim — novim Samom 8 Maxom s podnaslovom 
Freelance Police. Direktorji so hiteli zatrjevat, da 
se to ne bo zgodilo in da bo igra izšla zgodaj 2004. 
Razlogov, da jim ne bi verjeli, ni bilo. Navsezadnje 
je bila serija popularna ne le pri igralcih, marveč 
širše. Detektivski beštiji pes Sam in zajec Max na- 
mreč nista bili striktno igralski, saj sta leta 1987 
debitirali v stripu, 1997 pa nastopili v toplo spreje- 
ti risani TV-nadaljevanki. 

Pri razvoju Freelance Polica je sodeloval izvirni av- 
tor Steve Purcell, špil pa naj bi bil avantura s sa- 
mosvojo zasnovo. Primere, ki bi jih raziskovala, 
so hoteli razporediti v krajše, samozadostne eno- 
te. Moštvo se je celo spogledovalo z idejo, da bi 
izdelek razpečevali samo digitalno, po posamez- 
nih enotah. Vendar ni imelo dovolj jajc, da bi šlo v 
tedaj nepreizkušen epizodni poslovni model, ki je 
danes normalen. 


Izkazalo se je tudi, da ni uživalo dovolj zaupanja, 
saj je vrhuška leta 2004 kljub temu, da je se razvoj 
Freelance Polica bližal koncu in da so bile stroko- 
vne revije polne napovedi, zaprla finančno pipico. 
Purcell pravi: "Mekega dne sem od vodje projekta 
Mika Stemmla dobil nenavaden e-mail, v katerem 
je pisalo 'Se lahko popoldne oglasiš pri meni?' 
Takoj sem vedel, da je nekaj narobe." A Stemmle 
ni bil zlobec, saj je ukaz prišel še bolj od zgoraj. 
Tako se spominja z nemajhno merico sarkazma: 
"Se danes se šalim, da je bil razlog za preklic Free- 
lance Polica to, da se je na tisoče evropskih ljubi- 
teljev avantur nenadoma zgrudilo in umrlo. Kar ni 
daleč od tega, kar so mi povedali. Lucasi so tedaj 
najeli nove, strašnansko pametne marketinške 
analitike, ki so nas obvestili, da je ves evropski trg 
pustolovščin izginil. Ne, da se je skrčil, ne, da ima 
težave. Da je izginil! Osebno imam to za eno od 
velikih nerešenih skrivnosti tega stoletja." Peticija 
32.000 fanov je pomagala natanko nič. 

No, kot se je z izbrisankami dostikrat zgodilo, so 
deli odpovedanega projekta našli pot v kasnejši iz- 
delek. Steve Purcell je po izteku licenčne pogodbe 
z Lucasi pravice preselil k Telitale Games, kjer so, 
glej glej, bivali veterani iz LucasArts. Ze leta 2006 
smo nato ugledali prvi del digitalno razpečevane- 
ga niza Culture Shock s Samom in Maxom v glav- 
ni vlogi, ki je dala tri sezone prešernih ločenih epi- 
zod. Grafično je zaradi Purcellove roke opaziti nič- 
koliko podobnosti, je pa bila zgodba v Culture 
Shocku nova. 


IGROVJE 


Agent — ne, ne Rockstarjev, ki ga je Sony napove- 
dal leta 2009 kot ekskluzivo za PS3, saj na njem 
še delajo, marveč Biowarov. Taistega leta je ta 
znana tvrdka, ki nam je med drugim dala Mass Ef- 
fect, brainstormala okrog špila, kjer bi elegantne- 
ga Jamesa Bonda cepili z mamojebnim Jasonom 
Bournom. Na hrbtu uspeha Casina Royale so ho- 
teli narediti visokoprofilno kinematografično akci- 
jado s prvovrstnimi digitalnimi igralci in obilico 
dogajanja. Toda EAja niso prepričali in če ni cven- 
ka, ni ničesar. 


Aionguard — veličasten privju z naslovom 'Ground 
Breaking' v magazinu Edge je temu projektu šved- 
ske grupe Avalanche (Just Cause) 2009 prislužil 
nemalo pozornosti. Šlo bi za fantazijsko pesko- 
vniško akcijado z dinamično fiziko, v kateri bi se 
udarjale armade pravljičnih bitij. Sovražne baze bi 
lahko napadali direktno, se skrivali, motili oskrbo- 
valne linije ali za pomoč najeli lokalce. Ni šlo. 


Aliens: Crucible — še en praktično končan pro- 
jekt, ki ga je založnik (Sega) poleti 2009 po treh le- 
tih razvoja ubil tik pred izidom, je bil Obsidianov 
Aliens RPG oziroma Crucible. Bili bi marinec, pri 
čemer bi izbirali med več poklici, in kljub potezni 
naravi bi bila igra prvoosebna ter vzdušna. 


Call of Cthulhu: Beyond the Mountains of Mad- 
ness 4 Call of Cthulhu: Destiny's End — glede na 
to, da je bil Dark Corners of the Earth hroščat do 
amena, je bilo noro, da so si razvijalci Headfirst 
obetali kar dveh nadaljevanj. Ali pa ne, saj so ju 
napovedali nič manj kot tri leta pred izidom Tem- 
nih kotov. V Beyond the Mountains bi nastopali 
kot arheolog, ki se trudi prekiniti nacistične okult- 
ne eksperimente na Antarktiki. V Destiny's End pa 
bi nadzorovali dva lika, ki bi po mestu Innsmouth 
družno reševala uganke in odstranjevala po- 
šastke. Oba survival horrorja sta umrla s Headfir- 
sti leta 2006. 


Dune Generations — Cryo je hotel koncem 2001 
izdati internetno realnočasovno strategijo na pod- 
lagi Herbertovih ZF-romanov, v kateri bi prevzeli 
nadzor nad eno od dinastij in v večigralski konku- 
renci grabili na kup začimbo. Firma je propadla in 
Dune Generations z njo. 


Dungeon Keeper 3: War for the Overworld — ker 
smo v Dungeon Keeperju 2 videli kratko prikolico 
za nadaljevanje, smo privzeli, da ga bomo ugleda- 
li. No, nismo ga, ker ga je EA po letu dni nezane- 
sljivega razvoja dvatisočega vrgel v temnico. Raje 
se je osredotočil na bogato prodajani PS2 in igre z 
licenco Harry Potter. Skoda, kajti načrtovano je bi- 
lo, da bomo vdrli v kraljestvo dobričin in jim poka- 
zali, kako bolijo nerazkužene rinke v bradavičkah. 
Morda kaj nastane iz duhovnega naslednika War 
for the Overworld (brez predpone DK), za katerega 
so britanski neodvisniki Subterranian na Kickstar- 
terju prejšnji mesec zbrali kar 211.000 funtov na- 
mesto želenih 150.000. 


Eternal Darkness 2 — ko so Silicon Knights maja 
lani izgubili tožbo Epic Games zaradi neupravičene 
rabe pogona Unreal, so morali uničiti vse igre, ki 
so uporabljale ta motor, tako one v prodaji (X-Men 
Destiny) kot v razvoju. Z njim so delali na Too Hu- 
man 2 in 3, diablovščini The Crucible in nadaljeva- 
nju gamecubovega kultnega preživetvenega horor- 
ja Eternal Darkness. Nadaljevanje njega, Shadow 
of the Eternals, zdaj nastaja na Kickstarterju. 


Project Van Buren (Fallout 3) 


Ko je Baldur's Gate Ill umrl, je Interplay kompletno 
moštvo Black Isle preselil na tretji del slovitega Fal- 
louta. Toda delo je naletelo na veliko oviro, ko so iz 
moštva kmalu izstopili ključni ljudje. Na nepremo- 
stljivo pa, ko je Interplayev lastnik, francoski Titus, 
zapovedal, naj se bistveno več pozornosti posveti 
konzolam. Za uresničitev tega cilja so bili pripravlje- 
ni ukiniti že krepko razviti Fallout 3 s šifrirnim nazi- 
vom Van Buren (po osmem predsedniku ZDA Marti- 


LMNO 


Danes igre v nas znajo zbuditi 
čustva. Ne le s hroščavostjo, 
marveč s situacijami in reali- 
stičnimi liki, kakor vemo iz 
Heawy Raina, Mass Effecta in 
L.A. Noira. Leta 2005 je bila si- 
tuacija drugačna, saj je bilo 
stvarjenje emotivnega digital- 
nega lika eden redko doseže- 
nih ciljev. 

Alyx Vance iz Half-Life 2 sta se leta 2005 s projek- 
tom, kodno imenovanim LMNO, pompozno nakani- 
la preseči založnik Electronic Arts in režiser Steven 
Spielberg. Šlo je za prvoosebni združek akcije in ra- 
ziskovanja za PC, PS3 in X360, v katerem bi vandra- 
li po modernem svetu, govorili z ljudmi in v spekta- 
kularnih akcijskih sekvencah prvoosebno in par- 
kourjevsko, kot v kasnejšem Mirror's Edge, bežali 
pred FBljevci ter helikopterji. Oblasti bi nas lovile, 
ker bi naš nemi lik Lincoln čuval aliensko punco 
Eve. Ta bi nam v boju pomagala s psioničnimi moč- 
mi, nekako tako, kot slično sodelovanje obetajo za 
prihajajoči Bioshock Infinite. 

Eve so avtorji, ki jim je Spielberg pomagal kot sve- 
tovalec, naredili visoko, suho in z velikimi očmi, da 
bi laže prikazali njena čustva, ter je niso imeli za 
joškat seksualni objekt. Kleč je bil v tem, da jo je 
nadzorovala samostojna umetna pamet nalik oni v 
Simsih, za katero so načrtovali, da se bo učila iz 
naših dejanj in se nanje odzivala. Bolj kot bi bil igra- 
lec agresiven, bolj bi bila zadržana, in obratno. To ni 
bilo edino tveganje, kajti moštvo, v katerem so bili 
bivši člani Looking Glassa, je hotelo kratek, kveč- 
jemu triuren samotarski špil, ki bi nudil veliko pri- 
ložnosti za vnovično igranje. 

nu Van Burenu) za PC ... in so tudi 
ga. Druga različica zgodbe pravi, 
da je Interplayu zmanjkalo denarja, 
nakar so iztaknili kabel in pravice 
prodali Bethesdi, ki je 2008. napo- 
sled založila sedaj znani Fallout 3. 

Buren naj bi se odvijal v taistem 
postapokaliptičnem svetu kot eni- 
ca in dvojka ter uporabljal slično 
izometrično perspektivo in način 
igranja. Naš lik bi po uničenih Uta- 
hu, Koloradu in Nevadi opravljal 
naloge za dve glavni frakciji, Brot- 
herhood of Steel in New Califor- 
nian Republic. Pri tem bi obiskal 
znamenitosti v slogu Velikega ka- 
njona in Hooverjevega jeza, njego- 
va dejanja pa bi bistveno vplivala 
na potek vojne. Vsa ta zapuščina pa ni šla sceloma v 
franže, kajti iz Black Isla je nastal Obsidian, ki je tudi 
z vpletanjem idej iz Van Burena sčasoma izdelal Fall- 
out 3: New Vegas. 

Prizori iz tehnološkega dema Van Burena so na 
YouTubi, takisto predavanje dizajnerja Chrisa Avel- 
lona (išči 'Framework '09 Design Aikido Chris Avel- 
lone'). Fakju z mnogimi detajli za ljubitelje serije pa 
čemi na Mma-fallout.com. 


Kot pri še nekaj izdelkih v tem članku so avtorji hote- 
li preveč. Kombinacija odprtega sveta, revolucionar- 
no čustvenega lika, močne zgodbe, prvoosebnega 
ploščadenja, napredne umetne pameti in replayabili- 
tyja se je izkazala za preglomazno, saj založniku niso 
uspeli dostaviti verzije, s katero bi bil zadovoljen. 
Nekaj je gotovo doprinesla izdajateljeva komercialna 
usmerjenost, saj je EA znan po tem, da se redkokdaj 
spusti v projekt, od katerega si ne obeta kratko- 
ročnega dobička. The Sims so bili recimo precejšnja 
izjema, ki se jim je splačala. Po treh letih, 2008., je 
imel EA dovolj čakanja. Večino ekipe je nagnal, nakar 
je deset ljudi obdržal in v LMNO preusmeril sile iz 
pravkar odpovedanega skrivnega 'Projekta Camac- 
ho' v svetu C8C Generals. Novinci so skušali časti- 
hlepnost spremeniti v bolj tradicionalno igro, ki so ji 
ime spremenili v The Escape Artist in je bila čez ne- 
kaj časa videti kot Uncharted, prefiltriran skozi Spiel- 
bergove možgane. Eve je denimo postala bolj seksi, 
kot "alienska Megan Fox." Vendar ni pomagalo. Ne- 
prepričani EA je čez šest mesecev v velikem pre- 
strukturiranju, pri katerem so odpustili tisoč petsto 
ljudi, vse skupaj vrgel v smeti. Tudi zato, ker špil ni 
imel večigralstva, oni pa so se namenili zakorakati v 
nalinijsko prihodnost. 

IGROVJE 


Starcraft: Ghost 


Ghost je tretjeosebna skrivalna akcijada v Star- 
craftovem univerzumu, ki je sicer niso uradno od- 
povedali, a dvomim, da jo bomo videli v bližnji pri- 
hodnosti. Ko sem Blizzardovce o njej spraševal na 
lanskem Gamecomu, so mi z grimasami dali ve- 
deti, da ne verjamejo, da na Duhu sploh kdo dela. 
V tem odvrtku za PS2, xbox in gamecube bi kma- 
lu po zaključku Brood Wara igrali kot zemeljska 
agentka Nova. Prosto bi prehajali med tiholaze- 
njem in direktnim odstranjevanjem barab, pri 
čemer bi si pomagali tako s klasičnimi orožji kot z 
očali za zaznavanje toplote po zgledu Sama Ri- 
biča. Junakinja bi bila akrobatska, kar daje misliti 
na v redu bližnje obračune, imela bi psionične 
moči, ki bi jih razvijali, in vozila bi lahko nekatera 
prevozna sredstva. Kampanjo bi dopolnjevalo 
večigralstvo s poklici. A Nevihtniki z leta 2002 
začetim projektom v režiji skupine Nihilistic niso 
bili zadovoljni. Najprej so zamenjali studio, nakar 
so ga leta 2006 naposled dali na hladno. 

Drugače to ni njihov edini masaker, saj so poleg 
Ghosta in Warcraft Adventures skenslali še kar 
nekaj nizkoprofilnih titul s finimi naslovi, kot so 
Shattered Nations, Crixa, Pax Imperia, Nomad in 
Raiko. Slednji bi ziher rulal. 


Peter Molyneux, oče Populousa, ni znal 
nikdar razmišljati na majhno in njegove 
ambicije so botrovale tudi faliranim pro- 
jektom. Najzanimivejši je B.C., mešani- 
ca tretjeosebnih akcijad in božjih iger, 
kakršne Peter obvlada, ki so jo po dveh 
letih razvoja pokopali leta 2004. 
Nadzoroval si pleme praljudi v dobi di- 
nozavrov (pač, fantazija), ki je s tvojo 
pomočjo raslo in se razvijalo. "Ustvarjali smo resni- 
čen peskovnik," pravi glavni oblikovalec Alex Cul- 
lum. "Wi šlo le za raziskovanje, pobijanje zobatih di- 
notov in opravljanje misij, marveč je bilo treba skr- 
beti za ekosistem. Simulirali smo vse, od fizike in 
ognja do prehrambene verige. Požari so lahko izbri- 
sali ogromne količine trave in gozda, dočim je veri- 
ga imela tako podrobne dele, kot je jagodičevje. Če 
si preveč zavzeto obiral ali lovil, si lahko porušil de- 
likatno ravnotežje in pleme je stradalo. To je bila po- 
anta igre: tvoja dejanja so imela resnične, otipljive 
posledice." 

Toda B.C. je bil preveč častihlepen, s čimer ne mis- 
lim le na xboxov hardver, za katerega so ga eksklu- 
zivno razvijali. Težave so bile predvsem notranje, v 
ekipi Intrepid, ki je bila del Molyneuxove velike 
neodvisne firme Lionhead. Intrepidov soustanovitelj 
in soavtor B.C.ja Joe Rider se spominja: "Leta 2004 
je Lionhead prehajal v zaključni fazi izdelave iger Fa- 


ritoprask 2013 


The 7th Guest III 


Avtorske pravice do nadaljevanj že lep čas ne več 
aktualnih iger so zvečine poceni. Vendar je treba v 
izdelek ipak vložiti dosti navdiha, dela in cekinov. 
To je kruto spoznalo amatersko podjetjece Lunny 
Interactive, ki se je začetkom tisočletja lotilo izde- 
lave tretjega dela avanturistično-miselno-grozljive 
serije The 7th Guest (glej rumplkamro v Jokerju 
229). Projekta za PC, xbox in gamecube, zasta- 
vljenega za leto 2004, so se oprijeli z vsemi štiri- 
mi. Vendar pa niso imeli založnika, saj so menili, 
da to vsled slavnega imena ne bo težava. Je bila, 
kajti dobili ga niso. 

Niti na podlagi zasilnega dema, ki si ga lahko ogle- 
daš na YouTubi, če iščeš 'The Collector — 7th 
Guest 3'. V igri bi prosto prvoosebno vandrali po 
sobanah in podatke pridobivali s klikanjem po in- 
teraktivnih objektih, vmes pa so kanili posejati mi- 
selne miniigrice. Prizorišče naj bi bil Staufov odbi- 
ti muzej v enem od starih evropskih mest, kjer bi 
naleteli na mnoge kratke zgodbe, temelječe na 
zgodovini in človeški naravi. Vsako so kanili izde- 
lati v deželi ustreznem slogu, japonsko na primer 
v stilu gledališča kabuki. Kajpak ne bi manjkal full- 
motion video s slabimi igralci in obupnimi glasovi. 
A dlje od delujočega koncepta niso prišli. 


ble in B.C. Slednji je kakega pol leta zaostajal za Fa- 
blom in bil dokončan le 75-odstotno. Predvsem za- 
to, ker si Lionheadova notranja moštva niso delila 
vsebin. Vsak podstudio je delal zase, od pogonov 
do umetne inteligence. Fable in B.C. si sicer nista bi- 
la podobna, a gotovo bi si lahko s čim pomagali." 
Nakar so prišle še zunanje neprilike. "Microsoft je 
xbox 360 zaradi Sonyjevega pritiska s PS3 poslal na 
police devet mesecev pred napovedanim rokom. 
Zaželeli so si, da za njihovo novo konzolo udejanji- 
mo lansirni naslov. Ker Fabla in B.C.ja nismo mogli 
do roka dokončati hkrati, so se šefi odločili, da vse 
sile usmerijo v prvega." 

Kmalu zatem, leta 2006, je Microsoft sceloma kupil 
Lionhead in s tem B.C., a večina moštva se je vmes 
zamenjala in ostal ni noben, ki bi dinote znal oživiti. 
Beg pred tiranozavrom in smukanje med stolpasti- 
mi nogami brontozavrov sta tako ostala v domeni 
Jurskih parkov. 

Gears of War: Exile — dobro se spomnim, kako 
sem se skremžil, ko sem pred nekaj leti slišal za 
klinčev odvrtek pravomoških Gearsov, kjer bi bili 
pripeti na tračnice ter bi streljali in sekularkali z 
mahanjem pred kinectom. Na srečo so Epic kljub 
Microsoftovemu lajkanju vzeli besedo nazaj in Exi- 
le poslali tja, kamor sodi — v izgnanstvo. 


Guitar Hero 7 — če Activision in EA z neslutenim 
pohlepom ne bi izcuzala zanimanja za rockovske 
igre, bi verjetno ugledali Guitar Hero 7. Ta je 2010 
že nastajal pri Vicarious Visions in je zavrgel vse 
inštrumente razen nove kitare. Na vratu bi imela 
dodaten gumb, na telesu pa ne več enega podol- 
govatega knofa za oponašanje strun, marveč kar 
šesterico. Vicarious so hoteli udejanjiti tudi loka- 
cije oziroma videospot za vsak komad posebej. A 
po letu dni so imeli celi dve ozadji in zaradi nizke- 
ga proračuna kup neznanih pesmi. Crk. 


Infinity Blade Dungeons — s pompom napoveda- 
na tablična diablovščina, odvrtek bojevalne arkade 
za jabolčka, je šla letos po gobe z ustvarjalci vred. 


Jazz Jackrabbit 3 — PCjeva poskakovalna ikona iz 
devetdesetih, zajec Jazz, se je koncem preteklega 
tisočletja na osnovi motorja Unreal podal v tri di- 
menzije. No, Epic za tretjeosebno streljanko s ska- 
kalnimi in pustolovskimi sestavinami, ki bi jih 
uporabljali v napol odprtem svetu, ni našel založ- 
nika. Zato se ji je leta 2000 odpovedal. 


Jurassic Park: Survival — v tej Vivendijevi prvoo- 
sebni streljanki bi leta 2002 luknjali raptorje z uzi- 
ji, a je šla po gobe skupaj s firmo. 


Leisure Suit Larry 8: Lust in Space — Pohota v ve- 
solju bi bila v 3D, vendar so novi Sierrini lastniki 
skenslali vse avanturistične projekte, med drugim 
Space Ouest. V dobi 3D-akcijad namreč ni bilo več 
zanimanja za miselnice. 


LOTR: The White Council — leta 2006 je bil Go- 
spodar Prstanov razbeljeno vroč, zato so EA Red- 
wood Shores delali na 'Project Gray Company'. 
Igra bi temeljila tako na knjigah kot Jacksonovi 
filmski priredbi, saj si je EA lastil pravice do obeh. 
V odprtem (Srednjem) svetu bi osemdeset let 
pred Gospodarjem kot človek, hobit, vilin ali škrat 
šli kamorkoli ter sodelovali v mnogih zgodbovnih 
nalogah. Producent Steve Gray je White Council 
primerjal z Oblivionom in izpostavil dinamično 
umetno pamet na podlagi one iz Sims, ki bi skrbe- 
la za reakcije prebivalcev glede na naša dejanja. A 
sadov leta in pol dela nismo ugledali. 


Mire Mare — je famozni četrti del serije z junakom 
Sabremanom, ki bi moral na ZX spectrumu v dru- 
gi polovici osemdesetih slediti Sabre Wulfu, Un- 
derwurldeju in Knight Loru. Zbiratelje vzburja čez 
vse, saj naj bi jo Ultimate Play the Game dokončal, 
nakar je novi založnik U. S. Gold ni izdal. Čeprav 
nekateri viri pravijo, da Mire Mare sploh ne obsta- 
ja, se zagreto iskanje nadaljuje. 


NBA Elite 11 — EA je košarkarsko serijo NBA Live 
leta 2011 preimenoval v NBA Elite, nakar je moral 
novinko zaradi manka kvalitete glede na konku- 
renčni NBA 2K odpovedati. Lani so se odločili, da 
bodo znamko Live oživili, toda Live 13 so septem- 
bra krepali iz istega razloga. 2K Games se na to 
ozirajo toliko kot Oklahoma City Thunder na Was- 
hington Wizards. 


Ruin — leta 2011 so na E3ju neznani razvijalci Idol 
Minds pod Sonyjevim okriljem za PS3 in vito na- 
povedali Ruin, obetavni akcijski frp v Diablovem 
slogu. Njegova posebnost je bila to, da naj bi deja- 
nja drugih igralcev vplivala na tvoj svet. Projekt je 
nato spremenil ime v Warrior's Lair in zamenjal 
razvijalca, zdaj pa so ga dokončno ugasnili. 


S.T.A.L.K.E.R. 2 — napovedali so ga leta 2010 za 
2012 in uporabljal naj bi povsem nov pogon. Toda 
ukrajinski GSC Game World je šel lani po gobe, 
ker je založnik bankrotiral. Bivši razvijalci so usta- 
novili novo tvrdko Vostok, ki zdaj dela Stalkerjeve- 
ga spiritualnega naslednika, brezplačno internet- 
no streljanko Survarium. 


Sadness — je bil eden najzgodnejših naslovov, ki 
so jih napovedali za wii, in izjema v poplavi risan- 
kastih vsebin za ta Nintendov sistem. Poljski raz- 
vijalec Nibris je kanil izdelati preživetveno srhljiv- 
ko, v kateri bi začetkom prve svetovne v divjini 
branili svojega slepega sina pred nadnaravnimi 
pošastmi. Kot orožja bi lahko uporabili marsikaj in 
koncev bi bilo deset. Izkazalo se je, da so Poljaki 
premalo izkušeni, da bi udejanjili vizijo, in ko je 
spodletelo še zunanjim pomočnikom, je leta 2010 
Zalost žalostno preminila. Z Nibrisom vred. 


Skate or Die — leta 2002 je EA pobaral Criterion, 
avtorje Burnouta, če bi rimejkali staro rolkarsko 
igro s C64 Skate or Die. Britanci so pristali in se 
namenili izdelati arkado, ki bi se od Tonyja Hawka 
razlikovala zlasti po tem, da bi lahko v njej po zgle- 
du GTA šel kamorkoli. Toda odnos med Criterio- 
nom in EA ni bil dober in kmalu je založnik sodelo- 
vanje odpovedal. No, jezi navkljub so si oboji 
kmalu spet segli v roke. Še dobro, kajti plod tiste- 
ga sodelovanja je bil fantastični Burnout 3. 


Timesplitters 4 — četrti del nekdaj znane serije 
konzolnih prvoosebnih streljank je vzel konec, ko 
je šla na boben matična firma Free Radical De- 
sign. Zamislili so si že kup odbitih likov z nena- 
vadnimi močmi, kot je bilo spreminjanje v roj ne- 
topirjev. Kljub še vedno zanimivemu imenu ni vi- 
deti, da bo iz TS4 kaj konkretnega. 


The Crossing — ambiciozna streljanka nemškega 
studia Arkane (Dishonored) bi pred nekaj leti 
združila enoigralstvo z multiplayerjem na ta način, 
da bi ljudje dinamično skakali v večigralske spo- 
pade v vlogi sovražnikov namesto umetne pameti. 
Ni ji bilo usojeno. 


The Indestructibles — Bullfrog je za to akcijado s 
primesjo superjunaštva že sredi devetdesetih pla- 
niral pohajkovanje po velikem mestu, krušenje 
stavb, z realistično fiziko podprte boje in zajema- 
nje gibanja. Ni uspelo, med drugim zaradi ne do- 
volj zmogljivega hardvera. Sodobna ustreznica je 
Crackdown. 


Torn — Black Islov od zgoraj gledani frp v izvirnem 
svetu bi leta 2001 uporabljal 3D-grafiko in pose- 
bno inačico sistema SPECIAL iz Fallouta, lika pa 
ne bi definiral poklic, marveč bi ga razvili sami 
glede na rabo veščin. Toda igro so po kakih se- 
demnajstih mesecih razvoja odpovedali enosta- 
vno zato, ker je založnik Interplay potreboval de- 
nar od prodaje. Ker Torn ne bi bil nared pra- 
vočasno, smo ostali brez morebiti izvrstne origi- 
nalke erpegejke moštva, ki je prej naredilo Planes- 
cape: Torment. 


IGROVJE 


This is Vegas 


Petdeset milijonov dolarjev je Midway že vložil v 
razvoj te vegaške čefurijade, ko so jo leta 2009 
razkrili na dogodku v Mestu greha. Izdelovalci 
Surreal Software so imeli najboljše namene — ho- 
teli so združiti igranje iz Grand Theft Auta z na- 
tančno poustvarjeno igralniško metropolo, v kate- 
ri bi peskovniško počeli vse mogoče, od vožnje 
dragih avtov in ošlatovanja cander do kvartanja 
ter stav na ruleti. Toda ko so medijem pokazali vi- 
deo tipčka, ki pride v kazino plesat, tražit gužvo in 
metat bankovce v joškate rokoborke, je bilo skup- 
no mnenje negativno. Slišalo se je, da je This is 
Vegas 'douchebag simulator', in čeprav ljudje ni- 
so videli niti vožnje, niti streljanja in misij, se je 
naziv prijel. In ker slab glas seže v deveto vas, je 
poželenje po tem ambicioznem špilu hitro jenjalo. 
Kmalu zatem je v finančne težave zapadel Midway 
in Vegas prodal Warnerju, ki je vanj spumpal še 
nekaj denarja in nato vse skupaj zavrgel. Produ- 
cent Chris Klimecky: "Miso razumeli projekta in ko 
smo se v fazi alfa lotili razdiranja pogona, da bi ga 
optimizirali, jih je zajela panika. Poslušati smo 
morali še o odvetniških pomislekih glede naših 
odraslih likov in o Warnerjevih željah, da bi izdaja- 
li le znane serije. Nato je prišel ukaz, naj igro splo- 
vimo, mi pa bi potrebovali še slabo leto." 

IGROVJE 


Shadowrun Returns 


vrha nebotičnikov vate bolščijo oglasni panoji 

in značke megakorporacij. Postaneš. Mimo pri- 

kolovrati izsušena postava. Oči so prazne, udr- 

te. Še en zadetek. Drogirajo se s posnetimi tuji- 
mi spomini, dokler jim ne sevre možganov. Malo na- 
prej ti možakar z jekleno kibernetsko roko ponuja la- 
stno frišno ledvico, ker potrebuje denar. Popraviš si 
klobuk na zašpičenih vilinskih ušesih in tleskneš, da 
ti nad dlanjo zapleše ognjena krogla. Čas za akcijo. 
Ne, ne, čakaj malo, kaj počne magija v mojem kiber- 
panku?! Vilini, ognjene krogle? Naj ti predstavim 
Shadowrun, enega najslovitejših svetov namizniške- 
ga igranja vlog, ki spoji kiberpank in fantazijo. V njem 
svet leta 2011 doživi magično prebujenje in kup ljudi 
se spremeni v trole in orke, spet drugi dobijo za sose- 
de zmaje. Sedaj se piše leto 2075 in okoli hodijo orki 
s kibernetskimi očesi. Kaj češ boljšega za frpjko. 


Fallout - XGOM 


Shadowrun Returns ni prva digitalna igra po tem sve- 
tu, saj gre omeniti vsaj legendarni inačici za SNES in 
mega drive spred dveh desetletij. Je pa prva potezni- 
ca! Spočeli so jo lani na Kickstarterju in posledično 
ima starošolsko izometrično podobo. Ta je prelestno 
izrisana in skoraj lahko zavohaš zasvinjane ulice 
Seattla iz prihodnosti. 

Način igranja je mešanica starih Falloutov in novega 
XCOMa. Ko te nihče noče preluknjati, v realnem času 
pohajkuješ naokrog, žališ mimoidoče in vtikaš nos v 
stvari, ki se te ne tičejo. Ko te hočejo zaklati, igra pre- 
stavi v preprost potezni način. Vsak od do štirih likov 
v druščini ima dve ali tri akcijske točke, ki jih ponu- 
caš bodisi za premik ali za razne strele in razseke. Sti- 
sneš 'end turn' in na potezi je sovrag. 

meče kocka. Imaš pa na voljo nekaj dodatnih trikov. 
Med njimi ždenje v zaklonu, ki je z ikonami ščitov 
spet zelo podobno XCOMovemu. Liki nimajo stopenj, 
marveč se razvijajo z vlaganjem točk karme, ki jih 
dobiš za opravljene kveste, v statistike. Prirejaš le 
svoj lik, dočim se ti kameradi v druščini kasneje pri- 
družujejo na različne načine. Na štartu imaš na razpo- 
lago šest že napravljenih poklicev, med drugim ulič- 
nega samuraja, riggerja (nadzornika trotov) in maga. 
Toda daleč najzabavneje je eksperimentirati z lastno 
gradnjo. Zelo fajn je imeti hekersko (decker) znanje, 
ki odpre marsikateri sef, pa solidno karizmo za na- 
mazan jezik v dialogih. Nemara sposobnost streljanja 
naravnost, kak urok za zdravljenje ... 

mi vle 


Dialogi niso govorjeni, a tega sploh ne pogrešaš. Premorejo 
ogromno ciničnih in nesramnih dovtipov, zato je branje užitek. 


Spočetka te kampa 


Senčni bojevnik 

Veterane serije naj opomnim, da so mehanizmi v Sha- 
dowrunu Returns glede na namizno inačico dokaj pre- 
prosti. Špil je namenjen širši publiki, zato je pasti vanj 
nadvse lahko. In ko se to enkrat zgodi, ne zlezeš ven 
vse do konca dobrih dvanajst ur dolge kampanje. SR 
namreč zabriljira z napeto detektivsko štorijo v slogu 
noir, kakršne so za ta svet sicer značilne. Znajdeš se v 
vlogi shadowrunnerja, uličnega komandosa-najemni- 
ka, borca proti nadvladi megakorporacij. Tvojega sta- 
rega sobojevnika je zaštihal zloglasni smaragdni raz- 
parač in bodisi zaradi maščevanja ali obljubljene de- 
narne nagrade se spustiš v lov na njegove parklje. 
Bojne sekvence se odlično prepletajo z raziskova- 
njem in čebljanjem z mnogimi bizarnimi, luštno nari- 
sanimi osebki. Moram pa poudariti, da je kampanja 
kljub odličnemu vzdušju in toku igralno bolj lahkotne, 
premočrtne sorte. Postranskih kvestov je malo in 
četudi ti pogovorne možnosti ter hekanje omogočajo 
nekatere stranpoti, te še zdaleč niso tako izrazite kot 
v kakem Falloutu ali Dragon Agu. Manjka tudi tihola- 
zenje, ki ga iz tega ali onega razloga (bržda stroškov) 
niso vdelali. A to niti ni nadležno; bolj razhudijo neka- 

neje uporabiti vse napredne prijeme, kot so troti in prikazni. 


teri res nepotrebni kiksi. V prvi vrsti ponesrečeno 
shranjevanje položaja, ki se godi le ob vstopu na po- 
samezno stopnjo. Pa trenutki, ko igra noče preiti iz 
poteznega v realnočasovni način, četudi so vsi sovra- 
gi kaput. 

Zagrizeni igralec vlog bo imel tole za posladek in 
čakal na drugo, menda težjo kampanjo. Ta bo kot 
DLC oktobra Kickstarterjem in kupcem zbirateljske 
inačice na voljo zastonj, ostali pa bodo primaknili ne- 
kaj soldov. Toda pravi zaklad se nemara skriva v pri- 
loženih orodjih za ustvarjanje lastnih kampanj, ki bi 
lahko postregla z obilico dodatne vsebine. Ni slabo za 
14 evrov na Steamu. Priporočam. 


si natakne kovinske noge, monokel na 
kibernetski uč in čarovniški klobuk na glavo. 


odlično vzdušje v luštna podoba 
napeta pripoved v dostopno, a ne plit- 
vo igranje w nerodno shranjevanje 


položaja % premalo vejitev 3€ nekaj tegobic 

4 V o je Marco Simoncelli oktobra 
W/ pred dvema letoma na dirki v 
NA. Maleziji tako hudo padel, da 
IM WA jc utrpel smrtne poškodbe, 
sem mislil, da se k motoristični kara- 
vani MotoGP ne bom več vrnil. Morda 
sem se tedaj, tako kot pred časom ob 
nesreči Ayrtona Senne, ovedel, da s 
prekrasnimi mašinami na progi upra- 
vljajo ranljivi ljudje. Morda je to zave- 
danje prineslo preveč realizma. 
A kajpak sem prišel nazaj, tako kot 
Valentino Rossi, ta italijanski škra- 
telje, ki je videti tak, kot da ne zna 
dveh koz pomolsti, nakar z mogočni- 
mi dvokolesniki upravlja tako zlahka 
kot jaz in ti s skuterji. Spet gledam 
tekme MotoGP - in igram simulacijo. 
Hja, kaj mi drugega preostane, saj je 
edina. Draž je zlasti velika po večletni 
odsotnosti z računalnikov, ko nam je 
lakoto po mopedščinah tešil konku- 
renčni niz SBK. 


Postavke in cifre 


Bolje bi bilo reči 'konkurenčni', saj ta- 
ko za SBK kot MotoGP skrbi ista fir- 
ma, milanski Milestone. Njega dni se 
je ta studio imenoval Graffiti in nam 
dal legendo Screamerja, a ti časi so 
daleč. Izvirnosti in napredka v njiho- 
vih izdelkih že dolgo ni, zato ne gre 
pričakovati ničesar izven osnov. 
Mednje sodi, da igra vsebuje vseh 
osemnajst dirkališč aktualnega pr- 
venstva, ki traja od aprila do novem- 
bra (z Indianapolisom smo se preve- 
sili v drugo polovico), ekipe in dir- 
kače. Sedemnajst motoristov je na 
voljo takoj, med njimi Lorenzo, Pe- 
drosa, Marguez, Hayden in Rossi, os- 
tale, kot je Crutehlow, odklepaš s ple- 
zanjem po izkušenjskih stopnjah. Te 
prinesejo še pretresljivosti, kot so no- 
ve čelade. Po nivojih pleza ustvarjeni 
voznik, ki kariero začne za levaško 
moštvo v najšibkejši klasi Moto3, na- 
kar se čez Moto2 povzpne do MotoGPja. Gre za standardno 
kariero brez pretresljivosti, kjer se trudiš z dobrimi rezultati 
dobiti ponudbe za boljši tim, kar pomeni superiornejši moto- 
cikel in več možnosti. 

Od drugih enoigralskih modusov so tu takojšnja dirka, kjer 
si ne moreš nastaviti prizorišča (!), velika nagrada, ki zaob- 
jame dogajanje konca tedna, vožnja na čas s spletnimi lest- 
vicami, a brez duhca (!!), in kompletno prvenstvo z mož- 
nostjo razporeditve dirk na lastno pest. Večigralstvo zasto- 
pata razdeljeni zaslon za dva in internetnost za do dvanajst 
sodelujočih. Peljati je moč veliko nagrado ali po želji dolgo 
prvenstvo, toda situacija se vmes ne shrani, tako da ljudje 
vozijo krajše inačice. Nastavitev je dosti, od razreda in fizike 

Tistega, ki pričakuje arkado v S 
Capcomovih MotoGPjev, naj posvarim'"da 
gre za simulacijo. So sicer začetniške na- 

do poškodb, vremena ter botov, žal 
pa povezovanje v računalniški verziji 
ni zanesljivo. Na PS3 je bolje, vendar 
to inačico pestijo težave z gladkostjo 
in dolga včitavanja. Xboxove nisem 
imel. 


Kubiki in osli 

Če se prejšnje poglavje sliši klinično 
naštevalno, je to zato, ker je tak ves 
špil. Kako naj se v meni vname pi- 
sunski plamen, če sem obsojen na 
igranje standarda?! Saj ne rečem, 


Slavljenja zmage so'te aii 
spremembo je inačica za PO"eprednosit 
sajije dobila brezplačno razširitev ZV 

ki iz leta 2012:.Za PS3 in X360 je (še) n 


stavitve, a je treba voziti pazljivo. 

Sneti bi rad motocikle občudoval 
tako kot avtomobile v Gran Turis- 
mu. Še se bo načakal. 


vozi se v redu in ima 
kompletno licenco v 
prilagodljiva tako za 


začetnike kot naprednejše v brez 
iskre, žmohta in fetiša x pri voznem 
modelu je še dosti prostora za 


izboljšave x Milestone / POube 


nastavis do sest prevrtavanj casa nazaj 
imer se vrneS Kakih deset seKUNC( Dr 


na kocljivemimestu pOSKUSIS ZNOV: 


MotoGP 13 se pelje v redu. Pozna za- 
četniške nastavitve, kjer ti pomaga 
tako pri zavijanju in zaviranju kot z 
vozniško črto na asfaltu, ki kaže ide- 
alno linijo in z rdečo barvo pove, ali si 
prehiter. Naprednejše pa se trudi za- 
dovoljiti s 'profesionalnim' voznim 
modelom, kjer je treba bolj paziti na 
zaviranja s prednjo in zadnjo bremzo, 
saj začne zadek hitro opletati, in pos- 
peševanja v nagnjenem stanju, da ti 
ne odnese riti. Tisočkubični motoci- 
kel je prijetno živ, vsekakor bolj kot v 
MotoGPju 10/11. Voznik, ki mu pre- 
našaš težo z leve na desno, pa ni pri- 
kovan nanj, saj ga skuša ob nevar- 
nejših manevrih umiriti tako, da se 
obesi na eno stran, razširi noge ali jih 
da na tla. Posebej zabavno je v dežju, 
ki lahko pride in poneha med dirko in 
kjer je pametno loviti suh(ejš)o črto, 
ki jo puščajo spredaj vozeči. Tu pride 
najbolj do izraza novi pogled iz čela- 
de, ki pripomore k vzdušju. 

Ampak je to res vse, kar od nove mo- 
torščine terjamo? Lahko, da v tvojem 
primeru je, in tedaj vama želim lep in 
dolg odnos. Jaz pa po vseh MotoGP- 
jih in SBKjih, ki sem jih preigral, ne 
morem biti zadovoljen z igro, ki tako 
spi na lovorikah. V prvi vrsti so Italija- 
ni očitno prepričani, da so pri voz- 
nem modelu storili praktično vse. Za- 
gotavljam jim, da niso, saj je robot- 
skosti in polovičarstva, kolikor ho- 
češ, od predpripravljenih šoferjevih 
reakcij prek krneki poškodbenega 
modela, ki ni vizualen in kar na počez slabi vozne lastnosti, 
do omejenih nastavitev ter zadostne umetne pameti, ki je 
življenjska le mestoma. 

Pa, seveda, mrtve okolice, slabega zvoka in manka šova. Saj 
niti zmagovalnega polivanja ni, kaj šele, da bi okoli paradira- 
le hotnice in bi imeli vpogled v medijsko zakulisje. Ali da bi 
se seksi dvokolesnikom divili v garaži. Tako sterilnost bi 
pričakoval od Nemcev, ne od Italijanov! ln če so že šli kopirat 
menije ter previjanje časa nazaj iz Codemastersove Fl, bi 
lahko poskrbeli še za alternativne načine udejstvovanja, ki jih 
ima F1 2012 dosti. Sploh glede na to, da je MotoGP 13 izde- 
lek za okvirno polno ceno (na Steamu velja 40 evrov), dasi 
bi mu veliko bolj pristajala polovična nalepka. 

ačetek je presneto težak. Znajdeš se pred pe- 
čino, s katere se ti hahljajo izkušeni nasprotniki 
in te vselej, ko skušaš priplezati na vrh, brenejo 
nazaj v globoki prepad tvojega neznanja. Toda 
za obupavanje ni prostora. Mukotrpno moraš analizi- 
rati napake in izluščiti nauke, ki zmagovalce ločijo od 
poražencev. ln poskusiti znova. Prvič ne bo uspelo. 
Tudi ne drugič, tretjič, ali tridesetič. Roganje močnej- 
ših ti bo nenehno pilo voljo in te spravljalo v obup. 
Toda sčasoma, z vztrajnostjo in nepopustljivostjo, si 
boš izboril prostor.« 
Sliši se kot odlomek iz motivacijskega predavanja 
Smiljana Morija. V resnici pa opisuje miselnost, ki jo 
potrebuje začetnik, če se hoče resno lotiti večigralske 
arene Dota 2, že v odprti beti ene najbolj priljubljenih 
iger za PC in glavne konkurentke League of Legends. 
Zaguljen igralni sistem in neizprosni človeški soigralci 
polovičarstva enostavno ne dopuščajo. Če meniš, da 
si iz pravega testa, beri dalje. V nasprotnem beri vse- 
eno, da ne bom tega pisal zaman. 


Dota, Dote, Doti, Doto, 
pri Doti, z Doto 


Ime nima zveze s slovensko ohcetjo, marveč izvira iz 
kratice DotA, ki se je oprijela slovitega moda Defense 
of the Ancients za Warcraft 3. Več o njegovi preteklo- 
sti si preberi v analih v letošnji marčni številki (id na 
stranki: 10481). Gre za tistega zlodja, ki je spočel 
žanr nalinijskih večigralskih aren, katerim pravimo 
Mobe - multiplayer online battle arene. To so tiste, 
zaradi katerih mladci danes v oštariji ne govorijo več 
o joških, marveč o tem, kako so "z warlockom poso- 
lirali cel nasprotni tim." 

Dotina priljubljenost je rodila kopico posnemovalk, 
od priljubljene League of Legends dalje. Danes hoče 
sleherno ime v industriji po vsej sili imeti svoj klon iz- 
virnika. Pri Valvu pa so bili prefrigani. Niso se ubadali 
s tem, kako svojo inačico razlikovati od ostalih. Na- 
mesto tega so enostavno pohopsali nekatere ključne 


8 Že ob prvem pogledu na Doto 2 je opazen njen rodovnik, saj bojišče opazuješ z vrha kot v realnočasovnih strategijah in lik upra- 
vljaš z mišjo. Levo spodaj vidiš značilno minikarto s tremi potkami, sredi vmesnika pa štiri velike ikone glavnih veščin. Desno 
od njih je šest mest za sekirice in drugo opremo, ki jo navesiš na junaka. Nekateri kosi imajo lastne aktivne sposobnosti. 

DA NE BI BOLELO 


Ker je Dota 2 free to play, jo je enostavno pridobi- 
ti. Na Steamu stisneš 'Install'! Zato te nič ne sta- 
ne, da se prepričaš, od kod takšna razvpitost. 
Srečanje pa bo boleče, če boš koj pognal match- 
maker. Najprej predelaj uvajalni del, da spoznaš 
osnovno mehaniko, nakar se pomeri z boti. Ti so 
več kot dovolj sposobni, da te osramotijo, ne bo- 
do pa te nadirali in klevetali. Obvezno moraš 
poštudirati vse faze igre (laning, skupinske boje) 
in svojo vlogo, pri čemer se že oziraj za spletnimi 
vodiči. Tam ti bodo povedali, da boš moral v vlogi 
podpornega lika kupovati kurirje in warde. 

Ko se boš počutil dovolj pogumnega, v iskalniku 
iger odkljukaj 'limited heroes', kar bo spisek juna- 
kov omejilo na enostavnejših dvajset. Ne naredi 
napake z dudlanjem enega samega lika, ker se boš 
moral ob izbiri prilagajati in jih mojstrovati več. In 
če imaš možnost, igraj s prijatelji. Vsak kolega v 
moštvu je eden manj, ki bo vpil nate, ko ga boš 
biksal. In eden več, ki te bo pripravljen poslušati, 
kakšno hudo puško si kupil za svojega sniperja. 


ljudi, ki so bdeli nad izvirno modifikacijo, in napravili 
njeno uradno posodobljeno free 2 play izvedenko: 
Doto 2. Pri Blizzardu so se sprva usajali, ker so jim 
Ventili spred nosa pajsnili kokoš z diamantnimi jajci, 
a kaj dosti niso mogli. 


Stara znanka 


Dilema zna biti, ali si špil sploh zasluži dvojko v na- 
slovu. Dota 2 je namreč tako igralno kot vsebinsko 
skoraj do pičice enaka izvirniku. Če poznaš mod, to- 
rej že veš, kako se stvari streže. Za one, ki so vse 
prešpricali, pa je temelj tak. 

Na desni je odprta štacuna, v kateri s kovanci kupuješ opremo. Fejst 
(< bi bilo, če bi vmesnik še bolje razmejili, kot v LoLu. Naj poudarim, da 
M sta tale market in spletna trgovina iz desnega okvirja povsem ločena. 


Nasproti si stojita dve moštvi po petih igralcev. Cilj je 
uničiti trdnjavo sovražne ekipe na oddaljenem koncu 
karte. V ta namen vsak igralec iz ptičje perspektive 
nadzoruje svojega fantazijskega junaka, ki ima veliko 
sekiro, iz prstov pošilja strele in podobno. Moštvo pa 
v boju ni osamljeno, saj ga spremlja računalniško vo- 
dena vojska, ki se v enakomernih valovih odpravlja 
od ene utrdbe proti drugi. Pot ji zapirajo stražni stolpi, 
ki jih kanonfutr sam ne zna podreti. Tvoja naloga je 
torej, da v sodelovanju s kameradi uničiš stolpe, pre- 
gaziš nasprotno silicijsko armado in herojsko peterico 
ter razstaviš njihovo utrdbo na posamezne kamne. 
Postojanke ne moreš naskočiti takoj na začetku spo- 
pada, saj so šampioni tedaj še betežne pokveke na iz- 
kušenjski stopnji ena. Z udeležbo v boju se morajo li- 
ki najprej dovolj razviti. Beri: pridobiti morajo dovolj 
stopenj, da odklenejo vse štiri veščine, na čelu z naj- 
močnejšo, tako imenovanim ultimatom. In pa zbrati 
morajo dovolj soldov, da nabavijo dobro opremo. 


Pozitivna povratna zanka 


Do sem se ne sliši preveč tečno, toda podrobnosti so 
tiste, zaradi katerih je Dota (2) ena najbolj spretno- 
stno zahtevnih iger. Na primer: cekine ti pošastki spu- 
stijo le, če si ravno ti tisti, ki jim zada poslednji udarec 

lci bodo tečnarili, da karta skriva še več podrobnosti, ki-jih v opisu ni-' 
sem našteval. Stacune z oklepi so denimo tri, pa kup nevtralnih pošastkov 
je v goščavi..Najmočnejši monstrum je Roshan, čigar zakol da kup bonusov. 

(last hit). V množici opletajočih mečev je to vse prej 
kot lahko. Za nameček se more sovražnik odločiti, da 
bo zaklal lastnega soldata in ti s tem preprečil izplen 
(deny). Odveč je govoriti, da zanesljivo doseganje 
last hitov zahteva odličen nadzor s kvalitetno mišjo. 
Če ga polomiš in umreš, nekaj časa traja, da se znova 
rodiš. V tem času ne zbiraš izkušenj, jih pa tvoji na- 
sprotniki, ki si lahko tako pridobijo neulovljivo pred- 
nost. To še ni vse, kajti če te zakolje heroj, ti sune del 
denarja. Uspešni igralci so nagrajevani, dočim imajo 
slabi na grbi vse večjo množico penalov. Spretneži 
bodo zatorej v Doti 2 doživljali nirvano, manj uspešni 
pa travme za v norišnico. Še huje je, ko upoštevaš, da 
je od tebe odvisno celotno moštvo. Če serijsko umi- 
raš, futraš nasprotne like (feeding) in dodatno pot- 
lačiš soigralce, ki se nato znajdejo pred preveč nabil- 
danimi nasprotniki. 

Ne, igranje Dote ni sprostitev, saj moraš biti nenehno 
osredotočen. Le za nekaj centimetrov napačna posta- 
vitev lahko pomeni, da se preveč odpreš in te pohop- 
sajo. Začetki spopada zato izzvenijo v previdnem po- 
bijanju računalniške vojske za krepitev junakov. To 
poteka na treh potkah (lanih), ki predstavljajo glavne 
smeri korakanja armad. Da si pri tem uspešen, moraš 
dobro poznati ne le svoj lik, marveč tiste, ki ti stojijo 
nasproti. Kar je izziv, saj spisek različnih junakov šte- 

je 102 člana. Sto dva. Ob tem je laže razumeti, da se 
vsi boji še vedno odvijajo na eni sami karti z vselej 
istimi tremi potkami, takisto povzeti po izvirniku. Raz- 
nolikost gradi na herojih, ne ozemlju. 


Kavelj in strela 


Liki so vsebinsko pobrani naravnost iz moda, z imeni 
vkup, zato bo veteranom prihranjena večina privaja- 
nja. Ne bo pa jim domač videz, kajti Valve je moral, 
da ne bi dodatno razhudil Blizzardov, podobo junakov 
oblikovati nanovo. Brewmaster tako ni več panda, 
marveč mačkon, anti-mage ima namesto lllidana po- 
dobo meniha in tako dalje. 

Od Warcraftovih herojev so pobrali statistike (strengih, 
agility, intelligence) in klasično četverico veščin. Te 
predstavljajo glavna orodja za poniževanje nasprotni- 
kov. Ali pa tudi ne, če jih ne obvladaš in na primer s 
Pudgovim mesarskim kavljem zgrešiš, namesto da bi 
sovražnega igralca zvito potegnil v doseg svojega 
stolpa. Večina likov ima na razpolago prijeme za one- 
sposabljanje, ki so ključni v zasedah. Najbolj morilski 
so ultimati, ki omrtvijo vse sovražno moštvo hkrati, 
na primer Tidehunterjev tentaklasti potres. Sposob- 
nosti je treba ponavadi uporabiti v skrbno izvedenem 
zaporedju. Tako moraš z witch doctorjem sovraga 
najprej onesposobiti, da ti ne prekine izvajanja ulti- 
mativnega vudujskega totema. 

Najlepše je, ko se fluidno spoji delovanje vse ekipe. 
Prvi igralec s tako imenovanim 'initiatorjem' spravi 
nasprotno skupino iz tira, drugi zaklene njeno čara- 

nje, tretji in četrti nanjo spustita ognjeni dež in peti iz 
ozadja zdravi. Vsak lik se znajde v nekaj vlogah, ki pa 
niso klasične frpjske tank/morilec/zdravilec, temveč 
svojstvene Dotine, kot je omenjeni initiator. Seveda je 
važno, da ima tvoja ekipa prave junake za zopersta- 
vljanje nasprotnim, kar pomeni, da gre del zmage že 
na račun pravilne izbire še pred začetkom! Ta poteka 
z odbiranjem s polnega seznama pred vsakim posa- 
meznim spopadom, zato si se lahko prisiljen spoprije- 
ti s katerimkoli sovražnikom. 

Pa napravimo kratek izračun. Posamezna igra v Doti 
2 traja povprečno pol ure. Pri dobrih sto herojih to po- 
meni več kot petdeset ur, da vsakega sploh preizku- 
siš, kaj šele izmojstriš. In še najmanj dvajsetkrat toli- 
ko časa, da se v koži vsakega vsaj teoretično srečaš z 
vsemi možnimi nasprotniki. Je sedaj bolj jasno, koli- 
ko časa boš vanjo vrgel? In sploh se še nisem lotil 
opreme! Slabih 130 različnih kosov je je trenutno in 
da si uspešen, se moraš nadudlati pravi repertoar za 
vsakega posameznega junaka. 


Adijo, familja 

Če obljubiš zvestobo Doti 2, bodo šle ostale igre lju- 
bosumno jokat v kot, ker zanje ne bo več časa. Ne le 
igre, tudi kolegi, pes in žoga. Igranje Dote 2 je poleg 
mamorpgjev najbolj učinkoviti družbeni samomor, ker 
se nenadoma raje pogovarjaš o tem, ali je Urso bolje 
opremiti z Abyssal Bladom ali Black King Barom, kot 
pa o dopustu. Jasno, o tem si pol prejšnjega večera 
prebiral v vodičih na spletu, ker te je v igri pred tem 
neki kerlc tako obrnil okoli, da te je bilo sram. 

V redu, karikiram. Toda naj še enkrat položim na 
srce: ali si z glavo pri stvari in pwnaš ali pa nisi in dru- 
gi pwnajo tebe. Slednje res ni užitek, ker so avtorji 
načrtno ohranili marsikateri arhaični gradnik iz izvir- 
nika. Igre se na primer ne da predati, marveč moraš v 
brezizhodnem položaju mukotrpno čakati, da ti na- 
sprotnik potaca bazo. Menda zato, ker Ventili 'niso 

hoteli kvariti užitka zmagovalcem'. Zame osebno ble- 
sav razlog, ki pa ponazori, kakšna brezobzirna misel- 
nost preveva igro. 

No, v Doti 2 je po koncu bitk vseeno malce drugače. 
Valve je namreč vdelal naključni kozmetični plen, 
podobno kot v Team Fortressu 2. Tudi če si bil naj- 
večji feeder v spopadu, imaš možnost dobiti kak pri- 
boljšek. Še večkrat pa skrinjo z njimi, ki jo seveda lah- 
ko odkleneš zgolj s ključem, kupljenim s pravimi de- 
narci v vdelani trgovini. Si res mislil, da bo igra čisto, 
povsem in sploh zastonj?? Več o tem modelu v okvir- 
ju. Posebej velja poudariti, da Dota 2 nima metaigre v 
slogu tiste iz League of Legends, kjer razvijaš tudi svoj 
krovni lik - summonerja. V Valvovem naslovu ves iz- 
plen po koncu spopada rabi resnično le zadoščenju 
tvojega čuta za modo. 


GTFO n00b! 


Iz povedanega sledi, da začetnikom ne bo postlano z 
rožicami. Resda jih pričaka obsežen enoigralski uva- 
jalni del, ki razloži osnove in ponudi trening s sposob- 
nimi boti. Poleg trgovine takisto najdejo nasvete za iz- 
biro mečev in oklepov. A od tu dalje je vse trdo delo. 
Nešteto iger, kjer veščine in opremo preizkusiš v re- 
sničnosti, ter neskončne strani vodičev na spletu. 
Skupnost namreč do n0Obov in feederjev ni prizane- 
sljiva. V bistvu ni slabo izbrati vzhodnoevropskega 
strežnika, ker te vsaj zmerjajo v cirilici. Ker so spopa- 
di napeti in živčni, mulčadi hitro poči film. Po vdelavi 
sistema za prijavo tistih s preveč pene okoli ust se je 
stanje malce izboljšalo in ni tako kritično kot v Heroes 
of Newerth. A še vedno te vsakih nekaj iger ob napa- 
ki ozmerjajo. 

Zakaj se potemtakem vračaš? Ker je vzdušje ob 
uspehu tako nepopisno izpolnjujoče. Dota 2 je urav- 
notežena do potankosti in ko crkneš, kriviš sebe, ne 
napak v igri. Ker gre v jedru za moštvene podvige, je 
pridih kameradarstva imeniten. Toliko bolj, če igraš s 

prijatelji, kar bi morala itak biti tvoja osnovna naloga. 
Za nameček so se Ventili potrudili s trdnostjo servisa 
in skoki v igro so skoraj preveč lahkotni. Samodejni 
iskalnik je hiter, platforma pa nima omembe vrednih 
izpadov z linije in je brezšivno speta v Steam. Tako 
stvarem strežejo profesionalci. 


Dvoboj velikanov 


Je League of Legends dobil konkurenta, ki ga lahko 
vrže s prestola? Morda, ni pa nujno. Kljub odličnosti in 
sorodnemu poreklu je Dota 2 za stopnjo manj dosto- 
pen naslov z zateženimi ostanki izvirnika, s katerimi je 
Lol. opravil. Na primer statistikami, zapletenim spis- 
kom opreme, izgubo cekinov ob smrti in denyji. Tudi 
gibanje junakov je počasnejše in zahteva večjo spret- 
nost ter predvidevanje. Marsikomu se bo to zdelo na- 
zadnjaško in bo raje ostal pri Ligi, ki je kljub neodpu- 
stljivosti žanra lahkotnejša. A po drugi plati Valve os- 
nov ni smel preveč spreminjati. In najpomembneje: 
njihova igra ima že spočetka odklenjene vse junake, 
dočim jih moraš v Ligi pridobivati postopno ali kupiti! 
Kot ribe v vodi pa se bodo počutili veterani prvotnega 
moda za WC3 in tisti, ki jim motivacijska miselnost iz 
uvoda kroži po žilah. Dota 2 ni za tiste, ki iščejo zgod- 
bo, saj je nima. Tudi ne za ljubitelje estetike, ker se 
bodo nagledali vedno istega ozemlja. Je pa toliko bolj 
namenjena ljudem, ki so radi mojstri igranja in z ubi- 
jalskim instinktom potolčejo človeške nasprotnike. 
Pri tem se malokaj izkaže tako kot Dota 2. 


vloži golido ur v Doto 2. Zdaj je za prib- 
ližno dva promila manj n00b. 


visokospretnostno igranje v izpiljena in uravno- 
težena v servis v free 2 play z odklenjenimi hero- 
ji v zahtevna za začetnike x nekaj brezvezne za- 
puščine x nepotrpežljiva skupnost 


entirani prenos, se ti začne Svitati, zakaj so Mobe pri gledalcih tako priljubljene. Ne le, da so po 
naravi nohtegrizno napete, matveč so matchi zaradi več faz raznoliki, deseterica živih igralcev pa obvezno poskrbi za nepredvidlji- 
DOM vosti. Da ne omenjam, da se proti koncu bitk vse bliska kot za stavo. Trditev, da jih je včasih bolje gledati kot igrati, ni iz trte zvita. 


rs 


iLLusjjhista, 


4 
La | Mala 


( RO EUIKE e : 4 
t 14 
( 3/0 Se > a. 
A ORBBRE JE - 4 


ENA oe m, zadi ža — 


" xi — 1062 18 1 
IF SDS A LM X 


avgust 2013 


IGROVJE 


Gunpoint 


ismo več upravičeni do jamranja, da je skrivanje v igrah mrtvo, 

vsaj če se ozremo proč od velikih naslovov. Pri slednjih je tiho- 

lazenje v najboljšem primeru pomešano z akcijo, kot kažejo As- 

sassin's Creed, Splinter Cell, Dishonored in Dark. Brskanje po 
manjših, neodvisnih špilih pa razkrije vnovičen porast bolj orenk šun- 
jačin. Na pamet pridejo šinobijski Mark of the Ninja, nesramni Stealth 
Bastard, tatinski Monaco - in saboterski Gunpoint. 


Sveti Frančišek, naš rešitelj 
Poznavalci iger se radi šalijo, da tisti, ki jih ne zna delati, postane opi- 
sovalec. Strelivo jim dajejo polomije igralskih novinarjev, na primer 
Devil May Cry 2, pri katerem je imel prste vmes nekdanji pisec rivjujev. 
Privoščljivce bo nemara utišal prav Gunpoint, dete Toma Francisa, ki 
ga je v programskem paketu Game Maker rojeval v prostem času med 
delom za PC Gamer. Po uspehu špila je rivjujersko službo kratkomalo 
pustil in presedlal na izdelavo iger. 

Koliko ga bo pogrešala bralska srenja, ne vem. Vem pa, da je pridobi- 
tev za indie sceno, saj so Gunpointovi temelji trdni in izvirni. V prijetno 
pikslastem okolju nastopimo kot sodobni zasebni detektiv Richard 
Conway, h kateremu se zatekajo ljudje, povezani z enim samim krov- 
nim primerom. Retro videzu primerno se debate odvijajo zgolj na tele- 
fonskem zaslonu, kjer se izpisuje tekst. 

Zdi se primitivno, a če si beroč, sta kul tako vsebina kot zasnova. Du- 
hoviti Tom naplete istočasno resno in zafrkantsko štorijo o orožarstvu, 
korupciji ter umorih. Ko sprejmeš primer od enega od petih likov, se 
lahko z njimi na dolgo meniš, pri čemer izveš tako o ozadju kot o nji- 
hovih osebnostih. Scenarij se z noir krimiči spogleduje ravno toliko, da 
nastane fino temačno-cinično vzdušje, ki bo ljubitelje iger spomnilo na 
Heavy Rain s hecanjem ali Grim Fandango z manj lobanjami. Za več o 
žanru noir glej vedež v Jokerju 214, id članka 8734 na stranki. 
Dodatna odlika je, da z izbiranjem odgovorov izbiraš pot naprej. Sogo- 
vorcem se lahko tako zameriš, da odidejo, jim skrivaš dokaze ali jim jih 
predočiš. Tako na nekaj mestih zakoličiš nadaljevanje fabule in 
sčasoma odrediš konec, kjer takisto čaka bistvena odločitev. Očitno je 
bilo res treba prav opisovalca iger, da pokaže, kako ne maramo stal- 
nega držanja za roko! 


Dvigalo odrešitve 


Če ti ni do branja, lahko vse besedilo instantno preskočiš in greš di- 
rektno v misijo, kjer moraš priti do ključnega predmeta in nato zbežati. 
Drobni stricelj, ki je zaradi hecnih hlač obdarjen s sposobnostjo visokih 
in dolgih skokov ter ki ga ne poškoduje še tako globok padec (Francis 
da referenco na hišo Bullfrog, kjer so njega dni delali superjunaški špil 
The Indestructibles), se mora v pogledu od strani prebiti mimo stra- 
žarjev v nadstropjih hiš in stolpnic. To lahko stori delno akcijsko, tako 
da skače na varnostnike in jih tepe. Vendar je to bolj rešitev v sili, ki je 
ni moč zlorabljati. Bolj blagodejno za vzdušje in končni izid je, če jih 
prinese okoli ali jih odstrani posredno. Sčasoma si za izkušenjske 
točke kupi sposobnost, da jim na daljavo sproži revolverje, kar zna bo- 
trovati smrti varnostnikovega kolega, ali jih elektrokutira skozi vtični- 
co, blizu katere stojijo. 

Z razdalje, seveda, kajti to je kleč in osnova Gunpointa. S pritiskom na 
tipko ali zavrtljajemi miškinega koleščka vstopimo v hekerski pogled, 
kjer z vlečenjem črt povezujemo naprave. Če zvežemo stikalo za luč z 
vrati, se bodo ob pritisku nanj odprla, in če kamero priključimo na dvi- 
galo, ga bo poklicala, ko bomo stopili v njeno vidno polje. Stvari zaple- 
tejo močnejši stražarji in več barv, ki simbolizirajo krogotoke. Dokler fi- 
zično ne stopimo ob nadzorno ploščo modrega, zelenegatali vijoličnega 
krogotoka, vanj ne moremo prodreti. ln kako do tja priti? Hja, mozgaj! 
Detektor zvoka povežem z vrati, nakar tja pošljem dvigalo, ki naredi 
PING, da se duri odpro. Izključim luč, da pripravim stražarja do hoje, 
nakar detektor gibanja priključim na vrata v podu, ki se odpro in 
ubožec se ob padcu ubije. Take reči. 


ritoprask 2013 


Tak je Gunpoint: kot bi se spletli Impossible Mission, Saboteur in Canabalt. Pa Deus 
Ex, ki ga avtor Tom Francis najbolj čisla in je skušal poustvariti njegovo svobodo. 


Me vidiš? Sem rjava packa na stropu, ki preži na varnostnike spodaj. Če zajebem, ni pro- 
blema, igra samodejno shranjuje. Tako se lahko mirno posvetim tudi drugotnemu cilju. 
HI 


Takole sem z vlečenjem barvnih črt od naprave do naprave povezal vrata s stikali in kame- 
re z lučmi. Videti je komplicirano, a je logično in na kraju celo nekoliko preveč preprosto. 


JN: ENA TONA O MITI VENE 


Prepletena mreža 
žarkov 


Ugankarsko-skrivaško-poskakovalno doga- 
janje je samosvoje in privlačno. Ne gre sicer 
za peskovniško igro, kjer bi lahko preizkusil 
nešteto variant, a je rešitev več. Lahko iščeš 
najbolj eleganten pristop, s čimer sta pove- 
zana hitrost in rezultat skozihoda. 

To delno nadomesti kratkost Gunpointa, saj 
ga je drugače konec v kakih štirih urah. Ob 
strogi usmerjenosti v samotarstvo to ni ra- 
vno dosti, pa tudi nekaj drugih gradnikov ve- 
lja pokarati. Na eni strani so to tečnarjenje 
pri vlečenju črt, ki jih včasih nikakor ne mo- 
reš spojiti, in hrošči, ki celo po dveh zaplatah 
onemogočijo napredovanje. Na drugi moti 
res primitivna umetna pamet, saj robotski 
stražarji ne reagirajo niti na padlega kamera- 
da. Na tretji pa, da se precej ozko zastavljena 


[ mehanika igranja ne razvije, saj na koncu 


počneš domala isto kot v prvi tretjini. Ni skri- 
vanja po sencah, preoblek, ključavnic ... Itak 
na kraju zmanjka par misij, ki bi postavile pi- 
ko na i in bile pravi izziv, kajti tega je nekoli- 
ko premalo. 

Gunpointa kot celoto zato ne postavljam pred 
podobna Mark of the Ninja (J231, 90) in Mo- 
naco (J239, 86). A če ti dogaja razmišljeval- 
no skrivanje, sploh s pridihom detektivskega 
noira, ga ne spreglej. Na Steamu pride borih 
10 evrov. 


151 se vrže skozi okno in ob padcu ostro 
useka z obrazom v asfalt. Ajaaa, zdaj se 
jespomnilrešive! ———|—Z—— spomnil rešitve! 


izvirna, prisrčno izvedena za- 
misel .< zanimiva detektivs- 
ka zgodba z lastnim odločan- 


jem pravila se ne razvijejo, tudi zaradi 
kratkosti x %Suspicious Developments 

lovenski ljubitelji igranja domiš- 

ljijskih vlog izmišljeno mesto v 

naslovu najbolj poznajo iz pro- 

slavljenega dvojca Biowarovih 
frpjev Neverwinter Nights. Toda sled- 
nji se je osredotočal na samotarsko iz- 
kušnjo, metropola na celini Faerdn v 
starodavnem pravljičnem svetu Dun- 
geons 6 Dragons pa ima družabne ko- 
renine. Prav tam se je namreč leta 
1997 odvijal najbolj prvi grafični ma- 
sovno večigralski erpege, enako kli- 
can Neverwinter Nights (njegovo ime 
so Bioware pozneje odkupili). 
Vračamo se potemtakem domov, saj 
je najnovejši Neverwinter, čigar klient 
brezplačno namestiš s strani Nw.per- 
fectworld.com, ravno tako masovniški 
in spletni, le modernejši. A ne po vseh 
plateh, kajti fini akcijski boj in močno 
uporabniško vsebino kvarijo zastarelo- 
sti in elementarne napake. 


Mesto in zgodba 


V četrturnem uvajalnem delu izvemo, 
da je mesto v zagati. Zadnji župan je 
izginil in zaradi magičnih katastrof je 
izbruhnil kaos. Z ene strani napada 
lich(ka) Valindra, z druge naskakujejo 
orki, na pokopališču vstajajo mrtvi in 
za nameček se meščani v paniki ter 
pridobitništvu koljejo še med sabo. 
Kot prišlek se v prvih kvestih dokaže- 
mo, da smo sposobni posredovanja, 
nakar začnemo z udinjanjem nudil- 
cem nalog raziskovati dogodke. 

Sčasoma izvemo, kdo ali kaj stoji za 
številnimi težavami, dočim nam pogo- 
vori in zapisi, ki se s pobiranjem pred- 
metov in svitkov beležijo v dnevnik, 
dokaj podrobno razkrijejo številne 
manjše zaplete. Ne v vmesnih anima- 
cijah, tu počiva levji delež zgodbe, ki je 
je celokupno več, kot je za MMOje 
značilno. Sicer je šundovsko prepros- 
ta, a ta plat ni zapostavljena, sploh 
glede na masovnice, ki se s fabulami 


na splošno ne ubadajo dosti. Na vsa- 
kem prizorišču, ki ga obiščemo, smo 
deležni prikaza številnih osebnih usod, 
borb za prevlado in čudaških pojavov, 
ki se občasno navezujejo na širšo sli- 
ko. Poskusi lokalnega nekromanta iz 
pomoči zombijaški dečvi prerastejo v 
večdelno odpravo, katere niti segajo v 
jedro mestnih težav. Če nam branje ne 
sede, lahko tekst hitro preskočimo, a 
smo s tem ob del spodobnega vzdušja. 
Vtis je zlasti kul v osrednji četrti Pro- 
tector's Enclave, kjer ni bojev, marveč 
tržnica, oltar za čaščenje božanstev, 
kvestodajalci in izhodi v druge prede- 
le. Če se metropole na severnem delu 
Obale mečev spomniš iz NWN, te bo 
razlika zbodla v oči, saj je nova inači- 
ca neprimerno lepša, z veličastnimi 
gradovi in širnimi trgi, na katerih se ob 
pogumni inštrumentalni glasbi gnete 
na stotine avatarjev. Vsesplošna pisa- 
nost in stripovska predimenzionira- 
nost likov spomnita na WoW, kljub te- 
mu pa slog korenini v realizmu in ni 
tako drzen kot v Guild Wars. 


Službe in veščine 


Vandranje po Neverwinterju z okolico 
zazdaj omogoča pet samoumevnih 
poklicev, ki se v veliki meri podrejajo 
sprejetemu mmojskemu sistemu tank 
- healer - DPS (Damage Per Second), 
se pravi tank - zdravilec - morilec. Lik, 
ki mu je moč določiti nekaj zgodbene- 
ga ozadja in mu kot nadebuden DSD- 
jevski avtor spisati biografijo (Drizztov 
postrešček, dika Baldurjevih vrat in 
podobno), je lahko great weapon figh- 
ter, ki dela veliko škode, guardian 
fighter, ki se skriva za ščitom in priv- 
lači pozornost falotov, devoted cleric, 
ki predvsem zdravi, control wizard, ki 
napada ter ustavlja s čarovnijami, in 
trickster rogue, varianta DPSja, ki na- 
pada predvsem od blizu in je nekoliko 
sposoben nadzorovati množico. V ča- 

su pisanja manjka vsaj lokostrelec, kakor tudi kaka 
bolj eksotična rasa od človeka, škrata, vilinca in po- 
lovnjaka. Menda bodo oboje dodali. 

Po besedah avtorjev igre, ameriškega studia Cryptic, 
je glavna privlačnost služb količina veščin, do katerih 
je moč dostopati. Z izkušenjskim napredovanjem po 
stopnjah dobimo dostop do več spretnosti, pripetih na 
levi in desni miškin gumb in tipke. Sedem jih je aktiv- 
nih in dosti pasivnih, pri čemer si med razvojem lika 
nekatere izberemo sami. Moja škratja guardian figh- 
terka je naravnana obrambno, a bi jo mogel z izbiro 
drugačnih moči spremeniti v napadalno kosmatuljo. 
Enako fleksibilni so drugi poklici. S tem naj bi igra 
ohranjala svežino, ko do ultimatnega izkušenjskega 
levela 60 in endgama plužiš z več liki. 

No, taka je teorija. Praksa je drugačna, saj spretnosti 
niso blazno različne. Guardianki sem jih zamenjal ne- 
malo, takisto kleriku, a je bila izkušnja dosti podobna. 
Bolje je bilo, če sem znanja sestavil tako, da sem v bi- 
stvu naredil drug lik. A čemu izdelati guardian fighter- 
ja, ki je slabša varianta great weapon fighterja? Ho- 
čem čimboljšega prvega in v tem primeru nabor veš- 
čin ne zadošča, da bi naredil več raznoterih, zanimivih 
buildov. 


Klanje in garanje 

Pohvalno je, da je boj v Neverwinterju docela akcijski. 
To pomeni, da ne klikaš po tleh in dejanj ne daješ v 
vrsto (gueue) kot v mnogih tradicionalnih MMOjih, na 
primer v World of Warcraftu, marveč z likom delaš ne- 

posredno. Po zgledu Tere ga usmerjaš z WSAD in te- 
peš s klikanjem, s shiftom pa se izmikaš, hitreje tečeš 
oziroma blokiraš, odvisno od poklica. S temi manevri 
iščeš mesto, kjer te ne bo zadel sovražnikov močnejši 
napad, čigar področje nakaže rdeče obarvano polje. 
Akcijskost igro iztrga iz mmojske pasivnosti, približa 
jo direktnim frpjkam, kot sta Dark Souls in Kingdoms 
of Amalur, ter poskrbi za vzdušje. Ko se tik pred sti- 
kom tolovajevega jekla s tvojo dragoceno ritko tele- 
portiraš proč, da gravž zamahne v prazno, nakar ga 
zasuješ s ploho magic missilov, je to po mojem ne- 
skončno bolj zadovoljujoče, kot če bi si v vrstico na- 
tolkel pol ducata dejanj in opazoval, kako se izvajajo. 
Je pa izkrivljenost izročila DGDja, natančneje 4. edi- 
cije, umevna, saj se akcijska narava ne spaja s potez- 
nim izročilom. Zamah z mečem pač zadene, če so- 
vrag ni blokiral in če je bila razdalja pravšnja. Tu se 
po mizi ne skotali navidezna dvajsetstrana kocka, ki 
bi z naključnostjo odločala o uspehu ali neuspehu. 
Problem je v tem, da so Cryptic obtičali na polovici. 
Sistem je že kul, a mu manjka osnovnih gradnikov. 
Srž spotika je vse preveč omejen nabor dejanj, ki jih 
znajo pridaniči. Domala vsak v neskončnih zaporedjih 
slepo in prednastavljeno izvaja dva ali tri gibe, ki ne 
temeljijo na tem, kaj počneš! Tu se skriva bistvena ra- 
zlika med tem špilom in kakovostnim akcijskim 
frpjem, kot sta Souls in Amalur - v robotiziranih hor- 
dah, ki se jih kmalu naučiš prebrati kot odprto knjigo. 
Ko nadmudriš prvih sto, dvesto sovragov, se ti zdi še 
fino. Ko pa jih moraš na povsem enak način natepsti 
tisoč, dva tisoč, deset tisoč ... 

Ena od ugank je vrtenje kipcev, da gledajo v isto smer. Sem vesel, da uganke sploh so, po drugi 
strani pa se z nostalgijo spomnim dni, ko smo v frpjih orenk mozgali. Grem v Legend of Grimrock ... 

HA Na boj vpliva tudi zamik (lag). Ker je spopadanje akcijsko, se odzivnost močno poslabša že pri 
nekaj deset milisekundah. Pripraviti pa se je treba tudi n na 1501 ms, kar zna pošteno vznejevoljiti. 


Taisti precej bedni in predvidljivi vzorci tipa zamah - 
krajša pavza - zamah - pavza - močan napad se pre- 
nesejo na minišefe in prave šefe. Priti do glavarja 
temnice, ki je večji in bolj zobat ter nosi ime, in ugo- 
toviti, da se obnaša enako omejeno kot ena od vrst 
prej srečanih fakinov, je hladen tuš. Edina prava raz- 
lika je ta, da župani nadte kličejo skupine priboč- 
nikov, adde, kar je precej cenen način za dolgovezno 
podaljševanje bitk. Ure in ure je špil tudi zato rutinski 
in šele proti koncu ter v epskih ječah začne predsta- 
vljati nekoliko izziva. 

K temu pripomorejo umetni pomagači, companioni, 
ki jih razvijaš in opremljaš ločeno. Njihova pamet je 
zanikrna kot le kaj, saj pač ni lepo videti dohtarskega 
duhovna, ki stoji pred bojevnikom in udriha po sitno- 
bah. Taktike pa jim žal ne moreš nastaviti. A v po- 
moč so vseeno in vsakdo si bo omislil vsaj enega, saj 
jih imaš lahko več ter jih v obračune jemlješ glede na 
pričakovano situacijo. 


Faloti in capini 

Boj je kljub zajetnemu potencialu osnovnega sistema 
enoličen, za kar je vsekakor kriv trenutni nabor so- 
vražnikov. Dungeons 6 Dragons malodane vsakdo 
takoj poveže z veličastnimi pošastmi, kot so zmaji. 
Od slednjih je en sam, in sicer od mrtvih obujen dra- 
colich, ki je bolj pritlikav in po mojem ni pravo nado- 
mestilo za orenk rdečega, ognjebruhnega krilatega 
kuščarja. Namesto tega so nam dali, em, možgansko 
želatino v tleh. Ja, vem. 

Zvečine nenehno mlatimo okostnjake, gobline, zom- 
bije, ognjene velikane in slično precej tipično člove- 
koliko nesnago, ki se obnaša preveč podobno. Viška 
običajnih nevarnosti sta beholder in mind flayer, ki pa 
ju sloves prekaša, saj se ne postavita z impresivnimi 
močmi. Bi bilo preveč zapleteno. Tudi zato iztek igre 
(endgame) ni močan. Cryptic se branijo z napovedjo 
razširitev, od katerih prva, gozdnati Feywild, štarta 
ravno te dni. 

Skupinsko udejstvovanje je namenjeno petim ljudem 
in je udejanjeno v obliki kratkih miniraidov in ducata 
'dungeon delvov', daljših spustov v prilagojene tem- 
nice. Člani se skupaj znajdejo po naključnem združe- 
vanju, glede na prijateljstvo ali če so včlanjeni v ceh. 
Peterica gre pri dungeon delvih na povečini že znane 
lokacije, naseljene z močnejšimi inačicami siceršnjih 
sovražnikov. Navadni delvi so brezzvezni, boljši so 
epski, kjer so sovražniki nad nivojem druščine, kar 
zahteva nekoliko več spretnosti, taktike in načrtova- 
nja namesto spamanja skillov. Tu dobiš tudi boljši 
plen, loot. Načeloma je špil obrnljiv v solo, kar bo 
sedlo tistim, ki igre MMO obravnavajo kot spletni po- 
daljšek samotarskih frpik. 

Poleg boja vrste PvE, igralca proti okolju, je vdelan 
PvP, igralec proti igralcu, kjer se pet ljudi bori s peti- 
mi za pridobitev treh nadzornih točk. Ne, ena na ena 
in sličnih variant ni. Je kar zabaven in omogoča zdra- 
vo merico moštvene taktike za zmago nad kaotičnimi 
iskalci slave. A prizorišč je trenutno veliko premalo, 
saj se par zadostnih rotira v nedogled. 


Sam svoj mojster in "A je to" 


Boš rekel, np, bodo pa moderji izpulili puščico iz ko- 
lena! V taki obliki gotovo ne, kajti Neverwinter biva 
na internetnih strežnikih in čeprav je urejevalniško 
sproščen, ni toliko, da bi ljudje kar sami delali black 
dragone. Editor, imenovan Foundry, je namenjen te- 
mu, da lahko vsakdo razporeja obstoječo vsebino, od 
objektov do bitij, v nove, domišljijske kveste, ki so 
prek oglasnih desk v igri na razpolago vesoljnemu 
občinstvu. S tem Cryptic nadaljujejo sistem, ki so ga 


postavili v svojih prejšnjih igrah, kot je Star Trek Online. Za za- 
gon domačega kvesta ni treba niti do deske, marveč seznam 
najbolje ocenjenih čaka v meniju. Ko to pišem, sta najviše rangi- 
rani ktulujska odprava v more, ki mind flayerje uporabi kot 
pošasti iz Lovecraftove zapuščine, in naloga, kjer rešuješ škratji 
sir, kar prav tako zdrkne v čuden sen. 

Garažnih zadolžitev je kot peska in trave in očitno je, da se Cryp- 
tic močno zanašajo nanje. To je lahko dvorezen meč in vsekakor 
bi si želel boljše vsebine s strani samih avtorjev, ki je, roko na 
srce, mlačna. Uradni kvesti, ki so kljub načeloma odprti struktu- 
ri nanizani dokaj strogo (greš sicer na mnogo lokacij, a so so- 
vragi izven priporočenih premočni) in tvorijo neprijetno podobno 
pot skozi špil za vse poklice, so preveč enolični ter ziheraški. Na 
rovaš kakovostne vsebine se redkokateri uspe iztrgati duhamor- 
nosti tipa 'pojdi tja in tam nekoga ubij' ali 'prinesi / najdi / zako- 
lji X nečesa / nekoga'. Odvijajo se v dolgocajtnih, ponavljajočih 
se, pretirano linearnih temnicah, narejenih po kopitu raven hod- 
spočetka omenjeni štorijalni ovoj, a po urah klanja primitivnih 
sovražnikov, ki še bolj primitivno v enakomernih presledkih sto- 
jijo pri miru ali uravnilovsko patruljirajo, se je moje navdušenje 
nad Neverwinterjem sčasoma skrhalo. 

Res škoda, saj močni in niti ne zapleteni Foundry omogoča ne- 
malo. Med drugim veliko več skrivnosti, kot smo jim priče v 
uradni kampanji, in čisto prave uganke po zgledu D8Djskih na- 
slovih včerajšnjika, ko si moral premikati ročice za drsenje plošč 
ali obračati kipe, da so se odprla vrata. Tudi v to so se dosti bolj 
kot Cryptic spustili ljubitelji, ki so izgotovili ugankarske ječe, ka- 
kršnih v sodobnih frpjih že nekaj časa nismo videli. 

Prav tako je škoda, da je svet raztrgan na majhne instance. V 
Neverwinterju se ne moreš na iskrivem jahancu ali peš pognati 
čez širne planjave, saj teh ni. Nekaj minut teka in že si pri izhodu 
z lokacije, ki te popelje na zemljevid, kjer dvoklikneš drugo pri- 
zorišče. Le-ta so vsaj tematsko razgibana, od mestnih ulic prek 
čarodejskih stolpov in s kadavri infestiranih grobnic do ognjenih 
in ledenih votlin. Da je občutek utesnjenosti še močnejši, te do 
cilja vodi svetlikajoča se črta, pobrana iz serije Fable. 


Zamera na zamero ... 


... pa vendar Neverwinter vleče, kakor znajo le frpji. Nebrzdana 
količina kvestov, kjer se vsako uro zamenja naključen dogodek 
(event) za dodatne nagrade, uporabniška vsebina z očitnejšo 
merico domišljije, obet lastnega kreiranja zlobnih temnic in sta- 
len priliv predmetov, ki so ravno prav nad tvojo trenutno izku- 
stveno ravnijo, te kličejo nazaj v Faerin, kjer so vile doma. 

Če se ti vsebina, ki bo najverjetneje še rasla in se bogatila, sliši 
privlačna, ti svetujem, da špil vsaj preizkusiš. V osnovi je za- 
stonj, ne terja naročnine in z obilo samoumevnega grinda lahko 
po tednu, dveh normalnega igranja prilezeš do levela 60, ne da 
bi odštel en sam evro. Kajpak je praktično, če se izprsiš. Naj- 
manj za večji inventar, dodatne like izven osnovnih dveh in jezd- 
no živinče, ki stane petaka in dodobra pohitri gibanje. Skriti 
stroški so zlasti pri pohitritvi razvoja pribočnikov, potem pri craf- 
tanju, ki je samo po sebi tipsko in za katerega je moč trenirati 
virtualne mojstre, a nažira z naključnimi neugodnimi rezultati, ter 
pri odklepanju škatel z randomiziranimi nagradami, katerih ključi 
stanejo veliko. Stane celo ponovna razporeditev veščinskih točk. 
Moraš pa najprej preučiti, za kaj se uporablja katera valuta, ki jih 
je preveč - grobi in predelani astralni diamanti, zen kovanci, zlat- 
niki in srebrniki ... Več razumljivosti ne bi škodilo. 

Večtedensko, kaj šele večmesečno udejstvovanje te lahko, če ni- 
si previden, stane nekaj deset evrov. Obsesivne kompulzivce 
najbrž dosti več. A po drugi strani smo ne dosti bolj ambiciozne 
frpje nedolgo tega kupovali za drage solde in jih potem vsaj ma- 
lo razočarani metali v kot. Zdaj je eden med njimi zastonj. 


Poklik ikone za Neverwinter ali ubadanje s čimerkoli dejan- 
sko koristnim? že ve, kaj bo počel naslednje tri ure ... 


vleče v dobro zasnovan boj 


simpatična uporabniška vsebi- 
nezadostni sovražniki x vleče se x eno- 
Cryptic / Pertect World 


na in urejevalnik 
lične naloge x razdrobljen svet 

Veliko več časa kot na zaslonu z likom boš prebil v okornem inventarju. Je pa lepa poteza, da 
je moč svoje virtualne kovače in usnjarje za crafting nadzorovati neodvisno, skozi brskalnik. 


KNJIŽNA (BREZ)VEZ 


Ob poplavi bolj realistične, temačne fantazijske 
literature, katere kralj je pri nas George R. R. 
Martin, na tujem pa sta od novejših avtorjev 
prodorna vsaj še Patrick Rothfuss in Joe Aber- 
crombie, bi si nepoučeni mislil, da so starinske 
knjige te baže poniknile. Zlasti tiste z nalepko 
Dungeons 8 Dragons, saj so domala sopomen- 
ka za šund. A več kot očitno jih bere ogromno 
ljudi, saj z DRDjem proslavljeni avtor R. A. Sal- 
vatore dosega vrhove prodajnih lestvic. 

Uspelo mu je tudi z dokaj novo serijo, ki se z 
opisano igro stika na prizorišču. Neverwinter 
Saga se kliče štiridelni niz, ki ga tvorijo romani 
Gauntlgrym (2010), Neverwinter Wood, Cha- 
ron's Claw in The Last Treshold (2013). Sp- 
remljajo starega znanca, temnega vilinca — dro- 
wa Drizzta Do'Urdena, ki rovari po starodav- 
nem škratjem kraljestvu in išče starodavni meč. 
Drizzt je drugače eden najbolj slavnih likov iz 
univerzuma DA, ki si ga je izmislil prav Salva- 

tore, in sicer za tri knjige, pred več kot dvajseti- 
mi leti postavljene v okoliš Icewind Dala. Odtlej 
smo ga videli v še več serijah tega avtorja. Ne- 
verwinter Saga ni čtivo za fantazijsko nagrado, 
je pa v redu na svoj staromodni, akcijski in čve- 
kaški način, kjer sta nova spektakularen urok in 
zobati pošastek takoj za vogalom. Zal Drizzta v 
igri nisem srečal in tudi sicer je časovni ter do- 
godkovni okvir dodobra drugačen. 

S špilom je bolj povezan krajši roman Cold 
Steel and Secrets avtorice Rosemary Jones. 
Nastal je v štirih delih med 2011 in 2012 ter je 
na voljo le v elektronski obliki. Ukvarja se s špi- 
jonom Rucasom Sarfaelom, ki se na ukaz ne- 
verwinterskih vohunov pridruži upornikom in 
med drugim odkrije zaroto proti mestnemu 
načelniku. Kot zdaj vemo iz igre, se nakane za 
slednjega ne končajo dobro. Igralci Neverwin- 
terja bi si znali popestriti par uric z zadevščino, 
ki v obliki za kindle skupno stane dobre 3 evre. 
Je pa to bolj fanfiction kot slogovno in vsebin- 
sko kakovosten fantasy. 


PBREARPROEPRE Van. 
Moj najljubši poklic je guardian fighter, ki ima mnoge načine za tankovsko izzivanje sitnob. Z 
ZA nogo udari ob tla, da se jim stemni pred očmi in napadajo le njega, nakar jih pokolje izza ščita. iš 

talna praksa je, da Firaxis izda 
vsaj dve večji razširitvi za vsako 
Civilizacijo. Prva za petko, Gods 
and Kings, je lani v to potezno 
širitveno strategijo, vrnila organizirano 
religijo, ki so jo pogrešali predvsem za- 
greti igralci štirice. S tem so prišle v 
igro nenasilne metode. Nadaljevanje 
Krasni novi svet to usmeritev le še utr- 
di. Kot v istoimenskem Huxleyjevem 
romanu se pričakuje, da bomo skozi 
zgodovino zgradili utopijo s trgova- 
njem, diplomacijo in kulturnimi zna- 
menitostmi, ne le potlačili vseh naro- 
dov pod okovanim škornjem. 


Ko pridejo Poljaki 
Brave New World prinese devet novih 
igralnih nacij, recimo Brazilce, Bene- 
čane, Portugalce in Poljake, vrnili so se 
tudi Zuluji. Takisto je razširjen nabor 
enot, pri čemer je najvažnejša vnovič- 
na uvedba karavan z dodatkom tovor- 
nih ladij. Ustvarjanje trgovskih poti je 
namreč ključnega pomena za širitev 
imperija. Meščani so postali razvajene 
mrhe in ves čas zahtevajo to ali ono 
luksuzno dobrino, ki je ni v bližini. Te- 
mu primerno je moč trgovati tako med 
lastnimi mesti kot z drugimi narodi. 
Ker tržno gospodarstvo kmalu postane 
hrbtenica pridobivanja denarja, je na 
| kupovanje in prodajo dobrin po novem 
moč vplivati diplomatsko. Zaveznike 
po novem prepričamo, da proti nelju- 
bemu voditelju uvedejo embargo, kar 
a ag S , x 

ga hitro spravi na kolena. Manj zabav- 
no je, ko se na drugem koncu te palice 
znajdemo mi. Tedaj se je moč zanesti 
le še na kanone. 

Skratka, ko odpove vse drugo, tudi zla- 
to, je rešitev nasilje — ali Cerkev. Ta je 
zdaj kulturno in poslovno še bolj nave- 
zana na državo, posebej če se odločite 
za malo bolj fundamentalističen pri- 
stop. Misijonarji niso le prinašalci bla- 
ženosti v onostrantvu, marveč opazno 
prispevajo h kulturnemu vplivu. 


Kulturo ljudstvu, 
denar pa meni 


Pri Firaxisu so mnenja, da kultura prej 
ni zadosti vplivala na sosednje narode, 
saj so jo v dodatku okrepili. Poleg tega, 
da k njej prispevajo celo plantaže in 
čiščenje barbarskih hord, so sem zdaj 
vključene politične ideologije - svobo- 
da, avtokracija in red. Odklenejo se še- 
le, ko vstopimo v moderno dobo, a bi- 
stveno spremenijo ustroj države. 

Doseganje kulturne zmage je sedaj 
precej bolj enostavno, ker so uvedli tu- 
rizem. Doslej smo tisti, ki smo hoteli 
postati kulturna prestolnica sveta, zad- 
njih sto potez moderne dobe tenko pi- 
skali. Vse resurse smo zmetali v čude- 
sa, knjižnice in podobne hrame, da 
smo lahko zgradili Utopijo, medtem ko 
so okoli nas lomastili sovražni roboti. V 
Brave New World pa prepotrebne nov- 
ce dajejo turisti. Če jih pritegnemo do- 

— mi, kO; se ti rivalski belec roga v brk, medtem ko ropa polise tvojih zaveznikov. 


Na koncu so še vedno roboti, pogajanja z vladarji pa so ponavadi v našo škodo. Jih pa po novem povozimo z umetnostjo in čudesi, ki nam prinašajo 
turizem. Na srednji sliki lahko vidite agente iz XCOMa, kar je puklen legendarni MlEroprosanki igri, katere naslednika je lani izdelal ravno Firaxis. 


volj, bo vsa nasprotna civilizacija padla 
pod naš umetniški vpliv. To dosegamo 
s čudesi - med novitetami najdemo re- 
cimo Broadway in znameniti teater 
Globe. Prav tako vžgejo velika dela, ki 
jih ustvarjajo nove posebne enote - pi- 
satelji, glasbeniki in slikarji. Oboje raz- 
stavljamo v muzejih in vpliv pospešu- 
jemo s hoteli in letališči. 

Točke, pridobljene s turizmom, se po- 
časi nabirajo skozi vso igro, vsaka na- 
cija pa ima prag, ko nas prične obože- 
vati. Za zmago se nam morajo klanjati 
vsi, kar pa je dosti bolj enostavno, kot 
se sliši. Problem namreč predstavljajo 
le drugi artfagi (lep primer so Franco- 
zi), kar mimogrede odpravi dobro naci- 
ljana jedrska raketa. Adijo, Louvre! Iz 
skupnosti se že širijo jezni glasovi, da 
je kultura cenen način prevlade, zlasti 
ker diplomacija, ki velja za najbolj pre- 
stižno zmagovalno taktiko, še vedno 
šepa. Da je konkretno razširjena, je po- 
hvalno, a na težavo ne vpliva. 


Svetovni kongres 


Doslej je bila diplomatska zmaga mo- 
goča le, ko je ena od civilizacij zgradila 
Združene narode, kar je bilo tik pred 
koncem igre. Te pomanjkljivosti so se 
Firaxis zavedali in vzpostavili alternativ- 
no telo World Congress. Dostopno po- 
stane v trenutku, ko odkrijemo vse ig- 
ralce na karti (vključno z mestnimi dr- 
žavami), v njem pa sprejemajo odločit- 
ve, ki vplivajo na ves svet, kot recimo 
prej omenjeni trgovski embargo. Zara- 
di tega vohuni pridobijo na pomemb- 
nosti, takenako pa je treba ves čas pa- 
ziti, da si s čimveč državami v prijatelj- 
skih odnosih. Njihovi glasovi so zlata 
vredni. 

Tolikanj bolj zato izstopajo pogovori z 
voditelji, ki niso napredovali prav nič. 
Če kaj, so še bolj pogoltni na naše re- 
surse in zahtev ne znižajo niti, ko so 
stisnjeni v kot. Posebej me je zmotilo, 
da občasno po kolenih pridejo moledo- 
vat za kako dobrino, sam pa nimam 
možnosti zahtevati česarkoli v zameno. 
Bo res treba še enega dodatka, da bo- 
do diplomatska pogajanja resnično po- 
gajanja, ne enostransko izkoriščanje? 


Vendarle premalo 


Spremembe igralnega koncepta so za- 
nimive in precej popestrijo zadnjo peti- 
no, ki je doslej zvečine temeljila na pat 
poziciji med supersilami ali tekmi, kdo 
bo prej dokončal vesoljsko ladjo. Tudi 
priložena scenarija sta v redu. Ame- 
riška državljanska vojna je sicer zlajna- 
na, je pa zato osvajanje afriškega konti- 
nenta v sto potezah nadvse zabavno. A 
vendarle Brave New World ne prinese 
tako korenitih sprememb, kot so jih Bo- 
govi in kralji. Zato se mi 30 evrov, koli- 
kor stane dodatek na Steamu, zdi veli- 
ko. Razen če si Poljak in moraš nujno 
igrati s Kazimirjem. Morda v nasled- 
njem dodatku dobimo kot mestno dr- 
žavico Slovenijo :). 


v svetovnem kongresu udriha 
s čevljem po mizi in prepove velikan- 
ske robote smrti. 


večji poudarek na zna- 

nosti in kulturi v igra je 

v končnici zanimivejša 
nadgradnja diplomacije ... v ... ki pa 
je še vedno bedna x pohlepna pamet 
previsoka cena Firaxis / Take2 


— Tekma v kolonizaciji Afrike je zavoljo pravila, da se  fivropiska civilizacije ne a (O s41 Saje Drugi dodatni scenarij ima za podlago ameriško eta vojno. Po- ITALI 
(smejo napadati med sabo, nadvse zanimiva. Povzroči pa nemalo škrtanja z zob- ig") 4 

oderne streljačine, ki jih gledamo 'iz 
oči', so podobne filmom. Interaktivni 
del, kjer tečemo, iščemo kritje in raz- 
pošiljamo vroči svinec, je strogo pre- 
močrten in stalno vodi naprej, v nove 
dogodivščine, pri čemer nas te igre dodobra držijo za 
roko. Bistveno pomembneje od tega, da bi lahko na 
lastno pest raziskali sumljivo hišo, je, da dobimo na 
grbo naslednjo pošiljko teroristov. Miselnih orehov 
ni, saj avtorji preveč gorijo od želje, da nam v na- 
slednji hollywoodski sekvenci pokažejo propad civili- 
zacije 8 pogubo človeštva. 

Mislim, da je to udinjanje filmom posledica prehoda iz 
dvorazsežne v trirazsežno grafiko v devetdesetih letih. 
3D-grafika je bila tehnološko impresivna, a še važneje 
je, da je omogočila vizualni realizem. Ta pa je zaradi 
nekakšnega manjvrednostnega kompleksa in želje 
frustriranih ustvarjalcev po 'snemanju iger' (Kojima!) 
peljal naravnost v filme. Za to bi znal biti odgovoren 
Half-Life, ki je pokadil posnetim špilom in interaktiv- 
nemu filmu pokazal drugo smer. Toda Half-Life je 
ohranil igralčev nadzor in mu ga ni jemal. Kdaj smo 
torej padli v kinematografsko podajanje vsebine? S 
Halom? Call of Dutyjem? Težko bi natanko opredelil 
trenutek. Dejstvo pa je, da postalo čisto normalno. 
Do te mere, da je igranje Shadow Warriorja (1997) 
pretresljivo. Warrior pripada vrsti streljank, ki so se 
uveljavile v drugi polovici devetdesetih. Sicer si kot 
danes iz prve perspektive odstranjeval sovražnike, 
vendar je bilo na to pripeto marsikaj. Dosti je bilo 
skakanja po ploščadih, ki je te dni skoraj povsem iz- 
ginilo ... iskal si ključe za barvno šifrirana vrata ... le- 
ta so bila razmetana po velikih, domala blodnjaških 
stopnjah, ki si jih moral raziskati ter se vračati po že 
prehojenih poteh ... in mnogo je bilo skrivnosti, reci- 
mo lažnih zidov in odmaknjenih vdolbin. Da si jih do- 
segel, se je bilo treba potruditi, ne kot pri današnjem 
rutinskem iskanju dog tagov in magnetofonov, ki ti 
skačejo v fris. 


NEKUOSTI 


Sneti se z naklonjenostjo spominja časov, 

ko je bil Duke tak car lazar, da nismo izpadli bebci, 
če smo po šolskih hodnikih sipali njegove modre 
izreke. Iz dobe nabildanega čiknheda pa izvirata tu- 
di obnovljenki Shadow Warrior in Rise of the Triad. 
Kaj nudita strelcu in kako osvetljujeta pot, ki so jo 
prvoosebne rešetalke prehodile od devetdesetih? 


Na drugi strani je Rise of the Triad (1994) bolj 
preprost, a nekaj ima z Warriorjem skupnega. 
Te stare streljanke si daleč bolj igral kot gledal. 
Vez s filmi je bila drugačna: iz njih so se zafrka- 
vale. Zdaj so norma resnobne, vase zaverovane 
žanrske predstavnice, naj govorim o Black 
Ops, Battlefieldu ali Bioshocku. Junaka War- 
riorja in Triade bi brž opazila enake začetnice in 
glasno dodala novo besedo na B: "Bulšit!" Ne 
zamerite jima. Sta iz druge, svobodnejše dobe. 


Shadow Warrior 
Classic Redux 


Če je Duketina parodiral ameriške filme in kul- 
turo, se Shadow Warriorjev junak Lo Wang v 
okvirno današnjem okolju spravi nad azijske 
filme in kulturo. Zajebantska je itak vsa štoriji- 
ca, v kateri Wang maščuje mojstrovo smrt in 
propad templja, kar je fin izgovor, da lahko 
prefuka in razbije vse. Hara po kitajsko-japon- 
sko-korejsko (koga briga, vsi so enaki!) nav- 
dihnjenih nivojih, polnih templjev, papirnih 
vrat, kipcev Bude in idiličnih vrtičkov, kjer lah- 
ko naokoli skakajoče kunce prisiliš, da kavsa- 
jo. Pri tem naleti na animejske dečve, ki si vzdi- 
hujoče perejo joške, bere čudaške recepte za 
juho in z namenoma mastnim naglasom bljuva 
izjave, kot sta "Do you want to wash wang? Or 
do you want to watch Wang wash wang?" in 
"Baseball wrong. Man with four balls cannot 
walk." Smrtonosnega prsta ne pozabi vtakniti 
niti v igre, ko za rešetkami najde ujeto Laro 
Croft ("She's raided her last tomb!") Hja, poli- 
tična korektnost je bila leta 1997 za razvijalce 
3D Realms, iste kot od Duka, zadnja briga. Da- 
nes je afnanje malo neandertalsko, a obenem 
osvežujoče in sproščujoče. 

Tako kot vsa igra. lnačica Classic Redux, ki jo 
na Steamu tržijo za 10 evrov (na GoG.com 
imajo za pol manj nedotaknjen izvirnik), gra- 
fično ni predelana kot Rise of the Triad, marveč 
je urejena toliko, da je v visokih ločljivostih vi- 
deti za silo v redu. A šteje vsebina, in ta je 
boljša, kot sem jo imel v spominu. Predvsem 
gre za to, da ko po skalnih kanjonih, kineskih 
vrtičkih in mestih iščeš ključe ter kartice za vra- 
ta, izbira orožja močno kroji pristop. Medtem 
ko strelsko-eksplozivna orožja, kot so šurikeni, 
uzi, riot gun, granatomet, futuristična bazuka, 
lepljive granate ("Sticky bomb meet mister stu- 

pid!") in krvaveče srce, omogočajo učinkovanje z razdalje, 
strelivo hitro pojema. Zato je treba uporabljati tudi pesti in 
meč ("Sword is a personal weapon!"), ki dosti sovragov 
usmrti z enim zamahom. Toda med jurišem na capina, ki te 
vidi, utrpiš dosti poškodb. 


Kdor pozna kungfu filme, ve, da je maščevanje mrtvega moj- 
stra eden bistvenih klišejev. Zato v igri ne sme manjkati. 


- - 
miminimia 


Kačevec je šef prvega sklopa štirih nivojev, ki so ga svojčas 
izdali kot shareware. Boj dokončaš v drugem kompletu. 


Iz odrezane trolovske glave z nežnimi gibi izurjenih prst- 
kov izvabljaš vroč dih. Lo Wang obvlada tudi akupresuro! 


Guardian Hoad 


avgust 2013 


Zaradi tega Warrior vsebuje zametke tiholazenja, ko za čim- 
bolj efektivno igranje preučuješ, kako se gibljejo zobatci, 
duhovi, menihi, eksplozivni rižogojci, gorile, samuraji in ta- 
ko dalje. Ko meniš, da obvladaš, jih po možnosti izza hrbta 
posekaš, da v pršcih razpadejo na kosce ("Look, you come 
apart!"), in izgineš na varno. Kot nindža! Višjo težavnost kot 
izbereš, bolj moraš študirati bojne situacije. Razen če naletiš 
na tank ali mitralješko gnezdo, s katerima iz trum kanalj ur- 
no narediš chop suey. Ali šefa, kot je demonska kača, ki 
terja strafanje, kroženje in obsipavanje z vsem v arzenalu. 


Hkratna raba dveh uzijev (saj nisi mislil, da je dual wield 
uvedel Halo 2, kaj?) je efektivna. Toda strelivo KOPNI. 


Previdnost se pri hitrem borbenem tempu sliši kot krneki, a 
igra dostikrat krepko zabremza. Nivoji se namreč radi razte- 
zajo v višino in globino (plavanje, letenje z letečo preprogo 
ned brezdanjimi prepadi ...), vrata pa so mnogokrat daleč 
vsaksebi in še skrita. Zgodi se, da najdeš ključ in jih odpreš, 
nakar se nekaj zgodi na že obdelanem delu stopnje, zato 
moraš vse preiskati še enkrat. Vzporednica je bolj Duke in 
manj Rise of the Triad ter Wolfenstein / Doom. Zaradi osta- 
rele grafike se zgodi, da kako stikalo prezreš, nakar izgublje- 
no izgubljaš živce. Ne manjka niti miselnih orehov, kjer je 
treba v pravilnem vrstnem redu pritisniti stikala ali na dalja- 
vo premakniti orjaške ploščadi, da odskačeš čez brezdanje 
prepade. Če vanje padeš, Wang vrešči kot mala punčka. Na 
srečo lahko položaj ročno shraniš in naložiš kjerkoli. 
Shadow Warrior te zna torej občasno dodobra spomniti, da 
je star šestnajst let. Poleg tega manjka vsakršen multiplayer, 
ki naj bi ga dodali septembra. Sta pa v paketu oba dodatka, 
Wanton Destruction in Twin Dragon, ter za dobro mero še 
grafično izvirni, ee, izvirnik. To je dosti vsebine, ki je navzlic 
pomanjkljivostim zabavna, razturaška in duhovita. Razen če 
pričakuješ namrgodeno filmsko rešetalko brez miselnega 
vnosa. Tedaj se drži Klica dolžnosti. 


Rise of the Triad 


RotT je njega dni v Jokerju dobil višjo oceno kot Shadow 
Warrior, vendar je bil čas do njega manj usmiljen. Gre za 
manj kompleksen špil, ki ni bil narejen v pogonu Build, 
marveč v predelanem srčku prehistoričnega Wolfensteina. 
To je močno vplivalo na igranje, ki v današnji inačici zaradi 
fiksne ideje avtorjev ostaja enako. 


Zdaj sta to še Hans in Kurt, čez sekundo bosta Špljoc 
in Spljac, ko bodo po ekranu zdrknila njuna zrkla. 


tja 

Z Buildom zgrajeno 


Ni moč potegniti direktne vzporednice in 
reči, da je bil pogon Build v devetdesetih ti- 
sto, kar je danes Unreal Engine, kajti na Buil- 
du niso osnovali niti približno toliko iger. Je 
pa njegov videz nadvse značilen. Prostor je 
bil navidez trirazsežen, saj so bili stropovi 
različno visoki in ponekod smo se lahko pre- 
mikali v vseh smereh. A v resnici je bila geo- 
metrija le 2,5D, kajti višinska komponenta je 
imela omejitve (recimo vse vertikalne linije 
so bile ravne navpičnice) in številni objekti 
ter vsi liki so bili le dvodimenzionalne sličice 
(sprites). Te je nato koda manjšala in večala, 
kar je včasih povzročalo popačenja pri gle- 
danju z nižje ali višje ravni. 

Na Buildu, ki so ga naredili 3D Realms in ga 
kasneje licencirali drugim firmam, je osno- 
vanih nekaj najbolj prepoznavnih špilov tiste 
dobe. Velika četverica so Duke Nukem 3D, 
Blood, Redneck Rampage in Shadow War- 
rior. Slednjega smo dobili v vsaj malo poso- 
dobljeni poklonski inačici. Bomo še ostale? 


d Ne ae a TE 48. 


sod — 


Sicer je treba iskati ključe za vrata in se plaziti 
po jaških. A tega ni toliko kot v Warriorju in di- 
zajn nivojev je manj zapleten. V glavnem se ogi- 
baš pastem, kot so sukajoče se osti v tleh, in 
iščeš stikalo, ki odpre vrata naprej. Res pa je, 
da do cilja vodi več poti in da je dosti obstran- 
skih področij, kjer si nabereš orožij, si okrepiš 
oklep in nabereš dodatnih kovancev, draguljev 
ter simbolov, ki so zaslužni za kraljevski rezultat 
na koncu nivoja. Tja prideš tudi z rabo odskoč- 
nih polj, ki te odfedrajo več metrov v zrak, in 
platform, ki se premikajo gor in dol. Skakanja 
je kar dosti in nekateri nivoji so sceloma pos- 
večeni platformskim akrobacijam. 

Levji delež Triade tvori prostodušno, divje stre- 
ljanje po hodnikih in sobanah, kjer skušaš s 
kroženjem, bočnim drsenjem in umikanjem utr- 
peti čimmanj poškodb ter jih čimveč podeliti. 
Sovražniki, ki so času primerno videti kot me- 
šanica nacistov in severnokorejske soldateske 

(ne sprašuj, kakšno zvezo ima to s kitajsko mafijo - 
triadami, ker je zgodba blesava, drobna in nepomem- 
bna), priletavajo nadte v ravni črti in izvajajo občasne 
enostavne manevre, da te zmedejo. Pri tem je jasno 
vidno, kje je njihovo polje delovanja, kajti dokler te ne 
opazijo, stojijo kot pribiti. Krvavo jih kolješ s pištola- 
ma in šmajserjem, ki imata neusahljivi zalogi krogel in 
ju vmes niti polniti ni treba, pa z bazuko, bombami, ki 
razširjajo plameneče zidove, coprniško palico in božjo 
dlanjo. Take naprednosti so najbolj uporabne pri gla- 
varjih, kot sta leteč vešč in robotski naci. 

Novodobni RotT se drži izvirnika in uveljavlja švigajo- 
čo, adrenalinsko, agresivno akcijo, kakršne dandanes 
skorajda ni več. Njegovi bogovi so Wolfie, Doom in 
Ouake, kar velja tudi za preprosto internetno tekmo- 
valno večigralstvo. Pet kart in trije klasični načini 
(DM, team DM, CTF) goji podobno bliskovitost kot 
Guake 3, s tem, da je vsakdo uničljiv v vsakem tre- 
nutku. A hkrati ni tako očarljiv kot izvirni starosta. Un- 
realov pogon slika dosti manj zanimivo podobo, kajti 
digitalizirani liki in eksplozije včerajšnjika so bili nekaj 
posebnega, poligonska današnjost pa je standardna. 
Prav tako je žalostno, kako malo vrst nasprotnikov 
vsebuje - nekaj vrst korejskih nacijev, menihe, kake- 
ga robota in se seznam konča. Če nisi nagnjen k te- 
mu, da se trudiš iskati skrivnosti ter easter egge, se 
boš igranja najverjetneje kmalu naveličal. Tudi paro- 
dičen in smešen RotT ni tako kot Shadow Warrior. 
Junak že razdre kako žaltavo in na oglasni tabli vidiš 
nago rit, toda na splošno duhovičenja ni veliko. 


Neskončna zaloga krogel v strojnici pride jako prav /7 
pri luknjanju šefov, kot je tale nadnaci. Ali Korejec. < 7%, 


Moč je vključiti tudi goljufije (enable console — dip- 
stick), ki vključujejo božji in pasji način. Saj veš. 
un iku ————£% A h 


Krepka zamera je hroščatost, od zatikanja lika v vo- 
gale prek padanj v objekte do trzajočih sovražnikov 
ter polomljenega iskanja soigralcev. Istočasno si izde- 
lek dovoli biti žleht, ko recimo odpreš vrata in fašeš v 
prsi ognjeno kroglo. To bi šlo, če ne bi bilo obupne 
odločitve, da položaja ne moreš snemati na lastno 
pest, checkpointi pa so daleč vsaksebi! Ko crkneš za- 
radi kapric in zlobe, nakar ponavljaš velike dele nivo- 
jev, te ima, da bi avtorje evisceriral. Interceptor Soft- 
ware obljubljajo, da "bodo vse patchali v skladu z 
željami skupnosti" in da bodo dodali najmanj ureje- 
valnik stopenj. Ja, tako kot so igro "cele mesece po- 
lirali, da bi bila kar najboljša." B kot bulšit! 


draščal sem v nerožnatih razmerah, ki jih je za- 
znamoval alkohol. Zato dobro razumem, kaj 
hoče povedati tretjeosebna neodvisnica Papo 
S Yo. Problem je v tem, da bi to sporočilo ka- 
nadski garažni avtorji Minority Media nemara bolje po- 
dali skozi kak drug medij. Skozi tega ga niso dobro. 
Junak je trpeči brazilski deček Guico, ki nima matere, 
dočim je oče tak fakin, da ga zlorablja. Zato Guico 
beži v fantazijski svet, kjer pa ni vse lepše. Njegova 
domača favela (revni predel brazilskega velemesta) 
se v domišljiji spremeni v kraj, kjer imajo hiše stikala 
za letenje po zraku, oče pa je predstavljen v obliki po- 
šasti Papoja (papo, papa, knede?). Ta je velika, ne- 
umna gmota mesa, ki jo vodijo zgolj instinkti, saj 
predvsem žre, spi in divja. Pa obtežuje stikala v tleh, 
da se odpre pot naprej. Kljub temu, da je dober le za 
to, ga hoče Guico v templju osvoboditi zlih duhov. 
Si mislil, da bom rekel, kako je pot do tja dolga in za- 
pletena? No, ni. Štiri, pet ur traja linearni Papo € Yo, ki 


Debelušna zverina Papo je skriptano bitje. Ko ga 
nafutraš, se uleže in zaspi, nakar se lahko z njego- 
vega vampa odfedraš na kako dvignjeno polico. 


apovedi besednih dvobojev, eksotičnih poto- 
vanj in šaljivih značajev so obljubljale novo- 
dobni Monkey Island. A dogodivščine pusto- 
lovca Jacka in njegove kavbojske pomagačice 
Amande, ki družno iščeta zaklad, se niti od daleč ne 
morejo primerjati z Guybrushevimi prigodami. 
Prva traparija nemških avtorjev so arkadni elementi, 
kot je poskakovanje po skalah in zabojih. Vložki so 
posiljeni in za nameček je nadzor slab, zato je padanja 
obilo. Upravljanje je nasploh okorno, za kar je zasluž- 
na 3D-grafika s čudaškimi koti kamere, ki omejujejo 
vidno polje. Orientacija resnično trpi in često spregle- 
daš prehod v nov prostor ali pa se sučeš v krogih. Še 
večja zamera leti na slabo vidne predmete, ki jih je tre- 
ba pobrati, pri čemer gumb za osvetlitev vročih točk 
ne pomaga kaj prida. Tako v prvem planu ni reševa- 
nje ugank, marveč spopadanje s pogledom in duha- 
moren lov na potrebščine. 


Vloge likov niso dobro uravnovešene. Medtem ko 
Amanda išče nadomestilo za jermen in montira gu- 
mo, je Evina naloga le vklop radia. 

Papo š Yo 


namesto boja vsebuje skakanje in reševanje ugank. 
To je osvežilno in tudi favela je spočetka kljub škatla- 
vosti vsega zanimiva lokacija. A okolica se komaj kaj 
zamenja in nadrealistične poteze, kot so v zraku pla- 
vajoče kolibe in trakasti izrezki okolice, ki razkrivajo 
digitalna nedrja navidezne zemlje, so blažev žegen. 
Špil je vizualno zanimiv le občasno in velika večina ga 
je očesno duhamornega. 

Isto velja za etno obarvano glasbo, predvsem pa za ig- 
ranje. Skakanje je docela rutinsko in nezanimivo, do- 
čim so mnoge uganke nedomiselne, domala posilje- 
ne. Razmetavanja limon, da se Papo usede na ploščo, 
postavljanja kvadrov na stikala, dotikanja ključev in 
vrtenja delov okolice se močno ponavljajo in so pre- 


Razumem, da je fant vse življenje prebil v okoljski 
revščini, toda vizuelno se igra čisto preveč pona- 
vlja in vleče. Takisto moti nekam okoren lik. 


Jack Keane 2 


Jackovi dvoboji, v središču katerih je monotono 
oponašanje nasprotnika, niso kos Monkey Islando- 
vim izzivalnim bojem z zmerljivkami. 


Miselne naloge so situacijske in večinoma preproste, 
saj jih rešuješ znotraj dveh ali treh prostorov. Občasno 
menjavanje štirih likov prinese nekaj svežine, a ga raz- 
vijalci niso dodelali in izkoristili. Tako je smisel izme- 
ničnega nadzora na primer le predaja penkala. Name- 
sto izboljšav tega dela so proti koncu skušali dvigniti 
težavnost miselnih orehov, vendar čezmerno klikanje 
in dolgovezne vožnje po lokacijah prehudo zavirajo 
odvijanje oziroma igralnost. 

Pogovorne izbire, ki se zgledujejo po Opičjih otokih, so 
klišejske in kazni za napačne odločitve ni, tako da le 
ugotavljaš pravilni govorni niz. Pri dialogih je vključe- 
no še izbiranje med ženskima simpatijama, recimo 
kateri pomočnici bo Jack prepustil vožnjo jeklenega 


več očitna. Nič hudega, da izdelek ni mišljen kot izzi- 
valen, toda eni in isti elementi se tako nadgrmadijo, da 
zadušijo potek in zabavo. Poleg tega so komajda smi- 
selni - bi si desetletnik res namislil kubistične puzle in 
mehanizme iz bele svetlobe? -, dočim je proti koncu 
preveč tečnega ubadanja z razjezenim Papojem, ki hi- 
tro pogoltne naokoli skakajoče žabe, nakar ga je treba 
miriti z gnilim sadjem. Tu pride na dan še hroščatost. 
Povest o trpinčenem Ouicu se me je dotaknila. Ni sol- 
zava in je razumljiva tako otroku kot odraslemu, zlasti 
takemu s temno preteklostjo. Ne nastaja skozi besedi- 
lo in vmesne animacije, temveč skozi samo igranje. A 
igralno jedro je preslabo, da bi upravičilo ceno 11 
evrov na Steamu ali Playstation Networku. 


iz Brazilije ne odide z ritasto 
mulatko, temveč s solzico v očesu. 


Minority Media 


Domača favela v Ouicovi domišljiji razpada na kup 
kock, ki se vzpenjajo v nenaravne višave. Pri ska- 
kanju mu pomaga robotek na hrbtu. 


List, na kateri čepi mesojeda rastlina, suneš z eno 
potezo. A kaj, ko zaradi nerodne kamere ne najdeš 
predmeta, ki ti pri tem pomaga. 


konjička. Nabiranje srčkov pri Amandi ali Evi v ma- 
njši meri vpliva na konec, vendar gre bolj za estetske 
prijeme, ki na doživljanje igre nimajo učinka. Odnosi 
med liki se takisto ne spreminjajo, kot bi si želeli, 
čeprav si tečni babi med vmesnimi scenami skorajda 
izpulita lase. 

The Fire Within, ki traja približno deset ur in ga od sa- 
mega začetka pestijo hrošči, nikakor ni vreden 30 
evrov na Steamu. Poleg naštetih hib velja očitati še 
nerodno obrazno mimiko, mlačen govor in stalno tar- 
nanje o Jackovi nezrelosti. Kljub barviti grafiki in pe- 
stremu okolju od Šanghaja do Kilimandžara je bila 
avantura mukotrpna in upam, da nadaljevanja ne bo. 


pluje mimo Kaira, a zaradi 
nerodnega pogleda piramid ne vidi. 


Deck 13 

KAIRO 


i dosti iger, ki bi bile zmožne povedati zgodbo 
N brez ene same besede. To zna mojstrsko izpelja- 

ti najnovejši miselni špil Richarda Perrina, avtor- 
ja grozljive pustolovščine The White Chamber. V 
njem nas prevzemajo zmeda, začudenje, nerazume- 
vanje in neobvladljiva želja zadevo znova preigrati, jo 
razstaviti na prafaktorje ter se ji tako maščevati. 
Kairo je prvoosebna ugankarica, ki se ubada z ve- 
ličastnim, a nima zveze z mumijami in piramidami. 
Ob pričetku se brez pojasnil in očitnega namena znaj- 
demo na lebdeči ploščadi sredi bele meglice. Ko se v 
daljavi prikaže samotna zgradba, jo raziščemo in od- 
krijemo sobane, v katerih je starodavna mehanizaci- 
ja. Z reševanjem miselnih orehov jo zaženemo, ne za- 
vedajoč se njenega končnega učinka. 


6 V Kairu je poigravanja s svetlobo na pretek. Tu je 
treba snope luči preusmeriti na sredino ploščadi in 
usposobiti defektno kocko. 


Uganke so kljub zastrašujoči impozantnosti arhitektu- 
re razigrane in pestre. Zbiranja predmetov ni, saj so 
dejanja omejena na sobe, kjer pritiskamo na plošče, 
vijake in lebdeče kvadre ter skačemo po njih. Razvo- 
zlavanje mehanizma pogosto sloni na simbolih, ki jih 
je treba spraviti v pravilno zaporedje ali obliko, da 
premaknemo ogledalo ali zakurimo gromozansko 
peč. Ne tako različno od Feza. Zahtevnejše poteze 
denimo terjajo premikanje kamnitih klad, s katerimi 
zaženemo zobnike. Drsanje več ton težkih blokov je 
mestoma nerodno in ni realistično, saj jih prestavimo 
z otročjo lahkoto. A smisel Kaira ni življenjskost, tem- 
več eteričnost, kjer nas padec v brezno brez dna ne 
ubije, temveč nas zgolj postavi nazaj na rob prepada. 
Naloge niso težke, občasno so celo prelahke, kajti 
ponekod si je treba le zapomniti prehojeno pot. A pri 
zadnjem od skupno štirih poglavij denimo koristi po- 
znavanje Ludolfovega števila do tretje decimalke. Če 


€ zlovešče ozračje in krepke barve soban so srhlji- 
ve. V roza dvorani sem se bala, da me bo iznenada 
napadla krvoločna Hello Kitty. 

se kje zatakne, ima igra v meniju tristopenjski sistem 
namigov, ki vedno konkretneje razkriva ustroj. Taki- 
sto priročen je zemljevid, ki se z odkrivanjem 'sveta' 
dopolnjuje in nakaže portale v neraziskane dvorane. 
Moti le, da ne določi točne lokacije, temveč le pro- 
stor, v katerem si. 


€ Na vsaki stopnji so važni generatorji, ki jih je treba 
zagnati. Energijski steber na prvem vozlišču napajajo 
svetloba, voda, elektrika in narava. 


Najbolj vpadljiva svojskost Kaira je vzdušje. Četudi je 
grafika dotrajana, se špil splača izkusiti že zavoljo 
nadčloveške pokrajine. Kurjo polt budijo labirinti, ki 
padajo z neba, mostovi, ki se iz globin srhljivo dvigne- 
jo pod noge, in žarometi, ki ti ominozno osvetlijo pot 
v kripti podobno zgradbo. Občutek preteče groze ta- 
kisto plete pogubna glasba, ki se meša z obdobji tiho- 
te. Dotična plemenitijo šumenje vetra in koraki lika, 
zaradi česar se da puščobnost in odtujenost skorajda 
otipati. Kakovost nedvomno presega 4 evre, ki jih daš 
na Steamu. 

Preseneča dejstvo, da gonilna sila niso uganke, tem- 
več namen stroja, ki ga vestno usposabljamo. Čez 
čas namreč ugotovimo, da ima vsak odsek svoj po- 
men, ki nas vznemirja s slikami uničenih mest, Ein- 
steina ter da Vincijevega Vitruvijca na spomenikih. 
Dovolj zagrizeni lahko razvozlajo še skrite uganke, ki 
odklenejo nadaljnje koščke tega mogočnega mozai- 
ka. Kimoko 

Locked Door Puzzle e 4 EUR 


KNIGHTS OF PEN 
AND PAPER --1 EDITION 


ejstvo je, da smo bili včasih z igrami hitreje za- 
D dovoljni. To je ključen problem Vitezov nalivni- 

ka in papirja, staromodnega frpja, ki trka na no- 
stalgična vrata. Najbrž bi mi pred dvajsetimi leti do- 
gajal, zdaj pa lahko razmišljam le, kako črevasto 
razvlečen in enoličen je. 
Z druščino, ki sčasoma šteje pet članov, vandraš po 
klasični srednjeveški fantazijski deželi. V okviru mini- 
malistične, klišejsko fantazijske zgodbe, ki je povsem 
nepomembna, izpolnjuješ kveste, tepeš pošasti in 
razvijaš like. Docela potezni spopadi so utemeljeni na 
dobri ideji, ki sega v čase namiznih frpjev. Tvoji liki 
sedijo za mizo pred dungeon masterjem, ki na odru za 
sabo udejanja klasične monstrume, kot so kostko, 
duh, volk, pajek, kobold in netopir. S klikom izbereš 
dejanje (napad, raba veščine ali uroka, žlampanje na- 
pitka) in cilj, nakar to ponavljaš. 
In ponavljaš. Ter ponavljaš. Pa še veliko, VELIKO po- 
navljaš. Pod lično pikslasto grafiko in lahkotnim hu- 
morjem, ki stavi na to, da se liki zavedajo svoje gee- 
kavosti in obstoja v igri (enkrat greš tepst konku- 


CO Na mobilniku sem imel priložnost odigrati malo- 
kakšen dober frp, kar pripisujem ljudski naravi teh 
naprav. Na PCju so Knights tolikanj manj dobrodošli, 
čeprav te sčasoma popeljejo na ledene poljane. 


renčno ekipo DGDJa :)), se skriva odurno tlačanstvo, 
ki je mukotrpno celo glede na zvrst, ki ima to rada. V 
okviru stalno istih nedomišljijskih nalog (prinesi pet 
kož, odnesi to onemu ...) brez konca in kraja in kraja 
in konca garaško mlatiš tečnobe, ki so ti zvečine ne- 
dorasle. Nakar pride ultrasovrag, kot je jetijska naka- 
za, in te pokonča z dvema zamahoma, kar pomeni, 
da moraš za uspeh še več tlačaniti. Kul poteza naj bi 
bila, da lahko sam določaš količino navadnih so- 
vražnikov, a še zdaleč nima toliko učinka, kot se sliši. 
Bojne taktike itak ni praktično nobene ne pri šefih, ne 
pri običajnih falotih. Do bolečine v dlani klikaš sa- 
moumevne ukaze, zdraviš, ko je treba, in to je to. Sto 
let stari Final Fantasyji so tej igri mama. Nadalje so 
poklici tipa bojevnik, mag in klerik čudni. Zmikavt mi 
je z direktnimi napadi kmalu delal več škode kot bo- 
jevnik, medtem ko je paladin terjal kup obiskov pri 
kovaču, da je končno postal tank, kar bi moral biti že 
spočetka. Piko na i pristavi počasno, zamudno poto- 
vanje med lokacijami v deželi, pri čemer te glede na 
srečo pri lučanju kocke naskakujejo monstrumčki. 
Ja, kot njega dni v DSDju, a kdo pravi, da smo bili ta- 
krat nad tem navdušeni?! 


€ z igranjem odkleneš nove poklice, ki se neumne- 
mu jedru igre ustrezno razlikujejo bore malo. Razvi- 
jalce je bistveno bolj zanimalo parodiranje DAD, ki 
pa je daleč preveč lahkotno, da bi učinkovalo. 


Jedro igre je preprosto neumno in kljub besedam '41 
Edition', ki obljubljajo večjo razgibanost, se ni glede 
na mobilni izvirnik za iOS in Android spremenilo nič 
kaj dosti. Zateženost je na domala enaki ravni, s tem, 
da je na mobilni platformi zadevo vsaj prijetneje igra- 
ti na sekretu. Prikovan pred PC pa sem trpel kot živi- 
na. Nadalje na tablici in telefonu špil velja 1,79 evra, 
medtem ko na Steamu zanj hočejo nezaslišanega de- 
setaka! Kupi le v primeru, da si skrajni, v tlako 
usmerjen retročlovek. Smeti 

Behold Studios e 10 EUR 


99 


RE DOVEZANA ZBIRKA 


JOKERJEVIH STRIPOV, KI NA 
184 STRANEH 


ORseoh J 
OD JOKERJA 28 


DO JoKERJA 


V RESNICI JE 

STVAR SEVEDA 
DEBELEVŠA |! 
N VEČJA, 


(s) 
Ce] 
GA k se! 8 
ži JAZ BoM PA SAMO 
ma 9 


GLEDAL SLIKICE. če 


o debata nanese na kultne tvorce 
iger, so imena domala vedno enaka. 

Molyneux, Carmack, Miyamoto, Per- 

ry, Bleszinski, Meier, Kojima ... Če 

pade omemba Jeffa Minterja, je po- 
govor že napreden. Sam pa izredno čislam nekoga, 
ki se je izgubil med analnimi stranmi, vendar je bil 
njega dni car lazar. Eugene Jarvis je to, čigar zvez- 
da je zažarela in ugasnila z igralnimi avtomati v 
osemdesetih ter devetdesetih. On je oblikoval Ro- 
botron 2084, očanca od zgoraj gledanih streljank, 
ki uporabljajo eno palico za premikanje in drugo za 
nažiganje (twin-stick shooter). Takih je danes veli- 
ko in igralski dojenčki si drznejo jadikovati, da so 
nekatere pretežke, na primer Geometry Wars. Ob 
tem se gre le nasmehniti, kajti tako pritoževanje 
zgolj pove, da lastnik ust, iz katerih prihaja, ni igral 
ne Robotrona, ne NARCAa, dveh diaboličnih Jarvi- 
sovih stvaritev. Zlasti pa ne viška njegovega zlob- 
nega twin-stickovskega ustvarjanja, Smash TVja. 


ZRKLA, KI LETI- 
JO KVISKU 


Eugene projekta ni udejanjil sam, saj sta mu poma- 
gala Mark Turnell (NBA Jam) in John Tobias (Mor- 
tal Kombat). To pojasni zapretiravano nasilje z ri- 
sankasto krvjo in naokoli letečimi udoti ter očesi, ki 
korenini v scenariju. Zamislili so si, da sodeluješ v 
šovu prihodnosti, kjer moraš preživeti, medtem ko 
se publika zabava. Ja, Running Man, Hunger Ga- 
mes, rimski kolosej, te reči. Zoprni svetlolasi vodi- 
telj, ki ščipa za rit joškati hostesi, te pošlje v niz kva- 
dratnih aren, kamor se v valovih usipljejo tolovaji. 
Če jih pobiješ vse, greš naprej. Če ne - insert coin. 
Zaslon, kjer moraš v desetih sekundah izbrati, ali 
boš nadaljeval z igranjem ob novem žetonu ali elek- 
troniki priznal premoč, ob kančku šeprtljavosti in 
neznanja gledaš neprestano. Ko se našteva najbolj 
zajebane streljačine z avtomatov, vedno prilezejo na 
dan Contra, Metal Slug in podobne. Po mojem 
Smash TV ne le, da spada zraven, ampak se resno 
bori za prestol. Dejansko je izobraževalno gledati, 
kako si te ta igra želi ubiti. Vse bo storila, da ti bo 
pobrala tista uboga tri življenja, kar Jarvis prosto- 
dušno priznava. "Celoten Smash TV je narejen tako, 
da bi igralca ločil od kovancev." 


DOBRA šOLA 
POTRPLJENJA 


Težave kalijo v tvojem soldatku. Nadzoruješ ga z le- 
vo palico in se giblje v osmih smereh, točno v toliko 
prečnih, navpičnih in diagonalnih tirnic pa je moč z 
desno pošiljati krogle. Vendar je tako šibak, da um- 
re ob prvem dotiku s sovragi, dočim osnovno kre- 
pelce dela komajda kaj škode. Zato je Smash TV 
enako kot streljanka izogibovalka, saj je spretno vi- 
juganje med sovražniki bistveno za preživetje. 

No, laže reči kot storiti in še teže kot v Robotronu, 
kajti sami zase se gibljejo le barabini, ki te streljajo. 
Ostali, ki ti hočejo brezglavo priti blizu, iz štirih vrat 
na levi, desni, zgornji in spodnji strani aren prihaja- 
jo v pravih hordah. S palicami opletajoči zaporniki, 
robotske sonde, harpunarji, gadje, debeluhi, ki ob 
smrti izprdijo šrapnele ... Nabor je pisan, dočim so 
vzorci premikanja in napadanja jasno usmerjeni v 
to, da te kar najhitreje iznakazijo. Za enega od nivo- 
jev sem resno sumil, da je neskončen, in ker so me 
Call of Dutyji pomehkužili, sem za približno enourni 
skozihod porabil več ducatov 'žetonov'. 

Svinjskost najbolj velja za četverico šefov, med ka- 
terimi najdeš mastnega tankista, polzeč fris in dvo- 
jec modrasov, ki se medsebojno ščitita. Večina po- 
glavarjev je na osnovno orožje neobčutljiva, zato 
moraš še toliko bolj pridno goltati začasne nadgrad- 
nje, razmetane po podu: bazuko, trojni strel, r-ty- 
povsko spremljajočo kroglo, večjo hitrost. Brez njih 
ni uspeha in ko kako pobereš, za tabo pa dirja pol 
ekrana norcev, si prepojen s švicem in adrenalinom. 


"UD BUY THAT 
FOR A DOLLAR!" 


Smash TV je težak kot svinec, a še danes blazno 
vleče. Če naštudiraš vzorce, če veš, kaj počneš, 
imaš mungove reflekse in razumeš, da je arkadna 
streljačina te vrste tako taktična kot dobra real- 
nočasovna strategija, le da se odvija hitreje, si lahko 
v devetih nebesih. Stopnje ne zapadejo v monoto- 
nost, saj menjavajo tako sovražnike in oblike valov 
kot prijeme. Ponekod so razmetane mine, ki omeju- 
jejo gibljivost, drugod te iz zidov šicajo ostrostrelci. 
Neprestano se boriš za točke, ki so med drugim za- 
pakirane v darila na tleh, in tehtaš, kateri bonus ve- 
lja pobrati in katerega v danem trenutku ne. Napre- 
dovanje skozi tri tematsko različne sklope nivojev, 
podprte z estetiko televizijskega ekscesa iz devetde- 
setih, ni premočrtno, saj glede na zgolj nekaj trenu- 
tkov vidni zemljevid sam odločaš, skozi katera vra- 
ta boš stopil. To te lahko pripelje do bonusne runde 
za več keša ali pa se čimprej napotiš k šefu (ja, av- 
torja Binding of Isaac sta igrala Smash TV). In na- 
vsezadnje lahko vpokličeš pomoč prijatelja. Saj 
veš: da bodo žetoni šli dvakrat hitreje! 


Smash TVja (še) niso prebarvali, kot digitalni dolpo- 
teg pa so ga dali le na xbox 360 in ga vmes umak- 
nili, tako da ga na Xbox Live Arcade ni več moč ku- 
piti. Lahko ga emuliraš z MAME ali kakim drugim 
oponaševalnikom, saj je izšel za praktično vse do- 
mače sisteme. Najbolj praktična opcija je zagon 
kompilacije Midway Arcade Treasures, kjer praznu- 
je v družbi drugih klasik, kot sta Defender in Gaunt- 
let. Za drobiž jo najdeš v kaki starinarnici. Tipkovni- 
ca zaradi osemsmerne zasnove docela zadostuje. 


Williams, avtomat — 1990, v letih kasneje 
še domala vse ostalo 

Kibernetski strupenjači sta zelo dobro narejena ; 
šefa. Mene razočaranja je sili, ki pokaže gate. NAME 


A TE EnE170 


s Ak SE 


Kek ji kO 


Iz kovinskih dvoran se preselimo v džungelsko-indijan- 
sko okolico, kjer nas nadlegujejo opice in spolzgadje. 


Občasno uleti voditelj, ki za firlenkom šlata bjon- 
de. Pod njim je kultna nadgradnja: vrteča se rezila. 


PRESS STA 
TO PLA 


Navdih za šefa z jeznim stasom in glasom je 


ki jasen: Sinistar. Ta me je ubil nejčECaL 


Okna žarijo rožnato, nato se spremenijo v izložbo Rdeče četrti in naposled 


božjastno utripajo v vseh barvah mavrice. 
dinamično omreženo lučkavost, s katero se tudi lepše zbuja in hitreje čita. 


< e lep čas poslušamo besedno zvezo 'pa- 
metni dom', pod katero nam proizvajalci 
vsakovrstne domačinske tehnike prika- 
zujejo koncepte naprednih gospodinjskih 
rešitev. Sem sodijo pametni hladilniki, ki 
se zavedajo vsebine in umejo izdelati na- 
kupovalni seznam ter ga posredovati mobilniku. Ter- 
mostati, ki vedo, kdaj nikogar ni doma oziroma ka- 
tere sobe so prazne. Sekreti, ki analizirajo sprejeti 
material in javijo potencialne zdravstvene težave. 
Spisek domislic je še dolg, vendar bo še trajalo, pre- 
den bodo domovi, ki niso v lasti Billa Gatesa, posta- 
li tako pametni, samodejni in ekološki, kot jih slika- 
jo futurološke študije. 
Vseeno posamezni eksperimentalni koščki tega mo- 
zaika bodočnosti že kapljajo in eden od njih je Philip- 
sov svetilni sistem hue. Gre za niz žarnic oziroma, bolj 
pravilno, LED-sijalk, ki obvladajo vse barvne odtenke 
(to namreč pomeni izraz hue) in so priključene v wi-fi 
omrežje, prek katerega jih nadzorujemo. Imajo stan- 
darden žarnični navoj, tako da z združljivostjo ni te- 
žav, in, če sem malo zajedljiv, za omreženost ne po- 
trebujejo ločenega napajanja. Zahteva pa elektriko 
usmerjevalnik, tako imenovani bridge, ki je obenem 
najslabši del izdelka. Ker nisem elektroinženir, se ne 
bom spuščal v to, ali je dodatna škatla potrebna, 
čeprav bi rekel, da ne, kajti na trgu obstajajo tudi sa- 
mostojne wi-fi žarnice. Vsekakor pa sem prepričan, 
da bi bila lahko s hišnim routerjem povezana brez- 
žično. Žal ni in za nameček na njej neizklopljivo ter 
moteče sije velik moder krog. 
Ko so svetilke privite in mostišče dvojno ožičeno, se v 
sistem brez težav priklopimo z mobilnim telefonom 
oziroma tablico. Sprva je bila zadeva združljiva le z 
appli, po novem pa je možno upravljanje tudi z an- 
droidi, dasi nabor programja na iphonu ostaja boga- 
tejši. Osnovna Philipsova aplikacija, ki je identična na 
obeh platformah, namreč ne nudi vseh možnosti. 


Bučke lučke 


8,5-vatne ledice svetijo s 600 lumni, kar naj bi bilo 
primerljivo s 50-vatnimi žarnicami. Vendar je treba 
upoštevati, da je to podatek za belo svetlobo, dočim 
drugačna temperatura barve svetilnost zniža. Posa- 
mična Philipsova sijalka zato ne more biti glavni vir 
fotonov v prostoru. V troje seveda gre, toda ker je hue 
ambientalna osvetlitev, je edino smiselno, da so luč- 
ke na različnih koncih sobe. Ob dobri postavitvi se 
vrhunsko izkažejo v obeh vlogah, tako v uporabni kot 
v zabavni. Nizozemci so vendarle vodilni na področju 
osvetlitve. 


200-evrskega kompleta hue 
v Sloveniji ni, saj ga prodajajo le izbrane Applove 
trgovine. Skoda, da Jabolčniki, znani po uporab- 
niških in praktičnih rešitvah, niso izrazili pomisle- 
kov nad coklasto bazno postajo, ki terja dvoje žic in 
ves čas modro sije. 


Na voljo je več načinov oziroma temperatur normalne 
svetlobe: za boljšo koncentracijo, za več energije, za 
branje ... To ni larifari, marveč gre za dognanja o hor- 
monu melatoninu, ki glede na sonce skrbi za našo 
budnost in čuječnost. Philips je vse to znanje med 
drugim vključil v sistem šolskih luči SchoolVision, ki 


V sistem hue je lahko povezanih 
č mobilnikov, tako da light sho 
ni v ekskluzivni domeni fotra. V 


primeru, da mreža pade, 
sijalke prižgale ilo p 
novnim vklopom len jilcicm 

ao 


si je omislil Philipsovo 


prilagaja temperaturo svetlobe glede na želene aktiv- 
nosti, denimo osredotočenost ali kreativnost. Baje se 
učinkovitost branja s pravo lampo poviša za 35 od- 
stotkov. Dijaki ljubljanske Vegove gimnazije, kjer jih 
imajo nameščene, to vedo najbolje. Ljudje žal prepo- 
gosto ne namenjamo pozornosti temu hišnemu ele- 
mentu, toda boljša luč v otroški ali delovni sobi de- 
jansko dela čudeže. 
Druga plat izdelka je slična Philipsovi seriji lučkic Li- 
vingColors, torej vzdušni raznobarvnosti. Na mobilni- 
ku je že nekaj mavričnih prednastavitev, ki jim more- 
mo dodati lastne kombinacije. S tremi bučkami sicer 
ne bomo pričarali Las Vegasa, a ker so možni vsi 
odtenki RGB-prostora, bo večerja bolj roman- 
tična in striptiz bolj učinkovit. Dobro je le, da so 
sijalke zasenčene in obrnjene proti steni ali da 
je svetloba drugače razpršena, kajti gledanje v 
svetleče bunkice živih barv je moteče. Če se iz- 
kaže potreba, je mogoče na bazno postajo priklju- 
čiti do petdeset žarnic, medtem ko lahko v programu 
za lažjii nadzor vsako posebej poimenujemo in jih po 
želji posamič izklapljamo. 


Napredna svetilnost 


Hue seveda ponuja še dosti več, zlasti v najnovejši 
programski posoditvi 1.1. Fina stvar je neboleče bu- 
jenje s postopno krepitvijo prijazne jutranje svetlobe. 
Lahko nastavimo timer ali opomnik z rdečim utripom. 
Nadalje se luči samodejno prižgejo in ugasnejo, ko z 

mobilnikom pri sebi vstopimo ali odidemo. Moremo 
jih celo krmiliti na daljavo po internetu, če hočemo 
potencialnim hudodelcem dati misliti, da smo doma, 
ali hecati domače z nenadnimi svetlobnimi učinki. 
Tukaj se opcije uradnega softvera in s tem androidna 
podpora zaključita. Zato z Googlovimi napravami 
lučk ni moč spraviti v nikakršno 'animiranost'. Da te- 
ga Philipsovo programje ne podpira, je nezaslišano. 
Stroboskopsko utripanje, prelivanje barv in light show 
glede na muziko je zaenkrat na voljo izključno z ipho- 
novim nucnikom Hue Disco, ki stane nekaj evrov. 
Vseeno pravi disko to ne bo, saj se ledice ne prižgejo 
v trenutku. 

Ifonisti imajo še en dodatek, in sicer povezavo s servi- 
som IFTTT (If This Then That), kjer naštimajo razno- 
razne if-stavke oziroma recepte. Tako bo denimo so- 
ba ob novi objavi na FB-zidu samodejno zasijala mod- 
ro, barvito zažarela ob dobri športni novici in se odela 
v hladne odtenke, ko bo zunaj pričelo zmrzovati. 


Podaljšek ambilighta 


Televizorji znamke Philips slovijo po edinstveni tehni- 
kaliji ambilight. Ta označuje odzadni niz svetilnih dio- 
dic, ki žarijo v različnih barvah glede na dogajanje na 
zaslonu. S tem učinkovito ustvarijo občutek večjega 
prizora, doprinesejo k vzdušju in zaradi postopnega 
prehoda v temo delujejo blagodejno na oči. Svojčas 
se je dinamično osvetljevanje dalo podaljšati z loče- 
nimi lučkami amBX, ki smo jih testirali pred davnimi 
petimi leti. Po novem pa so se njihovi TVji zmožni po- 
vezati s sistemom hue. 

Popolno doživetje sicer zahteva več optimalno postav- 
ljenih sijalk, vendar tudi ob treh stropnih stropnih ali 
naključno postavljenih namiznih zadeva preizkušeno 
deluje v redu. Bliskanja nalik tistemu Microsoftovemu 
projektorskemu konceptu, ki razširi zaslon na vso so- 
bo, seveda ne bo. K ambientu pa resnično pomaga, 
naj gre za gledanje navadnega filma ali sekanje v God 
of War. Oziroma se ti zdi tovrstna razsvetljava samo- 
umevna in se zaveš dobrodošlosti šele, če jo izklopiš. 


Komplet hue bo jeseni v kompletu z dražjimi Philipso- 
vimi TVji, dotlej pa je naprodaj le v Applovih trgovi- 
nah v izbranih državah, na primer v Nemčiji. Stane 
200 evrov, posamične žarnice pa 60. To je trikrat več 
od klasičnih, enobarvnih LED-sijalk, toda ipak so v 
teh sprejemniki in barvice. Življenjska doba naj bi bila 
15.000 ur, tako da potrošni material ravno niso. Ti- 
stemu, ki da nekaj na bivanjsko vzdušje, ima ambien- 
talni televizor in pogoje za namestitev, zadevo brez 
slabe vesti svetujem. 


Hue-ledice je možno spariti : 
rji, mlajšimi ( 
na voljo za oba mobilniška siste 

eneracija, ki ji pripada večina našega bral- 
stva, je prva, ki ni poznala življenja pred 
spletom, zato ga imajo za samoumevnega. 
No, nekaj nas je starih prdcev, ki smo v 
živo spremljali, kako so si ga izmislili. Ta- 
krat smo spadali v maloštevilno skupino 
tehničnih izobražencev, ki so bili nad novo tehnologi- 
jo navdušeni, a smo k njej pristopali oprezno. Tudi 
zato, ker smo se zavedali njenih pomanjkljivosti. Na- 
kar je splet postal potrošno blago in količina poda- 
tkov na njem je eksplodirala. 
Novinci so, podprti z marketingom, spoznavali le do- 
bre strani spleta in zvečine niso razmišljali, da ima 
vsaka medalja dve plati. Tako prepogosto živimo v 
utvari, da je internet čaroben kraj, kjer veljajo druga 
pravila, in nima zveze z resničnim življenjem. Da je to 
mesto za igro, zafrkancijo, komunikacijo. Prav tako 
se slavi življenje v tem trenutku. Naslednji dan je in- 
formacija stara, neaktualna, kot časnik od prejšnjega 
tedna. A čeprav jo mnogo ljudi dojema kot tako, 
ostane. Čez čas nato zgroženo gledaš, kakšne neum- 
nosti je nekdo počel. Ne moreš verjeti, da si bil to ti, 
deset let manj izkušen in toliko bolj naiven. 
Morda obstaja kdo, ki bo tvojo neprevidnost brez sla- 
be vesti izkoristil v svoj prid. Niti najti mu je ne bo 
težko, le tvoje ime mora vpisati v Google. To recimo 
kadrovske službe v podjetjih rade počnejo in verjetno 
ne bodo zaposlile nekoga, ki na na spletu objavlja sli- 
ke, kako nad ipadom zvija vutro. Nič bolje ni, če si 
žrtev. Marsikatera deklica se s srhom spomni svojega 
prvega spletnega zalezovalca. Taisti pa nerad pomi- 
sli, kako mu je ekipa vitezov, ki so mladenki priskočili 
na pomoč, v poštni predal dostavila sliko bajte, regi- 
strsko tablico avtomobila in vrsto pice, ki si jo najraje 
naroči, s pripisom: GLEDAMO TE. Ja, gre za resnični 


JO STINZAKAJ ME GLEDAŠ, 

MASPLE[H! 

dogodek in udeleženci s(m)o bili mnenjalničarji. Ni- 
smo uporabljali le interneta, a večino podatkov smo 
dobili od tam. 

Zdaj pa pomislite, kako enostavneje je to početi v do- 
bi Facebooka ... 


Kako se razdajamo 


Če je situacija tako neprijetna že pri stvareh, ki jih da- 
jemo na splet sami, je naravnost grozljivo, da za do- 
ločene niti ne vemo, da jih posredujemo. Marsikatera 
žena je ugotovila, da ima mož ljubico, ker je kot po- 
oblaščenka po emailu dobila izpisek kreditne kartice 
ali skupnega transakcijskega računa z nakupi cvetja 
in nakita, ki ga nikoli ni prejela. Ali, celo bolj sta- 
rošolsko, prek po pošti poslanega pildka. Največkrat 
informacije nezavedno oddajamo ravno zato, ker nam 
ne pade na pamet, da jih s tem, ko pridobimo dostop 
do nečesa, hkrati posredujemo. Izpolnjevanje obraz- 
cev je tako podzavestno - hej, kamorkoli prideš, mo- 
raš izpolniti fleho —, da tem podatkom ne pripisujemo 
prave vrednosti. Točno sem pa meri kup spletnih 
strani, ki po prijavi želijo, da izpolnite svoj profil. 

To je povezano s sledenjem, ki ga upravitelji spletnih 
strani opravljajo preprosto zato, ker jih zanima, kaj 
počnemo na njihovem spletišču, od kod smo prišli in 
kam gremo. Gre za legitimno početje, saj tudi mene 
zanima, kje po hiši se mi motovilijo gostje. Čeprav je 
nenavadno imeti kamero v garsonjeri, kjer imaš člo- 
veka ves čas na očeh, pa je za upravitelje obsežnih 
portalov to nujno orodje, ki jim omogoča optimizacijo 
strani. Problem nastane, ko ti pričnejo slediti izven 
lastnega bivališča. Točno to že desetletja počnejo ve- 
like oglaševalske mreže, ki zakupujejo oglasni prostor 
širom spleta in jim v zameno ponujajo brezplačno sta- 


tistiko, posledično pa lahko natančno spremljajo gi- 
banje nekega userja. Uradno zato, da bi mu ponudila 
čimbolj usmerjeno oglaševanje, nakar se zavarujejo 
še z izjavo, da so podatki brani le strojno in ljudje do 
njih nimajo dostopa. A se je že zgodilo, in to ravno 
Googlu, da je eden njihovih (zdaj nekdanjih) inženir- 
jev prek reklamnih podatkov nekoga zalezoval. 
Skratka, ni dvoma, da gre za vohunjenje. Orožja pri 
tem pa so majhne datoteke z vabljivim imenom - 
piškotki. 


Pošast s piškoti 

"Piškoti so okusne dobrote," je pisalo v nastavitvah 
prvih izdaj Firefoxa. Na spletu so se pojavili zgodaj, 
pravzaprav na samem začetku, ko so se pri Netscapu 
(Firefoxovi babici) domislili, da bi lahko brskalnik v 
majhni tekstovni datoteki shranil določene podatke o 
spletni strani, recimo začasno vsebino nakupovalne 
košarice. Programerji so noviteto pograbili, saj je na 
enostaven način omogočila kopico zvijač, od prilaga- 
janja spletne strani uporabnikovim željam do tega, da 
so vedeli, ali gre za novega obiskovalca ali nekoga, ki 
je bil na strani že prej. 

Že takrat so se sprožila prva vprašanja o kršenju za- 
sebnosti, prišlo je celo do tožb. Netscape je zagato 
rešil tako, da je uporabnikom v nastavitvah omogočil 
sprejemanje ali blokiranje piškotkov. Nekoliko kas- 
neje so dodali tretjo možnost - blokiranje piškotkov, 
ki so jih postavljali tuji strežniki. Novotarija je bila itak 
najbolj dobrodošla oglaševalcem, ki so kekse v brs- 
kalnik dobesedno srali in tako sledili, katere reklame 
so predvajali točno določenemu brskalniku in kaj je 
uporabnik kliknil. 


Sledilni piškotki (tracking cookies) so tudi danes srž 
problema, ki ga hoče urediti evropska direktiva. Se- 
veda gre najbolj v nos oglaševalcem, ki bodo ob zaje- 
ten kos informacij, če ljudje njihovih sladkih dobrot 
ne bodo sprejemali samodejno. Zato z vsemi sredstvi 
lobirajo, da bi se vsa tovrstna zakonodaja ali pripo- 
ročila ukinila. Eden njihovih argumentov je ravno to, 
da ima uporabnik že v brskalniku nastavitev, da jih 
blokira. Čemu potem zoprna okna, ki kvarijo uporab- 
niško izkušnjo? 

Štos je v tem, da jo obvestila o piškotih kazijo točno 
toliko, kolikor jo hoče skaziti upravitelj spletne strani. 
Če je njegov primarni biznis pridobivanje cvenka iz 
oglaševanja, mu direktiva seveda ni všeč, kajti kup 
podatkov je od uporabnika doslej odtekal povsem ne- 
transparentno. Velike oglaševalske mreže, med kate- 
rimi je Google Ads, lahko zaradi svojih oglasov do se- 
kunde natančno poustvarijo vaše brskanje po spletu. 
Bržda zato, da vam ponudijo čimbolj usmerjene re- 
klame, a občutek zalezovanja je neugoden. Kako bi 
se vam zdelo, ko bi po mestu ves čas z vami hodil ne- 
znanec in čez par dni začel podajati predloge, kje do- 
biti vaš najljubši sendvič ali obleko, ki ste si jo prejšnji 
dan ogledovali v izložbi? 

Drugi razlog za kvarjenje brskanja je neznanje. Marsi- 
kateri upravnik strani v strahu, da ga ne bi inšpekcija 
za ušesa, postavi rigorozna pravila sprejemanja piš- 
kotkov. Zadnjič sem si hotel ogledati, če je bivši poli- 
cijski minister spet razdrl kako žaltavo. Pričakala me 
je zatemnjena stran in če se nisem strinjal z rabo kek- 
sov, me je samodejno vrglo na Google. Ko sem kuki- 
je blokiral v brskalniku (ja, drugače imam omogo- 
čene, rad živim nevarno), sem se po strani sprehajal 
brez težav. Dr. Vinko, očitno za ogled vaših spletnih 


"Tako prepogosto živimo v utvari, da je internet čaro- 
ben kraj, kjer veljajo druga pravila, in nima zveze z re- 
sničnim življenjem. Da je to mesto za igro, zafrkancijo, 
komunikacijo. Čez čas nato zgroženo gledaš, kakšne 
neumnosti je nekdo počel. Ne moreš verjeti, da si bil to 
ti, deset let manj izkušen in toliko bolj naiven." 

vsebin peciva ne potrebujem. In to velja za veliko 
večino spletnih strani na svetu. 

Škarje in platno za kukije imamo v brskalnikih od 
vsega začetka, a jih v kopici nastavitev marsikdo ne 
najde. To ne pomeni, da so obvestila nepotrebna. 
Vendarle pa je bolje vedeti, da bi nekdo rad na tvojem 
računalniku nekaj shranil in od tega dobil povratno 
informacijo. Kislo je, da je bila potrebna evropska di- 
rektiva, da se tega sploh oziroma ponovno zavemo. 
Še bolj kislo je, da nekateri direktivo vzamejo kot na- 
pad na lastno integriteto. Ponavadi ravno tisti, ki je 
imajo najmanj. 


Pogled skozi Prizmo 


Edward Snowden. "Vohun, ki se mu je zaradi grozo- 
dejstev agencije prebudil čut za pravičnost!" ga slavi- 
jo nekateri. "Narodni izdajalec!" kričijo drugi. Pravza- 
prav ni pomembno, zakaj se je mož odložil, da razkri- 
je kup nečednosti o svojem delodajalcu, zloglasni 
NSA. To pomeni National Security Agency, kar lahko 
zlobno prevedemo v Službo državne varnosti, kot se 
je uradno imenovala jugoslovanska (Udba. NSA je 
med vsemi obveščevalnimi agencijami v ZDA veljala 
za najbolj skrivnostno, posebej ker so se od začetka 
pečali z računalniki in globokim podatkovnim iska- 
njem, namesto da bi v maniri CIA pošiljali naokrog 
agente. Čemu bi jih, ko pa so s par pritiski na gumbe 
mogli običajnega človeka spremeniti v nevarnega te- 
rorista, ki ga je nato zgrabila policija? Vsaj tak sloves 
se je širil o njih, podkrepljen z urbano legendo, da 
NSA pomeni No Such Ageney ('take agencije ni'). 
Nakar pride Snowden in pove, da ima NSA vzposta- 
vljen velikanski nadzorni sistem Prism, ki, o groza, ne 
vohuni le za sovražniki svobode, marveč tudi za 
poštenimi ameriškimi državljani. Kar je še huje, po- 
datke v Prism pošiljajo Google, Microsoft, Apple in 
ostali veliki igralci na področju informacijske tehnolo- 
gije. Ljudje so bili zgroženi. Tu moram kar prav dati 
Karlu Erjavcu, ki je odzval na sebi lasten način: "Ka- 
ko so lahko ljudje presenečeni, da vohunske organi- 
zacije vohunijo?" No, to je bilo verjetno jasno vsako- 
mur. Nihče pa se ni zavedal obsega projekta Prizma, 
ki je docela zakonito zbiral neverjetne količine tele- 
fonskih in drugih digitalnih komunikacij ter po njih 
iskal ključne besede, ki bi namigovale na ogrožanje 
domovinske varnosti. 

Takoj so se pojavila vprašanja o legitimnosti takega 
početja. Agencije v ZDA za prisluškovanje svojim 
državljanom potrebujejo sodni nalog, dočim za tujce 
to ni potrebno. Kaj pa, če se tujec pogovarja z Ameri- 
čanom - saj vendarle ne morejo prisluškovati le polo- 
vici pogovora, mar ne? Ameriški državljan je v tem 
primeru kolateralna škoda. Zanimivo, podobno do- 
ločilo ima naša zakonodaja in Sova lahko brez za- 
držkov vleče na ušesa, kaj se pogovarjate z žlahto v 
Srbiji. Padec dvojčkov in na podlagi tega sprejet 
sveženj zakonodaje, ki jo poznamo kot Patriot Act, je 
dal ZDA in njenim obveščevalnim službam tako širo- 
ka pooblastila, kot jih niso imele niti za časa hladne 
vojne. Mnoge druge države so sledile z lastnimi za- 
konskimi podlagami, ki so marsikje šle v ustavno 
presojo ... kjer so bile brez izjem potrjene. Državna 
varnost ima prednost. 

Snowden je hkrati primer, kaj so državne agencije 
zmožne storiti, da bi odtekanje informacij ustavile. Ko 
je pristal v Moskvi, njegov potni list naenkrat ni bil 
več veljaven in pričel je živeti bizarno življenje Toma 
Hanksa iz Terminala. Ko so se pojavile govorice, da 
naj bi mu zatočišče ponudila Bolivija, je moralo na 
dunajskem letališču zasilno pristati letalo, v katerem 
se je peljal predsednik te srednjeameriške države, kar 
je sprožilo diplomatski incident. 


Stalno poslušamo, kako so upravitelji družbenih 
omrežij na udaru, ker ne skrbijo dovolj za zaseb- 
nost svojih uporabnikov. Ne gre le za to, da ima- 
jo načeloma dostop do vsega, kar ti objavijo na 
njihovem portalu. Če tovrstne možnosti ne bi 
imeli, z omrežjem sploh ne bi mogli upravljati. 
Večji problem so uporabniške nastavitve in neja- 
sna oziroma celo dvoumna pravila uporabe. 
Najbrž se vam je že zgodilo, da ste hoteli preizku- 
siti neko spletno aplikacijo, ki za prijavo upora- 
blja Facebookov vtičnik. Vse prosijo za dovolje- 
nje, da v vašem imenu objavljajo na časovnico. 
Opozorilo se pojavlja tako pogosto, da ga marsi- 
kdo sploh ne prebere. Koga drugega pa upra- 
vičeno zaskrbi. Kaj za vraga ima aplikacija obja- 
vljati v njegovem imenu?! Reč je zvečine ne- 
dolžna, saj tako le omogočiš, da recimo z Insta- 
grama fotko deliš na Facebook. Se pa najdejo ta- 
ke, ki serjejo po časovnici za vsak klik miške — 
"Uporabnik je pogledal petnajst slik v albumu! 
Poglej jih še ti!" 

Zato je dobro vedeti, da obstajajo mehanizmi, s 
katerimi tovrstno pobalinsko obnašanje dodobra 
omejiš. Facebook je pot pričel kot povsem javna 
oglasna deska in jih je dodajal naknadno, kar se 
pri dizajnu pozna. Treba je bilo Googla4 in njego- 
vega sistema krogov, da so se stvari konkretno 
spremenile. Naenkrat si lahko objave napravil 
vidne samo določenim skupinam ljudi ali jih 
omejil na posameznike. Zuckerbergova ekipa je 
postopoma vpeljala isto funkcionalnost. Najprej 
kot predpripravljene sklope (javno, prijatelji pri- 
jateljev, samo prijatelji), nakar so dodali sezna- 
me, ki jih ustvarja uporabnik sam. Pravzaprav so 
šli korak dlje, saj vam dajo možnost, da poimen- 
sko navedete osebe ali skupine, s katerimi do- 
ločene objave ne želite deliti. In, kar je najlepše, 
isti mehanizem lahko uporabite za nepokorne 
aplikacije. Preprosto jim nastavite, da so vidne 
samo vam. Odločitev lahko kadarkoli spremeni- 
ješ 

Še posebej je to uporabno pri storitvah, kot je 
neposredno nalaganje fotk s telefona. Te gredo 
praviloma v zasebno mapo, kjer jih kasneje ure- 
dite v albume in nastavite vidnost. A se je že do- 
gajalo, da je kaj odletelo v javnost. Ob bolj 
žgečkljivih vsebinah bi to znalo hitro biti neprijet- 
no. Zato je na mestu nasvet, da naj bodo vse ob- 
jave privzeto vidne le vam samim. Tako imate 
možnost kaj popraviti ali urediti, nakar zavestno 
določite, kdo bo do tega imel dostop in celo, ali 
sme reč deliti naprej ali ne. Enako je moč nasta- 
viti vidnost podatkov v profilu. Vsakemu res ni 
treba kazati moje telefonske številke, na primer. 


Izbranim posameznikom pa. Kdor razmišlja na 
tak način, mu ne bo težko skrbeti za zasebnost 
svoje digitalne persone. 


Edward se zaveda, da so mu ure na prostosti štete, 
zato pogosto razkriva nove bombastične informacije. 
Po Prismu je recimo pokazal še sistem Xkeystroke, s 
katerim lahko brez težav oddaljeno spremljajo upo- 
rabnikov računalnik v realnem času, podobno kot ne- 
kdaj zloglasni trojanec Back Orifice. Namignil je tudi, 
da naj bi Intelovi in AMDjevi procesorji vsebovali skri- 
vno kodo, ki omogoča nadzor. Kar malo smo že v 
skrbeh, da bo potrdil chemtraile. ZDA ga želijo prijeti 
za vsako ceno, a ne zaradi izdajanja podatkov. Po- 
membneje je, da iz njega napravijo opomin drugim 
agentom, ki bi se jim motala po glavi podobna ideja. 
To so napravili z drugim žvižgačem (whistleblower- 
jem - v ZDA je izraz uveljavljen za uslužbence, ki jav- 
nosti razgrnejo tajne podatke), Bradleyjem Mannin- 
gom, ki je na Wikileaks posredoval razvpite diplomat- 
ske depeše. Prav tiste, iz katerih smo izvedeli, da bi se 
Pahor rad dobil z Obamo. Pred dnevi je bil spoznan za 
krivega po vseh točkah, razen tisti, da je namerno so- 
deloval s sovražnikom. Grozi mu do 136 let zapora. ln 
kot se je znašel v nemilosti upravitelj Wikileaks Julian 
Assange, kljub temu, da ni ameriški državljan. Baje je 
na Švedskem posilil eno svojih simpatizerk. Jo je, je 
ni - ni važno. Važno je, da ima Švedska z ZDA skle- 
njen sporazum o izročanju obtožencev. 

Vseeno pa Evropa ne stoji križem rok. Škandal s Pri- 
smom je botroval ustanovitvi posebne skupine, ki bo 
pod drobnogled vzela vohljanje NSA za državljani 
Unije. Med izbranci je tudi naša informacijska po- 
oblaščenka Nataša Pirc Musar. Poročilo skupine bi 
znalo krepko pretresti prakse ne le NSA, marveč tudi 
drugih obveščevalnih služb. 


2011 


Uresničene sanje 
tajnega agenta 


Nekateri vemo, da Prism ni osamljen primer. Pred 
njim je tekel projekt Echelon, FBI pa je imel podobno 
zverino, ki so jo klicali Carnivore. Skratka, vsaka or- 
ganizacija ima svoja orodja. Nekatera so pricurljala v 
javnost, druga ne. Zato se je nesmiselno slepiti, da jih 
ni. Navsezadnje je že leta 1962 agent agencija CIA Or- 
rin Clotworthy za interno glasilo napisal zanimiv čla- 
nek, v katerem je razpredal o potencialni rabi računal- 
nikov v obveščevalni dejavnosti. Otvoril ga je z zani- 
mivim vprašanjem: "Kako letni predelek kave, udelež- 
ba na bikoborbah, objave lokalnih časopisov o ZDA, 
rodnost in količina prodanih hladilnikov vplivajo na to, 
kdo bo naslednji predsednik Gvatemale?" Odgovora 
ni poznal, a je predvidel, da bi z računalnikom zagoto- 
vo odkrili vzorčno povezavo. Imel je prav. 

Za konec je drugim agentom ponudil še eno kost: "Si 
predstavljate stroj, ki bi po interni televiziji pošiljal re- 
levantne podatke na vse pomembne sestanke? Mlajši 
uradnik zavrti številčnico in čez trideset sekund vse 
podatke natisne teleprinter. Vrhunsko, kajne?" 


vso aasaanevananaso menu vau muaa uve IE, aa, 

V medijih pogosto zasledimo izraz 'in- 
formacijski pooblaščenec.' Dostikrat 
ima kaj pripomniti v navezi z novimi 
zakoni, delom policije, internetnimi 
ponudniki in v zadnjem času aktualni- 
mi tajnimi službami. Toda njegova pri- 
marna funkcija je vendarle služiti dr- 
žavljanom. Kako to počnejo in kdo so, 
smo se pogovarjali z namestnikom in- 
formacijske pooblaščenke, magistrom 
Andrejem Tomšičem. 


Na kratko, čemu sploh funkcija infor- 
macijskega pooblaščenca? Je to člo- 
vek, ki lahko gleda stvari, nedostop- 
ne drugim? Ali nemara odloča, kdo 
sme kam vtakniti svoj nos? 
Informacijski pooblaščenec je neodvi- 
sni državni organ, ki med drugim nad- 
zira izvajanje Zakona o osebnih podat- 
kih. Nimamo torej vseh informacij o 
vsem, temveč pazimo, da tisti, ki zbi- 
rajo naše osebne podatke, upoštevajo 
zakone. In da po drugi strani tisti, ki 
imajo informacije javnega značaja, te 
nudijo vsakomur. Skrbimo tudi za to, 
da zbiralci osebnih podatkov poznajo 
svoje dolžnosti, posamezniki svoje 
pravice in da država pri pisanju zako- 
nov spoštuje ustavne določbe o var- 
stvu osebnih podatkov. 


Našim bralcem ste verjetno najbolj 
znani po odločbi, ki je preprečila iz- 
vajanje storitve Google Street View v 
Sloveniji. Za kaj je šlo? Kako ste si- 
tuacijo rešili, kajti vozila ravno zdaj 
vozijo po naših cestah? 

Najprej moramo pojasniti, da nismo 


izdali ne odločbe, ne druge prepovedi 
te storitve. Leta 2009 je v stik z nami 
stopilo slovensko podjetje, ki je upalo 
na posel z Googlom, in dobili so naše 
mnenje o tem, kakšne so zahteve za- 
konodaje v primeru take storitve. 
Mnenje so žal mnogi narobe prebrali 
kot prepoved. Google takrat sploh še 
ni nameraval priti v Slovenijo. Prvič so 
nas kontaktirali pred dvema letoma in 
pojasnili, da bomo počasi prišli na 
vrsto, saj morajo posneti še druge 
države. 

Če zbiraš osebne podatke brez privoli- 
tev oseb, bi jih moral nemudoma ano- 
nimizirati ali z naborom ukrepov zago- 
toviti, da bo poseg v zasebnost posa- 
meznika minimalen. Med te ukrepe 
sodi brisanje obrazov in registrskih ta- 
blic pred objavo, obveščanje o vož- 
njah, možnost podaje pritožb in pod- 
obno. Google je vse te ukrepe zagoto- 
vil, zato lahko začne z izvajanjem sto- 
ritev. Pri snemanju ulic vedno pride 
do situacij, ko se na posnetkih znajde 
posameznik v neprijetnih okoliščinah 
ali se posname zelo zasebna zadeva. 
Zato je tako pomembno, da se z nave- 
denimi ukrepi možnost takih neželenih 
posledic minimizira. Nenazadnje je cilj 
storitve prikaz ulic in ne prikaz ljudi. 


Piškotki. Nasprotniki pravijo, da gre 
za nesmiselno in slabo uredbo, ki jo 
Slovenci izvajamo celo ostreje kot 
ostala Evropa. Kaj je pravzaprav na- 
men uredbe in ali bi se jo po vašem 
mnenju dalo izvesti bolje? 

Določbe slovenskega zakona in evrop- 
ske direktive so enake. Namen uredbe 


je dvojen — dvigniti obveščenost jav- 
nosti o piškotkih, predvsem o sledil- 
nih, in posameznikom dati možnost 
odločanja, komu bodo dovolili, da jih 
sledi na internetu. Tako kot nas nihče 
ne sili v klub zvestobe, temveč se sa- 
mi odločimo, da bomo vanj vstopili in 
da bodo naši nakupi beleženi. Kako bi 
se počutili, če bi nekdo na vratih trgo- 
vine rekel, da lahko vstopite, a da bo- 
do takoj sledili vsem vašim nakupom 
in ogledom izdelkov na policah, če 
vam kaj ni všeč, pa pojdite drugam? 
Del oglaševalske industrije se s pravi- 
co odločanja, ali želiš biti sleden, ne 
želi sprijazniti. Ohraniti hoče stanje, 
kjer smo bili s piškotki privzeto včla- 
njeni v 'klub zvestobe". Večina nas te- 
ga sploh ni vedela in le redki se iz nje- 
ga znajo 'izpisati'. Na dolgi rok bo 
vsem jasno, da lahko nekomu slediš 
samo, če se je ta s tem strinjal. Ve- 
denjsko oglaševanje na internetu mo- 
ra biti pošteno in transparentno. Šte- 
vilne spletne strani, ki niso toliko odvi- 
sne od oglaševanja, z zakonodajo ni- 
majo težav in so uporabnike obvestile 
o piškotkih ter jim dajejo pošteno 
možnost izbire. Drugi pa upajo, da bo- 
do z nadležnimi obvestili in pokvarje- 
no uporabniško izkušnjo uporabnike 
prepričali, da gre za birokratsko ne- 
umnost. Kar seveda ni res. Zakonoda- 
ja zasleduje cilj večje transparentnosti 
in vrnitve moči odločanja glede slede- 
nja v naše roke. 

Morda bi bil bolj uspešen pristop za- 
konodaje takšen, ki bi najprej zahteval 
obvestila, po določenem prehodnem 
obdobju pa podajo možnosti, da se 
uporabniki odločijo, ali želijo biti sle- 
deni s piškotki ali ne. A v vsakem pri- 
meru gre za dolgotrajen proces, ki se 
je šele dobro začel. 


Assange, Snowden, Manning ... Sod- 
no so preganjani, a imajo javnost na 
svoji strani kot razkritelji dokumen- 
tov, ki različne vlade spravljajo v 
slabo luč, ker izkazujejo, da države 
obilno kršijo zasebnost svojih držav- 
ljanov. Imamo ljudje pravico vedeti 
take stvari? Gre tu res za kršenje 
zaupnosti ali bolj za razkritje dejav- 
nosti, ki so dostikrat protizakonite? 
Kje je meja med zaupnostjo in tran- 
sparentnostjo delovanja države? 


Ta meja je tanka in zahteva tehtanje 
od primera do primera. Osebno me- 
nim, da bi morale države biti bolj tran- 
sparentne in da bi morali vedeti, kdaj 
država krši svoje lastne zakone oziro- 
ma kdaj so ti zakoni neustavni. 


Čisto konkretno: kaj ponujate običaj- 
nemu državljanu? Ali obstajajo si- 
tuacije, v katerih se lahko obrne na 
vas? Morda kak primer. 

Državljani nam lahko prijavijo zlorabe 
osebnih podatkov, na primer zbiranje 
podatkov, objavo in podobno brez 
vaše privolitve ali zakonske podlage, 
prodajo vaših podatkov drugim prav- 
nim osebam, nadzor delodajalca nad 
tem, katere spletne strani obiskujete 
in take reči. Naši inšpektorji preverijo, 
ali je to tega res prišlo, in ukrepajo. Na 
naši spletni strani www.ip-rs-si lahko 
najdete več tisoč mnenj o konkretnih 
situacijah, denimo ali sme šef brati 
mojo e-pošto, smernice in druga gra- 
diva. Smo tudi pritožbeni organ, če od 
države ne dobite informacije javnega 
značaja ali če vam upravljavci osebnih 
podatkov nočejo dati vaših lastnih po- 
datkov. Do tega imate pravico po us- 
tavi in na naši spletni strani najdete 
obrazec, s katerim jih lahko zahtevate. 


Kaj so osnovni koraki, ki bi jih pripo- 
ročili našemu bralcu, da si zagotovi 
zadovoljivo mero internetne zaseb- 
nosti? 

Prvi korak je ozaveščenost, da zahte- 
vamo informacije o tem, komu daje- 
mo osebne podatke, katere in kaj bo- 
do s tem počeli ter komu jih bodo po- 
sredovali. Varstvo osebnih podatkov 
je namreč pravica, da se sam odločaš, 
kaj boš delil s kom in zakaj. Pomem- 
ben korak je tudi, da ne jemljemo za- 
sebnosti drugim in da ne objavljamo 
slik in podatkov drugih, če nismo pre- 
pričani, da jih to ne moti. 

Za upravljavce spletnih strani, ki nam 
želijo slediti brez našega soglasja, pri- 
poročamo dodatke za brskalnike, ki 
omogočajo upravljanje in blokiranje 
piškotkov. Vsekakor so na mestu vsa 
standardna priporočila glede varnosti, 
od pametne izbire gesel in previdnosti 
pri objavah do prepoznavanja interne- 
tnih prevar, poskusov kraje identitete 
in socialnega inženiringa. 


Si predstavljate stroj, ki bi po interni televiziji pošiljal relevantne podatke na vse po- 
membne sestanke? Recimo, da višji uslužbenci načrtujejo akcijo v Afganistanu. Vse teče 
po načrtu, nakar nekdo vpraša, koliko šol imajo v tej državi in kakšna je pismenost. 
Nihče ne ve (govorim teoretično, seveda!), potem pa uradnik zavrti številčnico in čez tri- 
deset sekund vse podatke natisne teleprinter. Do konca sestanka na enak način dobijo 
podatke o letalskih družbah, ki letijo tja, profil sovjetskega veleposlanika in položaj pa- 
kistanskih oboroženih sil ob meji. Vrhunsko, kajne?" - Orrin Clotworthy, CIA, 1962 


To, o čemer je sanjal agent Clotworthy, je petdeset let 
kasneje vsakodnevnost. Ne le za vohune, maneč/za 
vsakogar z internetno povezavo. Se vam ne"zdijida 
nas to vse po malem naredi za vohune? Sicer ne špeš 
gamo podatkov za korist te ali one vlade, ampak 
predvsem v lastne namene. Recimo: bil sem dogo- 
vorjen z znancem, a me je odpikal, češ, ostati moram 
v službi. Pol ure zatem sem na Twitterju opazil, da je 
ravno takrat postal župan Koloseja, ker mu Fours- 
guare tovrstne posodobitve objavlja samodejno. Služ- 
ba, a? 


Telefon, to sem jaz 


Še manj se zavedamo, koliko življenja nosimo danes 
v mobilcu in kako prekleto malo je zaščiten. Večina 
znancev ima odklep telefona le na poteg, nekateri na 
vzorec, le dva imata kodo. Pa še tisto mu lahko gle- 
dam pod prste. Ko ga ob pivu pritisne scat, ga odkle- 
nem mimogrede, nakar lahko v njegovem imenu sp- 
reminjam spolno usmeritev na Facebooku, pošiljam 
nespodobne SMSe ali celo nastavim samodejno obja- 
vljanje lokacije na Googlu oziroma kakem drugem 
družabnem omrežju. Vse to medtem, ko nič hudega 
sluteč prazni mehur. 

Upam si špekulirati, da ob zadnjem stavku ni bilo 
množičnih misli: "O groza, kaj, če bi kdo to storil me- 
ni!" Ne, večina bi me prosila, naj razložim postopek, 
da bodo lahko sami špijonirali, ker recimo sumijo, da 
jim ga boljša polovica špiči naokoli. To početje je 
protizakonito. A koga to briga, navsezadnje z dokazi 
ne bomo šli sodišče, porečete. Vsekakor je na mestu 
nasvet nesojenim žrtvam: če se partner malo preveč 
zanima za vaš aparatus ali namiguje, da mu dajte 
svoja gesla, ker med vama ni skrivnosti, premislite o 
razmerju. 

Še dobro, da imajo organi pregona tu bolj zvezane ro- 
ke. Pa ne le oni. Zakaj, mislite, da vam ob klicu na 
oddelek za pomoč posnet glas najprej pove, da se kli- 
ci snemajo? In čemu rabijo znaki, da je objekt pod vi- 
deonadzorom? Odganjanju vlomilcev? Ne, tam so v 
opozorilo vsakomur, ker te brez tvoje vednosti in (ti- 
hega) pristanka ne smejo posneti. Ne vem, če se 
spomnite primera srednješolke, ki jo je sošolec pos- 
nel, ko se je predajala mesenim užitkom za Savo (Du- 
le Savič!). Takrat ga je nesramnež na spletu objavil 
namerno. YouTube je poln videov, ob katerim je ude- 
ležencem lahko res nerodno, čeravno niso tako ek- 
splicitni. In ko nesrečniki trudoma dosežejo, da se 
posnetek umakne, je ta že petkrat naložen nanovo. 
Še bolj kritično je, da ti zmore danes telefon slike in 
filmčke nalagati samodejno in na več servisov hkrati. 
V metapodatkih pa so navedeni datum, ura snemanja 
in koordinate GPS. Vse lahko izklopiš, a večina niti ne 
pomisli, da slika nosi s sabo dodatne informacije, ozi- 
roma ne ve, da metapodatki obstajajo. Ne potrebuješ 
ekspertnega znanja, da prideš do njih. Zna jih prika- 
zati vsak pregledovalnik podobic, saj so v lastnostih 
datoteke. 


Zvok neizogibnosti 


Prvi odziv ljudstva na razkritje Prisma je bil, kako pre- 
prečiti nezaveden odtok informacij z lastnih računal- 
nikov. Na spletu so se hitro pojavili vodniki, kako se 
izogniti špijoniranju multinacionalk za ameriško vla- 
do, ki so vključevali rabo Linuxa, Firefoxa in druge 
odprtokodne programske opreme, alternativnih sple- 
tnih iskalnikov in celo nameščanje neuradnih romov 
na androidne telefone. Pa seveda izbris računa na Fa- 
cebooku in Googlu. 

Same neumnosti. Preveč je hekerjev, ki bi sumljivo 
obnašanje programja takoj odkrilo, zatorej paranoja 


ni na mestu. Velja pa presoditi, katero programje boš 
uporabljal, in se poučiti o tem, kakšno ceno plačuješ 
- ne nujno v denarju. V dobi vseobsegajočega po- 
trošništva smo se vse preveč spremenili v odjemalce, 
ki požirajo ogromne količine podatkov, in smo vse 
premalo stranke s pravicami, ki iz tega izhajajo. 

Banalen primer, ko ne špijonira država, so kartice 
zvestobe. Koliko jih imate? Ste prebrali pravila sode- 
lovanja? Sploh veste še kaj drugega, kot da dobite na 
kartico nazaj denar, pike, popuste? Čemu bi bil proda- 
jalec tako dober, da bi vam nudil popuste? Samo zato, 
da bi največ kupovali pri njem? Nak. Programi zvesto- 
be so namenjeni temu, da beležijo vaše nakupe in ta- 
ko pri trgovcu ustvarijo profil, hkrati pa iz mase ude- 
ležencev razbirajo trende, kaj se kdaj najbolj prodaja. 
Dejstvo je, da Mercator bolje od vas ve, kaj kupujete. 
In čeravno so se ob podpisu pogodbe zvezali, da po- 
datkov ne bodo delili s tretjimi osebami - evo, zdaj vse 
o vas ve Agrokor kot novi večinski lastnik naše naj- 
večje trgovske verige. Ste se strinjali, da sme te po- 
datke vedeti zloglasni hrvaški tajkun? Po vsem sodeč 
je varovanje osebnih podatkov raztegljiv pojem. 


Ne se odklopit 


Popolno digitalno zasebnost lahko dosežeš le tako, da 
se se odseliš v divjino. Ni namreč dovolj, da prenehaš 
uporabljati vse spletne storitve, in že to je za današnji 
način življenja malodane nedoumljivo. S tem si samo 
prekinil dotok lastnih podatkov, dočim tisto, kar o te- 
bi objavljajo drugi, stežka preprečiš. Družbena omrež- 
ja so nenehno pod pritiski informacijskih pooblaščen- 


cev: jemljejo si prevelika pooblastila, ne dopuščajo 
naravnega trohnenja podatkov, ne zmenijo se za izre- 
cne zahteve, da svojo digitalno prisotnost preprosto 
odstraniš. A vsi ti očitki izvirajo iz filozofije interneta, 
ki je nastala v devetdesetih. Interneta, ki je bil za- 
mišljen kot vseobsegajoč arhiv, do katerega bi bilo 
mogoče dostopati venomer. Nekdaj smo bili nad to 
idejo navdušeni, ker preprosto nismo dojeli, da hram- 
ba vsega pomeni točno to. Da splet ohrani podatke, 
ob katerih bi najraje zanikali, da smo bili pred petimi 
ali dvajsetimi leti tako trapasti. 

Odločitev, kdo sme videti naše življenje, mora zato 
ostati pri nas, uporabnikih. Kar pa pomeni, da je po- 
trebna regulacija. Tudi zato, ker je v podatkih, ki smo 
jih lahko toliko časa brezskrbno delili, preveč vredno- 
sti, ki lahko nekomu prinese ogromno korist. Dosti- 
krat neposredno v našo škodo. Tako se je internet 
spremenil iz orodja, ki bi gnalo napredek človeštva, 
kar je bila vizija spletnih pionirjev, v platformo, kjer se 
okoriščajo izbrani posamezniki oziroma podjetja. 
Toda čakati, da bo nadzor in varstvo zagotovil državni 
aparat ali mednarodne inštitucije, je oslarija. Birokra- 
ti niso varuške, ki bi nas držali za rokice in skočili na 
vsak naš togoten jok. Bi pa morali biti dobrodošla po- 
moč, ko zaznamo, da naše pravice krši močnejša 
stranka v pogodbenem razmerju. Odgovornost, da v 
tovrstno razmerje sploh stopimo, ostaja na nas sa- 
mih. Zato velja trikrat premisliti, kaj v zameno za svo- 
je storitve dejansko zahtevajo od nas. Že Benjamin 
Franklin je dejal, da si tisti, ki se zavestno odpove las- 
tnim svoboščinam v zameno za varnost, ne zasluži ne 
enega ne drugega in bo na koncu izgubil oboje. 


SLOVENIA201; 


| PLANET 


' SIOL.NET 

— Kje drugje kot v japonarski pretepačini bi se spopadla človeku podoben plišast 


Z14-% medved, ki med drugim napada s televizorji, in seksi nastopaška študentka? 


j | Barvitosti pritiče odlična j-popasta glasbena podlaga. V Evropi je na ločenem 
yi CDju dodana omejeni izdaji, ki pa kljub tej velikodušnosti velja le kakih 25 evrov! 
si h 7 - s 


AN - s Loma, 


Tudi Sneti ima persono. Iz njega 
skoči, ko zavoha idrijske žlikrofe. 


Here comes the Detective Prince, Naoto Shi 


». Arena je prva pretepačina na temelju niza Megami Tensei, ki je v veliki meri pos- 
—— k večena fanom. Med drugim so terjali vključitev japonskih glasov in to tudi dobili. 

Sloveniji je ne poznamo do- 
sti, toda v Združenih državah, 
zlasti pa na rodnem Japon- 
skem, je Persona priljubljena 

vlog, ki se je odcepil od matice Me- 
gami Tensei ('Reinkarnacija bogi- 
nje") in doživel uspeh. Osredotoča se 
na srednješolce, ki udejanjajo misli v 
obliki fantazijskih bitij — in natanko to 
počno v posrečenem, od strani gle- 
danem pretepaškem odvrtku Arena, 
enem od tekmovalnih kategorij le- 
tošnjega turnirja EVO. 


Izvedel si vse 


Le en pogled na slike bo poznavalcu 
zadostoval, da ugotovi, kdo so avtor- 
ji. Arc System Works, kakopak, oven- 
čani s slavo Guilty Geara in Blaz- 
Blueja. Barvita, podrobna, iz anime- 
jev napajana dvorazsežna grafika 
udarja z značilnim slogom in navdu- 
šuje množico podrobnosti. Ozadja so 
nekoliko manj dodelana kot v Blaz- 
Blueju, zato pa so paša za oči tako li- 
ki kot bliskanje, ogenj in štrom. 
Naslednja vez z Arcovim izročilom je 
močan poudarek na zgodbi. Scenarij 
veli, da se gruča učencev znajde v te- 
levizijskem svetu (to je direktno po- 
vezano s Persono 4 za PS2 in Golden 
za vito), kjer bizaren medo v oglavni- 
ci uporabi psihozvijače, da se začno 
boriti med sabo na turnirju. Vsak od 
trinajstih likov ima zgodbo, ki nepri- 
merljivo presega tiste, ki smo jim v 
pretepalkah običajno priče. Občasno 
se fabula razcepi glede na odgovore 
v dialogih in toliko je je, da se Arena 
že spogleduje z vizualnim romanom. 
Posamične povesti, ki se prepletejo v 
krovno, so zanimive. Niso pa idealne 
za hitro zvrst, kot so mlatilnice, saj si 
redno priča po četrt ure golega tek- 
sta, ki v blokih pod slikama udele- 
žencev napreduje s pritiskanjem na 
gumb in za nepoznavalca le s težavo 
ne izzveni v nakladanje, ki ga je težko 
spremljati in doumeti. Da, kakor ta 
klobasasta poved. Manj bi bilo zlahka 
več, česar se zave alternativen eno- 
igralski način, ki razglabljanje zbije 
na minimum. Če hočeš čimprej lomi- 
ti rebra, je to modus zate - in kdo si 
tega ne bi želel ob tako kakovostnem 
borilnem sistemu? 


Nagarbal si vse 


V temelju uporabljaš le štiri gumbe, 
kar je kul za tiste, ki igrajo z joypa- 
dom. A to še zdaleč ne pomeni man- 
ka globine. Šibkega in močnega na- 
pada si namreč ne lasti zgolj lik, ki si 
ga izbral, marveč tudi njegova perso- 
na - drugi jaz, ki ga prikličeš z do- 
ločenimi potezami. Njihov dizajn je 
še boljši kot osnovnih borcev, saj je 
paša za oči, ko se ob punci z rotira- 
jočim topom pojavi starogrška bogi- 
nja, lično stevardeso pa obogati dol- 


gonog oklep brez glave. Toda perso- 
ne niso supermožje in superžene, saj 
ti jih lahko nasprotnik 'zlomi', nakar 
morajo počivati. Premalo se zanašati 
nanje ne gre, preveč tudi ne. 
Lovljenje ravnotežja tvori jedro Are- 
nine privlačnosti. To je fajterščina, ki 
je na nizkem nivoju ni težko dojeti, k 
čemur pripomoreta v redu interakti- 
vno uvajanje (lahko bi bilo še prijaz- 
nejše in kompletnejše, tako kot v 
Skullgirls) ter tvorjenje samodejnih 
kombinacij. Te zahtevajo le drkanje 
knofa, da se niz napadov izteče v 
bombastičen zaključek. Na drugi st- 
rani pa čaka obilica naprednih meha- 
nik, od ubadanja s supermetrom, ki 
ga potrebuješ za vse vrste silnejših 
napadov, prek stanja 'awakening', v 
katerega vstopiš, ko ti zmanjkuje 
moči, do preklica bloka in giba za 
podaljševanje kombinacij, kar ustre- 
za Street Fighterjevemu FADČCju. 
Občutek je bolj divji kot v Capcomo- 
vem zastavonošnem fajterju, tudi za- 
to, ker je treba pri launcherju razbija- 
ti po knofih. Vendarle norosti Marvel 
vs. Capcoma ni. Še dobro. 

Tvoje lastne kombinacije naredijo bi- 
stveno več škode kot auto-combo, 
dočim je odkrivanje sposobnosti po- 
samičnih likov pravi užitek, saj se ne- 
sluteno razlikujejo. Trinajst se ne sliši 
prav dosti, ko primerjamo s šte- 
vilčnejšimi zasedami iz Street Figh- 
terja in Mortal Kombata. Vendar tu ni 
ponovljenih karatejcev in nindž, kajti 
vsak borec je edinstven in dosti sa- 
mosvoj celo glede na BlazBluejevo 
izročilo. Dodobra jih spoznaš v nači- 
nu challenge s skoraj štiristo izzivi, ki 
preizkusijo naučeno. Bolj kot umetna 
pamet, ki ni za odmet, ampak saj 
veš, kako je s tem v pretepačinah. Ni 
ga čez živega nasprotnika, ki ga naj- 
deš na spletu. Programska koda za 
povezovanje je odlična, kot smo od 
Arcov navajeni, in na razpolago so 
tako čakalnice (lobbyji) kot nerangi- 
rani in rangirani boji. 


Premislil si vse 


Ob vsej krasoti par pomislekov vse- 
eno imam. Dizajn bo kakor pri Blaz- 
Blue sedel zlasti velikim ljubiteljem 
japonskega, dočim zna biti udinjanje 
animejem komu zoprno. Težava je 
tudi manko čustvene povezave - Ryu, 
Sub-Zero, Hwoarang (Tekken) in Bat- 
man (Injustice) so pri nas znani, Per- 
sonini čudaki pač ne. In evropskih 
nasprotnikov na spletu, ki nudijo naj- 
bolj gladko igranje, ni toliko kot v 
bolj priljubljenih pretepačinah, saj je 
skupnost manjša. 

Vsekakor pa je to igra, ki omogoča 
taktično razmišljanje, samotarsko va- 
jo ter kvalitetno tekmovanje. Je pre- 
lomna? Ne. Je ob SSF4, BlazBlue 
Continuum Shift Extend in kupu dru- 
gih modernih udarjalnic potrebna? 
Najbrž ne. Je dobra? O ja. 

tretjem rodu pikminov, ki so se rodili na ga- 
mecubu, se je govorilo že v dobi starega wiija, 
a je špil zorel bistveno dlje in preskočil na na- 
slednjo generacijo. Na wiiju u je zdaj zaživel v 
prelestno visoki ločljivosti, kar na starem sistemu ne 
bi bilo mogoče. 
Pikminski planet je čudovit, zato ne čudi, da ostaja 
priljubljena točka vesoljskih popotnikov. Spet ga 
obišče raziskovalna odprava, ki tokrat po vsemirju iš- 
če hrano. Poleg dragocenega sadja jih v novem svetu 
pričakajo endemični prebivalci, pikmini. To so rastlin- 
ska bitjeca v velikosti mravelj, ki rada poprimejo tako 
za delovne kot bojne naloge. 


pe Kristalne prepreke strejo le skalnati pikmini, za peš- 


čene pa so boljši rdeči. Šefi radi dalje šibkosti. 


Stopnje za izzive in tombolo so manjše, a pisane in naphane z zakladki. Dvi- 
ganje predmetov glede na tell zahteva določeno število pikminčkov. 


Cvet pri cvetu 


Pikminske igre so raziskovalne strategije z 
masovnim poveljevanjem. Pikminčkov je 
namreč kot marjetic na travniku, ob če- 
mer niso samostojni in potrebujejo vod- 
stvo. Možnosti pri tem so dodatno razširili. 
Prvi del serije je imel enega načelnika, 
drugi dva, pričujoči pa da na razpolago tri. 
Delo je tako mogoče razdeliti. Eden od 
vodij v bazi recimo skrbi za razplod in za- 
loge, medtem ko druga četa raziskuje in si 
utira pot po pokrajini. Ponekod moraš z 
nekaj premisleka uporabiti vse tri vodite- 
lje, čeprav se v sposobnostih žal ne razlikujejo. Te so- 
delovalne naloge so v glavnem niz klancev in preprek, 
čez katere je treba vreči enega ali dva načelnika s 
četo, da lahko dosežejo poprej nedosegljive predele. 

Špil je razdeljen na štiri prostrane stopnje, ki tematsko 
spominjajo na letne čase. Kot prej gre za gigantske 


Temnic tokrat ni, zato pa so v eno od stopenj dodali mož- 
nost prevoza z lokvanji. Sistem je varnejši, kot se zdi. 

okoljske puzle, polne ovir in skrivnosti. Treš jih posto- 
poma, ko se vračaš z novimi vrstami pikminov. Rdeči 
so najboljši bojevniki in odporni na ogenj, rumeni lju- 
bijo elektriko, modri pa vodo. Novi so skalnati debe- 
luščki, ki lomijo oklepe in kristalne ovire. Bogatejša je 
tudi mušja kategorija, ki se ji pridružijo leteče čebeli- 
ce. Te so kljub majhnosti zelo koristne, saj jih razgi- 
ban teren ne moti in so zmožne prenašanja bremen po 
zraku. Raznolike čete so ključ do uspeha, saj izziv ni le 
okolica, temveč tudi številni sovražniki. Ti so v večini 
povzeti od prej. Naokrog lomastijo požrešne, psom 
podobne pikapolonice, hitinasti členonožci in ostale 
roparice podrasti. 


Vesoljčki v nasprotju s pikmini niso brezimne lut- 
ke, saj štorija dobro izgradi njihove značaje. 


Dogajanje je razdeljeno na petnajstminutne dneve. 

Tako kot v dvojki časovne omejitve za dokončanje 

ekspedicije ni, vendar so težavnost vseeno malce pri- 

vili. Vod za preživetje potrebuje sok iz najdenih sa- 

dežev, zato je treba skrbeti za obnavljanje futra. Zalo- 

ga tetrapakov dnevno kopni, s čimer Pikmin 3 dobi 
nekaj več ostrine. 


Zaripla piščalka 


Zgodbe je za okrog deset ur, kar je manj 
kot v predhodnicah. Kasneje iščeš preosta- 
le kose sadja in preigravaš izzive. Ti v 
manjših, namenskih stopnjah predočijo hit- 
rostno zbiranje plodov, ugonabljanje po- 
šasti ali borbe s šefi. Vse je mogoče igrati 
tudi v paru na razdeljenem zaslonu, kjer so 
pripravili še nekaj posrečenih nivojev z ig- 
ranjem tombole. Spletne plati ni in kljub 
okrepljenemu družabnemu vidiku Pikmin 3 
ostaja pretežno enoigralska izkušnja. 


Doslej se vse sliši precej znano, ena od sprememb pa 
je nadzor. Na ujevem kontrolerju je prikazan zemlje- 
vid, po katerem se lahko z dotiki premikaš in po njem 
pošiljaš poveljnike. Zelo ugodno je, da se zna striček s 
četo pikminov samodejno sprehoditi na želeno mesto. 
Drugotna možnost ročnega zaslončka je prikaz slike iz 
igre, da lahko spodobno igraš brez televizorja. Začuda 
te možnosti niso uporabili za dvoigralstvo, ki je ome- 
jeno na razpolovljen ekran. 

A kakor je tabla wiija U kartografsko priročna, glede 
samega nadzora stopi korak nazaj in se pri tem še 
spotakne. Ker leva gobica skrbi tako za premikanje 
kot za merek in piščalko za klicanje pikminov, je zlas- 


ti slednje nerodno. Marsikomu bo star način 
nadzora z wiiljincem in nunčakom bolj pri 
srcu, saj je natančnejši in zanesljivejši, če- 
prav brez praktičnosti dostopnega zemlje- 
vida. 

Ne glede na način nadzora pa preseneti, da 
je umetna pamet še krajša kot običajno. 
Pikmini se redno zatikajo za vogale, padajo 
v vodo in se ne odzivajo na klice. Ob naj- 
manjši motnji se četa razleti kot regratova 
lučka, kar je v bojni vročici smrtonosno. Pri 
tem ne pomaga veliko, da imaš tri vodnike, 
saj sistem ni zares modularen. Namesto da 
bi imeli jasno ločene pristojnosti ali vsaj 
možnost fiksne izbire barv, moraš mikrou- 
pravljati vsakega posebej, sicer le čakajo ukaze in ne- 
koristno postavajo. Boji z močnejšimi pošastmi so za- 
to stresni, spoprijemi s šefi pa neredko večdnevne 
epopeje. K sreči se grdobe vmes ne pozdravijo. 


Bojna vrtnarija 


Pikminska saga je zadovoljna v svojem utrjenem svet- 
ku, kamor zaidejo redki in kamor že od začetka iz 
davnega leta 2001 ni zapihal zares svež veter. Saj ne, 
da bi bilo s tem čarobno privlačnim ekosistemom kaj 
narobe. Vendar bi si wii u zaslužil pogumnejši korak 
naprej. Prostor za izboljšave je zlasti pri umetni pame- 
ti in poveljniških prijemih. Kljub srčkanosti je pikmin- 
ski planet namreč enako krut kot prava narava. Če ni- 
si pazljiv in karseda spreten, te mimogrede pohrusta. 


Zelenjava brezglavo teka naokrog, 
pa brlizga, da gre skozi ušesa. 

retjeosebna akcijska erpegejka Monster Hun- 
ter je fenomen, le da v neki drugi deželi - tisti, 
od koder so samuraji. V Ameriki in zahodni 
Evropi se je še kar prijela, ni pa to primerljivo z 
manijo, ki jo vsaka nova inačica ustvari doma na Ja- 
ponskem. O njej se meni staro in mlado, izmenjavajo 
si taktike, prosijo nasvetov in iščejo soigralce za 
družno mikastenje nakaz. 
Naj bo v solo ali v več, klanje je daleč najbolj poudar- 
jena MHjeva plat. Medtem ko zahodneži v Skyrimu 
čvekamo, postopamo po mestih in se čudimo nepre- 
kinjenim planjavam, Japonci vstajajo z bornega le- 
žišča v ribiški vasici in se triinosemdesetič podajo v 
domala enako bližnjo okolico. Edina sprememba je, 
da naokoli lomasti monstrum, čigar rogove gilda po- 
trebuje za povečanje potence. Ali kaj podobnega, 
kdo bi vedel pri teh posušenih starcih. 
Omejitve se le še nabirajo. Ozemlje je dokaj majhno 
in staromodno ločeno na sobam podobne lokacije, 
med katerimi je treba nekaj sekund strmeti v ekran 
'Now loading'. Nič ni potikanja po ječah, obiskovanja 
oddaljenih gradov in podobnega. Osebki, s katerimi 
se je moč meniti, so izven naselja bele vrane. Še 
manj je okruškov zgodbe, ki gre takole: "Mi revni ribi- 
či, ti silak, ki upleniti tečno morsko kačo Lagiacrusa, 
kthxbye." Vse drugo je trobezljanje za vzdušje. 
So nori ti Japonci, da imajo radi tako enostaven, da 
ne rečem nazadnjaški špil? Človek bi si mislil, da je 
vsa dežela obtičala v devetdesetih. A ne sodita pre- 
zgodaj, prebivalec Tamriela ino meščan Caldeuma! 
Kakor Monster Hunterjem manjka širine, to sčasoma 
v veliki meri nadomestijo z globino. 


Moga, čudna vas domača 


Poudarjam, da sčasoma, kajti spočetka se zdi Mon- 
ster Hunter celo v najbolj napredni inačici 3 Ultimate 
kot slabo kuhana, pekoča bržola. Hecno je vse, od 
azijatske vasice Moga, ki rabi kot izhodišče za plenil- 
ske pohode in sčasoma ponudi obdelovanje polja ter 
pomoč ljudem v slogu Animal Crossinga, prek prebi- 
valcev, ki čvekajo do nezavesti in nič ne povedo, do 


Mega Potion 


otoške okolice, ki ji ne bi mogel pripisati tehnološke 
naprednosti. MH3U je navsezadnje spedenan Monster 
Hunter Tri, ki je že pred štirimi leti izšel za kilavi wii. 
Je lepši, a se mu zapuščina pozna v statičnosti in 
oglatosti vsega. 

Predvsem tistim, ki so vajeni obilnih tutorialov, ne bo 
jasno, kaj naj bi sploh počeli. In ko bodo ugotovili, 
kaj, ne bodo vedeli, kako. Ultimate je prijaznejši od 
Trija, a namesto jasnega uvajanja in ciljev še zmerom 
pleteniči s pomanjkljivimi razlagami, ki te pošljejo na 
internet gledat ter brat boljše vodiče. Bi rekel 'čitat 
priročnik', ampak natisnjenega ni in celo digitalni je 
ohrn! Na vsak način se dolgo ne znebiš občutka, da 
se toliko kot s pošastmi boriš z igro. 

Približno enako časa traja, da se dodobra znajdeš. 
Pozabi na opletanje z rezili, ekspresno razpošiljanje 
puščic in rabo čarodejstva. Monster Hunterji so 
počasni, taktični naslovi, kjer je bistveno, da poznaš 
sposobnosti tako izbranega orožja kot plena. Si pre- 
cej normalen človek brez blaznih nadnaravnih spos- 

obnosti. Če boš silil v razjarjenega raptorja, drkal 
knofe in pričakoval zmago, boš hitro videl napis 
'Ouest failed'. Tudi zato, ker lahko pogled zakleneš le 
na večje pošastke, dočim je treba manjše ciljati 
ročno, kar je zlasti žurersko pri strelnih orožjih. No ja, 
še vedno bolje kot v inačici Tri, kjer lockona ni bilo. 

Dlje kot si v igri, bolj moraš študirati vedenje bitij, 
krožiti, se izmikati, blokirati, izvajati protinapade, 
iskati šibke točke, uporabljati pasti ter alternativne 
metode, kot so zastrupljeni naboji, in podobno. Refe- 
renčna točka nista Skyrim in Diablo, marveč Dark 
Souls, Severance in podobne titule, ki poudarjajo boj. 


Moj ruzak je moje carstvo 


Sčasoma ti postane jasno, da igra od tebe pričakuje 
zlasti dvoje. Prvič, farmanje elementov. Pobrano, na- 
lovljeno in izkoščičeno v vasi bodisi na lastno pest 
združuješ v predmete, napitke in podobno, bodisi 
prodaš, za kar dobiš cekin, ki ga vložiš v boljšo opre- 
mo. Le-ta je edini faktor, ki vpliva na tvojo moč, od- 
pornost in ostale klasične frpjske pritikline. 

In drugič, ne gre le za to, da si previden. Biti moraš 
dejansko pripravljen. Sproti je treba denimo paziti ta- 
ko na življenjsko moč kot na kondicijo. Eno in drugo 
z napori upada, zato moraš lokati napitke in jesti, naj- 
bolje pečeno meso. Tega dobiš z rezanjem s trupel 
pobitih živali, nakar ga popečeš na tabornem ognju in 
zaužiješ. Še bolje je, če si odpočiješ v šotoru v kam- 
pu, a pri tem ne pozabi na uro, ki odšteva časovno 
omejitev. Takisto ne smeš dopustiti, da se ti orožje 
skrha, saj je tedaj manj učinkovito. Nazaj do sijoče 
ostrine ga spraviš z brusilkami. Če ti zmanjka šniclov, 
refoška, futra ali brusov, pa hladnih napitkov v puš- 
čavi ter toplih na ledenih poljanah, boš hitro v teža- 
vah. Pri tem luksuzni odstranjevalci utrujenosti stane- 
jo in ne padajo poraženim sitnobam iz riti, prostora v 
inventarju pa je malo. 

Vse to tvori razlog, čemu je Hunter tako neprijazen. S 
tem simbolizira težke pogoje, ki jim boš izpostavljen, 
in sporoča, da v temelju ne skuša zabavati, marveč - 
kako japonsko! - postavlja izziv. V naravi preživijo 


Vsaka živaky-MH3U-nikrvotočnakot kažeta ta miroljubna rastlinojedca, ki komaj 
čakata, da ponudita plečeta v obed. Kot vidiš, sta precej oglata, saj igra tehno- 
loško ni biser. Navduši pa življenjska animacija pošastkov, ki krepi igralnost. 


močni in če nisi tak, se raje poslovi. Moč pa pride tudi 
od vztrajnosti. Če bi rad bil uspešen, se pripravi, da 
boš ril po blatu za gobicami, ki jih potrebuješ za to ali 
ono pomado ... da boš ure zbiral snovi za ta ali oni kos 
opreme ... in da boš velikokrat poražen. Uspel boš le 
tako, da boš polome sprejel kot stopnice do triumfa in 
se igranju sceloma predal. Edino iz tega pride prava 
sila, neobhodna za odrtje številnih ihtavih animalij, ki 
tacajo po fantazijsko-prazgodovinskem svetu. 


Bo zrezek jaz ali ono? 


Te je kdaj napadla resnična zverina, denimo tiger ali 
medved? Mene tudi ne, a ne bi me presenetilo, če bi 
se obnašala tako kot v Monster Hunterju. Istočasno div- 
je in previdno, nestrpno, toda premeteno, vedoč, kdaj 
je trenutek, da te poškoduje. Take so Hunterjeve beš- 
tije, ki nadkrilijo menažerijo v običajnih igrah. Celo 
nepremična okolica, ki začne navduševati šele, ko od- 
kriješ vroče peščene sipine, zamrzlo tundro, poplavlje- 
ni gozd, vulkan in utrdbe v megli (glede na MH Tri je 
novih območij troje), se zaradi njih razgiba. 

Za začetek jih je res veliko različnih. Na ducate 
manjših, na ducate zajetnejših in še enkrat toliko naj- 
večjih, ki delujejo kot šefi in s katerih uboji kronaš 
lovske čine/range, v katerih okviru dobivaš kveste. 
Dosti jih temelji na dinozavrih in legendah o zmajih, 
tako da boš naletel na krepko zalogo zobatcev, ki gri- 
zejo, tacajo in bruhajo. A to še zdaleč ni vse, kajti v 
orjaškem snopu kvestov (nad tristo 4 brezplačen 
DLCI) se bo z neba spustil razjarjen pterodaktilast 
orel, v morskih globinah, kamor se boš potopil, pa 
ždi leviatanska kača z elektriko v gobcu. Vsi se giblje- 
jo raznoliko in prav neprijetno življenjsko. Mestoma 
se ne zavedaš več, da gre poligonske tvorbe, tako 
prepričljiva so njihova obkrožanja, šviganja, udarja- 
nja, zijanja in vreščanja. 

Boji s količkaj večjimi nasprotniki so praviloma nape- 
ti kot elastika. Po eni strani zaradi tehnike, ki je nujna, 
ker tu pač ne boš frčal po luftu in se teleportiral na 
drug konec prostora. Ne, čakal boš, da se izkrivljeni 
jeti zapodi proti tebi, se v zadnjem trenutku umaknil, 
počakal par sekund, da si povrneš stamino, se pokril 
s ščitom, da boš preprečil kremplje iz obrata v tre- 
bušni votlini, izvedel čimmočnejši kombo, ki ne bo ne 
posebej dolg, ne spektakularen, in se pripravil na nov 
cikel. Nato ti bo poškodovana zverinica ušla in ji boš 
sledil, pri čemer boš naletel na trop manjših krvo- 
ločnežev, hi hi. Boš tedaj še imel zadosti moči in maž? 
Ne vem, ne vem. Še en vsakdan monster hunterja! 


V vulkanskem svetu srečaš. naprednejše. zverine, ki znajo dobro udariti. Nujna je 

dobra priprava, kar pomeni zlasti dober oklep. Le-te tvorijo naprsnikig ščitniki 

nog/in-podobno. Naprednejše je moč sestaviti ali kupiti, kar velja tudi za orožja. 
. 


Orožarna, ob kateri 
odletijo prsti 


A ne šteje le orožje in znanje mahanja, marveč tudi 
zvitost. Vsaka spaka je občutljiva na določenih delih 
telesa in na nekatere elemente (voda, ogenj ...). Še 
več, kot pravi lovec si recimo omisliš zastrupljeno 
meso, ki bo sestradanca ošibilo, ali tako, ki ga bo 
omamilo. Navsezadnje se lahko odločiš, da boš krea- 
turo ujel namesto ubil, kar je težje in prinese več red- 
kih nagrad. Do pokončanja vodi idealna pot, ki pa ni- 
kakor ni edina, kajti igra spodbuja eksperimentiranje. 
Med drugim z orožji, saj ni tipskih poklicev, marveč 
lahko kadarkoli vzameš v roke drugo vrsto krepela. 
Nabor sega od meča 6 ščita prek kopja, macole in 
preklopne sekire do loka s puščicami in takega s 
strelivom. Šibkejša omogočajo bolj napadalen pri- 
stop z veliko izmikanja, druga so močnejša, vendar te 
naredijo statičnega in terjajo blokiranje, ki jemlje sa- 
po. Tu se skriva ničkoliko potenciala za študiranje, 
iskanje učinkovitih pristopov in preizkus alternativ. 

Zlasti ko sežeš v nalinijsko večigralstvo, ki namesto 
iskalnika partij in strežnikov uporablja ločeno prista- 
nišče za srečevanje lovcev ali dobivanje prijateljev. 
Zbere se lahko gruča do štirih in se družno odpravi na 
kveste, ki so ločeni od puščavniških. Po začetku na- 
loge se avtomatično vsi preselijo na območje z mon- 


bi 
Rogate-dinozavrSKo-zmajske-nakaz6-S0-polne izrastkov in čekanov na hecnih 
mestih. Temu ustrezno nafrfuljeni so lovci;a z namenom. Bolj kot so načičkani, 
hudejšo opremo imajo, zato so naprednejši zalezovalci kičasti za skozlat. 


Cool Driak 


strumom, nakar spoznajo, da so njegovi napadi, ki 
učinkujejo v širino, precej nevarnejši kot v solo. Multi 
teče gladko in je brezplačen, ga pa neposredno pod- 
pira le inačica za wii U. Ona za 3DS se povezuje sa- 
mo lokalno, razen če wiiju U dokupiš adapter za fi- 
zični ethernet. Tretja varianta je povezava wiija ( in 
3DSa za bližnje večigralstvo. Prenosna je bolj prak- 
tična in deset evrov cenejša, je pa res, da lahko igraš 
tudi zgolj na wii Ujevem kontrolerju. Če imaš raje 
3DS, priporočam večji zaslon inačice XL, kajti na ta- 
malem navadnežu zlahka kaj spregledaš. 


Skozi kri do svetlobe 


Boj sicer nikdar zares ne neha biti vsaj malo neroden, 
med drugim zaradi okorne kamere, in vsa igra je tež- 
ko dostopna ter neelegantna. Take so bile igre njega 
dni, danes pa smo se razvadili in hočemo, da one 
ustrezajo nam, ne mi njim. A kot vse v Hunterjih, zla- 
sti v Ultimatu, ima to namen in podlago. Tu nisi ti- 
pičen junak z nadnaravnimi sposobnostmi in nikdar 
ne moreš nehati biti previden ter ponižen. Igra ti ne 
dovoli pozabiti, da si le človek, ki v spopadu z naravo 
preživi po zaslugi tehnologije (orožij, oklepov ...) in 
drug drugega (kompanjona, družabniki na spletu). 
Reševanja sveta ni. Junaštvo je relativno. 

Zato je izkoristek MH3U zelo odvisen od tega, kaj v 
igrah iščeš. Če sta to lahkotna zabava in hiter občutek 
zmagoslavja, ga za božjo voljo ne kupuj. Če pa pred 
obiskom ribiške vasice opustiš sanje o junaštvu in si 
pripravljen, da si boš slavo izboril z mnoštvov težko 
pridobljenih drobnih zmag, je dosti možnosti, da boš 
pečen za več sto ur kvestanja, izboljševanja ter grin- 
danja. Tlačansko iskanje elementov za naprednejše 
predmete, ki ga je v kasnejših fazah igre kar dosti, se 
čuti manj naporno, ko ugotoviš, kako zelo si s tem 
krepiš možnosti za preživetje in kako v bojih, v katere 
se vmes zapletaš, treniraš za zahtevnejše naskoke. 
Vnovič ta nadvse japonska filozofija dela in (samo) iz- 
polnjevanja v 'igrici', ki ti lahko sede ali te odbije. 
Nekako tedaj tudi odkriješ pravi smisel: da ne igraš 
več zaradi boja, marveč zaradi življenja v tem svetu. 
Ta se čuti bolj realen kot v marsikakšni obsežnejši, 
bolj odprti frpjki. Velik dosežek za igro, ki izrecno po- 
udarja klavski vidik. 


Sneti gleda paleorecept: "Eno zobat- 
čevo stegno in tona vztrajnosti." 


wiiU wii U/3DS  Capcom /Nintendo Capcom / Nintendo 


DRKAMOŽ 


INA ?: 


BREZ K KE Oli IN 


Od jutranjega teka še vedno zadihani Sneti spiše 
prispevek o endless runnerjih, podzvrsti ploščad- 

nih iger, v katerih tečeš, skačeš in dirkaš v nes- 
končnost in ki ne odmeva toliko na sobnih siste- 
mih kot na mobidikih. Ko jih predeluje, spet zašvi- 
ca, le da tokrat od radosti nad nekaj finimi naslovi. 


MUH 


o sem se ondan spravil brisat robo s tabli- 
ce, ker sem potreboval prostor za neko za- 
jetno reč, sem presenečen ugotovil, da 
imam na strani s ploščadnimi naslovi več 
endless runnerjev kot normalnih arkad te 
sorte. Na vsak Cordy in Rolando sta mi v v pomnilni- 
ku drenjala po dva Temple Runa in Jetpack Joyrida. 
Ampak veš, kaj? S težkim srcem sem jih brisal, saj 
sem se navadil, da mi bistveno bolj kakovostno kot 
50 odtenkov sive polnijo trenutke praznjenja na vece- 
ju. Meni in stotisočem drugih, kajti neskončni tekači 
so postali velik in nepogrešljiv del tako Applove kot 
Androidove tržnice. Brez dvoma so na telefonih in tab- 
licah bolj priljubljeni od klasičnih ploščadnih arkad. 
Tam so povzročili pravo renesanso tega žanra, ki se 
je za spoznanje prelila tudi na večje naprave. Cana- 
balt je recimo priljubljen na računalnikih. Seveda pa 
glede popularnosti in številčnosti ni primerjave, kajti 
neskončne tekače na PCju, PS3 in 3DSu bolj kot ne 
iščeš z lučjo, dočim se na mobilnikih ne moreš obrni- 
ti, ne da bi se vate zaletel vsaj en. Ameriški igralski 
portal IGN ima recimo ob koncu leta kategorijo na- 
grad, ki se imenuje 'best mobile platform / endless 
runner game'. To pove dovolj. 


Dotik, le dotik 


Telefoni in tablice nimajo otipljivih gumbov za igra- 
nje, marveč je treba na ekranu drezati navidezne križ- 
ce, gobice in knofe. Deluje, ni pa višek uživancije, zla- 


Neskončni tekači so kot nalašč za zabijanje časa, 
ko čakaš na falafel ali pofafel. Prstani na roki pa 
prispevajo k boljši prevodnosti kože. Saj ne. 

sti ne na telefonih, kjer je zaslon manjši. Endless run- 
nerji pa kontrolo močno poenostavijo. Tvoj lik teče ali 
leti sam od sebe, na tebi je le, da ga usmerjaš. To 
počneš bodisi z dotikanjem zaslona, s čimer ga pri- 
praviš do skoka, letenja in podobnega, bodisi z nagi- 
banjem naprave, da polzi v levo in desno. Kot nalašč 
za fon! Prvo metodo imajo najraje dvodimenzionalni 
naslovi, ki jih gledaš od strani, medtem ko se za dru- 
go odločajo trirazsežni, kjer lik motriš od zadaj ali 
igraš iz njegovih oči. 

Ne glede na nadzor je smisel podzvrsti enak. Kot po- 
ve ime, tečeš v neskončnost, po enem samem nivoju 
brez izteka. Šibaš neprestano, brez ustavljanja, dokler 
ne umreš (padeš v prepad, snejo te sovražniki, udariš 
ob oviro ...), kakor bi bil Sonic, osvobojen stopenj. 
Svet je 'proceduralno generiran', kot se reče - ni izde- 
lan ročno, marveč nastaja sproti, deloma naključno 
na podlagi programske kode. Plus je vedno sveža iz- 
kušnja, minus pa odsotnost značilne plime in oseke 
dogajanja, značilne za pazljivo skovane igre. 

Ko podležeš, dobiš točkovni izplen in nagrade. Veliko 
endless runnerjev je narejenih tako, da si s temi bonu- 
si do neke mere okrepiš lik in da štartaš globlje v špi- 
lu namesto na samem začetku. Je pa res, da so tovr- 
stne dobrote rade skrite bodisi za tlačanstvom, bodisi 
za plačilnim zidom, kajti nemalo tekačev je v osnovi 
zastonj, free 2 play. Lep primer je Pitfall, runnerska iz- 
peljanka starodavne klasike z atarija 2600, kjer je od- 
prtje denarnice praktično obvezno, če se hočeš znebi- 
ti duhamornega začetka. 


Pitfall je ena od mnogih izpeljank Temple Runa. Iz- 
stopa zlasti po imenu, ki se napaja iz klasične od 
strani gledane ploščade iz leta 1982. 


avgust 2013 


Obzorje je daleč 


V runnerjih imaš na avatarja dosti manj vpliva kot v 
običajnih platformerjih. S tem si osvobojen nerodnosti 
in kompleksnosti, kar mnogim čisto sede. Endless 
runnerji jih privlačijo prav zato, ker se ni treba toliko 
ubadati z gibanjem lika. Slednje je eden ključnih grad- 
nikov ploščad, o katerih si lahko pregledne anale pre- 
čitaš v Jokerju 209 (članek Zakon prepada, id na st- 
ranki 8299), a je istočasno kamen spotike. Če bi imel 
evro za vsakič, ko sem v Mariu cepnil v prepad, ker 
sem malce zafrknil pri kombinaciji smeri in skoka, bi 
vam ta članek pisal z jahte na Karibih. Za nekatere je 
ukvarjanje z razdaljami in inercijo enostavno preveč. 
Tekači omogočijo gladko premagovanje ovir tistim, ki 
so manj spretni, oziroma posvečanje dogajanju brez 
večjih komplikacij. Nekateri primerki, recimo Jetpack 
Joyride, gredo s tem dlje. Do te mere se oddaljijo od 
ploščad, da so bolj podobni dirkačinam, saj niti ne 
skačeš, temveč se bolj ogibaš z dviganjem in spušča- 
njem lika ter drsenjem levo in desno. Ne pomeni pa to 
nujno lahkosti. Pri dosti primerkih je treba biti sposo- 
ben in vztrajen, da skozi pospeševanje dogajanja in 
vse več ovir ter sovražnikov prideš daleč. 

So potemtakem endless runnerji podžanr, ki je, heh, 
stekel po svoje in z matico nima več dosti zveze? Re- 
kel bi, da ne. Razen v skrajnih primerih sta smisel in 
način igranja občutno ploščadarska. Domišljam si ce- 
lo, da so tekači zaslužni za pritok igralcev v klasične 
platformijade. So pač nova inačica te starodavne 
zvrsti, ki se je že dostikrat preoblikovala in se še bo. Le 
da je bil včeraj najpomembnejši skok, danes pa je tek. 


CANARALT 


2009 - splet, iOS, Android, C64, ouya 

Lani je Muzej sodobne umetnosti v New Yorku Cana- 
balt vključil v razstavo o videoigrah, kar pa ni največji 
dosežek te spočetka edinstvene izkušnje. Špilčič obli- 
kovalca Adama Saltsmana, ki deluje tako na namen- 
skih napravah kot na podlagi Flasha v brskalniku, je 
namreč pred štirimi leti zakoličil endless runnerje. 


Pomisleki ob Canabaltovem retrovidezu se brž 


umaknejo adrenalinu, ko pripičiš mimo golobov in 
se s ksihtom boleče zalepiš v zidarski oder. 


Nastopimo kot možak, ki v mestnem okolju preprosto 
vedno hitreje teče na desno, da mu črni reklc vihra v 
vetru. Plašimo jate golobov in razbijamo šipe, z miški- 
nim klikom ali tapom po zaslonu pa se ognemo 
smrtonosnim oviram, kot so zidovi, hladilniki in vrzeli 
med stavbami. Kleč je v tem, da mora biti pritisk-dotik 
ravno pravšnji, da stricelj prileti na varno in nabere še 
nekaj hitrosti - zaradi česar je naslednji skok še težji in 
zahteva še boljše reflekse, drugače tipčkove čekane 
iščemo širom mestnega parka. Zaradi neumornega 
pospeševanja dogajanja ima večina težave prej kot v 
pol minute. Sproti nastajajoča okolica v simpatični 
kvadratkasti grafiki, ki je precej nedotaknjena prežive- 
la selitev na commodore 64, je porok za to, da se pos- 
topka ni moč napiflati in da je primerjanje izida z dru- 
gimi na spletnih lestvicah nenehno privlačno. 


ritoprask 2013 


DRKAMOŽ 


Canabalt je prvi in še zmerom eden najbolj popolnih 
endless runnerjev, ki platformsko arkado na posrečen 
način zmeša z dirkačino. Bolj odbita varianta je Robot 
Unicorn Attack, a sam imam raje izvirnik, ki na iOSu 
stane 2,69 in na Androidu 2,49 evra. 


TEMPLE RUN 


2011 - Android, iOS 

Medtem ko Canabalt in številne druge neskončne lau- 
fačine spremljamo od strani, je Temple Run uvedel 
tretjeosebni pogled od zadaj. Kot nabrit arheolog ga 
pičimo med zidovi starodavnih templjev, po votlinah 
in ozkih prehodih nad smrtonosnim morjem, da se ln- 
diana Jones križa. Cilj imamo itak podoben: zlati idol. 
Mešanje skakanja in dirkanja ostaja, vendar je 
početje zaradi tridimenzionalnosti nekoliko bolj zaple- 
teno. Ni treba namreč le skakati in počepati, marveč 
z nagibanjem naprave drsimo v levo in desno. Prav 
tako pot dostikrat zavije za 90 stopinj, kar pripomore 
k razgibanosti, in se celo razcepi. 


riške hiše z ruskimi človeki Imangi je pri obeh 
enak: hitrost, zabavnost in ožemanje. 


Klonov in izpeljank Temple Runa je, kolikor hočeš. 
Med najbolj priljubljene sodijo Brave po Disneyjevi li- 
cenci, ki doda vmesno proženje puščic z nabrito škot- 
sko punčaro ... risankasti Subway Surfers, ki nas 
pošlje med vlake ... prej omenjeni Pitfall, ki prav ne- 
sramno kopira Temple Run ... Zyngin Running With 
Friends, kjer bežiš pred španskimi biki, imaš za tek- 
mece ljudi in se premikaš med stezami ... Sonic Dash, 
kjer se je receptu podredil sam Sonic the Hedgehog in 
takisto uporablja steze, ne gladkega premikanja levo 
in desno ... nažigaško srečni Run'n'Gun ... in letos iz- 
dani Temple Run 2 z več vrstami ovir, kot so ognjene 
stene, svežimi okolji, boljšo grafiko in štirimi liki. 


Dd 


Žal TRjeve variante rade povzemajo požrtno varianto 
sistema free 2 play, kjer s pravimi soldi kupuješ ko- 
vance, da rešuješ lik smrti, nabavljaš oblekice in pod- 
obno. Sonic Dash je celo kupljiv, nakar vseeno utruja 
z mikrotransakcijami. Tudi zato mi Temple Run ose- 
bno nikdar ni sedel. Povrhu ga imam za pretirano eno- 
ličnega in grafično grdega. Je pa dodobra vplival na 
področje endless runnerjev, tako da je nespregledljiv. 


JETPACK JoYRDE 


2011 - splet, Android, iOS, PS3, vita, WP8 

Človeček Berry Streakfries iz skrivnega laboratorija 
ukrade raketni ruzak in se požene v beg. Taka je os- 
nova te priljubljene in nalezljive leteče arkadice, ki je 
platformska le še v filozofskem smislu. Veliko več 
zveze ima z dirkačinami, saj tvoj možic frči in vedno 
bolj pospešuje. Z držanjem prsta na zaslonu ga dvi- 
gaš, če daš mir, pa začne sam od sebe padati. Sprva 
ni težav, po nekaj desetih sekundah pa se začne žur, 
ko hitrost poraste in se začno kopičiti ovire. Tako ne- 
premične v slogu železnih drogov kot dinamične, re- 
cimo premični laserski žarki in sledilne rakete. 


Če bi imel normalne kontrole, bi se temle oviram 
ognil dokaj zlahka. Toda v Joyridu lik leti sam, za- 
to je bistven občutek za prostor. 


Na srečo Berry ni nemočen, saj ne zbira le kovancev, 
temveč z dotikom škatle dobi naključno vozilo. Teh je 
dosti in spremenijo gibanje, od poskakujočega robota 
prek azijatskega zmaja do obleke, ki omogoča tele- 
portiranje ter skakanje s tal na strop in obratno. Priv- 
lačnost temelji tudi na tem, da imaš nenehno odprte 
tri cilje, na primer poberi toliko in toliko kovancev ali 
preživi minuto. Boljši kot si pri njihovem opravljanju, 
več zvezdic dobiš, s čimer si višaš izkušenjski nivo ter 
odklepaš cilje. Nadvse fina igra, ki je za nameček 
brezplačna, a ne nažira s pogoltnim free2playstvom. 


ne plo: ae,  Račač ii: 


Z leve na desno vidiš tri izpeljanke Temple Runa za Android in iOS. Najprej so tu Subway Surfers, ki jih 
imajo mnogi za nadmočne Temple Runu. Upravičeno, kajti nivoji so zaradi drvečih vlakov zanimivejši, lik 
pa dobi nadgradnje, denimo raketni ruzak. Na sredini je Sonic Dash, ki ga kvarijo mikrotransakcije za 
vsak drek. Desno pa Temple Run: Brave, ki ni dosti več od TRja z novo kožico in streljanjem puščic. 

TINx MINGS 


2011- iOS 

Milijoni se zabavajo s tiči, ki niso jezni, temveč so far- 
boviti in prijazni. To so čivkači iz Tiny Wings, jabolčne 
ekskluzive, ki jo dojameš v petih sekundah in je ne 
zamojstruješ v stotisočih. Kilav ptiček, ki ne zna do- 
bro leteti, polzi po vijugavih tleh, ti pa s pritiskom na 
zaslon določaš, kako naj se odrine, ko se pridriča do 
vrha hribčka. Velike razdalje niti niso težava - večji 
problem je, kako pristati tako, da bo pernatež gladko 
zdrsnil po pobočju, kajti okolica se naključno ustvarja 
sproti in imeti je treba dober občutek. 


ič 


O, sili 


Prizor deluje prazen, ker ti Tiny Wings pred tiča ne 
nabijejo kupa ovir. Na tebi je le, da z umirjeno 
preciznostjo premagaš čimveč gričevnatih tal. 


Preprosti, nalezljivi recept, ki črpa iz Canabalta, osre- 
dotočena vsebina in luštna, čista grafika, ki najbolj za- 
sije v HD-inačici za ipad, in način, kjer tekmuješ z 
računalniško nadzorovano perutnino, so iz Krilc nare- 
dili uspešnico z nekolikanj drugačnih pristopom. Defi- 
nitivno je vredna runnerske pozornosti in 2,69 evra. Iz- 
peljank je kar nekaj, med drugim čislani Ski Safari, ki 
dogajanje prestavi na sneg in ponudi tako smučke kot 
štirinožno beštijo, ki jo po kavbojsko jezdiš po tajgi. 


PUNCH OVUEST 


2012 - iOS, Android 

Če bi rad med skakanjem še koga ali kaj dobro na 
gobec, svetujem odbiti Punch Ouest. V simpatično ri- 
sankastem pogledu od strani postaneš fantazijski ju- 
nak, ki v gradovih teče na desno, s poskakovanjem 
premaguje ploščadi in globeli ter buta številne pra- 
vljične pošasti, kot so okostnjaki, kiklopi in vampirji. 
Še zlasti efektivno jim obisk pri stomatologu upravičiš 
s pobiranjem nadgradenj za pesti, s čimer te vplivajo 
na daljavo. Celo šefi se pojavijo na tvoji brezkončni 
tekaški poti, od frčeče lobanje do očesa na robotski 
roki. Avtorji so se očitno imeli fino in tudi ti se boš, 
sploh za tisti piškavi evro. 


Kakšna razlika glede na Tiny Wings, kaj? Zaslon je 
poln nebodijihtreba, ki jih boksaš kot Cassius Clay 
na spidu, pa tudi pregrad in prepadov. 


DRKAMOŽ 


WHALE TRAIL 


2012 - iOS, Android 

Whale Trail je v Jokerju 231 prejel visokih 86. Kon- 
cept je sličen Jetpack Joyridu, le da z držanjem prsta 
na ekranu dvigujemo letečega kita v sladkorčkasto 
pisani deželi. Igranja se priučiš takoj, a nevarnosti se 
namnožijo in med električnimi oblaki ni lahko priti v 
naslednjo barvno cono. Kaj šele, da bi mimogrede z 
odliko opravil številne stranske misije. No, nadzor je 
perfekten in za padec s proceduralno generiranega 
neba si si kriv sam. Zamera ostaja neraznolikost oko- 
lice, kar pa ob brezplačnosti in sploh ne pretiranemu 
udinjanju modelu free 2 play zlahka spregledaš. 


214,322 


Prisrčni leteči kitek in sladkorčkasta okolica dobro 
skrivata precej hardcorovsko jedro Whale Traila. 
Če hočeš igrati dolgo in dobro, je igra težka. 


INTo THE DEA» 


2013 - Android, iOS 

Če je endless runner trirazsežen, ni nujno, da sledi re- 
cepturi iz Temple Runa, kjer v lik buljimo od zadaj. 
Mogoča je tudi varianta, da špilamo iz oči, kakor se 
pripeti v Into the Dead. 


Kdor je menil, da se bodo endless runnerji ognili 
zombijem, se je krepko motil. Osebno bi imel raje 
kakega kul avtomobilskega predstavnika zvrsti. 


Znajdemo se na mračnem polju, polnem hodečih ka- 
davrov, ki se jim je treba ogibati. Moremo se premi- 
kati bolj levo in desno, kot narekujeta robova ekrana, 
kar se sliši prijazno - dokler ne ugotovimo, da pri ne- 
previdnem gibanju urno naletimo na grob in s tem na 
smrt. Je pa mogoče pobrati orožja, kot je puška 
šibrenica, s katerimi si utremo pot skozi grozde bazd- 
ljivcev, ki bi nas drugače pogubili. Dolgčas preganja- 
jo cilji, na primer preteci petsto metrov, ne da bi koga 
poslal nazaj k mrtvim. 

Igra ni blazno kakovostna, saj ji manjka tako različnih 
sovražnikov kot okolice ter se sčasoma izkaže za ne- 
kam plitko. Je pa pokazatelj, kaj se da v žanru storiti 
z nekaj domišljije. Naj zamenjajo zombije s politiki in 
imajo uspešnico. 


16 


KAJ PA KLASIČNE 
PLOŠČE? 


Čeprav še zdaleč ne opišem vseh, na tablici rad 
preigravam klasične ploščadnice, in to je idealna 
priložnost, da jih par izpostavim. V prvo klaso 
štejem naslednje štiri: 

- Rayman Jungle Run (iOS, Android — Joker 232, 
83; 2,79 EUR), kjer se Ubisoftova brezuda žvau 
poda na več ducatov zvito oblikovanih džun- 
gelskih nivojev in dokaže, da Maria izven Ninten- 
dovih sistemov ne pogrešamo preveč ... 


- They Need to be Fed 2 (Android, iOS; 1,79 


EUR), kjer v grafično minimalističnem svetu 
skačemo z bitjecem, ki ga gravitacijsko privlačijo 
planeti, vmes pa se pojavlja kup ovir in nakazic ... 


- Mikey Shorts (iOS; 0,79 EUR), kjer kot gibčen 
pobič na zelo klasičen, domala retro osembiten 
način premagujemo premikajoče se ploščadi in 
svetove, polne ozkih doskokov, velika privlačnost 
pa je usmerjenost v speedrune in tekmovanje z 
duhci drugih s podajanjem mobilne naprave ... 


a, 4 
A čao 


— Penumbear (iOS; 1,79 EUR), kjer se naposled 
zaposlijo tudi možgani, saj je ravno toliko po- 
membno spretno skakanje kot mozganje ob 
svetlobnih ugankah — junaški medo namreč hodi 
po linijah, kjer se stikata svetloba in tema, kar bo- 
truje luštnim miselnim orehom. 


Takisto so pozornosti vredni Sonic CD, Badland, 
One Tap Hero, Karoshi in Edge EX, čeprav ne take 
kot navedena četverica. 

izmed prvih špilov, ki sem ga kot dete igrala na 

očetovi 286ki. Dve desetletji kasneje ga je Ubi- 
soft posodobil za androidne tablice in ipad. Vendar pri 
tem ne gre le za grafično nadgradnjo, marveč je nova 
izdaja obogatena tako igralno kot vsebinsko. Novi 
princ je podobno kot v Prince of Persia Classic, rimej- 
ku prvega dela, bolj akrobatski. Odriva se od sten, 
kotali se pod rezili in obvlada tri posebne napade. 


B rince of Persia 2 iz davnega leta 1993 je bil eden 


Izziv igre je sprint od stikala do vrat, ki so nekaj 
etaž višje ali nižje. Orientacijo lajša puščica s štopa- 
rico, ki kaže v smer dvignjenih duri. 


Znana zgodba govori o coprniku Jaffarju, ki je perzij- 
skemu prestolonasledniku sunil palačo in princeso. 
Na nas je, da kraljeviču pomagamo priti skozi dober 
ducat stopenj, ki segajo od rudnikov do palač, in pre- 
magati številne okostnjaške in mesene stražarje. Če- 
tudi je okoliš po novem poligonski in so nivoji znotraj 
štirih svetov ukrojeni nanovo, ustroj ostaja zvest le- 
gendi. To pomeni pogled od strani in skakanje po 
ploščadih, izogibanje pastem, tekanje levo in desno 
ter mečevanje. Za napredovanje je treba iskati stikala 
za odpiranje vrat, vendar je to napram originalu po- 
enostavljeno, saj ne terja pravilnega zaporedja. 


Pri skupinskih bojih so potrebni urni prsti, saj mo- 
raš princa pravočasno obrniti in ga pripraviti na za- 
hrbtnega stražarja, ki že suče sabljo. 


Sovražniki so zahtevnejši kot nekoč, saj se branijo in 
napadajo z obeh strani. Po novem jih je moč potisniti 
v rezila in pahniti v brezna, vključeni pa so še šefi, ki 
se ne ločijo bistveno od ostalih nasprotnikov. Bolj bi 
bila vesela tempiranega ubijanja velikanov, četudi s 
sekvencami GTE. Novost so prav tako črni oblački - 
mobilne pasti, ki izsesajo življenje. A za največ umrtij 
so še vedno krivi padci v globino ali na špice, za kar 
je zaslužen tudi nepopoln nadzor. Lik sicer vodimo 
bodisi z nazaslonskimi gumbi, bodisi z drsanjem po 
steklu. Deluje, a dotikabilni zaslon ni enak fizični tip- 


Na omotičenih nasprotnikih je moč izvajati poseb- 
ne napade, s katerimi zadaš močnejši udar, pozdra- 
viš princa ali potisneš nasprotnika nazaj v rezila. 


ki. Na srečo so odpravili globalno štoparico, ki je v 
stari Senci tako neusmiljeno odštevala zrna časa. 

Da ni treba vselej od začetka nivoja, imamo po no- 
vem napoje za oživitev. Druga krepčila celijo manjše 
poškodbe in nadgrajujejo zdravje. Čeprav lahko za 
opremo in nadgradnje napadov odštejemo pravi de- 
nar, to ni resnično potrebno, kajti cekinov in robe je 
načeloma dovolj. Tako večino nabranih financ izko- 
riščamo za nabavo buzdovanov, saj v sami igri dobi- 
mo le dva žareča meča. 

Pod črto je tale 2,5-evrska tablična igra kljub občas- 
nim hroščem zadovoljiv poklon orientalski klasiki in 
čisto solidna dogodivščina. Vseeno pa je le ena od 
mnogih igric, brez ekstra veličine in privlaka, kakrš- 
nega je imel Brederbundov original. 70 Kimoko 
Ubisoft e Android / ipad 


NM 4 

e se zarečenega kruha res največ poje, mora bi- 
C ti Keiji Inafune pošteno sit. Starosta, ki je bil za- 

služen za Mega Mana, Onimusho in Dead Ri- 
sing, je zadnja leta rad kritiziral japonske razvijalce, ki 
da capljajo za zahodnimi kolegi in se oklepajo preži- 
vetih vzorcev. Nakar gre in naredi Soul Sacrifice, tret- 
jeosebni akcijski frp, ki je inovativen le na površju. 
Šur, saj začne se ta vitina ekskluziva obetavno in ne- 
navadno. Po veličastnem boju z obrazom na lovki (ne 
sprašuj, Japonci pač) se ustalimo v vlogi ujetega co- 
prnika, ki ga kani gospodar zla kmalu snesti, spolno 
zlorabiti ali kaj hujšega. V kletki mu dela družbo go- 
voreča knjiga Librom, v kateri naš mag zasledi dogo- 
divščine pred njim žrtvovanega ubožca. Temen je ta 
fantazijski svet, črn, in gobčna bukva pripoveduje o 
čarovnikih, ki morajo za lov na zlo in reševanje sveta 
žrtvovati svoje bližnje in celo sebe. Zgodba je raztrga- 
na in težko doumljiva, a privlačna v svoji brezkom- 
promisni grobosti. Tudi zaradi knjižnega pripovedo- 
valca, ki je briljantno ciničen in odlično govorjen. 


Vizuelno je Soul Sacrifice cukrček. Umetniške po- 
pačenosti iz peklenskega onkraja so tolikanj bolj ime- 
nitne na petpalčnem vitinem OLED-zaslonu. 


No, bolj kot igraš, bolj razumeš, da je Soul Sacrifice v 
igralnem pogledu uravnilovska reč. Raziskovanja 
sveta ni, saj je vsa igra delno nelinearen niz majhnih 
aren, v katere se spuščamo iz Libroma. Tam v okvir- 
nem slogu Monster Hunterja v realnem času mlatimo 
po manjših in večjih sovražnikih ter jih obmetavamo z 
uroki, dokler ne klecnejo. Vendar ni Hunterjevih fines, 
niti globine pravih akcijskih sekljalk, kot je Devil May 
Cry, dočim okolici pošteno primanjkuje razgibanosti. 
Borbeni sistem je dokaj enostaven in surov, kar je 
najbolj vidno pri šefovskih nakazah. Teh je dosti in so 
pohvalno izkrivljene, od obilne kure s človeško glavo 
do mesnatih sadistov s predimenzioniranimi meči in 
biološko sumljivih okostnjakov. A njihovi vzorci ob- 
našanja so enostavni, kaj šele tisti običajnih tolova- 
jev, ki radi preigravajo živalske teme - panterji, ptiči, 
zobati demončki. Zaradi tega večina bojev razpade v 
vizuelno luštne, plitke in ponavljajoče se spam fešte, 
ki se udinjajo najmanjšemu skupnemu imenovalcu. 


Da omembe vredne globine ne bo, se pokaže že pri 
začetnih šefih, med katere sodi ta naspidirani vele- 
piščanec. Nič ne doprinesejo niti ploske arene. 


Edinstven prijem je, da lahko sovražnika, ko ga pora- 
ziš, rešiš ali žrtvuješ. Prva opcija ti vrne življenjsko 
energijo, druga moč za čaranje. Sliši se kul, a je red- 
ko uporabljeno tako, da ima opazne posledice za ak- 
cijo. Slično polovičarski je nabor čarovnij, ki omo- 
gočajo vpliv tako od blizu (kamnita roka) kot daleč 
(izstrelek). Ne manjka jih, toda levji delež je le prebar- 
vana ena in ista cimprarija. Lik lahko z razvojem in iz- 
borom magij razviješ po svoje, vendar pozabi na 
Monster Hunterjevo širino in globino. Ne pa tudi na 
tlako, kajti uroki z združevanjem v močnejše inačice 
kopnijo in je treba grindati nove. Ker se boj ne more 
pohvaliti z globino, to pomeni veliko enoličnega kla- 
nja, da prideš do nekaj kul obračunov. 


R 


1Hovo j 

Reševanje sovragov ti vrne življenjsko energijo, 
pogubljanje krepi moč. Ultimativni napad je zelo mo- 
čan, a te pohabi, dokler ne najdeš redke snovi. 


Špil zna biti zabaven in pohvalnih je več brezplačnih 
digitalnih razširitev z novimi arenami ter sovragi. Prav 
tako je vse skupaj nekoliko bolje, če se greš udejstvo- 
vat na linijo, kjer združiš moči s še do tremi čarodeji. 
Toda kot celota bi moral Soul Sacrifice, izdelek za 
polno ceno z odličnim ustvarjalskim pedigrejem, me- 
riti više. Njamsi hamsi, Keiji. 67 Smeti 

SCURVY SGALLYWAGS 


edkokdaj se ob kaki novi igri nasmejim, kaj šele 
R zasmejim, saj je avtorjem laže furati safr. Dobro, 

da 'scenarist' Opičjega otoka Ron Gilbert zganja 
obešenjaško komedijo v špilčku s polnim naslovom 
Scurvy Scallywags ln the Voyage to Discover the Ulti- 
mate Sea Shanty. Dogaja se v razdrapanem gleda- 
lišču, kjer prirejajo gusarsko predstavo. Naš vegasti 
lik na odru pred publiko razdira žaltave na rovaš skor- 
buta, srbečih jajc in šefovskih nasprotnikov, ki jih je 
treba zapovrstjo premagati in jim tako suniti kos nad- 
močne morjeplovske rimarije (shanty). Kul, vedi le, 
da boš brez naprednejšega znanja britanske an- 
gleščine ob velik del privlačnosti zgodbe. 
Ob priljudni mornarski muziki pademo v niz obraču- 
nov, ki uporabljajo znani sistem treh v vrsto po zgledu 
Bejeweleda. Na polje se iz štirih smeri usipljejo tema- 
tiki primerne reči, od lobanj in skal do idolov. S prst- 
ničnim podrsavanjem skušamo v linijo spraviti naj- 
manj tri enake, da izginejo in naredijo prostor za no- 
ve, nam pa pustijo dobrote. Najvažnejši so denar in 
sablje, ki gusarju večajo moč. Nanj je treba paziti, saj 
na ploščo uletijo sovragi, na primer skeleti in zobatci, 
s katerimi se pirat bojuje, ko pride zraven. 


O Levo vidiš bejeweledasto igralno polje, desno ra- 
ziskovalni zaslon, ko se nelinearno giblješ med loka- 
cijami na majhnem otoku. Teh je vse prej kot malo. 


Za zmago mora imeti enako ali višjo vrednost moči, 
ki po bitki upade. To pa je nezdravo, če je tečnob več 
- in ponavadi jih je. Rešujejo ga veščine, na primer 
pridobitev vseh zlatnikov iznenada, skok na sosednje 
polje in podobno. Nekatere se obnovijo, druge je tre- 
ba napolniti s cekini. To je osnova za dodatne naku- 
pe, ki pa so poceni in ne nujni. Če igraš previdno in 
dobro, kljub elementu sreče ne bi smel imeti takih 
težav, da bi plačeval čez osnovno ceno 1,79 evra. 

Je pa res, da začneš delati napake, saj se špil vleče. V 
trudu, da bi ti dal kar največ igralnega časa, te pošlje 
v ducate in ducate situacij, ki se komaj kaj razlikujejo. 
Nasmeh ostaja, a nekoliko grenak. 68 Sneti 

KOKUGA 


al mi je, da je Nintendov 3DS v Sloveniji tako ne- 
Z uveljavljen. Ima krasne igre, tudi take za odrasle. 

Mednje sodi ta japonska strelska neodvisnica 
tamkajšnje specialistične hiše G.rev (Border Down, 
Under Defeat), ki jo je oblikoval oče Radiant Silvergu- 
na in Ikaruge Hiroshi luchi. Če se na žanr šuterjev ne 
spoznaš - to je tako, kot če bi John Carmack naredil 
novo igro ali Steven Spielberg posnel nov film. 
V prelomu s tradicijo Kokuga ni tipska nažigalka. V 
ZF-prihodnosti pod nadzor dobiš tank, ki ga iz ptičje 


ritoprask 2013 e e 


vrat uničiti generatorje, ki se jih lotiš v poljubnem 
vrstnem redu. Prav tako je do neke mere prosta izbira 
nivojev. Razporejeni so v mrežo, ki narašča po težav- 
nosti in zapletenosti. Začneš lahko kjerkoli, nakar 
sprejmeš eno od poti, ki vodijo k bližnjemu robu in s 
tem k ultimativnemu preizkusu. 


ŠO Trojni strel sodi med nadgradnje, ki lahko zaradi 
naključnega vstopanja hitro poidejo. Prisilijo te, da 
prilagodiš slog igranja, kar je zelo subtilna poteza. 


Osvežilno samosvoji prijemi se podaljšajo v nadzor. 
Shema je enostavna: drsnik usmerja, L in R vrtita ku- 
polo, gumb strelja. A preprostost je varljiva. Na eni 
strani se je nujno ogibati izstrelkom, na drugi pa mo- 
raš pametno uporabljati nadgradnje, ki so razporejene 
na spodnjem zaslončku. Gre za koristne začasne bo- 
nuse, od neranljivosti prek okrepljenega strela do skri- 
tosti. Keč je v tem, da jih je moč uporabiti omejeno 
število in da se, ko enega porabiš, naslednji izbere na- 
ključno. To pridoda k vznemirljivosti in prispeva k te- 
mu, da jih izkoristiš tedaj, ko jih res potrebuješ. 
Zanimivo je, kako počasna igra je Kokuga, a kljub te- 
mu napeta. Ko metodično z razdalje luknjaš gibljive in 
statične sovražnike, se zna občasno zdeti upokojen- 
ska. A nato prideš do močno zaščitene pregrade, neu- 
ničljivih blokov, ki te pehajo po labirintnih mrežah pre- 
hodov, ali minišefa. Zvezda so pak pravi šefi, kajti 
vsaka od več kot dveh ducatov stopenj ima svojega in 
so igralno res razgibani, od jeder, ki te obsipajo z žar- 
ki, do premikajočih se trdnjav. Na višji težavnosti kot 
igraš, bolj so zajebani, saj se Kokuga na neki točki že 
kajti to je hardcore špil. Srečoma lahko na pomoč po- 
kličeš lokalca s 3DSom (spletnega multija žal ni), za 
kar zadostuje en izvod! 


O če si pri bližanju utrdbam preveč pogumen, se hi- 
tro razletiš na poligonske trske. Zivljenje imaš samo 
eno, dočim vedno igraš tudi na rezultat. 


Res škoda, da sta okolica in nabor sovražnikov gene- 
rična in dolgočasna. Sivo kovinski hodniki, kvadrata- 
sti stolpiči in konzervasti roboti ustvarjajo pretiran 
občutek monotonosti. Raznolikosti je na dolgi rok iz- 
ven šefovskih spopadov nekoliko premalo, sploh za 
naslov, ki se zanaša na večkratno preigranje. 


TESTISI 


Kokuga ni Doom, marveč Rage; ni Jaws, temveč Mu- 
nich; in ni Radiant Silvergun, ampak - hja, Kokuga. Ni 
nova klasika, je pa kakovosten, izviren shoot'em up, 
ki se dejansko ne spogleduje preveč z japonskimi 
klišeji in zna s tem privleči odraslejše zahodne ljubite- 
lje žanra. Če je pri nas kdo tak, naj odroma v Eshop, 
kjer Kokugo dobi v digitalni obliki (na modulu je ni) za 
ustreznih 15 evrov. 83 Sneti 

DUNGELOT 


e ti nekdo reče "roguelike!" in te pričakujoče 
C gleda, ti pa ne veš, kako bi se odzval, je Dunge- 

lot verjetno zate. Gre za simpatično, enostavno 
izvedenko tega starodavnega žanra, kjer se spuščaš 
vedno globlje v naključno generirane temnice in udri- 
haš po nakazah. 
Posebnost je nadzor, saj se risankasti lik ne sprehaja 
po ekranu, marveč ždi v meniju levo spodaj. Treba je 
le tapkati po poljih v 6 x 5 kvadratov veliki mreži, da 
se nekaj pojavi: prazna tla, dobrota ali sovražnik. Boj 
zahteva enega ali več dotikov, kar traja nekaj sekund 
in pri čemer igra sama izračunava uspeh glede na 
statistike. Ko pridobiš ključ do naslednjega štuka, 
lahko greš vanj ali še raziskuješ, s čimer hkrati tvegaš 
in dobiš priložnosti, da si nagrabiš zalog. No, vse to 
poide, saj Dungelot ne skriva, da te kani ubiti. Celo 
čestita ti, ko umreš. Poanta itak ni v tem, da hitro pri- 
deš do kraja, temveč da si nagrabiš denarja. Tega 
vložiš v krepitev poklicev (paladin, vampir, alkimist, 
morilec, varilec, ee, piva) in se spuščanja v temniške 
globine lotiš znova. In znova. Ter znova. 


CO Levo igram kot krvoses, ki ima pri napadih mož- 
nost, da si povrne energijo, desno kot bojevnik, ki 
ima zaradi ščita višjo obrambo. Preveč sta si slična. 


Sistem vleče in igra je sestavljena prefrigano. Če sle- 
po drezaš polja, boš kmalu pokojni, saj moraš sčaso- 
ma uporabiti nekaj sivih celic. Mnogokdaj tehtaš, če 
je bolje raziskovati, napredovati ali se bojevati. Razvoj 
lika se namreč čez čas ustavi in če hočeš globlje, mo- 
raš igrati pametneje. Tudi na zaloge je treba paziti, na 
kar v hitrem tempu pozabiš, nakar te posili steklo go- 
vedo. Po drugi strani pa je premalo raznolikosti v po- 
klicih, pošastih (goblin, netopir, sluz, goba) in šefih, 
ki jih srečaš občasno in so le nabildani navadneži. 
Zgornji štuki se vlečejo, a moraš skoznje, in pretiran 
je vpliv sreče. Lahko si še tak maher, pa boš crknil, 
ker ne boš dobil zadosti srčkov, coprnij, stranskih 
arenic ali minikvestov z reševanjem joškatih kmetic. 
No ja, 0,76 evra na Google Playu oziroma 1,79 v ja- 
bolčni štacuni res ni nek gnar, avtorji pa napoveduje- 
jo nadaljnje izboljšave. Upam, da to ne pomeni mi- 
krotransakcij, saj je Dungelot v tem trenutku brez 
njih, kar je že redkost. 70 Sneti 

Richard Branson 


Podjetni britanski bradač Richard 
Branson ima dober razlog, da se ved- 
no reži kot pečen maček. Premoženje, 
ki si ga je nabral z mnogimi posli svo- 
je vsestranske firme Virgin, ocenjuje- 
jo na več kot štiri milijarde evrov. 

se zakoplje v zgodovino danes 
63-letnega pustolovskega poslovneža, ki 


je zaradi svojih adrenalinskih prostočasnih 
podvigov nekajkrat le za las ušel smrti. 


odil se je v Londonu leta 1950 in odraš- 
čal v dobro stoječi, ljubeči familiji. Star- 
ša nista marala, da bi deca postavala, 
zato sta ji vedno našla delo. Ko so Ric- 
harda poslali v šolo, se je hitro izkazalo, 
da ima pri učenju zaradi disleksije teža- 
ve. Zato se je toliko bolj zagnano vrgel v 
vse mogoče športne dejavnosti in v njih blestel. 
Mnoge trofeje in medalje so napovedovale, da se bo 
fant razvil v vrhunskega nogometaša ali igralca kri- 
keta. Potem pa je športno kariero na žalost - ali v 
tem primeru celo na srečo - prekinila poškodba. 


Trupelca zajčkov in 
pobegle papige 


Med knjigami se ni znašel, brcanje žoge je odpadlo, 
zato je šolar Branson iskal nekaj novega, s čimer bi 
zabil čas. Takrat so začenjale poganjati korenine ti- 
stega, kar je danes njegov poslovni imperij Virgin 
Group, v katerem je združenih več kot 400 podjetij in 
50 tisoč zaposlenih. A tisti šolski začetki biznisa niso 
bili prav uspešni. S kolegom sta se odločila, da bosta 
med počitnicami zasadila štiristo božičnih dreves in 
koncem decembra z njimi zaslužila mastne denarje. 
Načrte so jim prekrižali zajci, ki so njun nasad požrli. 
Kazen je bila vzgojna in kruta - s prijateljčkom sta ne- 
nasitne dolgouhce lovila in streljala, trupelca pa pro- 
dajala lokalnemu mesarju. 

Prvi neuspeh Richarda ni ustavil in kmalu si je izmislil 
nov posel: vzrejo papig, za katere je bil prepričan, da 
si jih marsikdo želi za ljubljenčka. A je tudi ta ideja šla 
po zlu, saj se je njegova mama naveličala čiščenja 
kletke, ko je bil čez teden v šoli, in je ptice spustila na 
svobodo. No, kljub tem začetniškim polomom je bo- 
doči magnat ugotovil, da mu pri preračunavanju do- 
bičkov številke zaživijo v glavi, čeprav v šoli nikdar ni 
maral matematike. 


Sedemnajstletniki 

v vojnih žariščih 

Čisto pravi posel je Branson začel na šoli, ko je s ko- 
legi pri rosnih šestnajstih ustanovil časopis Student. 
Že tedaj je pokazal šefovske sposobnosti in večinoma 
sam poiskal oglaševalce, sodelavce in prostore, kjer 
so se mladi časnikarji družili ter ustvarjali. Pa seveda 
žurali. V protestniškem letu 1968 je bilo študentsko 
dogajanje pestro in Richard je znal z vztrajnostjo ter 
trdim delom kljub mladosti zagnati kar uspešen caj- 
teng. Dobil je celo intervjuja s pevcema dveh danes 
res legendarnih skupin, Mickom Jaggerjem iz The 
Rolling Stones in Johnom Lennonom iz The Beatles. 
S pomočjo večjih časopisnih hiš je Studentove repor- 
terje pošiljal v Vietnam in odcepljeno afriško republi- 
ko Biafro. Urednikom priznanih časnikov je natvezil, 


Tale hecni geekmojster je mladi Richard konec se- 
demdeset let prejšnjega stoletja, ko je bil še revni 
urednik cajtenga Student. To je obenem ena redkih 
fotografij, na kateri ne razkazuje belega zobovja na 
smejočem frisu. 

da je že samo po sebi zgodba, če iz vojnih žarišč po- 
ročajo sedemnajstletni mulci. Nekateri od teh so kas- 
neje postali uveljavljeni novinarji. 

Ker je bilo s s Studentom vedno več dela in težav, za- 
služka pa bolj malo, je začel bodoči milijarder opreza- 
ti za drugimi priložnostmi. Opazil je, da so študenti na 
veliko kupovali plošče z glasbo, mnogi raje kot njiho- 
vo revijo. Porodila se mu je zamisel, da bi vinilke pro- 
dajal po pošti, s čimer je lahko postavil nižjo ceno kot 
takratne trgovine. S kolegi so razmišljali, kakšno ime 
bi nadeli prodaji plošč po pošti, da bi pritegnili štu- 
dentarijo. Ker so bili v poslu devičniki, so se odločili 
za danes svetovno znano ime Virgin. 

Vinilke so šle za med, revija Student pa je zamrla. A 
kar je najpomembnejše: nastali so temelji ene naj- 
večjih svetovnih firm, ki večinoma pokriva področja 
zabavništva, potovanj, življenjskega sloga in še mar- 
sičesa. 

Rolanje s Stonesi 


Ko so se šestdeseta prevesila v sedemdeseta, je Bran- 
son razmišljal vedno bolj velikopotezno. Začel je iska- 
ti hišo na angleškem podeželju, kjer bi lahko glasbe- 
niki namesto po strogem urniku takratnih studiev v 
miru ustvarjali in snemali glasbo. S pomočjo prijazne 
tetke je zbral denar za vilo na deželi, kjer je ustanovil 
znameniti Manor Studios. 

Seveda so glasbeniki stalno prirejali divje zabave, na 
katerih ni manjkalo seksa, mamil in takrat modnega 
LSDja. Trših drogic se je Virginov vodja ogibal, ker je 
želel obdržati trezno glavo za izpeljavo poslovnih načr- 
tov. Kako se zvije džojnt, pa ga je učil sam guru mamil 
in kitarist Rolling Stonesov Keith Richards. "Pozno 
sem začel s tem, bil sem v zgodnjih dvajsetih letih, do- 
gajalo pa se je v našem snemalnem studiu pri Oxfor- 
du. Zelo je bil potrpežljiv z mano," se Richard Branson, 
danes zagovornik dekriminalizacije mamil, spominja 
učnih uric zvijanja s slavnim glasbenikom. 


Da je zagnal posel, se je šef Virgina precej zakrediti- 
ral. Iz bančnih dolgov se je skušal izkopati z manjšo 
prevaro. Plošče z glasbo je navidezno izvozil na celin- 
sko Evropo, s čimer je obvozil plačilo britanskih dav- 
kov in dobro služil. A so ga finančni policisti zasačili 
in ga čez noč vrgli v zapor. Privolil je, da bo plačal 
60.000 funtov in se tako ognil zaporu ter kartoteki. 
Njegova mama je zastavila družinsko hišo, da mu je 
pomagala poplačati kazen. To mu je dalo dodaten za- 
gon in željo uspeti v poslu. Za nameček je imel srečo, 
da se je pojavil rešitelj z imenom Mike Oldfield. 


Od izganjalca hudiča do 
Sex Pistols 


Firma Virgin je pošiljanje plošč po pošti kmalu prera- 
sla in začeli so odpirati glasbene štacune. Urejene so 
bile tako, da se je v njih mladina dobro počutila, po- 
slušala novo glasbo in je zato še več kupila. V svojih 
trgovinah so hoteli prodajati tudi plošče lastnih izva- 
jalcev in nastala je še založba Virgin Music. 

Njihov prvi izdani album je bila izvirna mojstrovina 
Tubular Bells omenjenega glasbenika Mika Oldfielda, 
čigar glasba je bila tistebodi navdušujoče sveža. Vir- 
ginu je album Tubular Bells prinesel bogastvo in mi- 
mogrede osvojil ZDA kot glasbena podlaga za film Iz- 
ganjalec hudiča, ki je izšel istega leta 1973. S tem je 
Branson stopil v višjo ligo poslovnežev, kjer lahko 
vsak trenutek pomeni zamujeno priložnost. Ali, kot 
pravi sam: "Moje življenje je ena sama nepretrgana 
serija telefonskih klicev." 


Virgin je s prodajo začel v takih trgovinicah z glas- 
bo, v katerih so se gnetli dolgolasi mladi ljubitelji 
vinilnih plošč in sumljivih smotk. Kasneje so ma- 
njše nadomestili z velikanskimi megatrgovinami, ki 
pa so medtem po večjih državah že zaprla vrata. 


Kot direktor mlade firme je skušal vedno biti dru- 
gačen od konkurence, najti kaj novega in to ponuditi 
kupcu. Sredi sedemdesetih se je potikal po Jamajki 
in pomagal pri preboju reggaeja. V svojo založbo je 
skušal pritegniti velike skupine, kot so The Rolling 
Stones, Dire Straits in The Who, a mu ni uspevalo. Ko 
pa so na sceno prišli razcapani in divji punkerji Sex 
Pistols, ki so se jim druge založbe zaradi stalnih izpa- 
dov odpovedale, se ni pustil prestrašiti. Leta 1977 je 
prav pri Virginu izšel njihov prvenec Never Mind the 
Bollocks, Here's the Sex Pistols, ki je napovedal novo 
obdobje v glasbi in Bransonu prinesel lep zaslužek. 
No, debele krave niso živele dolgo. Leta 1979 je pre- 
mierka Velike Britanije postala Margaret Thatcher in 
deželo je zajela globoka recesija. Virgin je moral 
začeti zapirati svoje trgovine, odpuščati ljudi in se pri- 
lagoditi novim razmeram. 


Decembra 1999 je kraljica Elizabeta Il. objavila, da 
bo Richard Branson zaradi svojih podjetniških za- 
slug povišan v viteza. Ugledni britanski viteški naziv 
'sir' mu je uradno nadel princ Charles 20. marca 
2000 v Buckinghamski palači. 


Maškarada za medije 


Branson je zaposlenim le s težkim srcem pokazal vra- 
ta, a storil je vse, da je firma preživela in obstala. Bur- 
ne čase pa je v tem obdobju doživljal tudi v zasebnem 
življenju. Njegov zakon s prvo ženo Kristen je do 1974 
že skoraj dokončno razpadel. On je bil po hipijevsko 
odprt za druge ženske, tudi zato, ker je med seksom z 
ženo zaradi čudne alergije dobival boleče izpuščaje 
po ključnem organu. Zaljubil se je v poročeno žensko 
Joan, s katero sta se najprej skrivala na zmenkih po 
različnih hotelih. Nekoč je z ljubimko pobegnil na Bri- 
tanske Deviške otoke v Karibskem morju, kjer je 
prvič videl rajski otoček Necker - in se odločil, da ga 
enostavno kupi. 


Branson je še vedno poročen s svojo drugo ženo 
Joan, ki mora biti jako tolerantna ženska. Imata dva 
otroka, Sama in Holly. Starša sta ustregla hčerkini 
želji in se na privatnem otoku Necker poročila leta 
1989. Enako je pred kratkim storila tudi Holly. 


S tem romantičnim pobegom je povezana kasnejša 
ustanovitev letalske družbe. Ker so bili ob vrnitvi leti z 
otočja odpovedani, je Richard sam najel čarterje in 
organiziral prevoz še za potnike, ujete na tamkajš- 
njem letališču. Seme ideje za avionsko firmo je bilo 
tako zasejano, čeprav za uresničitev še ni imel dovolj 
pod palcem. 

Biznis je Virgin tista leta razširil s filmsko družbo, noč- 
nim klubom in knjižno založbo ter z glasbenimi posli 
začel prodirati v ZDA, Francijo in Nemčijo. Branson je 
poskrbel za prepoznavnost podjetja, ko je pogruntal, 
da je sam postal blagovna znamka. Vedno se je rad 
oblačil v hecne obleke in se ob predstavitvi novega iz- 
delka afnal pred fotografi. "Maškarada mi daje prije- 
ten občutek, da ljudi spravljam v smeh," je povedal 
netipični šef Virgina, ki je za promocijo pripravljen 
storiti marsikaj. 


Virgin poleti med oblake 


V osemdesetih se je recesija polegla in glasbeni del 
firme Virgin je spet začel služiti dobre denarje z albu- 
mi izvajalcev, kot so bili Simple Minds, Phil Collins in 
predvsem gejevska ikona Boy George s spremljeval- 
no skupino Culture Club, ki so prvenec prodali v kar 
desetih milijonih izvodov. Hit po večjih svetovnih me- 
stih so bile nadalje Virginove megatrgovine (mega- 
stores), ki so sčasoma zamenjale hipijevske štacuni- 
ce, v katerih so sprva prodajali plošče. 

S prilivom gotovine se je končno pokazala priložnost 
za ustanovitev prave letalske družbe, Virgin Atlantica. 
Že od začetka se je novi 'visokoleteč' podvig boril s 
težavami, od nasprotovanja partnerjev do zajetnega 
začetnega vložka. Ko so leta 1984 kupili prvo reakti- 
vno letalo, so na testni vožnji zapeljali v jato ptic. 
Eden od motorjev je nesrečne krilate živalce potegnil 
vase in eksplodiral, zato so ga morali na hitro zame- 
njati, da so sploh dobili dovoljenje. 


Na letalsko družbo je Branson zelo navezan in izkori- 
sti vsako priliko, da dela (samo)promocijo z zga- 
njanjem norčij. Takole je v Londonu z manekenko 
Kate Moss proslavljal 25. rojstni dan Virgin Atlantica. 


Napad Iraka na Kuvajt leta 1990 je zaradi naraslih cen 
nafte še bolj ogrozil avionski biznis. Ko so se zaradi te 
vojne začeli v Jordanijo zgrinjati begunci, je Branson 
pokazal človekoljubno plat in prek prijateljstva z jor- 
dansko kraljico Noor pomagal reševati begunsko kri- 
zo. Zapletel se je tudi v napeto zgodbo reševanja bri- 
tanskih talcev iraškega diktatorja Sadama Huseina. 
Spet so mu pomagale zveze v jordanski kraljevi druži- 
ni, tako da je 23. oktobra 1990 Virginovo letalo - z 
Richardom na krovu - poletelo v Bagdad in uspešno 
dokončalo misijo zamenjave talcev za zdravila. 

Največji napad je Virgin Atlantic doživel na domači 
grudi, ko je nacionalni letalski prevoznik British Air- 
ways začel uporabljati nizke udarce, da bi konkurenta 
uničil. O Bransonu in njegovem podjetju so širili nere- 
snične govorice, na letališčih 'kradli' potnike, vdrli v 
Virginov sistem rezervacij, klicali potnike na dom in 
jim lagali, da so Virginovi leti odpovedani ... British 
Airwaysu je Bransona skoraj uspelo spraviti na kant, 
zato se je s težkim srcem odločil za skrajno potezo in 


Virgin Music prodal Thorn EMlju za 560 milijonov fun- 
tov. Tako je lahko obdržal letalsko družbo, ki je zaslo- 
vela s sproščenim pristopom med poleti in je znala 
prisluhniti potnikom. 

Na koncu se je moral British Airways leta 1992 javno 
opravičiti zaradi obrekovanja in plačati pol milijona 
funtov Bransonu osebno ter 110.000 Virgin Atlanticu 
zaradi poslovnega obrekovanja. Z denarjem od proda- 
je Virgin Music je zdaj že njen nekdanji šef lahko rešil 
svoje ljube avione in začel vlagati v nove podvige. 
Virgin se je v zgodbi z British Airways zopet znašel leta 
2003, ko je želel odkupiti njihove concorde. Flota nad- 
zvočnih potniških letal je bila namreč po veliki nesreči 
v Parizu, v kateri je umrlo 113 ljudi, prizemljena. Ri- 
chard je ponudil milijon funtov za letalo, a na koncu 
posel ni uspel, ker bi bili zastareli concordi predragi za 
vzdrževanje, za nameček pa je podporo odrekel tudi 
proizvajalec oziroma dedič projekta Airbus. 


Od rojstva do pogreba? 


Virginov imperij je lovke od nekdaj stegoval po ra- 
zličnih področjih, a v zadnjih dvajsetih letih je eksplo- 
diral na vsemogoče konce. Na Japonskem je Bran- 
son videl njihove hitre vlake 'šinkansene', ki so v no- 
tranjosti urejeni kot letala, in se navdušil za žele- 
zničarski biznis. Leta 1993 je tvegal, ustanovil Virgin 
Trains in dobil pravico za upravljanje nekaterih po- 
membnih britanskih medkrajevnih prog. Istega leta je 
ustanovil prvo komercialno radijsko rock postajo, tri 
leta kasneje pa zagnal novo glasbeno založbo V2. Pri 
njej so albume izdajali glasbeniki kalibra Stereopho- 
nics, Moby, Tom Jones in The White Stripes. 

"Rad se zabavam in mešam štrene," je nekoč rekel 
nagajivi Richard, ki je skušal štrene mešati tudi Coca- 
Coli in Pepsiju z lastno znamko brezalkoholne pijače 
Virgin Cola. Ni se prav dobro prijela, tako kot ne kot 
njegova Virgin vodka. V zabavni industriji skuša pro- 

RICHARD BRANSON IN IGRE 


Virgin je med mnogimi drugimi posli posegel na 
področje iger. Založba Virgin Games je nastala leta 
1981 in se razširila z nakupom Mastertronica leta 
1987. Izdajali so igre za obilico računalnikov in 
konzol, od commodorja, spectruma in amige do 
PCjev, dreamcasta in playstationa. Leta 1988 so 
podpisali pogodbo s Sego za distribucijo njihovih 
iger. S Seginim modrim ježem Sonicom so uspeli 
poseči v Nintendov monopol s Super Mariom in 
game boyem. Branson se je tega posla lotil, ko je 
videl, da doma otroka igrata videoigre. Ko sta froca 
za stvar nehala zanimati, je licenco za Sego pač 
prodal. Leta 1994 so se Virgin Games preimenova- 
le v Virgin Interactive in požele prodajni uspeh z 
igro The 7th Guest na takrat še precej svežih CDjih. 
Pri Virginu so pomagali mnogim razvijalcem in iz- 
dajali igre, kot so serija Broken Sword, Command 
8 Conguer in Resident Evil za PC. Interactive je na- 
posled kupil francoski založnik Titus Software, ki 
mu je 2003 spremenil ime v Avalon Interactive in 
dve leti kasneje dokončno zaprl vrata. Zadnja tri le- 
ta se je s portalom Virgin Gaming podal v spletne 
igralske vode. Na njem lahko igralci na xboxu 360 
in playstationu 3 tekmujejo ter služijo denar. 


dreti s stripovskim Virgin Comics in risankastim Vir- 
gin Animation, ki ustvarjata zgodbe in like za občinst- 
vo po vsem svetu. Kjerkoli zavoha dobiček, je Ric- 
hard hitro poleg, tudi pri spletnih in mobilnih storit- 
vah. Z Virgin Directom pa je začel že pred leti proda- 
jati življenjska zavarovanja. "Lump v meni se tihem 
zabava, da lahko isti človek, ki vam proda ploščo od 
Sex Pistols, uredi vse potrebno za vašo pokojnino," 
velikanski razpon delovanja svojega podjetja duhovi- 
to opisuje Branson, ki hoče v Veliki Britaniji nuditi tu- 
di zdravstvene usluge. 

ost, da malo pošlata in objame to ali ono lepotičko. Nekemu fotografu se je pustil med kajtanjem slikati pod pogojem, da 
se mu pridruži njegovo golo dekle. Na raznih VIP-feštah se vedno rad fotka z zvezdnicami, kot sta Kardashianka in Britney Spears. Če v bližini slučajno ni krasotice 
svetovnega slovesa, zgrabi kakšno stevardeso, zadovolji pa se tudi z mis Velike Britanije. Zena pa ob strani verjetno grdo gleda. 

Znani angleški pevec in njegov prijatelj Peter Gabriel 
je nekoč pripomnil, da bi se Virgin zlahka imenoval 
'podjetje od začetka do konca', in se pošalil, da bi mo- 
rali ponujali porode, poroke in pogrebe znamke Virgin. 
Deviški tajkun je ob tem verjetno le skomignil in si re- 
kel, zakaj pa ne? Navsezadnje je pogled že obrnil v ne- 
bo. Lotil se je poslov z izstreljevanjem satelitov in se s 
firmo Virgin Galactic trudi iznajti način, kako čimveč 
ljudi za čimnižjo ceno popeljati v vesolje. 


Reševanje svetovnih težav 


Richarda Bransona so večkrat spraševali po nasvetih 
za uspešno furanje lastnega podjetja. "Mislim, da je 
posel pomembno voditi, da si ljudem s svojim delom 
vzor. Če pogledamo vojaško zgodovino, mora biti 
vodja s svojimi četami na prvih bojnih linijah, ne stati 
nekje v ozadju. Da si pridobiš spoštovanje ljudi, mo- 
raš zavihati rokave in delati skupaj z njimi. Pomem- 
bno je, da z zaposlenimi ravnaš dobro in v njih iščeš 
najboljše. Veliko pohval in nič kritiziranja," razlaga 
svojo bojevito podjetniško filozofijo. 

Na stara leta se je začel viteški biznismen vedno bolj 
ukvarjati z dobrodelnimi in človekoljubnimi zadeva- 
mi. Je član skupine pomembnežev z imenom Staro- 
ste (The Elders), ki ji od ustanovitve leta 2007 nače- 
luje južnoafriški borec proti apartheidu Nelson Man- 


EKSTREMNI DOSEŽKI 


Poleg tega, da je eden najuspešnejših svetovnih po- 
slovnežev, je Richard Branson zaslovel z ekstremni- 
mi podvigi z baloni na vroč zrak in raznimi plovili. 
Pravi, da ga v smrtonosno postavljanje rekordov 
žene želja po novih pustolovščinah, hromi pa ga 
strah, da bi njegova otroka ostala brez očeta. 
Najprej ga je prijela nuja, da Veliki Britaniji povrne 
modri trak za najhitrejše prečkanje Atlantskega 
oceana. Podiranja rekorda se je lotil leta 1985 s pri- 
jatelji in 19,5-metrskim čolnom Virgin Atlantic Chal- 
lenger. Na poti iz ZDA proti Angliji so mu sporočili, 
da je njegova žena rodila. Prečkanje Atlantika takrat 
ni bilo uspešno, saj je plovilo sto kilometrov pred ci- 
ljem potonilo, ko je trup razklal velikanski val. Čez 
slabi dve leti jim je z novim plovilom kljub težavam z 
gorivom uspelo za komaj dve uri potolči prejšnji re- 
kord na 7500 km dolgi razdalji. Ocean so prečkali v 3 
dneh, 8 urah in 31 minutah. 


Leta 1987 se je s švedskim balonarjem Perom Lind- 
strandom odpravil na svojo najbolj nevarno pus- 
tolovščino — prečkanje Atlantika z balonom na vroči 
zrak. Večino časa sta potovala na več kot 9000 met- 
rih višine s hitrostjo do 256 kilometrov na uro. Po 
devetindvajsetih urah se je pri irski obali vse skupaj 
hudo zapletlo in izgubila sta nadzor nad padajočim 
balonom. Per je izskočil prvi na tridesetih metrih, 
Branson pa se je z balonom spet dvignil med oblake 
in se po počasnem spuščanju še sam vrgel v morje. 
Oba so komaj živa rešili s helikopterjem. 

dela. Staroste iščejo rešitve za dolgotrajne spore, ob- 
likujejo nove rešitve za svetovne probleme in skušajo 
na vse načine zmanjšati trpljenje. Branson je taistega 
leta razpisal petindvajset milijonov dolarjev nagrade 
za posameznika ali skupino, ki bi našla način za zma- 
njševanje toplogrednih plinov. Prav tako je podpisnik 
iniciative Global Zero za odpravo vsega jedrskega 
orožja na svetu. 


Poraz ju ni odvrnil od poskusa balonarskega preleta 
Tihega oceana iz Japonske v ZDA leta 1991. Ta je 
načeloma uspel, toda načrtovani cilj v Los Angelesu 
sta po dveh dneh leta zgrešila za 'borih' 4800 kilo- 
metrov in s težavami pristala na zaledenelem jezeru 
v Kanadi, kjer sta napol zamrznjena osem ur čakala 
na reševalce. Med letoma 1995 in 1998 sta, tokrat s 
pomočjo Steva Fossetta, skušala z balonom obkro- 
žiti svet, a jima ni uspelo. Sta pa postavila dolžinski 
rekord z letom od Maroka do Havajev. 

V novem tisočletju Branson ni odnehal s podiranjem 
rekordov. Leta 2004 je z amfibijskim vozilom — av- 
tom in čolnom v enem — Gibbs Aguada najhitreje 
prečkal Rokavski preliv, za kar je potreboval uro in 
štirideset minut. Septembra 2008 je prepričal še 
otroka, da so skupaj skušali podreti rekord v čezat- 
lantskem jadranju od zahoda proti vzhodu. Zalil jih je 
velik val, ki je jadrnico uničil, in rekord je padel v vo- 
do. Se lani se je lotil novega rekorda in želel pri 61 
letih postati najstarejši človek, ki je 'prekajtal' Ro- 
kavski zaliv. V drugem poskusu mu je uspelo! 


"Zaslužil sem dovolj denarja. Uporabim ga lahko za 
dobre namene in to moram storiti. Poslovneži, ki so 
imeli srečo, da so si prislužili bogastvo in vpliv, bi mo- 
rali to uporabiti za reševanje na prvi pogled nerešljivih 
težav našega sveta," se tudi v vlogi dobrotnika dobro 
znajde Sir Richard. Če s tem naredi reklamo za svoj 
vseobsegajoči Virgin Group, se verjetno ne pritožuje. 
A če mu bo s podjetniško žilico in pozitivnim zago- 
nom res uspelo narediti kaj dobrega za človeštvo, mu 
zagotovo nihče ne bo očital kančka samopromocije. 
Komu pa bomo prepustili reševanje sveta, politikom? 


VIRGIN GALACTIC 


Branson se zadnje desetletje ukvarja z najbolj drz- 
nim poslom v karieri. Septembra 2004 je ustanovil 
podjetje Virgin Galactic, ki naj bi človeštvo popelja- 
lo v obdobje vesoljskega turizma. V ameriški zvezni 
državi New Mexico so v ta namen sezidali vesoljski 
kompleks Spaceport America, ki je stal skoraj četrt 
milijarde dolarjev. Račun je plačala kar zvezna drža- 
va sama s posebnim davkom, čeprav je 'vesoljska 
luka' narejena po Virginovih načrtih in željah. 
Komercialni potniški poleti v vesolje v vozilu Spa- 
ceShipTwo, ki lahko prevaža šest potnikov in dva 
pilota, so napovedani za začetek leta 2014, čeprav 
so ta rok že dvakrat prestavili v letih 2009 in 2011. 
Vesoljski avion', ki ga uporablja Virgin Galactic, je 
naslednik SpaceShipOne, ki je dobil nagrado X Pri- 
ze. Vredna je bila deset milijonov, obljubili pa so jo 
prvi nevladni organizaciji, ki bi dvakrat v dveh ted- 
nih izstrelila vesoljsko plovilo s človeško posadko. 
Potniki naj bi se v SpaceShipTwo povzpeli sto de- 
set kilometrov visoko, to je deset nad Karmanovo 
mejo, kjer se uradno začne vesolje. Za kratko vož- 
njo po vsemirju so ali bodo odšteli vsak po 200 ti- 
soč dolarjev. Interesentov je dovolj, med njimi zna- 
ni fizik Stephen Hawking in igralec Ashton Kutcher, 
ki se je lani kot petstota stranka prijavil za polet z 
Virgin Galactic. Tudi dva slovenska potnika naj bi 
na ta način skočila čez rob vesolja. Domači bogataš 
Mirko Tuš je pri Virgin Galactic že pred leti rezervi- 
ral sedež zase in drugega za enega od uporabnikov 
storitev njegovega mobilnega operaterja. 

Kakšen bo naslednji korak, če bodo poleti v vesolje 
naslednje leto uspešni? Branson pravi, da je željena 
destinacija Mars. "Enosmerna vozovnica. Cena po- 
vratnega poleta bi bila prevelika. Veliko prostovolj- 
cev bo." Bodo prvi kolonizatorji na površini rdeče- 
ga planeta z belo barvo izrisali Virginov logo? 


SLIKOSUK 


100 YEN: THE JAPANESE 
ARGADE EXPERIENCE 


avno ko sem zaključeval s teden dni dolgim pi- 
BR. članka o avtomatih z videoigrami, ki je 

našel pot v predprejšnji Joker, sem opazil ta 
neodvisni film, ki se bavi natanko s to tematiko. Tako 
kot članek se osredotoča na Japonsko in ZDA, osred- 
nja avtomatna trga, saj te namenske igralne naprave 
v Evropi niso nikdar povzročile manije. Tudi Amerike 
niso tresle prav dolgo, drugače pa je v deželi gejš in 
sakeja, kjer so vse do današnjika za milijone ostale 
eden glavnih načinov zabave. 


V naši družbi je tak prizor docela nenavaden, v japon- 
ski povsem običajen. Nekateri v avtomate zmečejo po 
več sto evrov na mesec, da jih zamojstrujejo. 


Dobro uro dolg dokumentarec skozi strelske, prete- 
paške in plesne igre da vedeti, kako deluje arkadna 
scena na Japonskem. Ne gre le za sprehod s kamero 
skozi igralnice, pri čemer spoznamo njihov ustroj in 
občutimo vzdušje, marveč so avtorji intervjujali tako 
njihove obiskovalce kot ustvarjalce špilov. Plus znane 
obraze, kot so Kotakujev poročevalec Brian Ashcroft, 
profesionalni borec Daigo 'The Beast' Umehara, skr- 
bnik mlatilne scene Ryan 'Gootecks' Gutierrez (Cross- 
counter.com) in podobni. Skozi izjave izvemo, kako 
ljudje igrajo avtomate, predvsem pa, zakaj. Od samo- 
tarjev, ki se ubadajo s šuterji, do onih, ki uživajo v 
druženju pri Street Fighterju in Dance Dance Revolu- 
tion. Slednji vidik je zelo zanimiv, saj 100 Yen lepo na- 
slika, kako je družabnost na javnem prostoru ob elek- 
tronski igri za Azijca veliko normalnejša kot za nas. 
Drugi vidik, ki ga 100 Yen izpostavi, je želja po per- 
fekciji. Pri nas se igranje večinoma dojema kot zaba- 
va, na Japonskem pa ne gre le za to, da se sprostiš, 
marveč za to, da si dober. Še več, da si najboljši - da 
ne premagaš le nasprotnika, marveč igro in naposled 
sebe. To je tisto, zaradi česar so denimo pretepačine 
tako popularne, pri čemer ima nekaj seveda vklop v 
izročilo borilnih veščin. Le kateri karatejec ne sanja, 
da bi metal ognjene krogle in talal dragon punche ... 


Med bling-blingom sodobnih tokijskih arkad se prese- 
limo še v ZDA, kjer izvemo, kako in čemu so začele 
igralnice koncem osemdesetih izginjati. Vtaknemo 
nos v igralski bar Insert Coin v Las Vegasu, slišimo, 
kaj o tem meni uslužbenec O-Games, in jemljemo na 
znanje razloge za uspeh na vzhodu ter neuspeh na za- 
hodu. Pri tem izkusimo nekaj, česar v članku nisem 
do konca pokril, in sicer prilagodljivost igralnic. 
Preživele so namreč s tem, da se spreminjajo in prila- 
gajajo. Ne le z vedno bolj norimi avtomati, marveč z 
igrami s kartami in podobnim za splošno občinstvo. 


Poleg Seginih igralnic so v Tokiu in drugih gejšarskih 
velemestih priljubljene igralnice Taito Game Station. 
V 100 Yen jih spoznamo od zunaj in znotraj. 


Od 100 Yen bi si želel nekoliko več ambicioznosti, 
širine in poguma, da bi šel v jedro dogajanja. Ne po- 
krije prav dosti žanrov in ne pokaže kakih naprednih 
mašin, saj je bolj zadovoljen, da opazuje in analizira 
od strani. Je pa sporočilen, optimističen, lepo zmonti- 
ran, razumljiv in s poudarkom na sodobnosti. Če te 
zanimajo avtomati, ga na vsak način pridobi. Sneti 

Kje lahko 100 Yen kupiš digitalno (10 $) ali na DVDju 
(25 poštnina in dajatve), izveš na 100yenfilm.com. 


JUSTIGE LEAGUE: 
THE FLASHPOINT PARADOX 


Iternativne dimenzije in resničnosti so v superju- 
A: produkcijah vse prej kot redkost. S po- 

stavitvijo zgodb v stranske univerzume si avtorji 
privoščijo marsikatero kreativno potegavščino, ki ni 
sprejemljiva v kanoničnem vesolju, kjer so rešimoži 
povečini nesmrtni in imajo zakoličene preteklosti ter 
osebnosti. The Flashpoint Paradox, najnovejša animi- 
ranka iz niza dolgometražnih podvigov založnika DC 
Comics, si heroje v pajkicah v eni taki drugačni real- 
nosti izdatno privošči. 
Zaplet hoče, da se osrednji protagonist Barry Allen - 
Flash zaradi presežene svetlobne hitrosti prebudi v 
svetu, kjer ni nič tako, kot bi moralo biti. Urnost, po 


kateri slovi, je izginila, dočim so preostali junaki ko- 
majda prepoznavni. Pod masko zagrenjenega in ne- 
moralnega Batmana se skriva Thomas Wayne, Bru- 
ceov oče, kajti v dani resničnosti je roparjevemu stre- 
lu namesto staršev podlegel sinko. Plovilo, s katerim 
je na Zemljo pripotoval Superman, ni strmoglavilo v 
podeželski Smallville, temveč v Metropolis, kjer so 
Kal-Ela prijele oblasti in se nad njim izživljale z ekspe- 
rimenti. Hal Jordan ni nikoli prejel prstana, ki bi ga 
nadgradil v Green Lanterna, zato še najprej službuje 
kot testni pilot. Najhuje pa je, da je zaradi srditega 
spora med silami Aguamana in Wonder Woman nasr- 
kala Evropa. Svetu grozi superherojska vojna, pre- 
preči pa jo lahko le Barry s pajdaši. Obenem mora ju- 
nak poiskati pot nazaj v 'normalno' dimenzijo in se 
znebiti Profesorja Zooma, zlobne različice Flasha. 


Risanka je narejena po vplivni stripovski seriji Flash- 
point. Zaključek slednje je bil izhodišče za ponovni 
zagon vesolja DC Comies izpred dveh let. 


Temačno alternativno stvarstvo, v kateri DCjevi silaki 
niso združeni v človekoljubno organizacijo Liga pra- 
so v štorijo vpletli ducate sekundarnih, večini nepoz- 
nanih herojčin, kot so so Captain Atom, Deathstroke, 
Heat Wave, Mirror Master in Grifter, ki se v bitkah med 
sprtima stranema pojavijo in umrejo mimogrede. V 
mnogih podrobnostih iz stripovske folklore bodo se- 
veda najbolj uživali poznavalci, tudi tisti, ki so domači 
v pretepačini Injustice. Kar res vleče, sta scenarij z ra- 
dikalnimi odstopanji od kalupa in nadpovprečna ka- 
rakterizacija likov. Sploh Šišmiša in Flasha, ki ga tra- 
gična smrt matere v otroštvu globoko prizadane in v 
katerem se odraža temeljni nauk celovečerca. "Sprej- 
mi stvari, ki jih ne moreš spremeniti, ter upaj si spre- 
meniti tiste, ki jih lahko." 

Ne škodi, da je akcija pošteno odmerjena, na trenut- 
ke prav spektakularna, četudi animaciji kaka dodatna 
sličica ne bi škodila. Pošten je tudi glasovni talent z 
Ronom Perlmanom, Nathanom Fillonom in Jamesom 
Patrickom Stuartom v prvi vrsti. Ogled je za ljubitelje 
tovrstnih zgodb močno obvezujoč! Case 

Flashpoint Paradox je zaenkrat na voljo na ameriških 
ploščkih in pri superbratih piratih. 


Kanadčan Aaron Chmielowiec živi na Japonskem in 
prek strani Aaaron in Japan (£aronin.jp) razširja kul- 
turo elektronskega plesa na avtomatih tipa DDR. 


Thomas Wayne, Batman iz druge dimenzije, Barryjevi 


razlagi ne verjame in mu raje lomi prste. Omehča se, 
ko izve, da je njegov sin Bruce v normalnem svetu živ. 

Wonder Woman in Aguaman poveljujeta mogočnima 
vojskama. Rešižena je princesa Amazonk, povodni 
mož pa glavar Atlantide. 

THE WOLVERINE 


stvarjalci drugega filma z Rosomahom (tako je 
U slovensko ime za severno žival 'wolverine') ne 

morejo upati na velik uspeh pri blagajni. The 
Wolverine je za kaj takega vse preveč japonski, saj se 
domala sceloma dogaja v deželi, kjer sonce vzhaja, in 
je prežet s tamkajšnjimi elementi. Zdaj pa samuraji, 
nindže, karate in zen niso na višku priljubljenosti. 


Film odkljuka lepo število japonskih klišejev, od pa- 
činko parlorjev do ljubezenskih hotelov. Malokdo pa 
čudno gleda, ko po ulicah tekajo jakuze in streljajo. 


Poleg tega gre za vse prej kot tipičen superherojski 
film, saj je cepljen z ljubezensko dramo in izgubo mo- 
či. Naš mišičnjak, ki ga znova upodablja Hugh Jack- 
man, je dokaj hitro ob sposobnost regeneracije, zato 
ne pričakuj, da bo slajsal-end-dajsal kot ponavadi. 
Tako švoh je, da mu mora pomagati čudaška kunoiči 
(ženska nindža) Yukio. Ta mu pride prav, kajti ko pri- 
de v Tokio, da bi se poslovil od starega poslovneža, 
se zaplete v borbo za njegovo nasledstvo, ki vključuje 
jakuze, ljubezenske hotele, pačinko, šinkansen, kata- 
ne, japonski bonton za bele neandertalce, izurjene 
mojstre kenda, borce iz teme in svetlolaso zastruplje- 
valko (stripovski lik Viper). 

Ne morem reči, da The Wolverine ni zabaven film z 
nekaj imenitnimi akcijskimi prizori in nadpovprečno 
količino življenjskosti. Ni tako stripovsko obešenjaški 
kot prvenec, niti resnoben kot Man of Steel. Pri fura- 
nju neke sredinske linije je še kar uspešen. Problem 
je, da se ne zna odločiti, kaj bo poudaril. Odrasle te- 
matike in metaforika se mešajo z najstniškimi ele- 
menti, mankom krvi, klišeji in neumnostmi. Ta ci- 
nična holivudska politika 'za vsakogar nekaj' zares ne 
zadovolji nikogar, saj ljubitelje naprednejšega motijo 
bedarije, kokice goltajoče množice pa dolgočasijo re- 
sni elementi. X-Men: The Last Stand je znal oboje bo- 
lje uravnotežiti in bržda se mora Wolverine vrniti v ob- 
jem X-ljudi, da bo znova zares učinkovit. Prizori, ki 
sledijo odjavni špici, povedo, da se bo. Smeti 
Rosomah po naših kinih že dokazuje visoko borzno 
vrednost adamantija. 


Mutantov je dosti manj kot v Origins, ki je časovno 
pred The Wolverinom. Eden je naš Rosomah, druga 
pa svetlolasa mačka Viper, ki se zanaša na strupe. 

SUPERMAN UNBOUND 


e se bojiš, da je Superman Unbound zaslužkars- 
C ki postranski izdelčič in s tem za Man of Steel ti- 

sto, kar je what-the-fuck-is-this-shit Atlantic 
Rim za Pacific Rim, ne skrbi. Uro in četrt trajajoča sa- 
mostojna risanka ni niti približno tako zanikrna. Po 
drugi strani pa se ne nadejaj uničujočega spektakla, 
pomešanega z dramo in bibličnimi referencami, ka- 
kor sta ga zakoličila Snyder in Nolan. Unbound je sta- 
romoden strip v gibanju, ki se s Supermanovo vlogo 
rešitelja sveta in njim samim ukvarja manj kot aktual- 
ni film. 


Spopadov je kar nekaj, vendar se moram spotakniti ob 
kakovost animacije. Ta pet-sličic-na-sekundo stil dela 
franšizi medvedjo uslugo. 


Pod žarometi ni toliko on, ki ga pač poznamo - hecno 
našemljen, telesno perfekten, moralno neoporečen -, 
kot eden njegovih največjih nadsovražnikov. To ni ne 
genialni kriminalec Lex Luthor, ne obupani general 
Zed, marveč bitje, klicano Braniac (mešanica besed 
brain, maniac in ENIAC, kar je naziv enega prvih ra- 
čunalnikov). Prvič se je pojavilo že leta 1958, dočim 
animiranka temelji na stripu izpred petih let. Gre za 
androida, ki leta po vesolju in krade mesta za 'znan- 
stveno preučevanje'. Ko se to zgodi Kal-Elovemu, se 
pravi Supermanovemu kraju na Kriptonu, junak odfrči 
preiskat situacijo. Na Zemlji pusti Lanovo Lojzko in 
neukročeno sorodnico Supergirl, ki se išče, kot se za 
najstnico spodobi. Pri tem ga ne nasrkajo toliko od- 
raščajoči fantje kot severnokorejski tihotapci ljudi. 


Ko enega od tehnološko naprednih planetov napade 
armada zlobnih robotov, je Nadmož seveda takoj zra- 
ven. Kovinkotom, ki si preveč upajo, se zgodi tole. 


Glede na Man of Steel je Unbound preprost, varen, 
domala otroški rompompom, ki nekaj hrane za odra- 
sle možgane dostavi šele v debati ob zaključnem 
obračunu. Pol je enostavne, povprečno izrisane akci- 
je, namenjene zlasti ljubiteljem Supemanovega lika in 
izročila. Vsebinsko in slogovno se ne more postaviti 
ob bok nedavnemu animiranemu dvojcu Batman: 
The Dark Knight Returns. Je pa nekaj očarljivega na 
tej brezsramni, dobro izvedeni staromodnosti, ki na- 
lašč ni obtežena s sodobnimi zahtevami, naj bodo su- 

perjunaki več, kakor so. Bo Superman rešil Kripton in 
Zemljo pred strašnim Braniacom, razbil tristo žleht ro- 
botov in nagarbal naključno zobato spako? Veš, da 
bo. Pa smo zmenjeni. Sneti 

Superman se reši okov le na domačem mediju. Zdi se 
mi, da ponj ne boš šel v Big Bang. 


BYZANTIUM 


esto Bizanc je imelo pestro zgodovino, saj je 
M bilo sprva, od ustanovitve v sedmem stoletju 

pred Kristusom, grško, nakar ga je leta 330 
našega štetja rimski imperij spremenil v Konstantino- 
pel, prestolnico kasnejšega Bizantinskega cesarstva. 
To je ostal do 1453, ko so ga osvojili Turki in je kot 
Istanbul postal središče Osmanskega imperija. Me- 
tropola se je torej spreminjala, prenavljala in tako ob- 
stala, kar je eden od skritih pomenov v novem vam- 
pirskem filmu Byzantium. 
Če si ob omembi krvosesov zaželiš akcijad tipa Un- 
derworld in limonad, kot je Twilight, te zna tretji dra- 
kulski film britanskega režiserja Neila Jordana ra- 
zočarati. Prvič, temelji na gledališki drami, in drugič, 
je evropski. Pri ameriškem Intervjuju z vampirjem, ki 
sta ga pred skoraj dvajsetimi leti pilotirala Brad Pitt in 
Tom Cruise, vzame začetno točko, ko je vse še umir- 
jeno, in odide v občutno drugačno smer. Praktično 
nobene veličastnosti ni, spektakularnih napadov, če- 
kanov v temi, letenja in okultne groze. Namesto tega 
dobimo subtilno, eksistencialistično dramo z učinko- 
vitimi krvavimi prebliski. Intervju je moški film. By- 
zantium je ženski. 


Byzantiumovi vampirji niso nič kaj ukalupljeni. Sonce 
jim ne naredi nič, nimajo posebnih nadnaravnih moči 
in nastanejo na edinstven način. Boš videl. 


Tako kot v Intervjuju spremljamo dvoje glavnih likov, 
le da sta to dami. Starejša Claire (čedna Genna Arter- 
ton) je podložnica čustev, biblična cipa, dočim je 
mlajša Eleanor (prelestna Saoirse Ronan) ujetnica 
melanholije in razuma, biblična svetnica. Ne bi smeli 
biti vampirki, saj sta ženski, zaradi česar ju nadleguje 
starodavna drakulska bratovščina, ki jo tvorijo zgolj 
moški. Ne zato, ker bi si radi njeni člani radi dajali 
hrenovke iz ovoja, marveč gre za preneseni pomen. 
Dokler bratovščina ostaja zavezana davno sprejetim 
načelom, je statična in krhka. Če (ko?) bi sprejela 
drugačno, žensko vampirko in nehala biti šovinistič- 
na, bi morda tvegala propad - morda pa bi bila de- 
ležna napredka. Če si statičen, če ne sprejmeš dru- 
gačnosti, obstaneš in odmreš. Bizanc ni. 

Byzantium je težek, počasen, mnogoplasten izdelek. 
Za razliko večine vampirščin ima nekaj povedati in je 
vreden ogleda, če si nekoliko odraslejši. Dodaten plus 
je umetniška fotografija, ki tvori lasten jezik. Opazuj 
zgolj, v koliko kadrih je prisotna rdeča barva. Smeti 
Rahlo feministična krvosesijada je ravno dobro štar- 
tala v naših kinih. 


BLOOD-G: 
THE LAST DARK 


aposled je prispel epilog mesarsko vampirske 
N animejske serije Blood-C, ki se dogaja po seriji 

in pripelje do maščevalsko motiviranega kli- 
maksa. Brhka Saya se, tokrat brez očal, odpravi v 
prestolnico pivcev sakeja, da bi obračunala z mani- 
pulatorjem pošasti. A nepridiprav z oportunističnim 
slugo že tke novo zaroto, saj skuša klavniški eksperi- 
ment izpeljati na velemestni ravni. Skupina mladih 
upornikov se trudi razkrinkati zlovešči načrt in ustavi- 
ti klanje, ki grozi človeštvu. 
Na akcijo ni treba čakati, saj začno krvosesi hitro ma- 
licati potnike na podzemni. A pri napetem pregonu 
zmoti računalniška animacija, ki je za l.G, avtorje 
Ghost in the Shell, neznačilno okorna. Tudi zgodba je 
nekoliko luknjasta, kajti razen izdajalskega motiva iz 
serije ni večje doslednosti. Stranski liki so povečini 
plitki in celo nekoristni. Serija je nadalje navduševala 
z nasprotji med veselo lahkotnostjo in grotesknim 
masakrom v Tarantinovem slogu. Namesto tega so 
ustvarjalci Last Darka film zapolnili s Clampovimi na- 
migovanji na xxxHolic, kar je slabša izbira. Kljub bur- 
nemu začetku je akcije manj in poslednji šefovski 
spopad je mlačen, saj je prekratek in preslab. 


CO Demonski nindža je med neprijatelji najbolj vztra- 
jen. A niti on ne more potešiti primanjkljaja akcije in 
nadomestiti preobilice govoričenja. 


Ni pa vse izgubljeno. Razlog za klanje in spletkarjenje 
bo marsikoga presenetil, dočim je na roko narisana 
risba podrobna, včasih eterično-temačna. Prava vi- 
zualna poslastica je druga bitka, ki je ob impozantni 
glasbi ena boljših scen. Občinstvo predrami s srhlji- 
vim besom, ki izbruhne iz redkobesedne Saye, in s 
tentaklastim stvorom, ki mu krvoločna šolarka akro- 
batsko kastrira vsak izrastek posebej. 

Ljubitelji Bloodovega izročila bodo Last Darka veseli. 
Ostali pa naj se najprej spoznajo s serijo in filmom 
Blood: The Last Vampire. Kimoko 

Vampirska mesoreznica trenutno nima uradne zahod- 
ne izdaje. Gusarske strani so edine, ki nudijo kakovo- 
sten video z angleškimi podnapisi. 


-——— 


O Production 1.G slovi po hudi animaciji. Igra s sen- 
cami in svetlobo je učinkovito srhljiva, toda plastič- 
nost računalniške animacije je marsikomu preveč. 


JAPANKA 


WOLF CHILDREN: 
AME AND YUKI 


v fantazijskih tematikah, dokazujejo produkcij- 

ski hiši Chizu in Madhouse ter režiser Mamoru 
Hosoda. Velemojstri animacije, ki smo jih navajali pri 
animiranih celovečercih, kot so Summer Wars, Redli- 
ne in Tibetan Dog, ganijo z rahločutno fabulo o izgubi, 
vztrajnosti in toplini sočloveka. 


D a se je moč v življenjskih modrostih sončiti tudi 


O voičja mladiča do solz nasmejeta, saj iz nagonske 
radovednosti sejeta zmedo po stanovanju, strašita 
sosede in celo izzivata strupenjačo. 


Junakinja Hana je vesela študentka, ki med predava- 
nji sreča nenavadnega moškega. Njune nežne ljube- 
zni ne pretrese niti razkritje, da se izvoljenec pre- 
obraža v volka. Ustvarita si življenje in kmalu se jima 
rodita hči Yuki ter sin Ame. Toda po tragičnih dogod- 
kih se mora mati soočiti z vzgajanjem volčičnih otrok, 
ki sta podedovala očetovo divjo naravo. 

Kljub nadnaravnemu elementu spontanih preobrazb 
sta Ame in Yuki daleč od neobvladljivih volkodlakov. 
Namesto tega je anime uspešna izpeljanka ganljive 
zgodbe s konkretno porcijo situacijske komedije, saj 
sta malčka dostikrat žleht. Medtem Hana ne zapade v 
vlogo depresivne samohranilke, marveč se štorasto 
živahno spopada z vsakdanjikom. Glavna tema nam- 
reč ni usodna izguba ljubljene osebe in njene posledi- 
ce, temveč odraščanje, sprejemanje samega sebe ne 
glede na hibe in izbira življenjske poti, pri čemer ne- 
pogrešljivo pomaga skupnost. 


4 k -. v 
€ Življenja ne spoznavata le otroka. Tudi mama se 


uči in odrašča, ob čemer nam razkriva tako lepote 
vsakodnevnih podvigov kot skrbi. 


Wolf Children je prejel številne uradne pohvale, med 
katerimi se spodobi izpostaviti japonsko filmsko priz- 
nanje za najboljšo animacijo leta in nagrado mainichi 
za najboljši animirani film. K temu pripomoreta všeč- 
na animacija in sanjava glasba, ki podkrepi čustveno 
dogajanje. Če ti breme sodobnega betonskega sveta 
preveč pritiska na dušo, si le privošči ta dveurni celo- 
večerec o življenjski radosti. Kimoko 

Volčja otročička in njuno mamo si lahko od minulega 
meseca lastite na germanskem ploščku. Angleško 
inačico načrtujejo za kasneje letos. 

A LETTER TO MOMO 


roduction l.G s Pismom zaplava v vode več- 
B plastnega družinskega filma, ki mu je režiser Hi- 

royuki Okiura (celovečerec Jin-Roh) posvetil 
sedem let življenja. Zgodba se odvija na otočku Shio, 
kjer pred kratkim ovdovela lkuko s hčerko Momo išče 
zatočišče, da bi si opomogla od izgube moža in očeta. 
Punčki je beg iz Tokia zoprn, saj je nova okolica tuja. 
Utehe ji ne morejo nuditi niti vaški otroci, kajti dekliči- 
no srce bremenijo grde besede, ki jih je zabrusila oče- 
tu pred njegovo smrtjo. Tolažbo išče v njegovem ne- 
dokončanem pismu, ki pa jo hkrati spominja na do- 
godek. Njeno neprostovoljno osamo prekinejo trije 
demonski varuhi, ki jo do smrti prestrašijo in ji nato 
povzročajo preglavice. 


O vragolije demonov so za dekle križ. Temu nav- 
kljub se razvije pristno tovarištvo, ki prežene otožnost. 


Drame o mladih protagonistih, ki izgubijo starša in se 
skušajo soočiti z realnostjo, srečamo mnogokrat. A 
Momojina povest je nekoliko drugačna. Kljub otožni 
rdeči niti trojica malopridnih spak nudi lahkotno 
svežino. Demončki so nadležne, prostaške in neote- 
sane tečnobe, ki osiroteli dečvi nimajo namena po- 
magati prebroditi žalosti, temveč se redijo na okoliš- 
kih pridelkih, zaradi česar njihova varovanka še bolj 
nasrka. Življenjski nauki se pokažejo kot stranska po- 
sledica zagat in situacijsko absurdnih pripetljajev. K 
tem spadajo klic v nebesa z miganjem riti in siloviti 
toksični prdci. 

No, čeprav je daljnovzhodne mitologije in fantazijskih 
primesi na pretek, tega animeja ni težko razumeti. V 
ospredju je Momojin odnos s starši, dočim je gonilna 
sila zgodbe razvozlanje skrivnostnega dopisa. Ker se 
odnosi med liki vzpostavljajo in razvijajo počasi, tem- 
po niha. A to je odraz socialne okornosti junakinje in 
njenega nerazumevanja svojih čustev ter ljudi okoli 
sebe. 

Vsekakor se Okiura razume na žongliranje s skraj- 
nostmi. Ostra nasprotja med banalno komedijo in 
resnostjo življenja so pripomogla k nominaciji za ja- 
ponsko filmsko priznanje v kategoriji 'Najboljša ani- 
macija leta'. Ne vnemar. Kimoko 

Zahodni ploščki Pisma izidejo na začetku prihodnjega 
leta, do takrat pa je film moč gledati po gusarsko. 


€ kljub nadnaravnostim so dečvine skrbi vsakdanje, 
a vragi ji pri domači nalogi ne pomagajo kaj prida. 

104 naj igre 


Iz časov 650-tolarskega Jokerja, 4-gigabajt- 
nih trdih diskov, igranja Unreala na voodoo- 
ju 2, Gran Turisma na PSXu in pričakovanja 
Command 8 Conguer 2 poroča 


vgust ni mesec, ko bi se tematike in članki ponujali 
kar sami od sebe. Zato se je ob manku iger, novic, 
hardvera in reklam potrebno bolj potruditi za napol- 
nitev Jokerjevih strani. Poleti 1998 smo to med os- 
talim storili z velečlankom o 104 naj igrah za PC 
vseh časov. Na stopničke so se uvrstili Doom, Dune 2 in Civi- 
lization, sledili so Guake, Command € Conguer in Duke Nu- 
kem 3D in tako vse do Endorfuna, ki je zasedel 104. mesto. 
Na seznamu pa ni bilo Grand Theft Auta ("demo je super, na- 
kar se vse skupaj ponavlja"), Street Fighterja, Commandosov 
in Full Throttla ("prekratek"). 
Znotraj tega 10-stranskega mašilnega prispevka je bil tudi igro- 
znanski kviznik. Na stara vremena je tukajle nekaj pitalic. Kaj 
reče Death Knight v Warcraftu 2, če ga do konca izživciraš s kli- 
kanjem? Kakšen je podnaslov Duna 2? Po koliko podrtih vrsticah 
v Tetrisu napreduješ v deveto stopnjo? Imena nečakov Jaka Ra- 
cmana so? Kaj smo v Discworldu dobili za vse zlato v kraljestvu? 
Kakšno je ime dežele v Might and Magicu lll? V čem je dostavlje- 
no skrivno sporočilo na začetku Sam and Maxa? 
Kakšen bo playstation 2? To ni bilo vprašanje iz kviznika, mar- 
več iz članka Konzolec prihodnosti. Dotična konzola je izšla šele 


leta 2000, zato tedi otipljivih informacij itak 
ni bilo, le govorice, da bo Sony presedlal 
na DVD. Dosti več smo zato napisali o pri- 
hajajočem dreamcastu, katerega splovitev 
je bila tik pred durmi in od katerega je bila 
odvisna prihodnost Sege. Obeti so bili ta- 
krat v redu, a na kraju se dreamcast ni po- 
srečil. Zlasti je popušil na rodnem Japon- 
skem. Kljub govoricam o dreamcastu 2 se 
je Sega leta 2001 preusmerila le še v razvoj 
in založništvo iger. O Microsoftovem vsto- 
pu v svet konzol pa leta 1998 ni bilo slišati 
še popolnoma ničesar. 


Primerno za: 


Naš Felix je svojo pot v svet digitalnega opija začel 
z Ultracorps (90), masovno vesoljsko strategijo, ki 
je bila tako preprosta, da si jo igral kar prek brskal- 
nika. A tako zasvojujoča, da je bila deca gladna i 
bosa, žena pa pri, no, na sosedu. Špil je bil sicer 
potezen, vendar so poteze trajale par ur, zelo po- 
membno pa je bilo čvekanje s soigralci. 


ritoprask 1998 


Le malo iger je v Jokerjevi zgodovini dobilo oceno 
94 (najvišja je bila 95) in ena od njih je Banjo-Ka- 
zooie za nintendo 64. Šlo je za izpeljanko Maria 64 
britanske firme Rare, ki pa je manj stavila na ska- 
kanje in več na raziskovanje ter uganke. V ta na- 
men si moral bistro uporabljati raznolike možnosti 
medveda s tičem na hrbtu. Beri to, kakor češ. 

OhohoPriponke 


ZGOD. 
POKRAJINA 
V FRANCIJI 
(POITIERS) 


24 


SKLADBA, 
SESTAVLJ. 
IZ VEČ 
SKLADB 


ZDRAVILO, 
PRIPRAV- 
LJENO 
Z OPIJEM 


TRŽNICA 


DVOJICA 


ŠPANSKI 
TOKOVNI | NOGOMET- 


POSREDNIK] NI VRATAR 
CASILLAS 


VPELJAVA 
V DELO 


DELO, 
OPRAVILO 


URADNA 
POTRDITEV 
LISTINE 


avtor 
JANEZ 
KORENT 


BABILON- 
SKI KRALJ 


ČAROVNE 
BESEDE 


JAP. 
SMUČAR. 
SKAKALEC 
(NORIAKI) 


. 
(sta izi 


REKA MED 
BIHIN 
HRVAŠKO 


PAUL 
GAVGUIN 


AM. FILM. 


(WARREN) 


IGRALEC OŽINA NA 


MALAKI 


OČE 
AGAMEM- 
NONA IN 


MENELAJA |GOLMANKA 


OZVEZDJE 
NA JUŽNI 
NEBESNI 
POLOBLI 


ŠVIC.-FR 
PISATELJ 
(CLAUDE) 


TEK V 
NARAVI 


PREBIVA- 
LEC KRAJA 


IDE 
NOSIL 
KAKE 
GIBAN 


LASTN 
MES 


JEZERO NA 
KITAJSKEM 


ŠTEVNIK 
Z OKLI 


NERESNICA 
NATRIJ 


RDEČKAST 
PLANET 
OBJEKT 


KRAJ PRI 
ŠKOF. LOKI 


PISATELJ 
KREFT 


FIGURA 


THOMPSON 
DRUŽBA 


VELETOK 
ROČAJEM 


TEKOČINA 
V PLINAST. 
STANJU 


SL. GLED 
IGRALKA 
(NINA) 


Izžrebanci kražke: Andraž Dejak (London 2012), To- 
ni Hočevar (The Force Unleashed 2), Aleš Rožman 
(Aliens). Geselj je bil: MALI ZAVALJENI ROBOTKI. 


KVIZNIK ZA NAJBOLJ PRIČAKOVANO IGRO 


Kviznike ponavadi delamo za 
špile, ki so že izšli. Toda zakaj 
ne bi enkrat naredili tako, da 
bi nagrajenci dobili igro na 
dan izida, smo se pridušali. In 
to po možnosti res obetavni 
naslov, kakršen je Grand Theft 
Auto V, ki za PS3 in xbox 360 
izide 17. septembra. Namera 
je uspela, kajti uvoznik Video- 
top nam je šel na roke in nam 
rezerviral tri izvode največje 
letošnje igre. Ves avgust ima- 
te potemtakem časa, da raz- 
mišljate o pravilnih odgovorih 
na tale čefurska vprašanja, ki 
jih nato v prvem tednu mese- 
ca šolovaja odpremite v naš 
nabiralnik prek glasovnice na 
Joker.si. 


1. Eden od zapomnljivih ele- 
mentov prvega GTAja je bila 
četica nekega krožka, kot na- 
lašč za povoz. Kdo so bili to? 
ž) mormoni  g) Jehove priče 
b) hare krišna h) amiši 


2. Kako se imenuje divjeza- 
hodna svobodnjakarska seri- 
ja, ki jo je založil Rockstar? 
k) Gun 

|) Mad Dog McCree 

a) Red Dead 

c) Custer's Revenge 


3. Vse naštete igre se doga- 
jajo na Daljnem vzhodu, a 

ena ne sodi v zvrst. Katera? 
j) Sleeping Dogs. y) Yakuza 
) Shenmue  n) Stranglehold 


NAJVIŠJ 
MOŠKI 
GLAS 


Dobitniki kvizniških dobrot: Jan Lauš (zunanji disk), 
Jaka Švegelj (slušalice) in Peter Zornik (USB-ključ). 
Rešitev je bila: LIJAVICA. 


4. Sprehajali smo se po me- 
stu, kradli avtomobile in de- 
lali nečednosti tudi v neki 
igri po licenci risanke. Kak- 
šen je bil njen naslov? 

p) Beavis and Butt-head 

a) Mickey's Dangerous Chase 
d) The Simpsons: Hit % Run 
z) South Park: Chef's Luv Shack 


5. Katere tematike oziroma 
obdobja serija Assassin's 
Creed še ni obdelala? 

u) renesanse 

0) ameriške revolucije 

i) prve svetovne vojne 

m) križarskih pohodov 


6. Za najboljšo mafijsko če- 
furščino velja: 

1) Mafia 1 s) The Godfather 
w) Scarface d) Driver 


Geselj, ki izhaja iz kražkine slike, in soluci- 
jo kviznika napiši v glasovnico, ki je na naši 


rumeni strani joker.si, do 7. septembrija. 


7. V kateri odprtosvetovni 
akcijadi smo se kot superpo- 
licist vzpenjali na nebotični- 
ke in se metali z njih? 

s) v Crackdownu 

č) v Turbo Regratu Deluxe: 
Chephoor Edition 

r) v Prototypu 

h) v Crysisu 3 


8. Los Santos je kao Los An- 
geles, San Frero je ustrezni- 
ca San Franciscu, Liberty 
City sliči na New York. Kaj 
pa je Vice City? 

š) Las Vegas v) Amsterdam 
t) Miami d) Salt Lake City 


9. Po čem se je vpisal v 
anale Bully? 

v) po nezaslišani in nikoli od- 
pravljeni hroščatosti 

e) po možnosti uporabe mo- 
torne žage na ravnatelju 

l) po kontroverznem kajenju 
džointov na stranišču 

g) po miniigri scanja v torbe 
sošolk 


10. EA je pred časom izdal 
pomestnico, ki se je odvija- 
la v Parizu med vojno. Kako 
se ji je reklo? 

u) Death to Spies 

t) Iron Front: Liberation 1944 
c) Silent Service 

0) The Saboteur 


OBDARJEN SPREDAJ IN ZADAJ 


za dlje časa, nekateri le za nekaj dni. Tedaj se ra- 
de spletejo vezi med popolnimi neznanci, ki so se 
po naključju znašli v istem kraju ob istem času. Starejši 
se morda držijo svoje stare kompanije in se zato vedno 
znova vračajo v isti kraj. Na mladih pa je, da tovrstna 
prijateljstva šele sklenejo. 
Zoran je bil nadvse nejevoljen, ko je moral kljub temu, 
da bo jeseni šel na znano ameriško univerzo, na morje z 
družino. Vsi njegovi logični dokazi so pogoreli, ko je fotr 
hladnokrvno povedal, da mu samostojnega dopusta ne 
misli plačevati, če imajo lepo hiško ob obali. Ko je ponu- 
dil, da bi tja odšel sam in povabil prijatelja ali dva, ga je 
takoj zatrla mama, ki mu je jasno dala vedeti, da pač ne 
zaupa huliganom, ki se ga bodo napili in vse razbili. Da 
bo moral počakati še kako leto. Raje kar dvajset. 
No, dopust z družino je imel dobre strani. Že od malih 
nog se je Zoran po zaspanem obmorskem mestecu pre- 
ganjal z domačinom Šimetom, s katerim sta skozi leta 
marsikaj ušpičila. Tudi njegova sestra Nataša se je sko- 
zi leta iz tečne smrklje, ki jima je bila venomer v napoto, 
razvila v postavno deklino, na katero so se pogledi kar 
lepili. Vedel je, da je že od takrat, ko so ji pričele brsteti 
prsi, zagledana vanj, a je bil preveč zaposlen s fantov- 
skimi neumnostmi, da bi ukrepal. Šele lani sta se prvič, 
z veliko obotavljanja, poljubila, toda obema je bilo pre- 
več nerodno, da bi nadaljevala. 
Ni ga presenetilo, da sta se oba pojavila pred vrati takoj 
po prihodu, ko so še zlagali stvari iz avta. Medtem ko je 
Šime uslužno pograbil torbe in jih pričel nositi v hišo, ga 
je Nataša stisnila v objem, ki ni dopuščal dvomov. 
"No, ste le prišli. Pogrešala sem te." 
Moral si je priznati, da do dekleta ni ravnodušen. Ko ga 
je izpustila, si jo je natančneje ogledal. V zadnjem letu 
se je potegnila še za pet centimetrov in izgubila zadnje 
otroške poteze. Če bi se z njo prikazal v domačem me- 
stu, bi mu vsi kolegi izdatno zavidali. Morda je res čas, 
da pozabi, da je to Šimetova sestrica, in jo sprejme kot 
punco, v katero je zrasla. 
Tačas se je iz hiše vrnil njen brat, mu po moško stisnil 
roko in povabil: 
"Gremo, pivo in druščina že čakata!" 
"Glej, da si do večerje nazaj!" so še zaslišali mamin ukaz 
iz spalnice in se odpravili v mesto. 
"Presneto, tako star, pa še vedno pod komando?" ga je 
zbodel Šime. 
"Kaj moreš, prekletstvo dopusta s starci. Prisežem, če 
ne bi bilo tebe, bi verjetno ostal kar doma. Verjetno mi 
ne bi zaupali niti tega. Au!" 
Za krik bolečine je bila odgovorna Nataša, ki ga je 
boksnila v ramo. 
"A tako, zaradi mene pa ne!" 
"Daj no, veš, da imava s Šimetom dolgo zgodovino. Po- 
leg tega sva morala neprestano paziti nate, pa se mi je 
vedno zdelo, da sem ti bolj očetovska figura ... AU!!" 
"Seveda, ati, lepo si vzgojil hčerkico. Da te pretepa! Ne- 
koč te bo spravila v hiralnico, kjer ti tri dni ne bodo za- 
menjali plenic" 
Zasmejal se je in jo objel čez rame. 
"Malo pomoči invalidu, prosim. Ne morem premakniti 
roke. Verjetno si jo usodno poškodovala!" 
V odgovor ga je prijela okrog pasu in tako sta drug ob 
drugem prišla do taverne. Šime je skakal pred njima, se 
delal, da fotografira, in nametaval neumestna vprašanja 
kot pravi paparac. Za mizo so že sedeli Šimetova punca 
Elvira, Sergio in Mia, medtem ko si je Dario dajal oprav- 
ka z natakarico za šankom. 
"No, si le prišel. Smo že mislili, da te ne bo več. Gospod 
odhajajo v tujino, pa so postali prefini za stare primors- 
ke prijatelje," ga je pozdravil Sergio. 


Pp oletje je čas, ko se trume odpravijo na obalo. Eni 

"Ma ja, a misliš, da faks tako spremeni člove- 
ka?" je odvrnil Zoran, a v srcu ga je dregnilo. 
Mar ni hotel storiti točno tega? Šele takrat se je 
zavedel, da ne more kar tako za sabo porušiti 
vseh mostov. 

"Poleg tega pa - naj Nataši zlomim srce? Da bo 
ostala sama in jo bo nekoč požrlo njenih dvaj- 
set mačk? AI! NEHAJ ŽE!" 

"Kaj pa trosiš neumnosti," mu je zabrusila. 
"Tule te čakam in hrepenim po tebi, potrebnih 
mladcev se otepam z metlo, ti pa takole!" 

"Ja, ja, samo da bi me potem vtaknila v hiral- 
nico!" 

"Nehajta, golobčka," ju je prekinil Šime. "Saj 
še sploh ni slišal, kaj imamo pripravljeno zanj." 
Ob tem je Zoran postal oprezen. Predobro je 
poznal prijatelje, da bi ne vedel, česa so spo- 
sobni. Šimetu je poslal vprašujoč pogled, ta pa 
je nadaljeval s pretirano svečanim glasom: 
"Torej, gospod bodoči študent, je res, da imate 
z mojo sestro KONČNO nečedne namene?" 
"Am," se je obotavljal Zoran, nakar je sprejel 
igro: "Torej, bolj jih ima ona z mano, kot vse 
kaže. Vendar bi bil lažnivec, če bi zanikal, da 
iskrica ne tli tudi v meni." 

"Potem je moja častna naloga, da ti povem, 
kako jo smeš pridobiti. Zbrani tukaj smo na- 
mreč sveta druščina Pavijanov in če hočeš biti 
z njo, boš moral prestati obred! Obred, ki doka- 
zuje, da si pravi moški, ki ga ni strah nevarno- 
sti! Ali se strinjaš?" 

Okej, je pomislil Zoran, očitno smo na doma- 
čem terenu. Nekaj bom moral ušpičiti. Vedel 
je, da premorejo toliko zdrave pameti, da ga 
naloga ne bo spravila v prehude težave. Težave 
pa definitivno bodo. 

"Povej, mi mojster, kakšna je moja naloga?" 
Šime je opustil svečani ton, ker je moral razlo- 
žiti preveč. 

"Kot verjetno veš, smo imeli ob običajni plaži v 
kampu divjo, na katero so uletavali svingerji in 
zganjali orgije. No, zdaj se je občina odločila, 
da naredi legalno nudistično plažo in del kam- 
pa rezervira za nagce. Seks bo pomenil kršitev 
javnega reda in miru. Ponoči oprezajo policaji, 
podnevi inšpektorji in kazen za erekcijo ali drg- 
njenje spolovil je 500 evrov! Tvoja prva naloga 
je, da te sonce opeče po riti - zato se kličemo 
Pavijani, vsak izmed nas je moral skozi to -, 
nakar imaš izbiro. Prehoditi vso plažo s trdim 
ali storiti nekaj, kar tehnično ustreza spolnemu 
dejanju s tukaj prisotno osebo. Ja?" 

Zoran je nejeverno pogledal Natašo, ki se je le 
nasmejala in ga pobožala po stegnu. 


"Jaz nimam pomislekov, jih imaš ti?" je vprašala. 

"Res je bedasto, ampak ne, nimam pomislekov!" je pri- 
bil, ostali pa so dvignili kozarce in odločitev bučno po- 
zdravili. 

Naslednje dopoldne so jo ucvrli na plažo in se na poti 
smejali človečku, ki si je opekel tiča na žaru, saj je pražil 
brez obleke. Razgrnili so brisače in ob Šimetovem ukazu 
'Riti na sonce!' se je Zoran ubogljivo zleknil na trebuh. 
Nekaj časa je še debatiral z njim, potem pa ga je toplota 
zlagoma potegnila v dremež. 

Predramil se ob vpitju množice in nič kaj nežnem tresenju 
za ramena. 

"Daj zdaj, to je tvoja priložnost!" mu je dopovedoval Ši- 
me. 

"A? Kaj pa je? Zakaj je tak hrup?" 

"Enemu nesrečniku se je na klinca obesil ugor. Cela 
plaža gleda samo v čoln, kjer model še z enim tipom in 
žensko zganja totalen kraval. Nihče te ne bo opazil! Če si 
potreboval diverzijo, evo je!" 

Zorana je popadel dvom. 

"Ne vem, stari, no. Še vedno mislim, da je to bedasto." 
"A si Pavijan ali nisi? Saj razumem, če ti ni do moje sest- 
re ..." Šimetov glas je namenoma postal pokroviteljski. 
"Prav, prav, ne bodi tečen." Ozrl se je naokoli. "Kje pa je 
Nataša?" 

"Šla je po sladoled. Lej, nimaš je časa čakati, pojdi za 
njo! Ne rabimo celotne predstave, samo neposreden 
kontakt vajinih rožnatih delov, pa je naloga opravljena! 
Ali pa ga hitro spravi pokonci!" 

Ni ga bilo treba več prepričevati. Skočil je na noge in se 
pognal proti mareli, pod katero se je v gneči otrok in na- 
veličanih mam potil sladoledar. Preslišal je pritajeno 
režanje njegove druščine, kakor tudi, da je redkim obra- 
zom, ki jim je zastrl pogled na dramo v čolnu, takenako 
krivilo usta v nasmeh. 

"Nataša, pridi, vsi buljijo v čoln! Saj še velja?" 

"Lej, zdajle bom na vrsti ..." 

"Mama, da is ein Pipi!" se je zaslišal nežen glasek 

"Aber naturlich, Greta, es ist ja ein FKK-Strand." 

"Nicht doch, da am Po dieses Jungen!" 

"OH MEIN GOTT" 

Zoran najprej ni dojel. Šele velike Natašine oči in usta, ki 
jih je vleklo narazen, so mu dale vedeti, da se nekaj do- 
gaja za njim. Počasi se je obrnil. Zagledal je triletno smr- 
kljico, ki je s prstom kazala nanj, in zgroženo, trikrat pe- 
čeno tolsto Švabico z roko na ustih. Punčka ga je po- 
gledala naravnost v oči in neprizadeto dostavila: 

"Deine anderen Pipi ist grosser," nakar jo je mama po- 
grabila in odnesla. 


Do konca poletja je Zoran nosil hlače. In ni ga pekla sa- 
mo vest. Rit mu je tako žarela, da bi ga lahko postavili v 
fototemnico, če ne bi že vsi uporabljali digitalnih foto- 
aparatov. Res je iz sebe napravil pavijana. 

Vsekakor se je prej kot rit ohladila zamera do znancev, ki 
so mu jo tako ušpičili. Malo je k temu pripomogla obilna 
količina alkohola, s katerim so se skušali odkupiti. Levji 
delež pa je prispevala Nataša, ki mu je razložila, da z bo- 
dočim svakom pač ne bo mogel biti skregan za vedno. 
Šele čez desetletje mu je - takrat že žena - priznala, da je 
bil s kremo narisan otepač na njegovi zadnjici v resnici 
njena ideja. Predolgo je čakala, da bi ji končno namenil 
toliko pozornosti kot divjaškemu bratu, in je vse leto ko- 
vala maščevanje za njegovo ignoranco. 

Naslednje poletje ji je vrnil z napisom pod popkom 'IN- 
SERT CCIN' in puščico navzdol ... 

ibbit 


spletna trgovina 


GREMO V ŠOLO. 


INTEL OVOJEDRMI 
PROCESOR 
CELERON 1000M 


OPERACIJSKI 
SISTEM 


1.8 GHz WIN 8 


Najugodnejši HP prenosnik z Windows 8 bo kos vsem šolskim 
potrebam. Simpatičnega videza, okrepljen z Intel tehnologijo, 
nudi širok nabor povezljivosti, komunikacijo preko spletne kamere 
in nebleščeč zaslon, da oči ob učenju ne bodo trpele. 


< 399" 


DARILO 


IBBIT priporoča podaljšanje garancije na 3 leta 
IBBIT ti podarja 
HP brezžično miško 


s HP Care Pack UK735A. So BP 
€ E; G K MARA X4000 po tvojem izboru. 


IZJEMEN V VSEH POGLEDIH. 


CARE PACK 


INTEL ATOM 
PROCESOR 
22760 


OPERACIJSKI 
SISTEM 


WIN 8 rno 


1.8 GHz 


Izjemen tablični računalnik po res izjemni ceni. Operacijski sistem 
Windows 8 ti omogoča poganjanje vseh programov, ki si jih vajen 
iz svojega računalnika kot so Office, Skype, Facebook... 

Z razliko, da ga lahko enostavno pospraviš v svojo šolsko torbo. 


ZA ŠOLSKO GRADIVO. 


A4, LOČLJIVOST 4800 X 1200 DPI 
USB, BREZŽIČNI TISK 
4 LOČENA ČRNILA BE iši 


Tiskalnik namenjen za domačo uporabo, ki omogoča brezžično, 
obojestransko tiskanje, preprosto nastavitev, zanesljivo delovanje 
in dodatno udobje vgrajenega optičnega čitalnika ter 


barvnega kopirnega stroja. OD 
< 89 
OBIŠČI NAS NA NASLOVU 


ALI POKLIČI NA TELEFON IN GSM - IBBIT D.O.O., DUNAJSKA 191, 1000 LJUBLJANA. 


Cene so maloprodajne in vsebujejo DDV. Cene se lahko spremenijo brez predhodnega obvestila, Fotografije ne predstavljajo lastnosti izdelka. Za morebitne napake se opravičujemo. 


Samsung 


GALAXY G4mn 


Maksimalni minimalizem. 


SAMSUNG |«, | SAMSUNG 


Galaxy S4 LTE Galaxy S4 mini 


Akcijska cena na obroke Akcijska cena na obroke 


La LJ 
"Akcijska ponudba velja ob sklenitvi oziroma podaljšanju naročniškega razmerja za storitve Mobitel s paketom EuroBasket za vezave 24 mesecev z obročnim plačilom kupnine za 
ura pželj v 24 enakih zaporednih mesečnih obrokih v znesku 16 EVR(2 (24 mesecev po 16 EUR, skupaj 384 EUR za Samsung Galaxy S4 mini) ali v znesku 23 STE 24 mesecev EUR, 
552 EUR za Samsung Galaxy S4 LTE), ki se zaračunajo na osnovi računa za telekomunikacijske storitve. Velja za vse, ki nimate veljavnega Aneksa S št. 14/2 oz. UMTS 


s 14) 5 Povezani ali Aneksa GSM št. 16/2009 oz. GSM št. 16/2009 Povezani ali Aneksa UMTS št. 17/2010 ali Aneksa UMTS št. 18/2011 ali Aneksa UMTS št. 19/2012 (vsi za obdobje 
vezave na naročniško razmerje 24 mesecev) ali Aneksa št. 20/2013 (za obdobje vezave na naročniško razmerje 12 ali 24 mesecev) in izpolnjujete ostale pogoje akcijskega nakupa naprav. 
S sklenitvijo naročniškega spobodji za paket EuroBasket Telekom Slovenije, d.d. naročniku zaračuna priključno takso v višini 12,07 EUR; v pomeru spremembe obstoječega naročniškega 
poma, a pobota pari kje poe K ponudb ph otel Slik: bolične. Tel Si d. 

Prodajna ponudba paketa Eu ket je objavljena na www: mobih si. i so količine naprav omejene. Slike so simi elakom Slovenije, d.d., si prid vico do 
sprememb cen in pogojev. Za več informacij o storitvah Mobitel in prodajni kej pe Ee oce nakupa naprave z obdobjem vezave 12 mesecev, obi čin ojoj Potokornov 


center, www.mobitel.si ali pokličite Center za pomoč uporabnikom na 041 7' 00 ali WW W.MOBITEL.SI 

